
Beretning  fra 

oktoberkonferencen  1995 

i  Jesu  Kristi  Kirke 

af  Sidste  Dages  Hellige 


Taler  og  meddelelser  givet  i  Tabernaklet  på  Tempelpladsen  i  Salt  Lake  City,  Utah, 
den  30.  september  og  1 .  oktober  1 995 


Dette  er  en  tidsalder  med  pessimisme. 
Vi  har  en  mission  med  tro.  Mine 
brødre  og  søstre  overalt,  jeg  kalder 
jer  til  at  bekræfte  jeres  tro,  til  at  bevæge 
dette  værk  fremad  over  hele  verden.  1  kan 
gøre  det  stærkere  ved  jeres  måde  at  leve  på. 
Lad  evangeliet  være  jeres  sværd  og  jeres 
skjold,«  sagde  præsident  Gordon  B.  Hinck- 
ley  i  sin  tale  ved  generalkonferencen  om 
formiddagen  søndag  den  1 .  oktober. 

»Vi  er  hver  især  en  del  af  den  største  sag 
på  jorden.  Dens  lærdomme  kom  ved  åben- 
baring. Dens  præstedømme  kom  ved  gud- 
dommelig overdragelse.  Endnu  et  vidne  er 
blevet  tilføjet  til  dens  vidnesbyrd  om  Her- 
ren Jesus  Kristus.  Den  er  bogstaveligt  talt 
den  lille  sten  i  Daniels  drøm,  'der  uden 
hænder  blev  revet  løs  af  bjerget,  skal  rulle 
frem,  til  den  opfylder  hele  jorden'  (L&P 
65:2),«  erklærede  han. 


Præsident  Hinckley  og  præsident  Tho- 
mas S.  Monson  og  præsident  James  E.  Faust, 
henholdsvis  første-  og  andenrådgiver  i  Det 
Første  Præsidentskab,  ledte  de  to  dages  ge- 
neralkonferencemøder lørdag  den  30.  sep- 
tember og  søndag  den  1 .  oktober. 

En  uge  forud  for  konferencen  bekendt- 
gjorde præsident  Hinckley  ved  Hjælpefor- 
eningens møde  den  23.  september  en  histo- 
risk og  officiel  proklamation  fra  Det  Første 
Præsidentskab  og  De  Tolv  Apostles  Råd, 
som  fokuserede  på  familien  og  opfordrede 
»ansvarlige  borgere  og  offentligt  ansatte 
overalt  til  at  fremme  de  skridt,  der  har  til 
hensigt  at  bevare  og  styrke  familien  som 
samfundets  grundlæggende  bestanddel.«  De 
administrative  ændringer  ved  konferencen 
fandt  sted  ved  mødet  lørdag  eftermiddag. 

1  løbet  af  sommeren  bekendtgjordes  af- 
løsningen af  ældsterne  Rex  D.  Pinegar  og 


Charles  Didier  fra  De  Halvfjerds'  Præsidium 
samt  udpegelsen  af  ældsterne  Jack  H  Goas- 
lind  og  Harold  G.  Hillam  til  De  Halvfjerds' 
Præsidium;  dette  blev  godkendt  ved  konfe- 
rencen. Desuden  fik  ældsterne  Ted  E. 
Brewerton  og  Hans  B.  Ringger  fra  De  Halv- 
fjerds' Første  Kvorum  emeritusstatus;  æld- 
sterne Eduardo  Ayala,  LeGrand  R.  Curtis, 
Helvécio  Martins,  J  Ballard  Washburn  og 
Durrel  A.  Woolsey  blev  afløst  som  medlem- 
mer af  De  Halvfjerds'  Andet  Kvorum.  End- 
videre blev  præsidentskabet  for  Søndagssko- 
lens hovedbestyrelse  (som  alle  tilhører  De 
Halvfjerds)  bestående  af  ældste  Charles  Di- 
dier som  præsident,  ældste  J  Ballard  Wash- 
burn som  førsterådgiver  og  ældste  F.  Burton 
Howard  som  andenrådgiver  afløst.  Opret- 
holdt som  det  nye  præsidentskab  for  Søn- 
dagsskolens hovedbestyrelse  blev  følgende 
brødre  fra  De  Halvfjerds:  Ældste  Harold  G. 
Hillam  som  præsident,  ældste  E  Burton  Ho- 
ward som  førsterådgiver  og  ældste  Glenn  L. 
Pace  som  andenrådgiver. 

Ved  konferencens  præstedømmemøde 
lørdag  aften  bekendtgjorde  præsident  Hinc- 
kley, at  templer  vil  blive  opført  i  Boston, 
Massachusetts,  og  White  Plains,  New  York, 
med  »muligheden  for  et  i  Venezuela«.  »Vi 
arbejder  desuden  på  seks  yderligere  tempel- 
grunde. Det  er  et  meget  ambitiøst  program. 
Jeg  har  et  brændende  ønske  om,  at  et  tem- 
pel kan  placeres,  så  sidste  dages  hellige  over 
hele  verden  har  rimelig  adgang  til  et  tem- 
pel,« sagde  præsident  Hinckley. 

Redaktionen 


Det  Første  Præsidentskab,  fra  venstre, 
præsident  Thomas  S.  Monson,  førsterådgiver, 
præsident  Gordon  B.  Hinckley  og  præsident 
James  E.  Faust,  andenrådgiver. 

Mødet  lørdag  formiddag 

Den  30.  september  1995 


Når  vi  samles 


Præsident  Gordon  B.  Hincldey 


Vi  er  alle  en  stor  familie.  Vi  er  sønner  og  døtre  af  Gud. 
Vi  er  aktivt  involveret  i  at  tjene  hans  elskede  Søn. 


Mine  brødre  og  søstre,  det  er  vidun- 
derligt, at  vi  har  mulighed  for  at 
mødes  hver  sjette  måned  ved  disse 
storslåede  verdenskonferencer.  Vi  samles  fra 
hele  verden  for  at  bære  vores  vidnesbyrd  for 
hinanden,  for  at  modtage  instruktion,  for  at 
være  sammen  som  brødre  og  søstre.  Vi  del- 
tager i  denne  begivenhed,  som  er  så  behage- 
lig og  så  vigtig  en  del  af  kulturen  i  denne 
storslåede  organisation. 

I  mere  end  et  århundrede  har  disse  sam- 
linger fundet  sted  i  dette  historiske  Taberna- 
kel. Fra  denne  talerstol  er  Herrens  ord  gået 
ud.  I  årenes  løb  er  talerne  dukket  op  på  sce- 
nen og  derefter  gået  videre.  Personerne  er 
forskellige,  men  ånden  er  den  samme.  Det  er 
den  ånd,  der  henvises  til,  da  Herren  sagde: 
»Derfor  forstår  den,  der  prædiker,  og  den, 
der  hører,  hinanden,  og  begge  bliver  opbyg- 
get og  glæder  sig  med  hinanden«  (L&P 
50:22). 


Dette  historiske  Tabernakel  synes  at  bli- 
ve mindre  for  hvert  år.  Nu  til  dags  mødes  vi 
med  langt  større  grupper  samlet  under  et 
enkelt  tag  ved  nogle  regionalkonferencer.  Vi 
var  fx  for  ikke  længe  siden  i  Tacoma  i  Wa- 
shington. Der  havde  vi  søndag  morgen  lej- 
lighed til  at  tale  til  17.328  sidste  dages  helli- 
ge samlet  i  en  forsamling.  Akustikken  var 
ikke  så  god,  som  den  er  her  i  denne  bemær- 
kelsesværdige bygning. 

Selvfølgelig  er  der  langt  flere  hellige,  der 
deltager  gennem  de  elektroniske  mediers 
vidunder,  end  der  er  her  på  Tempelpladsen. 
1  stadig  stigende  grad  er  Tabernaklet  ved  at 
blive  et  TV-studie,  hvorfra  disse  konferen- 
cemøder via  radio,  TV,  kabelnet,  satellit  og 
andre  midler  går  til  titusinder  af  hellige  i 
forskellige  dele  af  verden.  De  ses  nu  over 
hele  USA,  Canada  og  Caribbien.  De  sendes 
til  mange  områder  i  Storbritannien  og  i 
Europa.  Vi  håber,  at  den  tid  ikke  er  fjern, 
hvor  møderne  kan  sendes  direkte  til  øerne  i 
Stillehavet,  til  New  Zealand  og  Australien, 


til  landene  i  Asien,  til  Mexico  og  Central- 
og  Sydamerika.  Hvorom  alting  er  kan  over 
halvdelen  af  Kirkens  medlemmer  ved  en  be- 
skeden indsats  både  se  og  høre  mig,  når  jeg 
taler  til  jer  i  dag. 

Lige  herunder,  hvor  jeg  står  og  taler,  i 
Tabernaklets  kælder,  virker  en  stor  gruppe 
oversættere,  således  at  alle,  der  ønsker  at 
høre  det  på  sit  eget  sprog,  kan  gøre  det.  Jeg 
hylder  dem  og  takker  dem  for  den  enorme 
indsats,  disse  trofaste  mænd  og  kvinder  yder. 
De  giver  gavmildt  af  deres  tid  og  talenter  til 
denne  oversættelse. 

Denne  lille  sten,  som  blev  revet  ud  af 
bjerget  uden  hænder,  ruller  fremad  for  at 
opfylde  jorden  (se  L&P  65:2).  Hvor  er  det 
vidunderligt  at  være  en  del  af  Herrens  vok- 
sende rige.  Der  er  ingen  politiske  grænser, 
der  adskiller  Guds  børns  hjerter,  uanset  hvor 
de  bor.  Vi  er  alle  én  stor  familie.  Vi  er  søn- 
ner og  døtre  af  Gud.  Vi  er  aktivt  involveret  i 
at  tjene  hans  elskede  Søn.  Han  er  vor  Forlø- 
ser og  vor  Frelser,  og  et  vidnesbyrd  om  denne 
sandhed  brænder  i  vore  hjerter.  Vi  har  alle 
ret  til  et  sådant  vidnesbyrd  om  dette  værk. 
Det  er  en  personlig  kundskab  om  store  og 
grundlæggende  sandheder,  der  binder  os  sam- 
men i  det,  vi  kalder  for  Guds  kirke  og  rige. 

Og  således  samles  vi  hver  sjette  måned 
for  at  forny  vores  tro,  øge  vores  forståelse  af 
det  guddommelige,  udtrykke  vores  kærlig- 
hed til  og  respekt  for  hinanden  i  dette  store 
og  bemærkelsesværdige  broderskab  og  sø- 
sterfællesskab, som  vi  alle  kender  som  Jesu 
Kristi  Kirke  af  Sidste  Dages  Hellige.  Sam- 
men med  jer  ser  jeg  frem  til  møderne,  som  vi 
skal  deltage  i  i  dag  og  i  morgen,  og  jeg  beder 
om,  at  Herren  vil  velsigne  os,  hver  enkelt  af 
os,  med  hans  Helligånds  ledsagelse. 

Jeg  nedkalder  Herrens  velsignelser  over 
alle,  som  skal  tale,  alle,  som  skal  synge,  alle, 
som  skal  opsende  bønner,  og  med  stor  kær- 
lighed og  påskønnelse  i  mit  hjerte  især  over 
alle,  som  vil  lytte  ved  Andens  røst.  I  Jesu 
Kristi  navn.  Amen. 


Et  lokale  i  Joseph  Smith-bygningen  fungerer  som  et  af  adskillige  lokaler,  hvor  konferencegæster 
kan  se  konferencen  på  storskærme. 

Hyrum  Smith,  »Stærk 
som  himlens  søjler« 


Ældste  M.  Russell  Ballard 

De  Tolv  Apostles  Kvorum 


Joseph  Smith  seiv  foreslog  engang,  at  hans  tilhængere 
med  fordel  kunne  efterligne  Hyrums  eksempel. 

Mine  kære  brødre  og  søstre.  Jeg  er 
taknemmelig  over  at  kunne  stå  for- 
an jer  i  dag.  Jeg  gennemgik  en  by- 
pass-operation  for  to  måneder  siden  og  er 
taknemmelig  over  at  kunne  stå  hvor  som 
helst.  Jeg  har  mærket  Kirkens  medlemmers 
stærke  tro  og  bønner  for  mig  disse  sidste  par 
måneder,  hvilket  jeg  vil  udtrykke  min  store 
påskønnelse  for.  Jeg  er  blevet  velsignet  me- 
get og  udtrykker  offentligt  ydmyg  taknem- 
melighed til  min  himmelske  Fader. 

I  begyndelsen  af  juli  havde  søster  Ballard 
og  jeg  lejlighed  til  at  rejse  til  Kirkens  histori- 
ske steder  i  Palmyra,  Kirtland  og  Nauvoo 
sammen  med  vore  syv  børn,  deres  ægtefæl- 
ler og  20  af  vore  børnebørn.  Nogle  har  fore- 
slået, at  dette  kunne  have  bidraget  til  mine 
problemer  med  hjertet.  Det  ved  jeg  ikke, 
men  jeg  ved,  at  vores  rundtur  til  disse  steder 
fyldte  vores  sjæl  med  en  endnu  større  kær- 
lighed  til   og  respekt  for  profeten  Joseph 


Smith,  for  hans  familie  og  for  de  ukuelige 
personer,  som  var  de  første,  der  modtog  det 
gengivne  evangelium  og  blev  medlemmer  af 
Jesu  Kristi  Kirke  af  Sidste  Dages  Hellige. 
Det  var  en  usædvanlig  oplevelse  at  undervi- 
se min  familie  ud  fra  Lære  &  Pagter,  mens  vi 
stod  på  det  sted,  hvor  mange  af  disse  åben- 
baringer og  instruktioner  blev  modtaget. 

Besøget  til  disse  inspirerende  steder  og 
vores  families  fordyben  i  hændelserne  om- 
kring genoprettelsen  mindede  mig  atter  om 
det  storslåede  privilegium,  der  er  vores,  at 
leve  i  en  tid,  hvor  vi  har  så  tydelig  lærdoms- 
mæssig  forståelse  af  vor  himmelske  Faders 
plan  for  at  frelse  og  ophøje  sine  børn.  Det 
åbenlyse  i  vores  forhold  til  Herren  Jesus 
Kristus  og  til  hans  genoprettede  Kirke  er  en 
kostbar  og  styrkende  viden  for  hver  enkelt 
af  os. 

Jeg  takker  Gud  for,  at  vi  i  disse  vanskelige 
tider  med  moralsk  forfald  og  fravigelse  af 
sunde  værdier  ikke  mangler  åbenbarede 
sandheder  til  at  vejlede  vores  tilværelse.  I  de 
sidste  par  uger  med  fysisk  rekonvalescens 
har  jeg  haft  mere  tid  til  rådighed,  end  jeg  er 
vant  til  -  med  uplanlagte  muligheder  for  at 
tænke,  overveje  og  bede.  Jeg  anbefaler  ikke 
at  følge  mit  eksempel,  som  gav  mig  denne 
gave  af  tid,  men  jeg  tror,  at  vi  alle  kunne 
have  gavn  af  tid  til  at  overveje  og  meditere. 
I  stille  øjeblikke  med  selvransagelse  kan 
Anden  lære  os  meget. 

Anden  har  for  mig  bekræftet  det  vigtige 
ansvar,  vi  har  for  at  sørge  for,  at  vore  pioner- 
forfædres arv  af  tro  aldrig  går  tabt.  Vi  kan 
hente  stor  styrke,  især  vore  unge,  af  at  ken- 
de vores  kirkes  historie.  Som  efterkommer  af 
Hyrum  Smith  føler  jeg  en  højtidelig  forplig- 
telse for  at  sikre,  at  Kirken  aldrig  glemmer 
denne  store  leders  betydningsfulde  indsats. 
Jeg  anerkender,  at  ingen,  bortset  fra  Jesus, 
overgår  profeten  Josephs  store  indsats  og 
personlige  præstationer,  og  dog  er  jeg  i  min 


sjæl  bevæget  til  at  mindes  og  respektere 
hans  ældre  bror,  patriarken  Hyrum,  for  hans 
tapre  liv  og  usædvanlige  bidrag. 

I  september  1840  samlede  Joseph  Smith 
sen.  sin  familie  omkring  sig.  Den  ærværdige 
patriark  var  døende  og  ønskede  at  efterlade 
sin  velsignelse  på  sin  elskede  hustru  og  børn. 
Hyrum,  den  ældste  levende  søn,  bad  sin  far 
om  at  bede  om  Himlens  hjælp,  når  han  kom 
der,  så  Kirkens  fjender  ikke  måtte  »have  så 
meget  magt«  over  de  sidste  dages  hellige. 
Fader  Smith  lagde  derpå  sine  hænder  på 
Hyrums  hoved  og  velsignede  ham  med  »fred 
...  tilstrækkeligt  ...  til  at  udføre  det  værk, 
som  Gud  har  givet  dig.«  Han  kendte  Hy- 
rums livslange  trofasthed  og  afsluttede  sin 
sidste  velsignelse  med  løftet  om,  at  Hyrum 
»ville  være  stærk  som  himlens  søjler  indtil 
sine  dages  ende.«1 

Denne  velsignelse  identificerede  Hyrums 
stærkeste  egenskab.  Mere  end  noget  andet 
var  han  »stærk  som  himlens  søjler.«  Gen- 
nem hele  hans  liv  havde  det  ondes  kræfter 
forenet  sig  i  et  forsøg  på  at  overvinde  ham 
eller  i  det  mindste  få  ham  til  at  gå  på  afveje. 

Efter  hans  storebrors  Alvins  død  i  1823 
havde  Hyrum  en  væsentlig  del  af  ansvaret  i 
familien  Smith.  Samtidig  hjalp  han  sin  bror, 
profeten  Joseph,  gennem  den  lange  og  be- 
sværlige genoprettelses-proces.  Til  sidst  slut- 
tede han  sig  til  Joseph  og  andre  martyrer  fra 
tidligere  uddelinger  af  evangeliet.  Hans  blod 
blev  udgydt  som  hans  sidste  vidnesbyrd  til 
verden. 

Gennem  alt  dette  stod  Hyrum  fast.  Han 
vidste,  hvad  vej  hans  liv  ville  gå,  og  han 
valgte  bevidst  at  følge  den.  For  Joseph  blev 
Hyrum  en  kammerat,  beskytter,  forsørger, 
fortrolig  og  han  blev  til  sidst  martyr  sammen 
med  ham.  Uretfærdig  forfølgelse  omgav  dem 
hele  deres  liv.  Selv  om  Hyrum  var  ældre,  an- 
erkendte han  sin  brors  guddommelige  kappe. 
Mens  Hyrum  lejlighedsvis  stærkt  rådede  Jo- 
seph til  noget,  fulgte  han  altid  sin  yngre  bror. 

Joseph  sagde  engang  til  sin  bror:  »Bror 
Hyrum,  hvilket  trofast  hjerte  du  har.  O,  må 
den  evige  Jehova  krone  dit  hoved  med  evige 
velsignelser  som  belønning  for  den  omsorg, 
du  har  vist  for  min  sjæl!  O,  hvor  mange  er 
sorgerne,  vi  har  delt.«2 

Ved  en  anden  lejlighed  omtalte  Joseph 
sin  bror  med  disse  dybsindige  og  ømme  ord: 
»Jeg  elsker  ham  med  den  kærlighed,  der  er 
stærkere  end  døden.«3 

Hyrum  tjente  Kirken  urokkeligt.  I  1829 
var  han  blandt  den  håndfuld  personer,  som 
fik  lov  til  at  se  guldpladerne,  hvorfra  Mor- 
mons Bog  blev  oversat,  og  resten  af  sit  liv 
bar  han  vidnesbyrd  om  Mormons  Bogs  gud- 
dommelige natur  som  et  af  de  otte  vidner, 
som  »havde  set  pladerne  med  sine  øjne  og 
rørt  dem  med  sine  hænder.«4  Han  var  blandt 
de  første,  der  blev  døbt  i  denne  uddeling  af 
evangeliet.  Som  30-årig  var  han  den  ældste 
af  de  seks  mænd,  der  i  1830  blev  valgt  til 

formelt  at  organisere  Jesu  Kristi  Kirke  af  Sid- 
ste Dages  Hellige.  I  1831  stod  han  foran  en 
konference  i  Ohio  og  lovede,  »at  alt,  hvad 
han  havde,  var  Herrens,  og  at  han  var  rede  til 
at  gøre  hans  vilje  altid.«5  I  1833,  da  Herren 
irettesatte  Kirken  for  at  udskyde  påbegyndel- 
sen af  templet  i  Kirtland,  var  Hyrum  den 
første,  der  begyndte  at  grave  ud  til  funda- 
mentet. Som  formand  for  tempelkomiteen 
samlede  Hyrum  Kirken  til  at  udføre  den  næ- 
sten umulige  opgave  med  at  bygge  templet  i 
Kirtland,  da  de  fleste  medlemmer  af  Kirken 
bogstaveligt  talt  intet  havde  at  give  til  sagen. 
Nogle  få  år  senere  gentog  han  denne  præsta- 
tion ved  bygningen  af  templet  i  Nauvoo. 

Hyrum  tjente  i  biskoprådet  i  Ohio,  i  det 
første  høj  råd,  som  patriark,  som  rådgiver  i 
Det  Første  Præsidentskab  og  til  sidst  som 
den  ene  af  kun  to  mænd,  der  nogensinde 
har  haft  embedet  som  assisterende  præsi- 
dent for  Kirken. 

Hyrum  var  på  mange  missioner  for  Kir- 
ken. På  en  mission,  hvor  han  rejste  fra  Kirt- 
land til  Indiana,  oplevede  han  en  af  sine 
største  prøvelser,  da  hans  første  hustru  Jerus- 
ha  døde  kort  efter  at  have  født  hans  sjette 
barn.  Hyrums  mor,  Lucy  Mack  Smith,  skrev, 
at  Jerushas  død  »fyldte  vores  hjerte  med  me- 
re end  almindelig  sorg  ...  Hun  var  en  kvin- 
de, som  alle  elskede.«6 

Selv  om  Hyrum  sørgede,  var  hans  tro  ik- 
ke rokket;  hans  vilje  til  at  tjene  vor  himmel- 
ske Fader  og  hans  kirke  vaklede  aldrig.  Jeg 
tror,  at  Gud  belønnede  hans  trofasthed  ved 
at  bringe  en  af  de  store  kvinder  i  Kirkens 
historie,  Mary  Fielding,  ind  i  hans  liv.  Han 
giftede  sig  senere  med  hende.  Sammen  har 
de  skabt  en  usædvanlig  arv  af  kærlighed  og 
villighed  til  at  tjene. 

Hyrum  Smith  var  helt  klart  en  af  de  faste 
søjler  i  genoprettelsen.  Men  desværre  ved 


mange  kirkemedlemmer  kun  lidt  om  ham, 
bortset  fra  at  han  led  martyrdøden  sammen 
med  sin  bror  i  Carthage  Fængsel.  Det  er 
vigtigt,  men  han  gjorde  langt  mere.  Joseph 
Smith  selv  foreslog  tilmed  engang,  at  hans 
tilhængere  med  fordel  kunne  efterligne  Hy- 
rums eksempel.7  Tillad  mig  at  komme  med 
nogle  få  eksempler  fra  Hyrums  liv,  som  vi 
måske  gerne  ville  følge. 

Da  Joseph  i  1829  var  ved  at  afslutte  over- 
sættelsen af  Mormons  Bog,  var  Hyrum  ivrig 
efter  at  begynde  at  udbrede  evangeliet  og  at 
opbygge  Kirken.  Han  bad  Joseph  om  at  ad- 
spørge Herren  om,  hvad  han  skulle  gøre.  1 
afsnit  11  i  Lære  &  Pagter  læser  vi  Herrens 
svar:  »Søg  ikke  at  forkynde  mit  ord,  men  søg 
først  at  få  mit  ord  ...  gransk  mit  ord,  som  er 
gået  ud  ...  og  ligeledes  mit  ord  ...  som  nu 
bliver  oversat.«8 

Hyrums  liv  er  et  vidne  om  hans  lydighed 
over  for  denne  instruktion.  Indtil  den  sidste 
dag  i  sit  liv  viede  han  sig  selv  til  at  modtage 
ordet  gennem  studium  af  skrifterne.  I  Car- 
thage Fængsel  læste  og  kommenterede  han 
uddrag  fra  Mormons  Bog.  Skrifterne  var  helt 
tydeligt  en  del  af  Hyrums  liv,  og  han  vendte 
sig  til  dem  i  perioder,  hvor  han  mest  havde 
brug  for  trøst  og  styrke. 

Tænk  blot  på  den  åndelige  styrke  vi  kun- 
ne få  i  vores  tilværelse,  og  hvor  meget  mere 
effektive  vi  ville  være  som  lærere,  missio- 
nærer og  venner,  hvis  vi  regelmæssigt  stude- 
rede skriften.  Jeg  er  sikker  på,  at  vi  ligesom 
Hyrum  ville  være  i  stand  til  at  udholde  vore 
største  prøvelser,  hvis  vi  ransagede  Guds 
ord,  som  han  gjorde. 

Det  andet  store  eksempel  fra  Hyrums  liv, 
som  vi  kunne  ønske  at  følge,  fandt  sted  me- 
get tidligt  under  genoprettelsen.  Da  den  un- 
ge Joseph  ifølge  Lucy  Mack  Smith  første 
gang  fortalte  resten  af  familien  om  sin  ople- 


velse i  den  hellige  lund,  modtog  Hyrum  og 
alle  de  andre  budskabet  »med  glæde.«  Fami- 
lien »sad  i  en  rundkreds  og  lyttede  yderst  op- 
mærksomt til  en  dreng  ...  som  aldrig  havde 
læst  hele  Bibelen  i  sit  liv.«9  I  modsætning  til 
Lamans  og  Lemuels  reaktion  på  deres  yngre 
brors  guddommelige  kaldelse  og  på  jalousien 
hos  de  ældre  brødre  til  Josef,  der  blev  solgt 
til  Egypten,  var  der  ingen  jalousi  eller  fjend- 
skab hos  Hyrum  Smith.  I  stedet  blev  en  vir- 
kelig tro  født  i  ham  af  den  enkle  og  glade 
reaktion,  som  han  følte  på  den  åndelige 
sandhed  af  hans  brors  budskab.  Herren  lod 
ham  vide  i  sit  hjerte,  at  det  var  rigtigt,  og 
han  fulgte  Joseph  —  trofast  -  resten  af  sit  liv. 

»Jeg,  Herren,  elsker«  Hyrum,  åbenbarede 
Frelseren  i  afsnit  124  i  Lære  &  Pagter,  »for 
hans  hjertes  oprigtigheds  skyld,  og  fordi  han 
elsker  det,  der  er  ret  for  mig.«10 

Den  trofaste  Hyrum  havde  et  troende  hjer- 
te; han  behøvede  ikke  at  se  alt,  som  Joseph 
så.  For  ham  var  det  nok  at  høre  sandheden 
fra  Josephs  læber  og  mærke  den  åndelige 
tilskyndelses  hvisken,  at  det  var  sandt.  Kil- 
den til  Hyrums  åndelige  styrke  var  tro  til  at 
tro,  og  det  er  kilden  til  åndelig  styrke  for 
trofaste  medlemmer  af  Kirken  dengang  og  i 
dag.  Vi  har  ikke  brug  for  flere  medlemmer, 
som  stiller  spørgsmål  om  enhver  detalje;  vi 
har  brug  for  medlemmer,  som  føler  med  de- 
res hjerte,  som  lever  nært  til  Ånden,  og  som 
med  glæde  følger  dens  tilskyndelser.  Vi  har 
brug  for  søgende  hjerter  og  sind,  som  byder 
evangeliske  sandheder  velkommen  uden  ar- 
gumenter eller  beklagelser  og  uden  at  kræve 
mirakuløse  tilkendegivelser.  O,  hvor  er  vi  vel- 
signede, når  medlemmerne  med  glæde  følger 
råd  fra  deres  biskopper,  stavspræsidenter,  le- 
dere for  kvorummer  eller  hjælpeorganisatio- 
ner, hvoraf  nogle  kan  være  yngre  end  disse 
medlemmer  eller  have  mindre  erfaring.  Vi 
modtager  store  velsignelser,  når  vi  følger 
»det,  der  er  ret«,  med  glæde  og  uden  bekla- 
gelser. 

Det  tredje  eksempel  fra  Hyrums  liv  var 
hans  uselviske  virke  i  andres  tjeneste.  Hans 
mor  kommenterede  denne  egenskab  og  sag- 
de, at  han  var  »ret  usædvanlig  på  grund  af 
sin  omsorg  og  sympati.«11  Da  Joseph  blev 
syg  med  kraftige  smerter  i  benet,  afløste  Hy- 
rum sin  mor  og  sad  ved  siden  af  Joseph  næ- 
sten 24  timer  i  døgnet  i  over  en  uge. 

Hyrum  var  den  første  til  i  venskab  at  ræk- 
ke en  gæst  hånden,  den  første  til  at  forsøge 
at  forlige  en  strid,  den  første  til  at  tilgive  en 
fjende.  Profeten  Joseph  var  kendt  for  at  sige, 
at  »hvis  Hyrum  ikke  kunne  stifte  fred  mel- 
lem to,  der  var  blevet  uvenner,  havde  selv 
englene  ikke  håb  om  at  klare  opgaven.«12 

Eksisterer  der  tilsvarende  behov  i  Kirken 
og  i  vore  familier  i  dag?  Er  vi  opmærksomme 
på,  hvad  der  bekymrer  dem,  der  har  behov 
for  særlig  opmærksomhed?  Er  vi  opmærk- 
somme på  familier,  som  åndeligt  eller  følel- 
sesmæssigt har  problemer,  og  som  har  brug  for 

Statuer  af  Hyrum  Smith,  til  venstre,  og  profeten  Joseph  Smith  ser  afklaret  hen  over  konferencegæster  på  Tempelpladsen. 


vores  kærlighed,  opmuntring  og  støtte?  Hy- 
rums  eksempel  på  uselvisk  tjeneste  kan  være 
en  stærk  indflydelse  i  verden  i  dag,  hvis  til- 
strækkeligt mange  af  os  vælger  at  følge  den. 

Et  andet  godt  eksempel  kommer  til  os  fra 
det  mørke  fangehul  i  Liberty  Fængslet.  Her 
blev  Hyrum,  Joseph  og  nogle  få  andre  udsat 
for  kulde,  sult,  umenneskelig  behandling  og 
ensomheden  ved  isolation  fra  venner.  Dette 
fængsel  var  en  skole,  hvor  Hyrum  lærte  tål- 
modighed midt  i  modgang  og  trængsler. 
Midt  i  den  meget  alvorlige  prøvelse  gjaldt 
hans  største  bekymring  ikke  sig  selv  og  sine 
fæller,  men  hans  familie.  I  et  brev  til  sin 
hustru  skrev  Hyrum,  at  den  »værste  del  af 
mit  problem«  var  bekymringen  over,  hvor- 
dan hun  og  familien  klarede  sig.  »Når  jeg 
tænker  på  dine  problemer,  bliver  mit  hjerte 
nedtrykt  af  sorg  ...  Men  hvad  kan  jeg  gøre? 
...  må  din  vilje  ske,  O,  Herre.«13 

Når  jeg  rejser  over  hele  Kirken,  ser  jeg 
medlemmer,  som  bliver  prøvet  i  trængslens 
smeltedigel.  Jeg  ser  medlemmer,  der  er 
svækket  af  sygdomme.  Jeg  ser  ægtemænd, 


hustruer  og  forældre,  som  har  vanskelige 
problemer  med  deres  ægtefælle  eller  børn, 
som  de  ikke  kan  gøre  noget  ved.  Vi  møder 
alle  af  og  til  ubehagelige  situationer,  mod- 
gang og  prøvelser,  som  vi  ikke  kan  ændre 
på.  Mange  situationer  kan  kun  klares  ved 
hjælp  af  tid,  tårer,  bøn  og  tro.  For  os  ligesom 
for  Hyrum  kommer  fred  måske  først,  når  vi 
kan  få  os  selv  til  at  sige:  »Men  hvad  kan  jeg 
gøre  ...  må  din  vilje  ske.« 

Joseph  var  bestemt  inspireret,  da  han  om 
sin  bror,  Hyrum,  skrev:  »Dit  navn  skal  blive 
nedskrevet  ...  så  de,  der  kommer  efter  dig, 
kan  se  derpå,  at  de  må  efterligne  dine  ger- 
ninger.«14 Må  vi  være  med  til  at  holde  det 
løfte,  der  blev  givet  til  Hyrum  i  afsnit  124  i 
Lære  &  Pagter,  at  hans  »navn  ...  kan  holdes 
i  ærefuld  erindring  fra  slægt  til  slægt  til  evig 
tid.«15  Hans  navn  vil  helt  bestemt  bliver 
æret,  når  vi  følger  hans  eksempel  ved  at  »ef- 
terligne [hans]  gerninger.«  Må  mindet  om 
Hyrum  Smith  og  alle  vore  trofaste  forfædre 
aldrig  blegne  i  vores  sind,  det  beder  jeg  yd- 
mygt om.  I  Jesu  Kristi  navn.  Amen.  □ 


NOTER 

1.  Lucy  Mack  Smith,  History  of  Joseph  Smith, 
(Salt  Lake  City:  Bookcraft,  1979),  s.  309. 

2.  History  ofthe  Church,  5:107-108. 

3.  History  ofthe  Church,  2:338. 

4-  Citeret  i  Richard  Lloyd  Anderson,  Investigating 
the  Book  of  Mormon  Witnesses,  (Salt  Lake  City: 
Deseret  Book  Co.,  1981),  s.  158-159. 

5.  Citeret  i  Donald  Q.  Cannon  og  Lyndon  W. 
Cook,  red.  Far  West  Record,  (Salt  Lake  City: 
Deseret  Book  Co.,  1981),  s.  21. 

6.  History  of  Joseph  Smith,  s.  246. 

7.  Se  History  ofthe  Church,  5:108. 

8.  L&P  11:21-22. 

9.  History  of  Joseph  Smith,  s.  82. 
10.  L&P  124:15. 

History  of  Joseph  Smith,  s.  55. 
J.P.  Widtsoe  Osborne,  »Hyrum  Smith, 
Patriarch,«  The  Utah  Genealogical  and 
Historical  Magazine,  april  1911,  s.  56. 
Hyrum  Smiths  brev  til  Mary  Fielding  Smith, 
16.  marts  1839. 

14-  History  ofthe  Church,  5:108. 

15.  L&P  124:96. 


11. 

12. 

Andelige  bj  ergtoppe 


Ældste  Jack  H  Goaslind 

De  Halvfjerds'  Præsidium 


Styrken  i  et  vidnesbyrd  om  Jesus  Kristus  er  en  af  de  store,  uudnyttede  kilder 
til  vejledning  i  vores  tilværelse  i  dag. 


Herren  har  ofte  brugt  bjergtoppe  som  til- 
flugtssteder. På  Det  Gamle  Testamentes  tid, 
hvor  der  ikke  var  templer  til  rådighed,  brug- 
te Herren  bjergtoppe  som  hellige  steder, 
hvor  han  gav  åbenbaringer  til  sine  profeter. 
På  samme  måde  beskriver  Det  Nye  Testa- 
mente og  Mormons  Bog  hellige  bjergtoppe, 
hvor  Gud  gav  sine  tjenere  åbenbaringer.  Jo- 
seph Smith  knælede  i  den  hellige  lund  bil- 
ledligt talt  på  toppen  af  et  stort  åndeligt 
bjerg. 

I  vor  tid  giver  Herren  os  rigeligt  med 
plads,  der  på  en  personlig  måde  bliver  vores 
egen  åndelige  bjergtop,  hvor  vi  modtager 
sandhed  og  inspiration.  Ransagning  af  skrif- 
terne kan  fx  besvare  mange  af  vor  tids 
spørgsmål  ved  at  løfte  vores  ånd  højt  op  og 
give  os  overblik.  Desuden  er  verden  dækket 
af  hellige  templer,  hvor  vi  kan  træde  ind  og 
modtage  instruktion  og  inspiration  og  udfø- 
re hellige  ordinanser.  Konferencer  som  den- 
ne, beretninger  om  vore  elskede  lederes  pro- 
fetiske udtalelser,  vore  egne  nadvermøder  og 
stavskonferencer  -  alle  giver  de  rige  og 
styrkende  muligheder  for  at  høre  sandheden 
og  tillade,  at  den  synker  dybt  ned  i  vores 
sjæl. 

I  vores  eget  liv  -  i  vores  verden  med  dens 
daglige  arbejde  -  kan  vi  skabe  vores  egne 
»bjergtops-oplevelser«,  der  er  så  enestående 
og  personlige,  at  jeg  undrer  mig  over,  hvor- 
for flere  af  os  ikke  mere  villigt  gør  det.  Den 
åndelige  bjergtop,  som  jeg  taler  om,  er  dan- 
nelsen og  styrkelsen  af  et  vidnesbyrd  om  vor 
Herre  og  Frelser,  Jesus  Kristus.  Lige  som  vi 
kan  stå  på  toppen  af  ethvert  stort  bjerg  og 
opleve  en  betagende  udsigt,  tror  jeg,  at  vi 
kan  stå  på  vores  eget  sted  og  opleve  en  over- 
vældende æresfrygt  ved  at  vide,  at  Frelseren 
i  en  handling  bygget  på  en  kærlighed,  som 
overgår  enhver  menneskelig  forstand,  gav 
sit  liv  ved  at  påtage  sig  selv  vores  smerte  og 
lidelse. 


For  nylig  havde  jeg  mulighed  for  at 
overvære  møder  ved  Jackson  Lake  i 
Wyomings  majestætiske  Te  ton-bjerge 
i  det  vestlige  USA.  De  forrevne  bjergtoppe 
og  det  betagende  smukke  landskab  i  den  fri- 
ske, kølige  efterårsluft  syntes  i  fællesskab  at 
opløfte  og  restituere  sjælen  hos  næsten  alle 
de  besøgende.  Jeg  må  indrømme,  at  den  op- 
gave, jeg  var  sendt  ud  for  at  udføre,  føltes 
langt  mindre  som  arbejde  end  det,  de  fleste 
af  os  oplever  til  hverdag.  De  smukke  bjerg- 
omgivelser havde  en  styrkende  virkning  på 
mig  og  andre,  der  var  til  stede.  Verdens  pro- 
blemer virkede  mindre  uoverskuelige.  Ud- 
fordringerne, jeg  stod  over  for,  virkede  min- 
dre truende.  Jeg  tog  derfra  med  et  større 
overblik  og  en  sjæl  fyldt  med  nyt  håb  og 
begejstring. 

Disse  bjerge  var  også  årsag  til  andre  over- 
vejelser hos  mig.  Jeg  vil  gerne  fortælle  jer 
om  nogle  af  dem  denne  formiddag. 


For  mig  virker  det,  som  om  at  styrken  i  et 
vidnesbyrd  om  Jesus  Kristus  er  en  af  de  store, 
uudnyttede  kilder  til  vejledning  i  vores  til- 
værelse i  dag.  Jeg  er  overbevist  om,  at  hver 
enkelt  af  os,  uanset  hvor  god,  loyal  og  hen- 
given vi  forsøger  at  være  i  evangeliet  og  i 
Kirken,  kunne  gøre  meget  mere,  hvis  vi 
gjorde  det  med  kraften  og  påvirkningen  fra 
en  urokkelig  tro  på  Herren.  Lad  mig  give  jer 
et  eksempel. 

Jeg  tror,  at  de  fleste  forældre  inden  for 
min  stemmes  rækkevidde  forsøger  at  lære 
deres  børn  forskellen  på  rigtigt  og  forkert,  at 
være  ærlige,  at  respektere  andre  og  andres 
ejendele,  at  leve  et  moralsk  rent  liv  og  at 
elske  deres  familie.  De  arbejder  ihærdigt  på 
at  lære  dem  betydningen  af  de  frelsende  or- 
dinanser som  fx  dåb  for  syndernes  forladelse. 
I  den  passende  alder  ønsker  de,  at  deres  søn- 
ner får  overdraget  præstedømmet.  De  lærer 
deres  børn,  at  det  er  af  afgørende  betydning 
for  deres  ophøjelse  at  blive  gift  det  rette  sted 
med  den  rette  person  på  det  rette  tidspunkt 
og  med  den  rette  myndighed. 

Disse  vigtige  lektier  og  andre  af  samme 
slags  så  afgørende  for  sidste  dages  hellige  er 
milepæle  og  tegn  på  alt,  hvad  vi  tror  på  og 
har  kært.  Hvis  disse  lektier  modtages  gen- 
nem Ånden,  hvis  der  belæres  om  dem  kraf- 
tigt påvirket  af  et  stærkt  vidnesbyrd  om 
Frelserens  forsoning,  så  belæres  der  om  dem 
og  de  modtages  i  en  atmosfære  af  kærlighed 
og  tillid,  som  i  et  stort  omfang  vil  sikre,  at  de 
vil  blive  husket.  Som  det  står  i  skriften: 
»Tilskynd  drengen  til  at  følge  den  vej,  han 
skal  gå,  selv  når  han  bliver  gammel,  vil  han 
ikke  vige  fra  den«  (Ordsp  22:6).  En  tro  og 
senere  overbevisning  om,  at  Jesus  fra  Naza- 
ret,  tømrerens  søn,  Israels  Forløser  -  ja,  vor 
Herre  og  Frelser  Jesus  Kristus  -  gav  sit  liv 
som  et  uselvisk  offer,  for  at  vi  kan  få  udøde- 
lighed og  evigt  liv,  stiller  skarpt  på  enhver 
anden  lærdom,  som  vi  videregiver  til  vore 
børn  og  andre,  som  vi  har  et  ansvar  for. 

Nogle  gange  tror  jeg,  at  vi  er  bange  for  at 
sammenkæde  al  vores  undervisning  med 
grundlaget  for  evangeliets  sandheder.  Alt  for 
ofte  lærer  vi  måske  vores  børn  at  adlyde  en 
lov  eller  et  princip,  fordi  vores  familie  for- 
venter den  lydighed.  De  overholder  måske 
en  anden  lov  for  at  behage  en  nabo  eller  en 
biskop  og  en  tredje  af  en  helt  anden  grund. 
Når  vi  belærer  vore  børn  om  evige  sandhe- 
der og  ikke  forklarer  dem  i  sammenhæng 
med  et  fast  vidnesbyrd  om  Frelseren,  går  vi 
glip  af  styrken  ved  eksemplet  fra  den  største 
lærer,  verden  nogensinde  har  kendt. 

På  samme  måde  har  mange  af  os  nået  et 
niveau  af  lydighed,  hvor  vi  trofast  overhol- 
der lovens  bogstav;  vi  begår  ikke  alvorlige 
synder.  Når  vi  ser  os  omkring,  gør  vi  ikke 
noget,  der  er  værre  end  andre  familier,  og  vi 
føler  os  tilfredse  og  trygge.  Vi  er  på  samme 
niveau  som  de  andre  på  vores  plateau,  halv- 
vejs oppe  ad  bjerget.  Vi  kan  lide  afsatsen 

med  den  smukke  udsigt,  hvor  vi  har  kontrol 
over  alt,  hvad  vi  »må«  og  »ikke  må«.  Vi  må 
lære  -  og  derpå  belære  om  -  at  vi  er  lydige 
mod  evangeliets  love  og  principper,  på 
grund  af  vores  tro,  vores  viden,  vores  vid- 
nesbyrd og  vores  tro  på  Jesus  Kristus.  Nephi, 
som  i  skriften  skriver,  at  »min  sjæl  glæder 
sig  ved  at  tale  tydeligt«  (2  Nephi  25:4), 
minder  os  i  det  25.  kapitel  af  2  Nephi  om, 
»vi  taler  om  Kristus,  vi  glæder  os  i  Kristus, 
vi  prædiker  om  Kristus,  vi  profeterer  om 
Kristus,  og  vi  skriver  i  overensstemmelse 
med  vore  profetier,  for  at  vore  børn  kan  vi- 
de, til  hvilken  kilde  de  kan  se  hen  for  at  få 
forladelse  for  deres  synder«  (v.  26). 

Præsident  Harold  B.  Lee  har,  måske  fordi 
han  vidste,  at  det  til  tider  ville  være  svært 
for  os  fuldt  ud  at  stole  på  vore  vidnesbyrd 
om  Frelseren,  formanet  os:  »Gå  til  kanten  af 
lyset,  og  måske  et  par  skridt  ud  i  mørket,  og  I 
vil  opdage,  at  lyset  vil  vise  sig  og  gå  foran 
jer«  (som  citeret  af  Boyd  K.  Packer,  seminar 
for  regionalrepræsentanter,  1.  april  1977). 

Det  er  ved  dannelsen  af  vore  vidnesbyrd 

-  ved  blot  at  bevæge  os  en  smule  op  ad 
bjerget  og  ud  af  vores  tryghedszone  -  at  jeg 
tror,  vi  begynder  at  nærme  os  vores  egen 
personlige,  åndelige  bjergtop,  hvor  vi  kan 
modtage  inspiration  og  sandhed  som  aldrig 
før.  Det  er  der,  ligesom  jeg  oplevede  det  op- 
pe i  Teton-bjergene,  at  vi  kan  tænke  mere 
klart,  se  alt,  som  det  virkeligt  er,  og  forstå 
sandheden  i  et  lys,  der  er  rent  og  frisk.  Der, 
med  Helligånden  til  at  vejlede  og  påvirke 
os,  begynder  vi  at  forstå,  at  vide,  hvordan  vi 
skal  undervise  eller  velsigne  andres  tilværel- 
se med  ny  mening  og  større  forståelse. 

Hvis  jeg  blot  kunne  få  opfyldt  et  ønske 
denne  formiddag,  ville  jeg  dybt  i  jeres  hjerte 
plante  det  urokkelige  minde  om  Jesus 
Kristus.  I  vor  tid  har  præsident  Howard  W. 
Hunter  inspireret  os  alle  ved  at  sige:  »Vi  må 
kende  Kristus  bedre,  end  vi  nu  kender  ham; 
vi  må  erindre  ham  oftere,  end  vi  nu  erindrer 
ham;  vi  må  tjene  ham  bedre,  end  vi  nu  tje- 
ner ham«  (Stjernen,  juli  1994,  s.  62). 

Måske  var  det,  præsident  Hunter  bad  os 
om  at  gøre  med  denne  udfordring,  det  sam- 
me som  det,  profeten  Alma  belærte  os  om 
med  at  opleve  en  stor  forandring  i  hjertet. 
Alma  lærte  Kirkens  medlemmer  i  Zarahem- 
la,  at  de  skulle  løfte  deres  hjerte  op  på  et 
højere  åndeligt  niveau.  Han  talte  om  beho- 
vet for  at  stole  på  Gud,  og  han  fortalte  dem, 
hvor  vigtigt  det  var  at  udøve  tro.  Og  derpå 
stillede  han  dette  afgørende  spørgsmål,  som 
vi  må  stille  os  selv  i  dag: 

»Og  nu  spørger  jeg  jer,  mine  brødre,  om  1 
har  mærket  en  forandring  i  hjertet,  og  der- 
som I  har  følt  jer  påvirket  til  at  synge  sangen 
om  den  forløsende  kærlighed,  vil  jeg  spørge 
jer,  om  I  også  føler  således  nu?«  (Alma  5:26). 

Brødre  og  søstre,  vores  godhjerte thed  - 
hver  eneste  af  vore  retfærdige  bestræbelser 

-  vore  gode  gerninger,  vores  lydighed  og  vo- 


res indsats  for  at  velsigne  andre  skal  være 
baseret  på  og  motiveret  af  vores  tro  på 
Kristus,  vore  vidnesbyrd  om  hans  mission  og 
offer  samt  vores  villighed  til  at  forlade  vores 
komfortable  plateau.  Indtil  vi  finder  måder, 
hvorpå  vi  kan  styrke,  udvide  og  forstørre  vo- 
re vidnesbyrd  om  Jesus  Kristus  og  virknin- 
gen af  forsoningen  i  vores  tilværelse,  vil  vi 
ikke  være  i  stand  til  at  svare  positivt  på 
Almas  spørgsmål. 

Satan  ønsker,  at  det  ikke  skal  lykkes  for 
os  at  nå  den  bjergtop,  som  vil  give  os  mulig- 
hed for  at  udvikle  et  vidnesbyrd,  der  er  så 
stærkt,  at  han  vil  være  ude  af  stand  til  at 
påvirke  os.  Hans  værk  er  at  modarbejde  vo- 
res indsats,  men  Herren  har  rådet  os:  »Frygt 
derfor  ikke  lille  hjord!  Gør  godt!  Lad  jord  og 
helvede  forene  sig  imod  dig;  thi  dersom  I  er 
bygget  på  min  klippe,  kan  de  ikke  få  over- 
hånd« (L&P  6:34). 

Vi  har  stor  tillid  til,  at  jord  og  helvede 
ikke  vil  opsluge  jer,  men  det  vil  kræve,  at  I 
bevæger  jer  fra  jeres  nuværende  plateau  og 
klatrer  op  til  et  højere  niveau. 

Tillad  mig  at  slutte  med  disse  magtfulde 
ord  fra  vores  elskede  profet,  Gordon  B. 
Hinckley,  og  jeg  citerer: 

»Gå  fremad  i  jeres  tilværelse.  Det  bedste 
ligger  forude.  Bring  noget  mere  åndelighed 
ind  i  vore  unges  tilværelse;  fremelsk  i  hver 


eneste  drengs  og  piges  hjerte  en  følelse  af 
deres  forhold  til  Herren  -  når  de  lærer  ver- 
dens Frelser  at  kende  ved  kendskab  til  nogle 
af  elementerne  i  Forløserens  forsoning, 
hvorigennem  evigt  liv  blev  gjort  mulig  for 
os  hver  især«  (West  High  School  Seminary 
Graduation,  Salt  Lake  City,  14.  maj  1995; 
præstedømmets  lederskabsmøde,  Heber  Ci- 
ty/Springville,  Utah-regionalkonference, 
13.  maj  1995). 

Må  Gud  velsigne  jer,  forældre.  Vi  elsker 
jer.  Vi  ved,  at  det  ikke  er  let  at  gøre  det,  I 
gør.  Vi  ved,  at  hver  eneste  dag  bringer  udfor- 
dringer og  prøvelser,  der  ofte  virker  uoversti- 
gelige. Må  I  gennem  større  tro  og  tillid  til 
Hereen  finde  fornyet  styrke,  energi  og  ukue- 
lighed, når  I  underviser  og  velsigner  dem, 
der  hører  under  jeres  forvaltning  som  foræl- 
dre. Må  I  finde  i  de  råd,  vi  har  fået  af  præsi- 
dent Howard  W.  Hunter,  præsident  Gordon 
B.  Hinckley  og  alle,  som  har  rejst  sig  for  at 
bære  et  urokkeligt  vidnesbyrd  om  Jesus 
Kristus,  at  kun  gennem  kærlighed  og  trofast- 
hed mod  hans  lærdomme,  om  hvem  vi  bæ- 
rer vidnesbyrd,  samt  gennem  velsignelserne 
ved  hans  forsoning  på  vores  vegne,  kan  vi 
undervise  med  kraft  til  at  velsigne  og  frelse 
vore  familier  i  Guds  rige.  Om  dette  bærer 
jeg  vidnesbyrd  i  Jesu  Kristi  hellige  navn. 
Amen.  □ 

Det  godes  kraft 


Præsidentinde  Janette  Hales  Beckham 

Præsidentinde  for  Unge  Piger 


Gud  har  givet  hver  enkelt  af  os  magt  og  kraft  -  kraft  til  at  handle,  vælge, 
tjene,  elske  og  udrette  meget  godt. 


En  mor  sagde  engang:  »Jeg  ville  ønske, 
at  man  kunne  holde  alle  de  unge  inde- 
spærret i  templet,  indtil  de  fyldte  21.« 
En  far  har  sagt:  »Jeg  føler  mig  fuldstændig 
magtesløs  i  mit  eget  hjem.  Vi  har  ikke  styr 
på  noget.«  Hvilken  magt  eller  kraft  kan  stil- 
ne menneskets  råb  om  mere  tryghed,  orden, 
overblik  og  fred? 

Første  gang  jeg  mindes  at  have  haft  brug 
for  kraft  og  styrke,  var  da  min  familie  flyttede, 
samme  år  som  jeg  begyndte  i  tredje  klasse. 
Jeg  fandt  ud  af  en  hel  del  om  mine  venner  og 
andres  familier.  Når  mine  nye  venner  snak- 
kede med  andre  børn  i  kvarteret,  tog  de  be- 
stik af  hinanden  -  hvem  havde  skyggefulde 
træer,  som  man  kunne  sidde  i  eller  hønsehu- 
se, som  man  kunne  klatre  op  på.  Ud  over  at 
finde  ud  af,  hvis  far  der  var  stærkest,  opda- 
gede jeg  også,  at  mange  af  de  andre  børn  var 
ældre  end  jeg.  Heldigvis  havde  jeg  to  store- 
søstre, som  havde  masser  af  venner.  Faktisk 


påstod  jeg  engang,  at  jeg  kunne  få  hele  gym- 
nasiet til  hjælp,  hvis  jeg  havde  brug  for  det. 
Jeg  mente,  at  jeg  havde  den  personlige  styr- 
ke, der  skulle  til  for  at  være  tryg  og  klare  mig. 

Min  otte-årige  horisont  udvidede  sig.  Og 
dermed  fik  jeg  større  behov  for  at  tilegne 
mig  de  færdigheder,  der  gør,  at  man  kan  be- 
gå sig  i  denne  civiliserede  verden.  Jeg  lærte 
hurtigt  at  forstå  den  tryghed,  som  ligger  i 
størrelse,  antal  og  ressourcer.  Vi  lærer  tidligt 
at  udnytte  det,  jeg  vil  kalde  vores  personlige 
eller  politiske  magt.  Det,  som  de  fleste  børn 
først  lærer  er,  at  de  store  har  størst  magt. 
»Hvis  du  ikke  holder  op  med  det  der,  så 
kalder  jeg  på  mor.«  »Bare  vent  til  far  kom- 
mer hjem,  så  får  du  ballade.«  Forskellige 
hjælpemidler  kan  gøre  os  lidt  større.  Et  styk- 
ke legetøj  bliver  til  en  kæp.  Det,  der  be- 
gyndte som  en  snemand,  bliver  til  en  sne- 
fæstning. Verden  var  i  krig  dengang,  men 
jeg  gik  jo  kun  i  tredje  klasse.  Den  fysiske 
fare,  som  jeg  frygtede  mest,  var  en  dreng, 
som  havde  et  trægevær,  der  kunne  skyde 
med  tykke  elastikker  fra  sylteglas.  Hans  ynd- 
lingsmål  var  pigeben.  Nogle  af  mine  venner 
fortalte  mig,  at  hvis  man  gav  ham  nogle 
elastikker,  så  lod  han  være  med  at  skyde 
efter  en.  Men  det  virkede  noget  forræderisk 
at  være  med  til  at  øge  hans  arsenal,  og  jeg 
tvivlede  på,  at  man  kunne  stole  på  en  bølles 
ord.  Jeg  tror  nok,  at  en  af  lærerne  til  sidst 
tog  geværet  fra  ham.  I  min  lille  verden  satte 
jeg  pris  på  folk,  som  havde  magt,  såsom  læ- 
rere og  forældre,  især  hvis  de  var  retfærdige. 

Samme  år  syntes  hele  byen  at  glæde  sig 
sammen  med  vores  familie,  da  mor,  efter  at 
have  fået  fire  døtre,  fødte  sin  eneste  søn. 
Min  far  havde  været  den  eneste  søn  i  sin 
familie,  og  nu  havde  han  en,  der  kunne  føre 
slægtsnavnet  videre.  Efter  nogle  måneder 
stod  det  klart,  at  Tommy  var  svært  handi- 
cappet. Jeg  oplevede  nu  noget,  som  var  helt 
forskellig  fra  min  ydre  verden.  Der  opstod  en 


helt  ny  dimension  af  kærlighed,  ømhed  og 
omsorg.  Jeg  så  min  mor  og  far  lægge  deres  liv 
om  for  at  kunne  tage  sig  kærligt  af  et  barn, 
der  i  hele  sit  fem  og  et  halvt  år  lange  liv 
aldrig  lærte  at  sidde  oprejst  eller  tale,  men 
som  kunne  varme  en  hel  stue  op  med  sit 
smil.  Hele  byen  syntes  mere  kærlig,  om- 
sorgsfuld og  medfølende.  Enhver  trussel  ude- 
fra syntes  at  svinde  bort.  Jeg  følte  mig  tryg 
derhjemme,  fordi  min  mor  og  min  bror  var 
der.  Mine  forældre  var  hjemme  om  aftenen. 
Vores  hjem  syntes  mere  varmt  og  kærligt. 
Der  var  en  anden  kraft  til  stede.  Den  syntes 
at  komme  indefra.  Den  føltes  mere  perma- 
nent end  den  forbigående  magt  og  kraft, 
som  jeg  oplevede  blandt  mine  venner.  Den 
var  beroligende  og  fredfyldt  -  det  var  god- 
hedens kraft,  kærlighedens  magt. 

Der  er  en  magt  og  kraft  i  godhed,  som 
man  ofte  lærer  at  kende  i  familien.  Og  når 
den  ikke  er  til  stede,  opstår  der  et  tomrum. 
Jeg  kender  en  familie,  som  forlod  det,  som 
de  selv  kaldte  »en  solid  og  tryg  tilværelse«  i 
et  ønske  om  at  udrette  noget  godt.  De  be- 
sluttede at  rejse  til  Filippinerne  i  en  god  sags 
tjeneste.  Moderen  i  familien  fortalte:  »Vi 
var  forbavsede  over,  at  det  var  så  hårdt.« 
Uden  de  vaner  og  bekvemmeligheder,  som 
de  var  vant  til,  »var  vi  de  samme,  bistre 
mennesker,  som  vi  altid  havde  været,«  for- 
talte hun.  Så  tillagde  de  sig  nye  vaner  - 
motion  kl.  5.30  om  morgenen,  studium  af 
skriften  kl.  6.30  og  derefter  morgenmad  og 
skole.  Hver  eftermiddag  besøgte  de  forskelli- 
ge børnehjem  for  at  lege  med  børnene. 
Gradvist  begyndte  familien  at  bemærke  en 
forandring  -  de  fik  større  tålmodighed,  tak- 
nemlighed og  respekt  for  hinanden.  De  be- 
gyndte at  tale  med  hinanden  -  de  talte  og 
lyttede  oprigtigt  til  hinanden.  Moderen  sag- 
de: »Jeg  vil  aldrig  glemme  den  lektie,  som 
jeg  og  min  familie  fik,  den  dag  børnehjem- 
met modtog  en  fem  måneder  gammel  baby, 
som  havde  fået  tungen  skåret  af  og  det  ene 
øje  prikket  ud.«  Da  de  erfarede,  at  barnet 
var  blevet  lemlæstet  af  sin  egen  mor,  som 
var  tigger,  føjede  det  en  ny  dimension  til 
deres  forståelse  af  sociale  forhold.  Familien 
udviklede  større  omsorgsfuldhed  og  større 
ærbødighed  for  livets  hellighed.  Denne  fa- 
milie satte  deres  lid  til  »den  Ånd,  der  leder 
...  til  det  gode«  (L&P  11:12),  og  gradvist 
oplevede  de  forandringens  kraft. 

Himlens  kræfter  er  tilgængelige  for  en- 
hver, der  lever  retfærdigt.  Mormon  belærer 
os  om,  at  »alt,  hvad  der  indbyder  til  at  gøre 
godt  og  tilskynder  til  at  tro  på  Kristus,  kom- 
mer gennem  Kristi  gave  og  kraft«  (Moroni 
7:16). 

Joseph  Smith  modtog  en  åbenbaring  om 
magt  og  kraft,  da  den  politiske  magt  havde 
vendt  sig  mod  ham  og  han  sad  indespærret  i 
Liberty-fængslet.  Han  havde  bedt  Herren 
om  hjælp  til  at  hævne  sig  på  sine  fjender. 
Hans  bøn  lød:   »Lad  din  vrede  blusse  op 

imod  vore  fjender«  (L&P  121:5).  Vor  him- 
melske Fader  gav  ham  i  stedet  en  større  vel- 
signelse: »Min  søn,  fred  være  med  din 
sjæl!«  (v.  7).  Derefter  gav  Herren  Joseph  et 
løfte,  hvis  han  ville  holde  ud  og  forblive 
trofast:  »Gud  (skal)  ophøje  dig  i  det  høje,  og 
du  skal  triumfere  over  alle  dine  fjender«  (v. 
8). 

Det  var  her  i  dette  fængsel  at  Gud  belær- 
te Joseph  Smith  om  præstedømmets  magt. 
»Ingen  magt  eller  indflydelse  kan  eller  bør 
udøves  i  kraft  af  præstedømmet  uden  gen- 
nem overbevisning,  langmodighed,  mild- 
hed, sagtmodighed  og  uskrømtet  kærlighed« 
(L&P  121:41).  Præstedømmets  magt  bruges 
til  at  tjene,  prædike,  undervise,  døbe,  ordi- 
nere, helbrede,  besegle,  genoprette,  velsig- 
ne, profetere,  vidne  og  gøre  godt. 

Politisk  magt  derimod  kan  anvendes  til 
både  godt  og  ondt.  Den  er  altid  midlertidig. 
Vi  besidder  alle  politisk  magt.  Vi  har  alle 
brug  for  den.  Vi  bør  benytte  den  til  det  gode. 
Uden  den  rette  udøvelse  af  denne  magt  risi- 
kerer vi  at  miste  vores  frihed.  Kirker  ville 
ophøre  med  at  eksistere.  Selvfølgelig  har  vi 
brug  for  regler.  Vi  har  brug  for  love,  men  vi 
skal  huske  på,  at  skriften  fortæller  os,  at 
»himlens  kræfter  ikke  kan  kontrolleres  eller 
bruges  uden  ved  retfærdighedens  grundsæt- 
ninger« (L&P  121:36). 


Et  trofast  medlem  har  båret  sit  vidnes- 
byrd om,  hvordan  det  godes  kraft  påvirkede 
hendes  liv.  Hun  skriver: 

Indtil  jeg  var  otte  år  gammel,  var  jeg  ikke 
klar  over,  at  min  mor  var  alvorligt  syg  -  hun 
fik  senere  stillet  diagnosen  dissemineret 
sklerose.  Som  12-årig  bikube-pige  vågnede 
jeg  en  maj  morgen  og  opdagede,  at  min  mor 
var  blevet  lam  fra  halsen  og  ned  efter.  Hun 
var  allerede  blind. 

Skønt  lænket  til  sengen  blev  denne  tapre 
kvinde  sit  hjems  midtpunkt.  Hendes  datter 
skrev: 

En  dag  blev  det  mit  lod  at  rense  ovnen. 
Jeg  gik  til  opgaven  fuld  af  selvynk  og  mukke  - 
ri.  Jeg  gik  ind  i  mors  soveværelse  for  at  brok- 
ke mig  lidt,  og  så  opdagede  jeg,  at  mor  græd. 
Hun  sagde:  »Er  du  klar  over,  hvor  meget  jeg 
ville  give  for  at  kunne  rejse  mig  og  skrubbe 
den  ovn?«  Jeg  fik  et  helt  nyt  syn  på  det  at 
arbejde.  Den  dag  i  dag  tænker  jeg  på  den 
oplevelse,  hver  gang  ovnen  skal  gøres  ren. 

Hun  fortsætter: 

Jeg  havde  den  usædvanlige  velsignelse  at 
min  mor  altid  var  der.  Hun  lyttede  tålmo- 
digt til  mine  teenage-bekymringer  og 
spørgsmål.  Hun  fik  mig  til  at  føle  mig  som 
det  mest  betydningsfulde  og  interessante 
menneske  i  verden.  Hun  var  altid  hjemme  — 
opmærksom,  interesseret  og  altid  parat. 


Hendes  mor  døde  det  forår,  hvor  hun  gik 
i  3. g.  Hun  beretter: 

En  af  de  sværeste  stunder  i  mit  unge  liv 
var  den  dag,  jeg  vendte  hjem  fra  skole  til  et 
tomt  hus  og  gik  ned  ad  den  lange  gang  til 
hendes  soveværelse.  Min  trofaste  rådgiver 
og  fortrolige  var  der  ikke  mere,  men  hun 
havde  givet  mig  kærlighedens,  visdommens 
og  anerkendelsens  evige  gaver.  Jeg  vil  altid 
være  dybt  taknemlig  for  hendes  godhed. 

Denne  stærke  kvinde  havde,  skønt  hun 
var  alvorligt  syg,  styrke  til  at  elske,  motive- 
re, inspirere,  fremme  retfærdighed  og  gøre 
godt. 

Min  bøn  til  enhver  af  os  er,  at  vi  må 
erkende,  at  Gud  har  givet  hver  enkelt  af  os 
magt  og  kraft  -  kraft  til  at  handle,  vælge, 
tjene,  elske  og  udrette  meget  godt.  Måske  er 
tiden  inde  til  at  få  styr  på  os  selv.  Vores 
profet,  Gordon  B.  Hinckley,  har  sagt:  »Vær 
trofaste  ...  Gør  godt.«  Han  har  sagt,  at  »vi 
ikke  har  noget  at  frygte.  Gud  står  ved  roret 
...  Han  vil  udøse  velsignelser  over  dem,  der 
vandrer  i  lydighed  mod  hans  befalinger« 
{Ensign,  maj  1995,  side  71).  Det  er  min  bøn, 
at  vi  må  søge  at  få  retfærdighedens  kraft  i 
vores  liv  ved  at  følge  den  levende  profets  råd 
og  ved  at  efterleve  vor  Frelser  Jesu  Kristi 
lærdomme.  Og  det  siger  jeg  i  hans  navn. 
Amen.  □ 

Indesluttet 

i  Kristi  kærlighed 


Ældste  W.  C.  Zwick 

De  Halvfjerds 


Vores  eget  liv  beriges,  når  vi  lærer  af  gode  venner,  hvis  handicap 
og  ydmyghed  påkalder  Andens  tilstedeværelse. 


Mit  hjerte  skælver  i  inderlig  ydmyghed 
nu,  hvor  jeg  står  på  dette  hellige  sted 
for  første  gang.  Jeg  ved  med  fuld 
vished,  at  præsident  Hinckleys  ord  og  tanker 
repræsenterer  Herrens  ønsker  for  hver  af  os. 
En  smuk  sommermorgen  overværede  vo- 
res familie  Handicap  OL,  som  vores  søn 
Scott  deltog  i.  Hvert  år  afholdes  der  Handi- 
cap OL,  så  folk  med  handicap  kan  mødes  i 
venskabelig  konkurrence.  Vi  så,  hvordan  lø- 
berne, mens  de  indtog  deres  positioner  til  50 
meter  løbet,  blev  opmuntret  af  nogle  helt 
specielle  venner,  der  kaldes  »krammere«.  Få 
sekunder  før  løbet  begyndte,  stillede  disse 
krammere  sig  op  nede  ved  målstregen.  Det 
betød  ikke  noget,  hvem  der  kom  først  i  mål. 
Det,  der  betød  noget  var,  at  hver  eneste  lø- 
ber kom  i  mål,  og  at  hver  eneste  løber  fik  et 
lykønskningskram  på  målstregen.  Både  de 
tapre  løbere  og  de  kærlige  krammere  udviste 
sande  principper. 


Herren  har  klart  sagt:  »Vær  tro  og  nid- 
kær i  at  holde  Guds  bud,  og  jeg  vil  slutte  dig 
i  min  kærligheds  arme«  (L&P  6:20). 

Vi  ønsker  alle  at  finde  trøst  i  Frelserens 
favn. 

Under  sit  jordiske  virke  så  Frelseren  bort 
fra  fysiske  eller  mentale  skrøbeligheder,  i 
stedet  så  han  på  hjertet.  Som  hans  disciple 
har  vi  også  det  hellige  ansvar  at  følge  hans 
eksempel  og  tage  os  kærligt  af  de  handicap- 
pede. Tapre  disciple  søger  at  yde  menings- 
fyldt tjeneste  for  andre  og  vise  dem  kærlig- 
hed. 


Ældste  Richard  G.  Scotts  råd  er  meget 
rammende:  »Du  bliver  et  redskab,  hvormed 
Herren  kan  velsigne  andre.  Anden  vil  lade 
dig  føle  Frelserens  omsorg  og  interesse,  der- 
på hans  kærligheds  varme  og  styrke«  (Stjer- 
nen, juli  1994,  side  8). 

Vores  opgave,  som  gøres  lettere  gennem 
bøn,  er  at  være  opmærksomme  på  selv  de 
mindste  begrænsninger,  som  de,  der  lider 
smerte  og  skuffelse,  må  døje  med.  Det  kan 
være  en  mindre  indlæringsvanskelighed, 
ordblindhed  eller  problemer  med  hørelsen. 
Uden  vores  hjælp  vil  de  måske  ikke  være  i 
stand  til  at  få  del  i  Frelseren  godhed  eller 
nyde  et  rigt  liv. 

Ethvert  menneske  vil  gerne  kunne  føle 
sig  tryg  i  en  til  tider  grusom  og  konkurrence- 
præget verden.  Enhver  har  stor  værdi,  fordi 
vi  alle  er  Guds  åndelige  børn. 

Mary,  en  ung,  mentalt  handicappet  pige, 
som  ikke  var  medlem  af  Kirken,  har  sine 
begrænsninger,  men  hun  vil  ikke  være 
udenfor.  Flere  unge  piger  i  Kirken,  som  var 
opmærksomme  på  hendes  behov,  indbød 
hende  til  at  deltage  i  wardets  roadshow. 
Hendes  familie  blev  indbudt  til  forestillin- 
gen. Marys  far  ville  gerne  vide  mere  om  en 
kirke,  hvis  medlemmer  holdt  så  meget  af 
hans  datter,  at  de  lod  hende  være  med.  Hele 
familien  tog  imod  evangeliet  og  blev  døbt. 
Tak  til  enhver  betænksom  ven,  lærer,  bi- 
skop og  alle  andre,  som  sørger  for,  at  ingen 
føler  sig  alene  eller  udenfor.  Der  er  et  kon- 
stant behov  for  meningsfyldt  engagement. 
Det  beriger  og  styrker  os  alle. 

Søster  Navarro  bor  i  en  lille  landsby  i  det 
sydlige  Chile.  Hendes  legeme  er  svært  gigt- 
plaget,  og  hun  har  voldsomme  smerter,  når 
hun  går  med  sin  stok.  Hver  eneste  søndag  i 
19  år  har  hun  taget  sin  datter,  der  er  mentalt 
handicappet,  ved  hånden  og  støttet  sig  til 
sin  stok,  mens  de  er  gået  de  tre  kilometer  til 
kirke.  Kaldelsen  som  dirigent  i  Hjælpefor- 
eningen  er  den  kære  søster  Navarros  et  og 
alt.  Hendes  villighed  til  at  hjælpe  andre,  har 
tilskyndet  andre  til  at  støtte  hendes  handi- 
cappede datter. 

I  sin  uendelige  godhed  lader  Frelseren 
enhver  få  del  i  glæden.  »Alle  mennesker 
har  ret  dertil,  det  ene  såvel  som  det  andet, 
og  ingen  bliver  forment«  (2  Nephi  26:28). 
Enhver  har  sin  specielle  gave,  og  alle  har 
brug  for  at  yde  sit  bidrag,  såvel  som  til  at 
modtage. 

Jamie  Wheeler  er  en  usædvanlig  16-årig 
dreng.  Han  er  født  med  Downs  syndrom. 
Han  har  en  kaldelse  i  wardet  og  hjælper  sin 
biskop  på  andre  meningsfyldte  måder.  Han 
tager  aktivt  del  i  spejderprogrammet.  Han 
giver  og  modtager  kærlighed  og  påskønnelse. 


Profeten  Joseph  Smith  sagde:  »Alle  de 
personligheder  og  ånder,  som  Gud  nogen- 
sinde har  sendt  ind  i  verden,  er  modtagelige 
for  berigelse«  (Profeten  Joseph  Smiths  lær- 
domme, side  428). 

Vores  eget  liv  beriges,  når  vi  lærer  af  gode 
venner,  hvis  handicap  og  ydmyghed  påkal- 
der Åndens  tilstedeværelse.  De  lærer  os  nye 
dybder  af  tro,  mod,  tålmodighed,  kærlighed 
og  personlig  værdi. 

Fire  unge  mænd  med  svære  handicap  ar- 
bejder i  templet  i  Sao  Paulo  i  Brasilien. 
Hver  af  dem  har  sine  egne  udfordringer, 
men  hver  især  velsigner  de  tusinder,  fordi  de 
bidrager  til  den  dejlige  ånd,  som  hersker  i 
det  smukke  tempel.  »Kom  i  hu,  at  sjæle  er  af 
stor  værdi  i  Guds  øjne«  (L&P  18:10). 

Min  sjæl  er  fuld  af  beundring  for  og  kær- 
lighed til  vores  ældste  søn,  Scott,  som  har 
været  mentalt  handicappet  siden  fødslen. 
Hans  mod  og  kærlighed  har  givet  mange 
venner  og  hvert  medlem  af  vores  familie 
mulighed  for  gennem  Anden  at  føle  »Frel- 
serens omsorg  og  interesse,  derpå  hans  kær- 
ligheds varme  og  styrke«  (Richard  G.  Scott, 


Ensign,  maj  1994,  s.  9).  Jeg  er  taknemlig  for 
min  evige  partner,  Jan,  hvis  tro  og  kærlige 
omsorg  for  hvert  af  vores  børn  har  gjort  vo- 
res hjem  til  et  fredfyldt  sted.  Hun  er  virkelig 
på  udkig  efter  måder,  hvorpå  hun  kan  trøste 
ethvert  af  Guds  børn. 

Overvej  i  hjertet  Frelserens  følelser,  da 
han  udtrykte  sin  kærlighed  til  hvert  enkelt 
af  Guds  børn:  »De  græd  og  så  vedholdende 
på  ham,  som  om  de  ville  bede  ham  om  at 
blive  hos  dem  lidt  længere.  Og  han  sagde  til 
dem:  Mit  indre  er  fyldt  medlidenhed  for  jer. 
Har  I  syge  blandt  jer?  Bring  dem  hid,  og  jeg 
vil  helbrede  dem,  thi  jeg  har  medlidenhed 
med  jer  ... 

Thi  jeg  ser,  at  jeres  tro  er  tilstrækkelig  til, 
at  jeg  kan  helbrede  jer«  (3  Nephi  17:5-8). 

Jeg  beder  til,  at  vores  tro  må  være  til- 
strækkelig til  at  enhver  af  os  kan  føle  sig 
indesluttet  i  Frelserens  kærligheds  arme.  Jeg 
ved,  at  vores  Frelser  lever,  og  at  han  kender 
hver  enkelt  af  os  indgående.  I  Jesu  Kristi 
navn.  Amen.  G 

Israels  Genløser 


Ældste  Bruce  D.  Porter 

De  Halvfjerds 


Han  rejser  langt  for  at  finde  de  fortabte  og  føre  dem  hjem.  Der  finder  han  os 
trætte,  sultne  og  nedtrampede.  Han  giver  os  mad  og  drikke. 


I  lignelsen  om  den  fortabte  søn  var  det 
kun  den  ældste  søn,  der  forblev  tro  mod  sin 
far;  som  han  selv  siger:  »(jeg  har)  aldrig 
overtrådt  et  eneste  af  dine  bud«  (Luk 
15:29).  I  frelsesplanen  er  det  på  samme  må- 
de Faderens  Førstefødte,  som  er  ren  og  synd- 
fri.  Men  der  er  dog  en  væsentlig  forskel.  I 
lignelsen  er  den  ældste  misundelig  på  al  den 
opmærksomhed,  som  den  hjemvendte  søn 
får.  I  frelsesplanen  er  det  den  ældste  søn, 
som  gør  det  muligt  for  de  fortabte  at  vende 
tilbage. 

Faderens  sender  ham  ud  for  at  befri  sine 
sønner  og  døtre  fra  slaveri.  Den  ældste  søn 
er  fuld  af  medfølelse:  »Jeg  frelser  dem  fra 


deres  syndige  frafald  og  renser  dem  ...«  (Ez 
37:23).  Han  rejser  langt  for  at  finde  de  for- 
tabte og  føre  dem  hjem.  Der  finder  han  os 
trætte,  sultne  og  nedtrampede.  Han  giver  os 
mad  og  drikke.  Han  lever  blandt  os  og  løfter 
vore  byrder  med  os.  Og  som  det  ypperste 
udtryk  for  kærlighed  tager  den  ældste  søn 
sin  egen  formue  og  løskøber  os,  en  for  en. 
For  helt  at  kunne  betale  vores  gæld  tvinges 
han  til  at  ofre  al  sin  rigdom,  ja,  alt,  hvad  han 
ejer  og  har. 

Der  er  dem,  som  afslår  den  tilbudte  løse- 
sum. Lænket  af  deres  egen  stolthed  fore- 
trækker de  trældom  frem  for  omvendelse. 
Men  de,  der  tager  imod  hans  tilbud  og  forsa- 
ger deres  vildfarelser,  modtager  helbredelse 
ved  hans  hånd  og  frihed  som  gave.  Dem 
fører  han  tilbage  til  deres  fader  med  jubel- 
sange om  evig  glæde. 

Jeg  vidner  for  jer,  at  vor  himmelske  Fa- 
ders ældste  søn  har  løskøbt  os  fra  syndens 
slaveri.  Vi  er  et  dyrekøbt  folk.  Som  Paulus 
siger:  »I  blev  købt  dyrt«  (1  Kor  7:23).  I  Get- 
semane  H  ave  måtte  Faderens 

Førstefødte  stige  »ned  under  alle  ting« 
(L&P  88:6);  »det  var  vore  sygdomme,  han 
tog,  det  var  vore  lidelser,  han  bar«  (Es  53:4). 
På  Golgata  led  han  smerte  og  død  ved  de 
mænd,  for  hvis  synder  han  havde  sonet, 
»han  hengav  sit  liv  til  døden«  (v.  12),  da 
han  overvandt  verden. 

I  det  førjordiske  liv  havde  han  været 
Abrahams,  Isaks  og  Jakobs  Gud,  Jordens 
Skaber,  den  store  Jeg  Er.  Han  nedsteg  fra 
disse  ophøjede  tinder  og  kom  til  jorden  un- 
der de  mest  ydmyge  omstændigheder,  for  at 
han  ikke  skulle  være  ubekendt  med  vore 


Lignelsen  om  den  fortabte  søn  er  en  lig- 
nelse om  os  alle.  Den  minder  os  om,  at 
vi  alle  til  en  vis  grad  er  vor  himmelske 
Faders  fortabte  sønner  og  døtre.  For,  som 
apostlen  Paulus  skrev:  »...  alle  har  syndet  og 
har  mistet  herligheden  fra  Gud«  (Rom  3:23). 
Ligesom  den  omflakkende  søn  i  Frelse- 
rens lignelse  er  vi  kommet  til  »et  land  langt 
borte«  (Luk  15:13),  fjernt  fra  vores  før  jor- 
diske hjem.  Ligesom  den  fortabte  søn  har  vi 
del  i  en  guddommelig  arv,  men  ved  vores 
synder  har  vi  formøblet  en  del  af  den  og 
oplever  en  »streng«  åndelig  »hungersnød« 
(v.  14).  Og  ligesom  ham  må  vi  ved  smertelig 
erfaring  erkende,  at  verdslige  glæder  og  sys- 
ler ikke  er  mere  værd  end  de  bønner,  som 
svin  æder.  Vi  længes  efter  at  genforenes  med 
vor  Fader  og  vende  hjem  til  ham.  »I  vantro 
og  mørke  vi  før  måtte  gå,  i  jammer  og  tungt 
slaveri«  (»Nu  Israels  Genløser«,  Sange  og 
salmer,  nr.  5). 


Medlemmer  af  De  Halvfjerds'  Kvorummer  synger  en  salme  sammen  med  forsamlingen. 

ses  i  baggrunden. 


sorger.  I  stedet  for  verdslig  status  valgte  han 
at  lade  sig  føde  i  en  ussel  stald  og  leve  som 
en  almindelig  tømrer.  Han  voksede  op  i  en 
obskur  landsby  i  en  ringeagtet  egn  af  Palæ- 
stina. Han  påtog  sig  ingen  hæder  og  var 
»som  et  rodskud  af  den  tørre  jord«  og  »hav- 
de ingen  skønhed  ...  vi  brød  os  ikke  om 
synet«  (Es  53:2). 

Han  kunne  have  fået  politisk  magt  og 
ære,  men  valgte  i  stedet  at  helbrede  og  un- 
dervise. Han  kunne  have  vundet  sit  folks  yn- 
dest ved  at  befri  dem  fra  romersk  undertryk- 
kelse. I  stedet  frelste  han  dem  fra  deres  syn- 
der og  blev  forkastet  af  sine  egne.  Han  gav 
afkald  på  Galilæas  hæder  for  at  gennemgå 
ydmygelser  og  domfældelse  i  Jerusalem.  Der- 
efter betalte  vor  Herre  Jesus  Kristus  bogsta- 


veligt til  fulde  vores  løsesum,  da  han  »led  for 
alle  mennesker«  (L&P  18:11).  »Og  på  grund 
af  ugudelighed  vil  verden  agte  ham  for  intet; 
derfor  hudstryger  de  ham,  og  han  tåler  det. 
Ja,  de  spytter  på  ham,  og  han  tåler  det  på 
grund  af  sin  miskundhed  og  langmodighed 
med  menneskenes  børn«  (1  Nephi  19:9). 

For  nogle  år  siden  besøgte  jeg  Jerusalem 
kort  før  jul.  Gaderne  var  kolde  og  triste;  der 
var  politisk  spænding  i  luften.  Og  dog  fyld- 
tes mit  hjerte  med  fred  i  visheden  om,  at 
dette  var  den  by,  han  havde  elsket  så  højt, 
det  sted,  hvor  han  ydede  sit  evige  offer;  og 
visheden  om,  at  her  havde  han  boet,  som 
var  alle  menneskers  Frelser. 

Jeg  vendte  tilbage  til  USA  en  sen  lørdag 
aften.  Da  sabbatten  gryede,  vækkede  mit 


vækkeur  mig  med  disse  strofer  fra  »Glade 
jul,  dejlige  jul«:  Engle  bringer  til  store  og 
små  bud  om  ham,  som  i  krybben  lå;  fryd  dig, 
hver  sjæl  han  har  frelst. 

Og  jeg  begyndte  at  græde,  mens  jeg 
tænkte  på  Israels  Genløsers  fuldkomne  liv 
og  storslåede  offer.  Han,  der  fødtes  som  de 
fattiges  ven  og  de  sagtmodiges  håb. 

Jeg  bærer  vidnesbyrd  om,  at  Herren  Jesus 
Kristus  har  betalt  prisen  for  vores  synder,  på 
betingelse  af,  at  vi  omvender  os.  Han  er  Fa- 
derens Førstefødte.  Han  er  Israels  Hellige. 
Han  er  førstegrøden  af  de  opstandne.  Jeg 
vidner  om,  at  han  lever.  Jeg  vidner  om,  at 
han  er  vores  Forløser,  »vor  konge,  vor  bro- 
der og  ven«  (Sange  og  salmer,  nr.  5). 

I  Jesu  Kristi  navn.  Amen.  □ 

Stol  på  Herren 


Ældste  Richard  G.  Scott 

De  Tolv  Apostles  Kvorum 


Vi  kan  være  forvissede  om,  at  i  Herrens  egen  tid  vil  løsningerne  komme, 
freden  vil  herske  og  tomrummet  vil  blive  udfyldt. 


Det  er  hårdt,  når  oprigtige  bønner  om 
noget,  som  vi  så  inderligt  ønsker  os, 
ikke  besvares  på  den  måde,  som  vi 
gerne  vil  have.  Det  er  især  svært,  når  Her- 
ren siger  »nej«  til  det,  som  er  retfærdigt  og 
som  ville  give  os  stor  glæde  og  lykke.  Hvad 
enten  det  nu  er  at  overvinde  sygdom  eller 
ensomhed,  vinde  et  vildfarent  barn  tilbage, 
leve  med  et  handicap  eller  når  vi  beder  om, 
at  en  af  vore  kære,  som  ligger  for  døden,  må 
få  lov  at  leve,  så  synes  det  meget  rimeligt  og 
helt  afgørende  for  vores  lykke,  at  vi  får  et 
positivt  svar.  Det  er  svært  at  forstå,  hvorfor 
vores  dybe  og  oprigtige  tro,  som  udspringer 
af  et  liv  i  lydighed,  ikke  fører  til  det  ønskede 
resultat. 

Ingen  ønsker  modgang.  Prøvelser,  skuffel- 
ser, sorg  og  hjertekval  kommer  til  os  fra  to 
vidt  forskellige  kilder.  De,  der  overtræder 
Guds  love,  vil  altid  møde  de  udfordringer. 
Den  anden  årsag  til  modgang  er,  at  Herrens 


hensigter  derved  opnås  i  vores  liv,  så  vi  kan 
modtage  den  lutrelse,  som  prøvelsen  medfø- 
rer. Det  er  af  afgørende  betydning,  at  vi  hver 
især  gør  os  klart,  hvilken  af  disse  to  kilder 
vores  prøvelser  og  udfordringer  kommer  fra, 
for  de  skal  tackles  på  hver  sin  måde. 

Hvis  du  lider  under  den  sorg,  som  over- 
trædelse forvolder,  skal  du  være  opmærksom 
på,  at  den  eneste  vej  til  varig  lindring  går 
gennem  oprigtig  omvendelse  med  et  sønder- 
knust hjerte  og  en  angergiven  ånd.  Erkend 
din  totale  afhængighed  af  Herren  og  indordn 
dit  liv  efter  hans  lærdomme.  Der  findes  ingen 
anden  måde  at  opnå  varig  lindring  og  fred 
på.  Ved  at  udskyde  den  ydmyge  omvendelse, 
sinker  eller  hindrer  du  udfrielsen.  Erkend 
over  for  dig  selv  dine  fejltrin  og  søg  hjælp  nu. 
Din  biskop  er  en  ven,  som  har  nøglerne  til  at 
hjælpe  dig  med  at  finde  fred  og  tilfredshed  i 
sindet.  Du  vil  blive  hjulpet  til  at  finde  styrke 
til  at  omvende  dig  og  blive  tilgivet. 

Må  jeg  nu  komme  med  nogle  forslag  til 
jer,  der  lider  under  den  anden  kilde  til  mod- 
gang, nemlig  den  prøvelse,  som  en  vis  him- 
melsk Fader  finder  nødvendig,  selvom  I  le- 
ver værdigt  og  retfærdigt  og  er  lydige  mod 
hans  befalinger. 

Bedst  som  alt  synes  at  gå  godt,  bliver  man 
til  tider  ramt  af  flere  prøvelser  på  én  gang. 
Når  disse  prøvelser  ikke  er  resultatet  af  uly- 
dighed, er  det  tegn  på,  at  Herren  mener,  at 
man  er  parat  til  at  udvikle  sig  lidt  mere.  Der- 
for giver  han  én  oplevelser,  som  fremmer 
vækst,  forståelse  og  medfølelse,  hvilket  vil 
være  dig  til  evig  gavn.  At  få  én  til  at  flytte  sig 
derfra,  hvor  vedkommende  er  nu,  og  dertil 
hvor  Herren  ønsker  det,  kræver  en  hård  ind- 
sats, og  det  medfører  ofte  ubehag  og  smerte. 

Når  man  møder  modgang,  fristes  man  til 
at  stille  mange  spørgsmål.  Nogle  af  dem  tje- 
ner et  godt  formål,  andre  gør  ikke.  At  spør- 
ge, hvorfor  sker  det  her  for  mig?  hvorfor  skal 
jeg  lide  med  det  nu?  hvad  har  jeg  gjort,  at 


det  her  skulle  ske?  fører  ingen  vegne.  Det 
gavner  ikke  noget  at  stille  spørgsmål,  som 
afspejler  en  modvilje  mod  Guds  vilje.  Vi  bør 
snarere  spørge:  Hvad  skal  jeg  gøre?  Hvad 
skal  jeg  lære  af  denne  oplevelse?  Hvad  skal 
jeg  ændre  på?  Hvem  skal  jeg  hjælpe?  Hvor- 
dan kan  jeg  huske  mine  mange  velsignelser 
midt  i  disse  prøvelser?  Det  er  meget  svært  at 
ofre  inderlige  personlige  ønsker  til  fordel  for 
Guds  vilje.  Men  når  man  med  ægte  overbe- 
visning beder:  »Lad  mig  lære  din  vilje  at 
kende«  og  »må  din  vilje  ske«,  vil  man  kun- 
ne modtage  mest  mulig  hjælp  fra  en  kærlig 
himmelsk  Fader. 

Dette  liv  lærer  os  tillid  -  tillid  til  Jesus 
Kristus,  tillid  til  hans  lærdomme,  tillid  til  vo- 
res evne  til,  med  Helligåndens  hjælp,  at  ad- 
lyde de  lærdomme  for  at  opnå  lykke  nu  og 
en  meningsfyldt,  enestående  lykkelig  evig  til- 
værelse. At  have  tillid  vil  sige,  at  man  vil- 
ligt adlyder  uden  at  vide,  hvad  det  vil  føre  til 
(se  Ordsp  3:5-7).  For  at  bære  frugt  må  ens 
tillid  til  Herren  være  stærkere  og  mere  varig 
end  ens  tillid  til  egne  følelser  og  erfaringer. 

At  udøve  tro  er  at  stole  på,  at  Herren  ved, 
hvad  han  gør  med  én,  og  at  han  kan  opnå 
det  til  ens  evige  gavn,  selvom  man  ikke  for- 
står, hvordan  han  kan  gøre  det.  Vi  er  som 
spædbørn  i  vores  forståelse  af  evige  anlig- 
gender og  deres  konsekvenser  for  os  her.  Al- 
ligevel handler  vi  til  tider,  som  om  vi  forstår 
det  hele.  Hvis  man  stoler  på  Herren  og  ud- 
øver tro  på  ham,  når  man  gennemgår  prø- 
velser for  hans  skyld,  vil  han  hjælpe  én. 
Hans  støtte  kommer  som  regel  gradvist,  lidt 
ad  gangen.  Hver  gang  man  gennemgår  et 
udviklingstrin,  fortsætter  den  smerte,  som 
udviklingen  medfører.  Hvis  alt  blev  bragt  i 
orden,  første  gang  man  bad  om  det,  ville 
man  aldrig  udvikle  sig.  Vor  himmelske  Fader 
og  hans  elskede  Søn  elsker  jer  med  fuldkom- 
men kærlighed.  De  ønsker  ikke,  at  I  skal  gen- 
nemgå flere  prøvelser  end  højst  nødvendigt 
for  jeres  egen  skyld  eller  jeres  kæres  skyld. 

Som  i  alt  andet  er  Mesteren  vores  fuld- 
komne eksempel.  Hvem  kunne  have  bedt 
med  mere  fuldkommen  tro,  større  lydighed 
eller  mere  fuldkommen  forståelse  end  han 
gjorde,  da  han  i  Getsemane  Have  bad  til  sin 
Fader:  »Min  fader,  hvis  det  er  muligt,  så  lad 
dette  bæger  gå  mig  forbi.  Dog,  ikke  som  jeg 
vil,  men  som  du  vil«  (Matt  26:39).  Senere 
bad  han  atter  to  gange:  »Min  fader,  hvis  det 
ikke  er  muligt,  at  dette  bæger  går  mig  forbi, 
men  jeg  skal  drikke  det,  så  ske  din  vilje« 
(Matt  26:42,  se  også  v.  44). 

Hvor  er  jeg  taknemlig  for,  at  Frelseren 
lærte  os,  at  vi  bør  afslutte  vores  inderligste 
og  mest  dybtfølte  bønner,  hvor  vi  beder  om 
det,  der  har  størst  betydning  for  os,  med  or- 
dene: »Ske  din  vilje«  (v.  42).  Ens  villighed 
til  at  anerkende  Faderens  vilje  vil  ikke  æn- 
dre på  det,  som  han  i  sin  visdom  har  valgt  at 
gøre.  Men  det  vil  bestemt  ændre  den  virk- 
ning, som  disse  beslutninger  vil  få  på  én  per- 

sonligt.  Når  vi  således  udøver  vores  handle- 
frihed korrekt,  kan  hans  beslutninger  skabe 
langt  større  velsignelser  i  ens  liv.  Jeg  har 
erfaret,  at  eftersom  vor  himmelske  Fader  øn- 
sker, at  vi  skal  udvikle  os,  giver  han  os  blide, 
næsten  umærkelige  tilskyndelser,  som  han, 
hvis  vi  er  villige  til  at  tage  imod  dem  uden 
at  beklage  os,  vil  gøre  til  tydelige  manifesta- 
tioner af  hans  vilje.  Dette  lys  modtager  vi 
som  resultat  af  vores  tro  og  villighed  til  at 
gøre,  hvad  han  beder  om,  skønt  vi  egentlig 
havde  mest  lyst  til  noget  helt  andet. 

Vor  himmelske  Fader  har  opfordret  jer  til 
at  udtrykke  jeres  behov,  håb  og  ønsker  til 
ham.  Det  skal  ikke  foregå  som  en  form  for 
forhandling,  men  snarere  et  udtryk  for  vil- 
lighed til  at  adlyde  hans  vilje,  uanset  hvad 
det  måtte  føre  med  sig.  Hans  opfordring: 
»Bed,  og  I  skal  få«  (3  Nephi  27:29)  garante- 
rer ikke,  at  man  får  det,  man  ønsker.  Men  det 
garanterer,  at  man,  hvis  man  er  værdig,  vil 
modtage  det,  som  vor  himmelske  Fader,  der 
elsker  os  inderligt  og  i  højere  grad  end  os 
selv  ønsker  os  evig  lykke,  finder,  at  vi  har 
behov  for. 

Jeg  bærer  vidnesbyrd  om,  at  når  Herren 
lukker  en  vigtig  dør  i  dit  liv,  viser  han  sin 
fortsatte  kærlighed  og  medfølelse  ved  til 
gengæld  at  åbne  mange  andre  døre.  Han  vil 


strø  pakker  af  åndeligt  solskin  til  at  opmun- 
tre dig  på  din  vej.  De  dukker  ofte  op,  når  en 
prøvelse  har  været  allersværest,  og  er  et 
tegn  på  en  alvidende  Faders  omsorg  og  kær- 
lighed. De  peger  frem  mod  større  glæde  og 
forståelse  og  styrker  din  beslutning  om  at 
anerkende  og  adlyde  hans  vilje. 

Det  er  en  enestående  velsignelse  at  have 
tro  på  Frelseren  og  et  vidnesbyrd  om  hans 
lærdomme.  Kun  få  i  denne  verden  har  det 
strålende  lys  til  at  vejlede  dem.  Det  gengiv- 
ne evangeliums  fylde  giver  perspektiv,  ind- 
sigt og  forståelse.  Det  gør  det  muligt  for  os  at 
møde  de  af  livets  prøvelser,  som  ellers  ville 
synes  uretfærdige,  urimelige  og  ubegrunde- 
de. Lær  disse  nyttige  sandheder  ved  at  gran- 
ske Mormons  Bog  og  andre  skrifter.  Stræb 
efter  at  forstå  disse  lærdomme  ikke  blot  med 
forstanden,  men  også  med  hjertet.  Sand,  va- 
rig lykke  og  dens  medfølgende  styrke,  mod 
og  evne  til  at  overvinde  selv  de  vanskeligste 
udfordringer  opnås  kun  ved  at  leve  et 
Kristuscentreret  liv.  Lydighed  mod  hans  be- 
falinger giver  os  en  sikker  grundvold  at  byg- 
ge på.  Det  kræver  en  indsats.  Der  er  ingen 
garanti  for  hurtige  resultater,  men  vi  kan 
være  forvissede  om,  at  i  Herrens  egen  tid  vil 
løsningerne  komme,  freden  vil  herske  og 
tomrummet  vil  blive  udfyldt. 


For  nylig  sagde  en  stor  leder,  som  led  af 
alderdommens  fysiske  skavanker:  »Jeg  er 
glad  for,  at  jeg  har  det,  jeg  har.«  Det  er  klogt 
at  åbne  for  lykkens  vinduer  ved  at  erkende 
sine  rige  velsignelser. 

Lad  være  med  udelukkende  at  tænke  på 
modgangen.  Prøv  at  forstå  så  meget,  som  det 
nu  engang  er  muligt  at  forstå.  Gør  det,  du 
kan,  og  lad  så  resten  være  op  til  Herren  en 
tid,  mens  du  betjener  andre  på  værdig  vis, 
inden  du  atter  gør  dig  bekymringer. 

Vær  klar  over,  at  selv  når  du  kæmper 
med  en  udfordring,  som  gør  dig  nedtrykt,  er 
det  muligt  at  opleve  fred  og  glæde.  Ja,  smer- 
te, skuffelse,  fortvivlelse  og  bekymring  kan 
spille  en  midlertidig  rolle  i  dit  liv.  Men  bag 
dem  findes  en  baggrund  af  fred  og  vished 
om,  at  en  kærlig  Fader  vil  holde  sine  løfter. 
Du  kan  gøre  dig  fortjent  til  de  løfter  ved  at 
beslutte  dig  til  at  anerkende  hans  vilje,  ved 
at  forstå  lykkens  plan,  ved  at  modtage  alle 
ordinanserne  og  ved  at  holde  de  pagter,  der 
sikrer  opfyldelsen  af  dem. 

Det  er  Herrens  plan  at  ophøje  dig  til  at 
leve  sammen  med  ham  og  blive  rigt  velsig- 
net. Den  hastighed,  hvormed  du  gør  dig  for- 
tjent til  det,  afhænger  af  din  evne  til  at 
modnes,  udvikle  dig,  elske  og  give  af  dig 
selv.  Han  forbereder  dig  til  at  blive  en  gud. 
Du  kan  endnu  ikke  begribe,  hvad  det  inde- 
bærer, men  det  ved  han.  Når  du  stoler  på 
ham,  søger  og  følger  hans  vilje,  vil  du  mod- 
tage velsignelser,  som  dit  begrænsede  jor- 
diske sind  slet  ikke  kan  fatte.  Din  himmel- 
ske Fader  og  hans  hellige  Søn  ved  bedre  end 
nogen  anden,  hvad  der  bringer  dig  sand  lyk- 
ke. De  har  givet  dig  den  store  plan  for  lykke. 
Når  du  forstår  og  følger  den,  vil  du  blive 
velsignet  med  lykke.  Når  du  villigt  adlyder, 
modtager  og  ærer  den  hellige  plans  ordinan- 
ser  og  pagter,  kan  du  opnå  den  største  grad  af 
tilfredshed  i  dette  liv.  Ja,  sågar  tider  med 
overvældende  lykke.  Du  bereder  dig  derved 
på  et  evigt  liv  i  herlighed  med  dine  kære, 
som  opnår  det  rige. 

Jeg  ved,  at  de  principper,  vi  har  drøftet 
her,  er  sande.  Jeg  ved  det  af  personlig  erfa- 
ring. At  anerkende  Herrens  hånd  i  dit  liv  og 
acceptere  hans  vilje  uden  at  kny  er  begyn- 
delsen. Den  beslutning  fjerner  ikke  øjeblik- 
keligt de  kampe,  som  skal  sikre  din  udvik- 
ling. Men  jeg  vidner  om,  at  det  er  den  bed- 
ste måde,  hvorpå  du  kan  finde  styrke  og  ind- 
sigt. Det  vil  hjælpe  dig  ud  af  din  egen  for- 
stands blindgyder.  Det  vil  gøre  dit  liv  til  en 
produktiv,  meningsfyldt  oplevelse,  hvor  det 
i  modsat  fald  kunne  synes  uudholdeligt  (se 
L&P  24:8). 

Jeg  bærer  vidnesbyrd  om,  at  I  har  en 
himmelsk  Fader,  som  elsker  jer.  Jeg  vidner 
om,  at  Frelseren  gav  sit  liv  for  jeres  lykke. 
Jeg  kender  ham.  Han  forstår  jeres  behov.  Jeg 
ved  med  vished,  at  hvis  I  vil  anerkende  de- 
res vilje  uden  at  beklage  jer,  så  vil  de  velsig- 
ne og  støtte  jer.  1  Jesu  Kristi  navn.  Amen.  Lj 

Medlemmer  af  De  Tolv  Apostles  Kvorum  hilser  på  Det  Første  Præsidentskab,  der  ankommer  til  et  konferencemøde. 

Tilgivelsens 
herlige  morgen 


Præsident  Boyd  K.  Packer 

Fungerende  præsident  for  De  Tolv  Apostles  Kvorum 


Bortset  fra  de  få,  der  vælger  fortabelsens  side  efter  at  have  haft  fuldstændig  kundskab, 
er  der  ingen  vane,  intet  misbrug,  intet  oprør,  ingen  overtrædelse  og  ingen  krænkelse, 
som  er  udelukket  fra  løftet  om  fuldstændig  tilgivelse. 


Det  syn,  jeg  så  den  morgen,  synes  prentet 
ind  i  mit  sind.  Jeg  har  glemt  det  meste  af 
det,  der  skete,  men  lejren  ved  Johnsons 
ranch  står  altid  klart  for  mig.1 

Til  at  begynde  med  var  jeg  forbløffet  over 
hans  udtalelse  om,  at  han  »havde  glemt  det 
meste  af  det,  der  skete«.  Hvordan  kunne 
man  glemme  de  lange  måneders  utrolige  li- 
delser og  sorg?  Hvordan  kunne  den  grusom- 
me, mørke  vinter  fortrænges  af  én  herlig 
morgen? 

Da  jeg  tænkte  lidt  nærmere  over  det,  var 
det  slet  ikke  så  underligt.  Jeg  har  set  noget 
lignende  ske  i  mennesker,  jeg  har  kendt.  Jeg 
har  set  én,  som  har  tilbragt  en  lang  vinter 
med  skyldfølelse  og  åndelig  sult,  træde  ud  i 
tilgivelsens  morgen. 

Da  morgenen  kom,  erfarede  han  dette: 

»Se,  den,  der  omvender  sig  fra  sine  syn- 
der, ham  er  de  forladt,  og  jeg,  Herren,  kom- 
mer dem  ikke  mere  i  hu.«2 

»Det  er  mig,  kun  mig,  der  sletter  dine 
overtrædelser,  for  min  egen  skyld  husker  jeg 
ikke  på  dine  synder.«3 

»Jeg  tilgiver  deres  skyld  og  husker  ikke 
mere  på  deres  synd.«4 

»Jeg  tilgiver  deres  uret  og  husker  ikke 
længere  på  deres  synd.«5 

Som  ung  blev  profeten  Alma  en  tid  »pla- 
get«, som  han  sagde,  »af  en  evig  kval,  thi 
(hans)  sjæl  var  i  højeste  grad  i  oprør.«6 

Han  tænkte:  »O  ...gid  jeg  kunne  blive 
forvist  og  tilintetgjort,  både  sjæl  og  legeme.«1 

Men  så  kom  der  en  tanke  ind  i  hans  sind. 
Da  han  overvejede  tanken  og  handlede  efter 
den,  kom  tilgivelsens  morgen,  og  han  sagde: 

»(Jeg)  mindedes  ...  ikke  længere  mine 
kvaler,  og  jeg  oprørtes  ikke  mere  ved  erin- 
dringen om  mine  synder. 

Og  hvilken  glæde  og  hvilket  forunderligt 
lys  så  jeg  ikke;  ja,  men  sjæl  blev  fyldt  med 
glæde,  lige  så  stor  som  min  kval  havde  væ- 
ret.«8 


I  april  1847  anførte  Brigham  Young  det 
første  kompagni  af  pionerer  fra  Winter 
Quarters.  Samtidig,  2200  kilometer  læn- 
gere vestpå,  vaklede  de  ynkelige  overleven- 
de fra  Danner-  vogn  toget  ned  ad  Sierra  Ne- 
vada-bjergenes skråninger  ind  i  Sacramen- 
to-dalen. 

De  havde  tilbragt  en  grusom  vinter  fan- 
get i  snedriverne  nær  bjergtinden.  At  nogen 
overhovedet  overlevede  de  mange  dage, 
uger  og  måneder  med  sult  og  ubeskrivelige 
lidelser  er  ganske  utroligt. 

Blandt  dem  var  15-årige  John  Breen. 
Natten  til  den  24.  april  vaklede  han  ind  på 
Johnsons  ranch.  Flere  år  senere  skrev  John: 

Det  var  langt  efter  mørkets  frembrud,  da 
vi  nåede  frem  til  Johnsons  ranch,  så  jeg  så 
den  først  rigtigt  om  morgenen.  Vejret  var 
godt,  jorden  var  dækket  af  grønt  græs,  fugle- 
ne sang  i  trætoppene  og  rejsen  var  forbi.  Jeg 
kunne  knap  fatte,  at  jeg  var  i  live. 


Vi  modtager  breve  fra  folk,  som  har  begå- 
et tragiske  fejltrin.  De  spørger:  »Kan  jeg  no- 
gensinde blive  tilgivet?«  Svaret  er  ja! 

Evangeliet  lærer  os,  at  vi  kan  opnå  lin- 
dring fra  pine  og  skyldfølelse  ved  omvendel- 
se. Bortset  fra  de  få,  der  vælger  fortabelsens 
side  efter  at  have  haft  fuldstændig  kund- 
skab, er  der  ingen  vane,  intet  misbrug,  intet 
oprør,  ingen  overtrædelse  og  ingen  krænkel- 
se, som  er  udelukket  fra  løftet  om  fuldstæn- 
dig tilgivelse. 

»Kom,  lad  os  gå  i  rette  med  hinanden,  si- 
ger Herren.  Er  jeres  synder  som  skarlagen,  kan 
de  blive  hvide  som  sne,  er  de  røde  som  purpur, 
kan  de  blive  som  uld.«  Det  vil  sige,  fortsætter 
Esajas,  »hvis  I  er  villige  og  lydige.«9 

Selv  den  Guds  nåde,  som  loves  os  i  skrif- 
terne, kommer  først  efter  »alt,  hvad  vi  for- 
mår at  gøre«.10 

I  vil  måske  bilde  jer  selv  ind,  at  jeres  synd 
ikke  er  åndelig  forkert.  Den  går  ikke.  Det 
går  heller  ikke  at  gøre  oprør,  blive  vrede 
eller  forsøge  at  slå  det  hen  i  spøg.  1  kan  ikke 
gøre  det.  Og  I  behøver  ikke  at  gøre  det.  Der 
findes  en  vej  tilbage.  Men  det  vil  ikke  hjæl- 
pe jer,  hvis  jeg,  for  ikke  at  såre  jeres  følelser, 
undlader  at  fortælle  jer  den  svære  del  af  det. 

John  Breen  nåede  ikke  frem  til  den  herli- 
ge morgen  på  Johnsons  ranch  blot  ved  at 
ønske  sig  derhen.  Han  vadede  og  kravlede 
op  over  bjergpasset,  og  led  for  hvert  eneste 
skridt.  Men  da  han  endelig  vidste,  at  han 
ville  overleve,  og  at  lidelserne  ville  få  en 
ende,  beklagede  han  sig  ikke  over  trængsler- 
ne. Og  han  fik  hjælp  hele  vejen  ned.  Han 
var  sammen  med  redningsfolkene. 

Når  det  gælder  en  mindre  overtrædelse, 
vil  noget  så  enkelt  som  en  undskyldning 
kunne  stille  loven  tilfreds.  De  fleste  fejltrin 
kan  ordnes  os  og  Herren  imellem,  og  det  bør 
gøres  hurtigt.11.  Det  kræver,  at  vi  bekender 
over  for  ham  og  retter  så  godt  op  på  fejlen, 
som  muligt. 

Når  oprigtig  omvendelse  bliver  en  del  af 
vores  liv,  hvilket  ses  af  vores  villighed  til  at 
»bekende  dem  og  aflægge  dem«12,  har  Her- 
ren lovet  os,  at  vi  kan  »altid  få  syndsforla- 
delse«.13 

Alma  fortalte  ligeud  sin  vildfarne  søn,  at 
»omvendelse  kunne  ikke  komme  til  menne- 
skene, uden  at  der  var  fastsat  en  straf«.14 
Straffen  kan,  i  det  fleste  tilfælde,  bestå  af  de 
lidelser,  vi  påfører  os  selv.  Det  kan  være  tab 
af  privilegier  eller  fremgang.15  (læs  nærmere 
om  dette  i  note  15).  Vi  straffes  af  vores  syn- 
der, om  ikke  for  dem. 

Der  er  nogen  overtrædelser,  som  kræver 
disciplinering  for  at  opnå  den  lindring,  som 
tilgivelsens  morgen  bringer.  Hvis  du  har  be- 
gået alvorlige  fejltrin,  så  gå  til  din  biskop. 
Ligesom  redningsfolkene,  der  hjalp  John 
Breen  ned  fra  bjergtoppene,  kan  biskopper 
vejlede  én  ad  den  vej,  som  man  skal  gå  for  at 
opnå  Kirkens  tilgivelse.  Hver  af  os  må  selv 
arbejde  på  at  opnå  Herrens  tilgivelse. 

For  at  opnå  tilgivelse,  må  man  yde  godt- 
gørelse. Det  vil  sige,  at  man  giver  det  tilba- 
ge, som  man  har  taget,  eller  lindrer  den 
smerte,  man  har  voldt  andre. 

Men  til  tider  kan  man  ikke  give  det  tilba- 
ge, som  man  har  taget,  for  man  har  det  ikke. 
Hvis  man  har  voldt  andre  uudholdelige  li- 
delser -  for  eksempel  ved  at  krænke  en  an- 
dens dyd  -  kan  man  ikke  gøre  det  godt  igen. 

Til  tider  kan  man  ikke  reparere  det,  man 
har  ødelagt.  Måske  fandt  krænkelsen  sted 
for  længe  siden,  eller  måske  vil  den  krænke- 
de ikke  tage  imod  ens  bodsydelser.  Måske 
har  skaden  været  så  stor,  at  man  ikke  kan 
rette  op  på  den,  uanset  hvor  gerne  man  end 
vil. 

Ens  omvendelse  er  ikke  fuldstændig, 
medmindre  man  gør  fejlen  god  igen.  Og 
hvis  man  ikke  kan  gøre  noget  ved  det,  man 
har  gjort,  så  sidder  man  i  saksen.  Det  er  let 
at  forstå,  hvor  magtesløs  og  håbløs  man  kan 
føle  sig,  og  hvorfor  man  har  lyst  til  at  give 
op,  ligesom  Alma. 

Den  tanke,  som  reddede  Alma,  da  han 
handlede  efter  den,  var  dette:  Selve  formå- 
let med  Kristi  forsoning  er  at  genoprette  det, 
som  du  ikke  kan  genoprette,  hele  det  sår, 
som  du  ikke  kan  hele,  og  ordne  det,  som  du 
har  knust  og  ikke  kan  bringe  i  orden. 


Hvis  dit  ønske  er  stærkt,  og  du  er  villig  til 
at  betale  »den  sidste  øre«,16  vil  loven  om 
genoprettelse  og  godtgørelse  blive  sat  ud  af 
kraft.  Din  gældspost  overføres  til  Herren. 
Han  vil  betale  for  dig. 

Jeg  gentager,  at  bortset  fra  de  meget  få, 
der  vælger  fortabelsen,  er  der  ingen  vane, 
intet  misbrug,  intet  oprør,  ingen  overtrædel- 
se, intet  frafald  og  ingen  forbrydelse,  som  er 
udelukket  fra  fuldstændig  tilgivelse.  Det  er 
Kristi  forsonings  løfte. 

Hvordan  alt  kan  blive  gjort  godt  igen, 
ved  vi  ikke.  Det  sker  måske  slet  ikke  i  dette 
liv.  Vi  ved  fra  åbenbaringer  og  englebesøg, 
at  Herrens  tjenere  fortsætter  det  forløsende 
arbejde  bag  sløret.17 

Den  viden  bør  være  en  lige  så  stor  trøst 
for  den  uskyldige,  som  for  den  skyldige.  Jeg 
tænker  her  på  forældre,  der  lider  uudholde- 
ligt på  grund  af  deres  vildfarne  børns  fejltrin 
og  er  ved  at  opgive  håbet. 

Nogle  medlemmer  undrer  sig  over,  at  de- 
res præstedømmeledere  ikke  bare  vil  aner- 
kende dem,  som  de  er,  og  blot  trøste  dem  i 
det,  de  kalder,  sand  kristen  kærlighed. 

Sand  kristen  kærlighed,  Kristi  rene  kær- 
lighed, forudsætter  ikke,  at  man  godtager 
enhver  form  for  adfærd.  De  oplevelser,  man 
har  som  forældre,  viser,  at  man  kan  nære  en 


overvældende  kærlighed  til  en  anden,  men 
at  man  alligevel  ikke  vil  acceptere  uværdig 
opførsel. 

Vi  kan  ikke,  som  Kirke,  anerkende  uvær- 
dig adfærd  eller  optage  personer  i  fuldt  fæl- 
lesskab, hvis  de  lever  eller  forkynder  stan- 
darder, som  er  i  direkte  modstrid  med  det, 
som  Herren  fordrer  af  sidste  dages  hellige. 

Hvis  vi  af  ren  og  skær  medfølelse  skulle 
acceptere  uværdig  adfærd,  ville  det  måske 
give  nogen  en  midlertidig  trøst,  men  det  vil- 
le ikke  i  den  sidste  ende  bidrage  til  deres 
lykke,  i« 

I  den  kærligste  åbenbaring,  vi  har  om 
venlighed,  langmodighed,  mildhed,  sagtmo- 
dighed og  uskrømtet  kærlighed,  formaner 
Herren  os  at  irettesætte  »skarpt,  når  den 
Helligånd  driver  dertil,  og  udvis  derefter 
større  kærlighed  mod  ham,  som  du  har  iret- 
tesat«.19 

Herren  gør  det  muligt  for  os  at  betale 
vores  gæld  til  ham.  På  en  måde  kan  vi  selv 
medvirke  til  en  slags  forsoning.  Når  vi  er 
villige  til  at  gengive  det,  vi  ikke  har  taget, 
eller  hele  det  sår,  vi  ikke  har  forvoldt  eller 
betale  den  gæld,  vi  ikke  har  stiftet,  efterlig- 
ner vi  hans  rolle  i  forsoningen. 

Alt  for  mange  lever  med  skyldfølelse, 
skønt  lindringen  altid  er  lige  for  hånden. 

Alt  for  mange  minder  om  den  immigrant- 
kvinde,  som  spinkede  og  sparede  og  fornæg- 
tede sig  selv  alt,  indtil  hun,  efter  at  have 
solgt  alt,  havde  råd  til  en  dæksplads  på  et 
skib  til  Amerika. 

Hun  rationerede  de  sparsomme  fødeva- 
rer, som  hun  havde  med  sig.  Men  alligevel 
slap  de  op  efter  kort  tid.  Når  de  andre  gik  op 
for  at  spise,  blev  hun  på  sin  plads  -  fast 
besluttet  på  at  udholde  sine  lidelser.  Ende- 
lig, den  sidste  dag  til  søs,  mente  hun,  at  hun 
var  nødt  til  at  købe  sig  et  måltid  mad,  så  hun 
kunne  få  kræfter  til  den  næste  etape  af  rej  - 
sen.  Da  hun  spurgte,  hvad  et  måltid  mad 
kostede,  fik  hun  at  vide,  at  måltiderne  var 
inkluderet  i  billetprisen. 

Tilgivelsens  storslåede  morgen  kommer 
måske  ikke  på  én  gang.  Giv  ikke  op,  hvis  det 
ikke  lykkes  for  dig  første  gang.  Den  vanske- 
ligste del  af  omvendelsen  er  ofte  at  tilgive 
sig  selv.  Modløshed  er  en  del  af  prøvelsen. 
Giv  ikke  op.  Den  herlige  morgen  skal  nok 
oprinde. 

Og  så  vil  »Guds  fred,  som  overgår  al  for- 
stand« atter  komme  ind  i  dit  liv.20  Så  vil  du, 
ligesom  han,  ikke  længere  huske  dine  syn- 
der. Hvordan  kan  du  vide  det?  Tro  mig,  du 
vil  vide  det!21 

For  en  del  år  siden  var  jeg  i  Washington 
D.C.  sammen  med  præsident  Harold  B.  Lee. 
En  tidlig  morgen  kaldte  han  mig  ind  på  sit 
hotelværelse.  Han  sad  i  sin  slåbrok  og  læste 
i  Evangeliske  Lærdomme  af  præsident  Joseph 
E  Smith.  Han  sagde:  »Hør  lige  det  her!« 


»Jesus  havde  heller  ikke  fuldendt  sin  mis- 
sion, da  hans  legeme  blev  dræbt,  ej  heller 
fuldendte  han  det  efter  sin  opstandelse  fra 
de  døde;  selv  om  han  havde  opnået  det  for- 
mål, hvorfor  han  kom  til  jorden,  havde  han 
ikke  fuldendt  al  sin  gerning.  Og  hvornår  vil 
han  gøre  det?  Ikke  førend  han  har  forløst  og 
frelst  enhver  af  vor  fader  Adams  sønner  og 
døtre,  der  er  blevet,  eller  nogensinde  vil  bli- 
ve født  på  denne  jord,  indtil  tidernes  ende 
med  undtagelse  af  fortabelsens  sønner.  Det 
er  hans  mission.  Vi  har  ikke  fuldendt  voes 
gerning,  førend  vi  har  frelst  os  selv  og  deref- 
ter alle,  der  er  afhængige  af  os;  for  vi  skal 
være  frelsere  på  Zions  bjerg,  ligesom  Kristus. 
Vi  er  kaldet  til  denne  mission.«22 

»Der  er  aldrig  en  tid,«  sagde  profeten  Jo- 
seph Smith,  »da  ånden  er  for  gammel  til  at 
nærme  sig  Gud.  Alle,  som  Mie  har  begået  den 
utilgivelige  synd  ...er  inden  for  den  tilgivende 
barmhjertigheds  og  nådes  rækkevidde«.23 

Derfor  beder,  faster,  bønfalder  og  trygler 
vi.  Vi  elsker  dem,  der  kommer  på  afveje,  og 
vi  opgiver  aldrig,  aldrig  håbet. 

Jeg  bærer  vidnesbyrd  om  Kristus  og  kraf- 
ten af  hans  forsoning.  Og  jeg  ved,  at  »hans 
vrede  blusser  op  mod  de  ugudelige;  de  om- 
vender sig,  og  snart  har  hans  vrede  lagt  sig, 
og  de  er  atter  i  hans  nåde;  derfor  slår  gråden 
sig  ned  om  aftenen,  men  om  morgenen 
kommer  jubel «.24  Z] 


NOTER 

1.  John  Breen,  »Pioneer  Memoirs«,  uudgivet,  som 
citeret  i  »The  Americanization  of  Utah«,  udsen- 
delse på  PBS. 

2.  L&P  58:42. 

3.  Es  43:25;  fremhævelse  tilføjet. 

4.  Jer  3 1:34. 

5.  Hebr8:12;seogsåHebrlO:17. 

6.  Alma  36:12;  fremhævelse  tilføjet. 

7.  Alma  36:15;  fremhævelse  tilføjet. 

8.  Alma  36:19-20. 

9.  Es  1:18-19. 
10.2Nephi25:23. 

11.  Se  L&P  109:21. 

12.  L&P  58:43;  se  også  Ez  18:21-24,  31-32. 

13.  Mosiah  4:12;  fremhævelse  tilføjet. 

14.  Alma  42:16. 

15.  Alle,  der  omvender  sig,  og  som  ikke  har  begået 
den  utilgivelige  synd,  vil  i  sidste  ende  opnå  til- 
givelse (se  Matt  12:31).  Men  tilgivelse  sikrer  ikke 
nødvendigvis  ophøjelse,  som  det  ses  i  tilfældet  med 
David  (se  L&P  132:38-39;  se  også  SI  16:10;  ApG 
2:25-27;  Profeten  Joseph  Smiths  Lærdomme,  side  409). 

16.  Se  Matt  5:25-26. 

17.  Se  L&P  138. 

18.  Profeten  Joseph  Smiths  Lærdomme,  side  308. 

19.  L&P  121:43. 

20.  Fil  4:7. 

21.  Se  Mosiah  4:1-3. 

22.  Joseph  F.  Smith,  Evangeliske  Lærdomme,  side  372; 
fremhævelse  tilføjet. 

23.  Profeten  Joseph  Smiths  Lærdomme,  side  229; 
fremhævelse  tilføjet. 

24.  JSO  SI  30:5;  se  også  L&P  61:20. 

Mødet  lørdag  eftermiddag 

Den  30.  september  1 995 


Opretholdelse 
af  Kirkens  ledere 


Præsident  Thomas  S.  Monson 

Førsterådgiver  i  Det  Første  Præsidentskab 


Mine  brødre  og  søstre,  præsident 
Hinckley  har  anmodet  om,  at  jeg 
nu  præsenterer  for  jer  Kirkens  ge- 
neralautoriteter og  ledere  for  Kirkens  hjæl- 
peorganisationer til  opretholdelse. 

Det  foreslås,  at  vi  opretholder  Gordon 
Bitner  Hinckley  som  profet,  seer  og  åbenba- 
rer og  præsident  for  Jesu  Kristi  Kirke  af  Sid- 
ste Dages  Hellige;  Thomas  Spencer  Monson 
som  førsterådgiver  i  Det  Første  Præsident- 
skab og  James  Esdras  Faust  som  andenrådgi- 
ver i  Det  Første  Præsidentskab.  De,  der  kan 
godkende  det,  bedes  vise  det.  Nogen  imod, 
samme  tegn. 

Det  foreslås,  at  vi  opretholder  Thomas 
Spencer  Monson  som  præsident  for  De  Tolv 
Apostles  Kvorum,  Boyd  K.  Packer  som  fun- 
gerende præsident  for  De  Tolv  Apostles 
Kvorum  samt  følgende  som  medlemmer  af 
dette  kvorum:  Boyd  K.  Packer,  L.  Tom  Perry, 
David  B.  Haight,  Neal  A.  Maxwell,  Russell 


M.  Nelson,  Dallin  H.  Oaks,  M.  Russell  Bal- 
lard,  Joseph  B.  Wirthlin,  Richard  G.  Scott, 
Robert  D.  Hales,  Jeffrey  R.  Holland  og  Hen- 
ry B.  Eyring.  De,  der  kan  godkende  det,  be- 
des vise  det.  Nogen  imod,  samme  tegn. 

Det  foreslås,  at  vi  opretholder  rådgiverne 
i  Det  Første  Præsidentskab  og  De  Tolv 
Apostle  som  profeter,  seere  og  åbenbarere. 
Alle,  der  kan  godkende  det,  bedes  vise  det. 
Nogen  imod,  samme  tegn. 

På  grund  af  deres  opgaver  i  områdepræsi- 
dentskaber foreslås  det,  at  vi  officielt  afløser 
og  takker  ældsterne  Rex  D.  Pinegar  og 
Charles  Didier  for  deres  virke  som  medlem- 
mer af  De  Halvfjerds'  Præsidium.  De,  der 
kan  godkende  det,  bedes  vise  det.  Det  fore- 
slås, at  vi  opretholder  som  De  Halvfjerds' 


Præsidium  ældsterne  Carlos  E.  Asay,  L.  Al- 
din  Porter,  Joe  J.  Christensen,  Monte  J. 
Brough,  W.  Eugene  Hansen,  Jack  H  Goas- 
lind,  og  Harold  G.  Hillam.  Alle,  der  kan 
godkende  det,  bedes  vise  det.  Nogen  imod, 
samme  tegn. 

Det  foreslås,  at  vi  officielt  takker  ældster- 
ne Ted  E.  Brewerton  og  Hans  B.  Ringger,  og 
at  de  betegnes  som  emeritus-medlemmer  af 
De  Halvfjerds'  Første  Kvorum.  De,  der  kan 
godkende  det,  bedes  vise  det. 

Med  tak  for  deres  indsats  som  general- 
autoriteter foreslås  det,  at  vi  afløser  ældster- 
ne Eduardo  Ayala,  LeGrand  R.  Curtis, 
Helvécio  Martins,  J  Ballard  Washburn  og 
Durrel  A.  Woolsey  som  medlemmer  af  De 
Halvfjerds'  Andet  Kvorum.  De,  der  ønsker 
at  vise  deres  påskønnelse,  bedes  vise  det 
med  en  oprakt  højre  hånd. 

De,  der  sammen  med  os  ønsker  med  tak  at 
afløse  ældsterne  Charles  Didier,  J  Ballard 
Washburn  og  E  Burton  Howard  som  præsi- 
dentskabet for  Søndagsskolen,  bedes  vise  det. 

Det  foreslås,  at  vi  opretholder  som  Søn- 
dagsskolens præsidentskab  ældste  Harold  G. 
Hillam  som  præsident,  ældste  F.  Burton  Ho- 
ward som  førsterådgiver  og  ældste  Glenn  L. 
Pace  som  andenrådgiver.  De,  der  kan  god- 
kende det,  bedes  vise  det.  Nogen  imod,  sam- 
me tegn. 

Det  foreslås,  at  vi  opretholder  de  øvrige 
generalautoriteter  og  præsidentskaber  for 
Kirkens  hjælpeorganisationer,  som  de  nu 
fungerer.  De,  der  kan  godkende  det,  bedes 
vise  det.  Nogen  imod,  samme  tegn. 

Præsident  Hinckley,  det  ser  ud  til,  at  af- 
stemningen har  været  enstemmigt  bekræf- 
tende. Tak,  brødre  og  søstre,  for  jeres  støtte, 
kærlighed  og  bønner. 

»Opslugt 

i  Faderens  vilje« 


Ældste  Neal  A.  Maxwell 

De  Tolv  Apostles  Kvorum 


Det  eneste  helt  personlige,  som  vi  kan  lægge  på  Guds  alter, 
er  at  indordne  vores  vilje  under  hans. 


Når  Kirkens  medlemmer  taler  om  ind- 
vielse, bør  det  gøres  med  ærbødig- 
hed og  i  erkendelse  af,  at  enhver  af 
os  »har  mistet  herligheden  fra  Gud«,  nogle  i 
højere  grad  end  andrer.  (Rom  3:23).  Selv  de 
mest  samvittighedsfulde  har  ikke  nået  må- 
let, men  de  erkender,  at  de  er  langt  fra  det, 
og  stræber  oprigtigt  på  at  nå  det. 

Det  er  en  trøst,  at  Guds  nåde  ikke  kun 
tilflyder  dem,  »der  elsker  (ham)  og  holder 
alle  (hans)  befalinger«,  men  også  til  dem, 
»der  bestræber  sig  på  at  gøre  således«  (L&P 
46:9). 

En  anden  gruppe  medlemmer  er  de  »hæ- 
derlige«, men  ikke  »tapre«.  De  er  ikke  rigtig 
klar  over,  hvor  bred  den  åndelige  kløft  er, 
eller  hvor  vigtigt  det  er,  at  søge  at  mindske 
kløften  (se  L&P  76:79).  Disse  »hæderlige« 
mennesker  er  bestemt  ikke  elendige,  ej  hel- 
ler onde  eller  ulykkelige.  Det  er  ikke  det,  de 
gør,  men  snarere  det,  de  ikke  gør,  som  er 


galt.  Hvis  de  for  eksempel  var  tapre,  kunne 
de  gøre  et  dybt  indtryk  på  andre,  i  stedet  for 
blot  at  blive  mindet  med  glæde. 

1  en  tredje  gruppe  finder  vi  dem,  som  er 
fanget  i  verdens  urenhed,  og  det  minder  os 
om,  som  Peter  skrev,  at  den  eller  det,  som 
»man  ligger  under  for,  er  man  slave  af«  (2 
Pet  2:19).  Hvis  man  »vil  det  kødelige« 
(Rom  8:5),  kan  man  ikke  have  »Kristi  tan- 
ker« (1  Kor  2:16),  fordi  ens  tankebaner  lig- 
ger langt  fra  Jesus  og  det  samme  gør  ens 
»hjertes  ...  hensigter«  (Mosiah  5:13).  Iro- 
nisk nok  er  det  sådan,  at  hvis  Herren  er  os 
ganske  fremmed,  vil  vi  ende  med  at  tjene 
andre  herrer. 

Disse  andre  herrer  har  også  magt,  selv  om 
den  ofte  er  skjult,  for  de  gør  krav  på  deres. 
Faktisk  er  vi  alle  soldater,  også  selv  om  det 
blot  er  i  de  ligegyldiges  rækker. 

I  samme  omfang  som  vi  afviser  at  lade  os 
lede  af  Herren,  vil  vi  blive  ledt  af  vores  ly- 
ster eller  være  mere  optaget  af  mindre  vigti- 
ge dagligdags  emner.  Der  findes  et  råd  mod 
det  i  kong  Benjamins  fantastiske  klagesang: 
»Thi  hvorledes  kender  en  mand  den  herre, 
som  han  ikke  har  tjent,  og  som  er  fremmed 
for  ham  og  langt  borte  fra  hans  hjertes  tan- 
ker og  hensigter?«  (Mosiah  5:13).  Mange 
mennesker  i  dag  besvarer  desværre  spørgs- 
målet »hvad  mener  I  om  Kristus?«  med  or- 
dene: »Jeg  skænker  ham  ikke  mange  tan- 
ker! « 

Tænk  over  disse  tre  eksempler,  som  viser, 
hvordan  hæderlige  mennesker  i  Kirken  hol- 
der noget  tilbage  og  derved  hindrer  en  øget 
indvielse  (se  ApG  5:1-4). 

En  søster  yder  prisværdig,  synlig  sam- 
fundstjeneste. Men  trods  den  anseelse  hun 
nyder  i  lokalsamfundet,  er  Jesu  hellige  temp- 
ler og  hans  hellige  skrifter,  to  vigtige  aspek- 
ter af  det  at  være  discipel,  fremmede  for 
hende.  Men  hun  kan  endnu  nå  at  få  Kristi 
billede  indprentet  i  sit  hjerte. 


En  hæderlig  far,  der  pligtopfyldende  sør- 
ger for  sin  families  behov,  er  barsk  og  uven- 
lig over  for  de  enkelte  familiemedlemmer. 
Skønt  fremmed  over  for  Jesu  mildhed  og 
venlighed,  som  vi  forventes  at  tilegne  os, 
ville  en  lidt  større  indsats  fra  denne  far  have 
stor  virkning. 

Tænk  på  den  hjemvendte  missionær,  der 
har  fået  skærpet  sine  evner,  mens  han  udfør- 
te en  hæderlig  mission,  stræber  nu  efter  at 
nyde  fremgang  inden  for  sin  karriere.  For- 
travlet ender  han  med  at  gøre  knæfald  for 
verdens  krav.  Derfor  glemmer  han  at  sætte 
Guds  rige  før  sig  selv.  En  mindre  justering 
nu  vil  ændre  hans  kurs  og  måske  sikre,  at 
han  når  et  højere  mål  senere. 

De  ufuldkommenheder,  jeg  har  illustre- 
ret, er  undladelsessynder.  Når  de  telestiale 
synder  engang  lægges  bag  os  og  fremover 
undlades,  må  vi  koncentrere  os  så  meget 
desto  mere  om  undladelsessynder.  Undladel- 
serne gør,  at  vi  ikke  gør  os  fuldt  ud  værdige 
til  det  celestiale  rige.  Kun  ved  en  større  grad 
af  indvielse  kan  vi  rette  op  på  disse  undla- 
delser, hvis  konsekvenser  er  Uge  så  svære 
som  gerningssyndernes.  Mange  af  os  har  så- 
ledes tro  nok  til  at  undgå  de  store  gernings- 
synder,  men  ikke  tro  nok  til  at  give  afkald  på 
de  distraherende  ting,  der  optager  os,  eller 
til  at  fokusere  på  undladelsessynderne. 

Mange  undladelsessynder  skyldes  vores 
manglende  vilje  til  at  aflægge  os  vores  sel- 
viskhed. Vi  har  så  travlt  med  at  tage  vores 
egen  temperatur,  at  vi  ikke  bemærker  andres 
brændende  feber,  selv  om  vi  kunne  lindre 
den  med  opmuntring,  venlighed  eller  ros. 
De  hænder,  der  har  mest  brug  for  at  blive 
løftet  tilhører  dem,  der  er  for  modløse  til 
selv  at  søge  hjælp. 

Faktisk  afhænger  alt  til  syvende  og  sidst 
af  vores  ønsker.  Disse  danner  vores  tankeba- 
ner. Vores  ønsker  går  således  forud  for  vores 
handlinger  og  findes  ved  selve  sjælens  in- 
derste. De  kan  enten  bringe  os  nærmere 
Gud  eller  væk  fra  ham  (se  L&P  4:3).  Gud 
kan  »uddanne  os  til  at  ønske«  (Joseph  F. 
Smith,  Evangeliske  Lærdomme,  side  250). 
Andre  kan  søge  at  påvirke  vores  ønsker. 
Men  det  er  os,  der  danner  ønskerne,  »(vo- 
res) hjertes  tanker  og  hensigter«  (Mosiah 
5:13). 

Loven  er,  at  »det  skal  ske  (os)  efter  (vo- 
res) ønske«  (L&P  11:17),  »thi  jeg,  Herren, 
vil  dømme  alle  mennesker  efter  deres  ger- 
ninger, efter  deres  hjerters  ønske«  (L&P 
137:9;  se  også  Alma  41:5;  L&P  6:20,  27). 
Vores  personlige  vilje  forbliver  således  vores 
egen.  Gud  vil  hverken  tilsidesætte  eller  be- 
tvinge den.  Så  vi  må  være  sikre  på,  vi  vil 
tage  følgerne  af  det,  vi  ønsker! 

En  anden  evig  sandhed  er,  at  vi  kun  kan 
finde  ægte  lykke  ved  at  bringe  vores  vilje  i 
harmoni  med  Guds.  Alt  andet  er  af  mindre 
værdi  (se  Alma  12:10-11).  Herren  vil  arbej- 
de med  os,  selv  om  vi  til  at  begynde  med 

»ikke  (kan)  gøre  andet  end  blot  ønske«, 
men  er  villige  til  »at  give  plads«  til  »en  del 
af  (hans)  ord«  (Alma  32:27).  Han  har  kun 
brug  for  et  meget  lille  brohoved!  Men  vi  må 
selv  ønske  at  give  ham  det. 

Mange  af  os  holdes  fra  at  indvie  os  fuldt 
ud,  fordi  vi  fejlagtigt  tror,  at  vi  på  en  eller 
anden  måde  mister  vores  personlighed,  hvis 
vi  lader  vores  vilje  opsluge  af  Guds  vilje  (se 
Mosiah  15:7).  Det  vi  i  virkeligheden  er  be- 
kymret for,  er  ikke  at  give  afkald  på  selvet, 
men  på  selviske  ting,  såsom  vores  stilling, 
tid,  anseelse  og  ejendele. 

Det  kan  derfor  ikke  undre  nogen,  at  Frel- 
seren har  givet  os  besked  på  at  miste  os  selv 
(se  Luk  9:24).  Han  forlanger  bare,  at  vi  skal 
give  afkald  på  det  gamle  jeg  for  at  finde 
vores  nye  jeg.  Det  er  ikke  et  spørgsmål  om  at 
miste  sin  identitet,  men  om  at  finde  sin  san- 
de identitet!  Det  er  ironisk  at  tænke  på, 
hvor  mange  mennesker  der  faktisk  allerede 
har  mistet  sig  selv  i  deres  hobbyer  og  opta- 
gethed af  det,  der  har  mindre  betydning. 

Jesus,  der  både  i  sin  første  og  anden  prø- 
vestand var  lærevillig,  vidste  altid,  hvad 
han  skulle  gøre.  Han  efterlignede  altid  sin 
Fader:  »Sønnen  kan  slet  intet  gøre  af  sig 
selv,  men  kun  det,  han  ser  Faderen  gøre;  for 
hvad  Faderen  gør,  det  samme  gør  også  Søn- 
nen« (Joh  5:19)  for  »jeg  har  underkastet 
mig  Faderens  vilje  i  alt  fra  begyndelsen«  (3 
Nephi  11:11).  Når  ens  vilje  i  stadigt  højere 
grad  underkastes  Guds  vilje,  kan  man  be- 
gynde at  modtage  hårdt  tiltrængt  inspirati- 
on og  åbenbaring  som  hjælp  i  hverdagens 
prøvelser.  Abraham  »tvivlede  ikke  i  vantro« 
(Rom  4:20),  da  han  måtte  gennemgå  den 
prøvende,  men  udviklende  hændelse  med 
Isak.  John  Taylor  bemærkede  om  denne 
hændelse,  at  »kun  åbenbaringens  And  kun- 
ne have  givet  Abraham  den  vished  og  ... 
støttet  ham  under  disse  ejendommelige  om- 
stændigheder« (John  Taylor,  journal  of  Dis- 
cources,  14:361).  Vil  vi  også  stole  på  Herren 
i  tider  med  svære  prøvelser,  som  vi  ikke  har 
nogen  lette  forklaringer  på?  Forstår  vi  virke- 
lig, at  Jesus  forstår  og  føler  med  os,  når  vi  er 
stressede  og  forvirrede?  Den  fuldstændige 
indvielse,  som  udvirkede  forsoningen,  gav 
Jesus  medfølelse  med  os.  Han  har  følt  vores 
smerter  og  trængsler,  inden  vi  selv  gjorde 
det,  og  han  ved,  hvordan  han  skal  trøste  os 
(se  Alma  7:11-12;  2  Nephi  9:21).  Eftersom 
Den  Mest  Uskyldige  har  lidt  mest,  kan  vores 
fortvivlede  »hvorfor«,  ikke  måle  sig  med 
hans.  Men  vi  kan  sige  det  samme  ydmyge 
»dog,  ske  ikke  min  vilje,  men  din«  (Matt 
26:39). 

Udvikling  frem  mod  underkastelse  giver 
endnu  en  velsignelse:  Større  evne  til  at  nyde 
glæde.  Præsident  Brigham  Young  sagde: 
»Hvis  du  vil  opleve  inderlig  glæde,  så  bliv 
sidste  dages  hellig  og  efterlev  så  Jesu  Kristi 
lærdomme«  (Journal  ofDiscources,  18:247). 

Brødre  og  søstre,  sand  indvielse  er  derfor 


ikke  ligegyldighed  eller  viljeløs  overgivelse. 
Der  er  snarere  en  bevidst  udvikling,  som  gør 
os  i  stand  til  oprigtigt  at  synge:  »Mer  fryd  i 
hans  gerning«  (Sange  og  salmer,  nr.  63).  Ind- 
vielse er  derfor  ikke  ligegyldig  accept,  men 
derimod  villighed  til  i  højere  grad  at  lægge 
ryggen  til  og  yde  en  indsats. 

Sand  indvielse  omfatter  fremadstræben 
»med  standhaftighed  i  Kristus«  med  »et 
fuldkommen  klart  håb  og  kærlighed  til  Gud 
og  alle  mennesker  ...  (mens  vi)  mætter  (os) 
med  Kristi  ord«  (2  Nephi  31:20).  Jesus 
stræbte  trofast  fremad.  Han  veg  ikke  tilbage, 
som  fx  ved  at  nøjes  med  at  gå  60  procent  af 
vejen  mod  den  fulde  forsoning.  Han  »fuld- 
endte (sine)  forberedelser«  for  alle  menne- 
sker og  tilvejebragte  en  altomfattende  op- 
standelse —  ikke  en,  som  ville  udelukke  40 
procent  af  os  (L&P  19: 18- 19). 

Hver  af  os  kunne  spørge  sig  selv:  »Hvor 
viger  jeg  tilbage?«  Sagtmodig  selvransagelse 
kan  give  os  en  solid  indsigt!  Hvor  meget  har 
vi  for  eksempel  allerede  villigt  kastet  fra  os 
på  vejen  til  at  blive  bedre  disciple?  Det  er 
den  eneste  sti,  hvor  det  er  tilladt  at  smide 
affald,  ja,  faktisk  opfordres  vi  til  det.  I  be- 
gyndelsen af  vores  rejse  omfatter  vores  efter- 
ladenskaber de  afskyelige  gerningssynder. 
Senere  ændrer  efterladenskaberne  karakter, 
når  det  vi  kaster  fra  os,  er  de  ting,  som  har 
fået  os  til  at  misbruge  eller  undlade  at  bruge 
vores  tid  og  talenter. 

På  vejen  mod  indvielse  kan  hårde  og 
uønskede  prøvelser  til  tider  fremskynde  be- 
hovet for  støne  indvielse  (se  Helaman 
12:3).  Hvis  vi  er  blevet  svage,  har  vi  måske 
brug  for  modgang.  Hvis  vi  er  alt  for  selvtil- 
fredse, kan  det  være,  at  himlen  viser  sit  mis- 
hag med  os.  Irettesættelser  kan  give  os  en 
god  og  nyttig  indsigt  i  os  selv.  En  ny  kaldelse 
drager  os  bort  fra  de  bekvemme  gøremål, 
som  vi  allerede  har  udviklet  evnerne  til  at 
kunne  klare.  Man  kan  også  blive  frataget  sin 
vante  luksus,  for  at  materialismens  kræft- 
byld kan  fjernes  ved  samme  lejlighed.  Man 
kan  lide  svidende  ydmygelser,  så  stoltheden 
kan  smelte  bort.  På  den  ene  eller  den  anden 
måde  skal  vores  mangler  nok  blive  påpeget. 

John  Taylor  påpegede,  at  Herren  endog 
kan  beslutte  at  røre  vores  dybeste  følelser  (se 
Journal  of  Discources,  14:360).  Hvis  vores 
hjerte  er  de  verdslige  ting  for  hengivne,  skal 
det  måske  først  vrides  eller  gennemgå  en 
stor  forandring  (se  Alma  5:12). 

Indvielse  er  således  både  et  princip  og  en 
proces,  og  er  ikke  noget,  der  opnås  på  et 
enkelt  øjeblik.  I  stedet  gives  det  frit,  dråbe 
for  dråbe,  indtil  indvielsens  bæger  til  sidst 
flyder  over. 

Men  inden  da,  må  vi,  som  Jesus  sagde, 
»træffe  denne  beslutning  i  (vores)  hjerte«, 
at  vi  vil  gøre,  hvad  han  beder  os  om  (JSO 
Luk  14:28).  Præsident  Young  gav  rådede  os 
endvidere  til,  »at  underkaste  os  Herrens 
hånd  ...  og  anerkende  hans  hånd  i  alle  ting 


...  så  vil  I  være  på  rette  vej;  og  indtil  I  når 
det  punkt,  kan  I  ikke  være  helt  på  rette  vej. 
Det  er  der,  vi  skal  nå  til«  (Journal  ofDiscour- 
ces, 5:352). 

At  anerkende  Guds  hånd  omfatter  der- 
for, som  profeten  Joseph  sagde,  at  stole  på,  at 
han  »i  høj  grad  har  sørget  for«,  at  han  kan 
udføre  sine  hensigter,  dermed  også  sine  hen- 
sigter med  vores  liv  (Profeten  Joseph  Smiths 
lærdomme,  side  264)-  Til  tider  instruerer  han 
direkte,  til  andre  tider  synes  han  blot  at  til- 
lade at  ting  sker.  Derfor  forstår  vi  ikke  altid, 
hvilken  rolle  Guds  hånd  spiller,  men  vi  kan 
kende  hans  hjerte  og  sind  nok  til  at  under- 
kaste os.  Når  vi  er  forvirrede  eller  stressede, 
får  vi  måske  ikke  straks  en  forklaring,  men 
vi  vil  blive  hjulpet.  Således  viger  vores  er- 
kendelsesproces for  personlig  underkastelse, 
når  vi  oplever  de  stunder,  hvor  vi  skal 
»stands(e)  og  vid(e),  at  jeg  er  Gud«  (SI 
46:11). 

Jo  mere  ens  vilje  »opsluges«,  desto  mere 
bliver  ens  lidelser,  snarere  end  at  blive  fjer- 
net rent  fysisk,  »opslugt  i  glæden  over 
Kristus«  (Alma  31:38). 

For  halvfjerds  år  siden  skabte  Lord  Moul- 
ton  vendingen  »lydighed  mod  det,  der  ikke 
kan  håndhæves«,  hvilket  han  beskriver  som 
»et  menneskes  lydighed  mod  det,  som  han 
ikke  kan  tvinges  til  at  adlyde«  (»Law  and 
Manners«,  The  Atlantic  Monthly,  juli  1924, 
side  1).  Guds  velsignelser,  inklusive  dem, 
som  forbindes  med  indvielse,  kommer 
utvungent  ved  lydighed  mod  de  love,  ifølge 
hvilke  de  er  forjættet  (L&P  130:20-21).  Vo- 
res ønsker  styrer  vores  »lydighed  mod  det, 
der  ikke  kan  håndhæves. «  Gud  ønsker,  at  vi 
skal  blive  mere  indviede  ved  at  give  alt,  så 
han,  når  vi  vender  hjem  til  ham,  gavmildt 
kan  give  os  »alt  det,  som  (han)  har«  (se 
L&P  84:38). 

Afslutningsvis  vil  jeg  sige,  at  det  eneste 
helt  personlige,  som  vi  kan  lægge  på  Guds 
alter,  er  at  indordne  vores  vilje  under  hans. 
De  mange  andre  ting,  som  vi  »giver«  ham, 
brødre  og  søstre,  er  ting,  som  han  allerede 
har  givet  eller  lånt  til  os.  Men  når  vi  endelig 
underkaster  os  ved  at  lade  vores  vilje  opslu- 
ges i  Guds  vilje,  giver  vi  ham  virkelig  noget! 
Det  er  den  eneste  besiddelse,  som  vi  for  al- 
vor kan  give! 

Indvielse  er  derfor  den  eneste  betingel- 
sesløse overgivelse,  som  samtidig  er  en  total 
sejr! 

Må  vi  inderligt  ønske  at  opnå  denne  sejr, 
det  beder  jeg  om  i  Jesu  Kristi  navn. 
Amen.  D 


Statuer  af  Hyrum  Smith,  til  venstre, 
og  profeten  Joseph  Smith  ser  afklaret 
hen  over  konferencegæster  på  Tempelpladsen. 

Vægtige  begreber 


Ældste  Dallin  H.  Oaks 

De  Tolv  Apostles  Kvorum 


De  sidste  dages  hellige  bør  være  konstant  optaget  af  at  forkynde  og  fremhæve 
de  store  og  vægtige  evige  sandheder,  som  vil  hjælpe  os  med  at  finde  vej 
tilbage  til  vor  himmelske  Fader. 


os  om,  at  vi  vil  blive  dømt  for  »ethvert  tomt 
ord,  (vi)  har  talt«  (Matt  12:36).  Nutidig 
åbenbaring  befaler  os,  at  afstå  fra  »letfærdig 
tale«  og  »letsindighed«  (L&P  88:121)  og  at 
bortkaste  »forfængelige  tanker«  og  »over- 
dreven latter«  (L&P  88:69).  Det  trivielle 
har  mange  talsmænd.  De  sidste  dages  hellige 
bør  være  konstant  optaget  af  at  forkynde  og 
fremhæve  de  store  og  vægtige  evige  sandhe- 
der, som  vil  hjælpe  os  med  at  finde  vej  tilba- 
ge til  vor  himmelske  Fader. 

For  små  30  år  siden  skrev  en  række  lærde 
en  bog  om  almen  uddannelse  -  alt  den 
kundskab,  som  ethvert  dannet  menneske 
bør  besidde.  Dens  titel  Den  mest  værdifulde 
viden  (The  Knowledge  Most  Worth  Having, 
redigeret  af  Wayne  C.  Booth,  Chicago  og 
London:  The  University  of  Chicago  Press, 
1967)  er  en  god  påmindelse  om,  at  ikke  al 
kundskab  har  lige  stor  værdi.  Noget  kund- 
skab har  større  betydning  end  andet.  Det 
princip  gælder  også  for  det,  som  vi  kalder 
åndelig  kundskab. 

Tænk  på  de  stærke  tanker,  som  udtryk- 
kes i  vores  elskede  sang  »Jeg  er  Guds  kære 
barn«  (Salmer  og  sange,  nr.  195),  som  koret 
sang  så  smukt  ved  indledningen  til  dette 
møde.  Her  gives  svaret  på  et  af  livets  store 
spørgsmål:  »Hvem  er  jeg?«  Jeg  er  barn  af 
Gud  og  stammer  fra  himmelske  forældre. 
Den  herkomst  viser  vores  evige  potentiel. 
Denne  vægtige  tanke  er  et  stærkt  antide- 
pressivt middel.  Det  kan  styrke  enhver  af  os 
til  at  træffe  retfærdige  valg  og  søge  det  bed- 
ste i  os  selv.  Når  man  i  et  ungt  menneskes 
sind  grundfæster  den  vægtige  tanke,  at  han 
eller  hun  er  Guds  barn,  har  man  givet  dem 
selvrespekt  og  motivation  til  at  overvinde 
livets  problemer. 

Når  vi  forstår  vores  forhold  til  Gud,  for- 
står vi  også  vores  forhold  til  hinanden.  Alle 
mennesker  på  denne  jord  er  Guds  afkom  og 
dermed  åndelige  søskende.  Sikke  en  stærk 


Sidste  sommer  deltog  jeg  i  en  udvalgt 
kvindes  begravelse.  En  taler  beskrev 
tre  af  hendes  største  egenskaber:  Tro- 
fasthed, lydighed  og  tro.  Mens  han  talte  om 
hendes  liv,  tænkte  jeg  på,  hvor  passende  det 
var  at  tale  om  så  stærke  egenskaber  i  en 
begravelsestale.  Livet  er  ikke  en  ligegyldig- 
hed, og  dets  afslutning  bør  ikke  mindes  med 
en  opremsning  af  ligegyldige  ting.  Ved  en 
begravelseshøj  tidelighed  bør  man  tale  om 
vægtige  begreber  -  begreber,  der  i  betydning 
kan  måle  sig  med  selve  livet,  begreber,  som 
kan  øve  en  stærk  indflydelse  på  de  efterlad- 
te. 

Mens  jeg  nød  ånden  ved  denne  inspire- 
rende begravelse,  kom  jeg  til  at  tænke  på, 
hvordan  dette  princip  kan  anvendes  i  andre 
sammenhænge.  Forældre  bør  også  undervise 
i  vægtige  begreber.  Det  samme  bør  hjemme- 
lærere,  besøgslærerinder  og  underviserne  i 
de  forskellige  klasser.  Frelseren  har  advaret 


tanke!  Det  er  ikke  noget  under,  at  Guds 
enbårne  Søn  har  befalet  os  at  elske  hinan- 
den. Hvis  vi  dog  bare  ville  gøre  det!  Hvor 
ville  verden  se  anderledes  ud,  hvis  broder- 
kærlighed og  søsterkærlighed  og  uselvisk 
hjælpsomhed  kunne  overskride  alle  græn- 
ser, trosretninger  og  hudfarver.  En  sådan 
kærlighed  ville  ikke  udviske  alle  menings- 
forskelle, men  den  ville  opmuntre  os  til  at 
rette  vores  kritik  mod  problemet  og  ikke 
mod  personer. 

Den  evige  sandhed,  at  vor  himmelske  Fa- 
der elsker  alle  sine  børn,  er  en  utroligt  stærk 
tanke.  Den  får  størst  vægt,  når  børn  ser  det 
afspejlet  i  deres  jordiske  forældres  kærlighed 
og  ofre.  Kærlighed  er  den  stærkeste  kraft  i 
hele  verden.  Arthur  Henry  King  har  sagt: 
»Kærlighed  er  ikke  bare  en  lykkerus  og  ikke 
bare  en  intens  følelse.  Det  er  en  drivkraft. 
Det  er  noget,  der  bærer  os  gennem  livets 
glade  pligter«  (The  Abundance  of  the  Heart, 
Salt  Lake  City:  Bookcraft,  1986,  side  84). 

Vi  har  alle  vore  egne  eksempler  på  kær- 
lighedens kraft.  For  mere  end  25  år  siden 
nedskrev  jeg  nogle  af  de  minder,  som  jeg 
havde  om  min  far,  der  døde,  inden  jeg  var 
otte  år  gammel.  Det,  som  jeg  skrev,  illustre- 
rer kærlighedens  kraft  i  en  drengs  liv: 

Det  stærkeste  indtryk  af  mit  forhold  til 
min  far,  kan  jeg  ikke  underbygge  med  nogen 
begivenheder  eller  ord,  som  jeg  umiddelbart 
kan  huske.  Det  er  en  følelse.  Denne  følelse, 
som  bygger  på  ord  og  gerninger,  som  for- 
længst er  gået  i  glemmebogen,  er  lige  så 
stærk  som  en  fuldkommen  tro.  Han  elskede 
mig  og  var  stolt  af  mig  ...  Det  er  den  slags 
erindring,  som  en  dreng,  og  en  mand,  skat- 
ter højt  (»Memories  of  My  Father«,  15.  okt. 
1967). 

Et  andet  vægtigt  begreb,  som  vi  bør  be- 
lære om,  er  at  det  jordiske  liv  har  et  formål, 
og  at  den  fysiske  død  ikke  er  afslutningen, 
men  blot  overgangen  til  den  næste  fase  i  en 

udødelig  eksistens.  Præsident  Brigham 
Young  lærte  os,  at  »hele  formålet  med  vores 
tilværelse  her  er  at  opnå  ophøjelse  og  vende 
tilbage  til  vor  Faders  og  Guds  nærhed«  (Dis- 
courses  of  Brigham  Young,  samlet  af  John  A. 
Widtsoe,  Salt  Lake  City:  Deseret  Book, 
1978,  side  37).  Tanken  om  evig  udvikling  er 
en  af  de  stærkeste  tanker  i  vores  teologi.  Det 
indgyder  os  håb,  når  vi  fejler  og  udfordrer  os, 
når  vi  nyder  fremgang.  Det  er  bestemt  en  del 
af  »evighedens  alvor«,  som  vi  har  fået  befa- 
ling om  at  lade  »hvile  over  (vores)  sind« 
(L&P  43:34). 

En  anden  tanke,  som  har  kraft  til  at  op- 
muntre os,  når  vi  er  modløse  er,  at  Jesu  Kri- 
sti Kirke  af  Sidste  Dages  Helliges  værk,  som 
er  »at  tilvejebringe  ...  evigt  liv  for  menne- 
sket« (Moses  1:39),  er  et  evigt  værk.  Ikke 
alle  problemer  vil  blive  overvundet  her  og 
ikke  alle  forhold  bliver  bragt  i  orden  i  det 
jordiske  liv.  Frelsens  værk  fortsætter  hinsi- 
des dødens  slør,  og  vi  bør  ikke  bekymre  alt 
for  meget  over  det  jordiske  livs  begrænsnin- 
ger. 

En  vægtig  tanke,  som  vi  straks  kan  om- 
sætte i  praksis  er  den  kendsgerning,  at  vi 
kan  bede  til  vor  himmelske  Fader,  og  han  vil 
høre  vores  bønner  og  hjælpe  os  på  den  må- 
de, som  vil  gavne  os  mest.  De  fleste  af  os  har 
oplevet  den  tomhedsfornemmelse,  som  op- 
står, når  vi  er  væk  fra  dem,  der  elsker  os. 
Hvis  vi  blot  vil  huske  på,  at  vi  kan  bede  og 
blive  hørt  og  hjulpet,  vil  vi  altid  kunne  ud- 
holde den  tomhedsfornemmelse.  Vi  kan  al- 
tid være  i  kontakt  med  en  mægtig  ven,  som 
elsker  og  hjælper  os,  i  sin  egen  bestemte  tid 
og  på  sin  egen  måde. 

Tusinder  afhændelser  viser,  at  vi  vitterlig 
kan  bede  og  få  svar  på  vores  bønner.  Nogle 
af  de  dejligste  er  dem,  der  omfatter  små 
børn.  I  præsident  Spencer  W.  Kimballs  bio- 
grafi kan  vi  læse  følgende: 

»Igen  og  igen  så  Spencer  sine  forældre 
fremlægge  deres  problemer  for  Herren.  En 
dag  da  den  fem-årige  Spencer  passede  sine 
pligter,  vandrede  lille  et-årige  Fanny  ud  af 
huset  og  blev  væk.  Ingen  kunne  finde  hen- 
de. Clare  på  16  sagde:  'Mor,  hvis  vi  beder, 
vil  Herren  føre  os  til  Fannie.'  Så  mor  og 
børn  bad.  Straks  efter  bønnen  gik  Gordon 
lige  hen  til  det  sted,  hvor  Fannie  lå  og  sov 
trygt  i  en  kasse  bag  hønsehuset.  'Vi  takkede 
vor  himmelske  Fader  igen  og  igen,'  skrev 
Olive  i  sin  dagbog«  (Edward  L.  Kimball  og 
Andrew  E.  Kimball,  Jr.,  Spencer  W.  Kimball, 
Salt  Lake  City:  Bookcraft,  1977,  side  31). 

Enhver  af  Kristi  disciple  ved,  at  de  væg- 
tigste begreber  inden  for  den  kristne  tro  er 
Jesu  Kristi  opstandelse  og  forsoning.  Takket 
være  ham  kan  vi  opnå  tilgivelse  for  vores 
synder  og  leve  igen.  Disse  vægtige  begreber 
er  blevet  forklaret  i  utallige  taler  fra  denne 
talerstol  og  millioner  af  andre  talerstole.  De 
er  velkendte,  men  de  fleste  af  os  anvender 
dem  ikke  fuldt  ud. 


■ 


Vores  forbillede  er  ikke  den  seneste 
sportshelt  eller  filmstjerne,  ej  heller  vores 
samlede  formue  eller  prestige,  og  heller  ikke 
det  dyre  legetøj  og  andre  ting,  som  lokker  os 
til  at  fokusere  på  det,  der  er  timeligt  og 
glemme  det,  der  er  evigt.  Vores  forbillede  — 
den,  vi  sætter  først  —  er  Jesus  Kristus.  Vi  skal 
vidne  om  ham  og  undervise  hinanden  i, 
hvordan  vi  kan  anvende  hans  lærdomme  og 
eksempel  i  vores  liv. 

Brigham  Young  gav  os  praktisk  vejled- 
ning i,  hvordan  det  skal  gøres.  »Forskellen 
på  Gud  og  djævelen,«  sagde  han,  »er,  at 
Gud  skaber  og  organiserer,  mens  djævelens 
eneste  hensigt  er  at  ødelægge«  (Discourses  of 
Brigham  Young,  side  69).  I  den  modsætning 
ser  vi  et  vigtigt  eksempel  på,  at  der  virkelig 
er  »modsætning  i  alle  ting«  (2  Nephi  2:11). 

Husk  på,  at  vor  Frelser,  Jesus  Kristus,  al- 
tid opbygger  os,  og  aldrig  nedbryder  os.  Vi 
bør  lade  det  stærke  eksempel  styre  den  må- 
de, vi  anvender  vores  tid  på,  også  når  det 
gælder  afslapning  og  fritid.  Tænk  på  hand- 
lingen i  de  bøger,  blade,  film,  tv-serier  og 
musik,  som  vi  med  vores  støtte  gør  populæ- 
re. Er  de  hensigter  og  handlinger,  som  skil- 
dres i  vores  yndlingsunderholdning,  med  til 
at  opbygge  eller  nedbryde  Guds  børn?  I  gen- 
nem mit  liv  har  jeg  set  en  kraftig  tendens  til 
at  forkaste  det,  der  opbygger  og  ophøjer 
Guds  børn  og  i  stedet  skildre  det,  der  er 
nedslående,  nedgørende  og  nedværdigende. 

Det  vægtige  begreb  i  dette  eksempel  er, 
at  alt,  hvad  der  opbygger  folk,  tjener  Meste- 


rens sag,  og  alt,  hvad  der  nedbryder  folk, 
tjener  djævelens  sag.  Vi  støtter  dagligt  den 
ene  eller  den  anden  sag  med  vores  handlin- 
ger. Det  bør  minde  os  om  vores  ansvar  og 
motivere  os  til  at  opfylde  det  på  en  måde, 
som  vil  behage  ham,  hvis  lidelser  giver  os 
håb,  og  hvis  eksempel  bør  være  en  rettesnor 
for  os. 

Vi  bør  altid  sætte  Frelseren  først.  Det  før- 
ste bud,  som  Jehova  gav  til  Israels  børn  lød: 
»Du  må  ikke  have  andre  guder  end  mig«  (2 
Mos  20:3).  Det  lyder  jo  ganske  enkelt,  men 
mange  har  svært  ved  det  i  praksis. 

Det  er  forbavsende  let  at  tage  det,  som 
burde  have  vores  fulde  hengivenhed,  og 
sætte  det  i  anden  eller  tredje  række.  For 
halvtreds  år  siden  illustrerede  den  kristne 
filosof  C.  S.  Lewis  den  tendens  med  et  ek- 
sempel, som  er  foruroligende  aktuelt  i  dag.  I 
bogen  Fra  djævelens  blækhus  forklarer  over- 
djævelen, hvordan  man  skal  fordærve  krist- 
ne og  hindre  Jesu  Kristi  værk.  I  et  af  brevene 
forklarer  han,  hvordan  enhver  form  for 
»overdreven  hengivenhed«  kan  føre  kristne 
væk  fra  Herren  og  det  kristne  levned.  Lewis 
giver  to  eksempler,  overdreven  patriotisme 
eller  overdreven  pacifisme,  og  forklarer, 
hvordan  hver  af  disse  »overdrevne  hengi- 
venheder« kan  fordærve  sine  tilhængere. 

»Lad  ham  begynde  med  at  betragte  patri- 
otisme eller  pacifisme  som  en  del  af  sin  reli- 
gion. Lad  ham  siden,  under  indflydelse  af  en 
fanatisk  ånd,  nå  til  den  konklusion,  at  det  er 
det  vigtigste  aspekt.  Lul  ham  derefter  grad- 

vist  frem  til  det  punkt,  hvor  religionen  blot 
bliver  en  del  af  'sagen',  så  kristendommens 
værdi  kun  er,  at  den  giver  fremragende  argu- 
menter for  Englands  deltagelse  i  krigen  eller 
for  pacifisme  ...  Når  du  har  gjort  det  verdsli- 
ge til  et  mål  i  sig  selv  og  troen  blot  et  middel 
til  at  nå  det,  har  du  næsten  manden  i  dit 
garn,  og  så  er  det  i  øvrigt  lige  meget,  hvilke 
verdslige  mål  han  stræber  efter«  (C.  S.  Le- 
wis, Fra  djævelens  blækhus,  New  York, 
MacMillan,  1982,  side  35). 

Vi  ser  tydeligt  den  tendens  i  vor  tid,  hvor 
der  er  mange  værdige  sager,  som  i  sig  selv  er 
gode,  men  som  fordærver  os  åndeligt,  hvis 
de  prioriteres  højere  end  ham,  der  sagde: 
»Du  må  ikke  have  andre  guder  end  mig.« 


Jesus  Kristus  og  hans  værk  kommer  i  første 
række.  Alt,  der  blot  vil  benytte  ham  og  hans 
rige  eller  Kirke  som  middel  til  at  nå  et  mål, 
tjener  djævelens  sag. 

Vi  får  to  andre  vægtige  begreber  fra  en 
ædel,  ung  pige,  som  overlevede  en  frygtelig 
katastrofe.  Virginia  Reed  var  overlevende 
fra  den  tragiske  Donner-Reed-gruppe,  som 
var  et  af  de  første  vogntog,  der  rejste  mod 
Californien.  Hvis  vogntoget  havde  fulgt  den 
velkendte  Oregon-rute,  der  gik  nordvest  fra 
Fort  Bridger  i  Wyoming  til  Fort  Hall  i  Idaho 
og  derfra  mod  sydvest  til  Californien,  ville 
de  være  nået  sikkert  frem  til  deres  bestem- 
melsessted. I  stedet  blev  de  ført  på  vildspor 
af  en  propagandist.  Lansford  W.  Hastings  fik 


dem  overbevist  om,  at  de  kunne  spare  tid 
ved  at  følge  hans  såkaldte  Hastings  smutvej. 
Donner-Reed-gruppen  forlod  den  anerkend- 
te rute  ved  Fort  Bridger  og  kæmpede  sig 
mod  sydvest.  De  huggede  en  ny  vej  gennem 
de  forrevne  Wasatch-bjerge  og  derpå  syd  om 
den  store  saltsø  og  vest  over  de  sumpede 
saltsletter  i  bagende  hede. 

De  forsinkelser  og  utrolige  anstrengelser, 
som  var  forbundet  med  at  følge  denne  nye 
rute,  gjorde  at  Donner-Reed-gruppen  nåede 
en  måned  senere  frem  til  Sierra  Nevada- 
bjergene end  beregnet.  Mens  de  hastede  op 
af  den  østlige  bjergskråning  for  at  nå  frem, 
inden  den  første  sne  faldt,  blev  de  fanget  i 
en  tragisk  snestorm,  blot  en  dagsrejse  fra 
toppen  og  nedstigningen  til  Californien.  De 
var  fanget  i  bjergene  vinteren  over,  og  halv- 
delen af  gruppen  omkom  af  sult  og  kulde. 

Efter  flere  måneder  i  bjergene  med  utroli- 
ge trængsler,  sult  og  rædsel,  nåede  den  13- 
årige  Virginia  Reed  frem  til  Californien  og 
sendte  et  brev  til  sin  kusine  i  Midtvesten. 
Efter  at  have  berettet  om  sine  oplevelser  og 
vogntogets  frygtelige  strabadser,  afsluttede 
hun  med  dette  kloge  råd:  »Tag  aldrig  smut- 
veje, men  skynd  dig  af  sted,  så  hurtigt  du 
kan«  (Brev  fra  Virginia  E.  B.  Reed  til  hen- 
des kusine  Mary  Gillespie,  16.  maj  1847, 
citeret  i  J.  Roderic  Korns  og  Dale  L.  Mor- 
gan, West  from  Fort  Bridger,  Logan,  Utah: 
Utah  State  University  Press,  1994,  side 
238). 

Det  er  et  stærkt  og  sandt  råd,  især  for 
teenagere.  Unge  mennesker  er  omgivet  af 
mange  tillokkende  stier  og  mange  overbevi- 
sende propagandister,  som  tilbyder  råd  og 
smutveje  i  stedet  for  den  sikre  vej.  »Prøv 
den  her  genvej«  eller  »hold  dog  hvil  her  et 
stykke  tid«  er  velkendte  opfordringer  fra  li- 
vets rejse.  Men,  mine  unge  venner,  husk 
Virginia  Reeds  råd:  »Tag  aldrig  smutveje, 
men  skynd  dig  af  sted,  så  hurtigt  du  kan.« 

Jeg  vil  afslutte  med  et  eksempel  fra  apost- 
len Paulus'  liv.  1  løbet  af  sit  virke  var  han 
udsat  for  megen  letsindighed,  forfængelige 
tanker  og  ligegyldigheder.  I  Athen  bemær- 
kede han,  at  »athenerne  og  de  fremmede 
tilflyttere  brugte  ikke  deres  tid  på  andet  end 
at  fortælle  eller  høre  nyt«  (ApG  17:21). 
Paulus'  beslutning  om  at  fokusere  på  de 
vægtige  begreber  ses  i  et  af  hans  breve  til  de 
hellige  i  Korinth.  Han  var  ikke  kommet 
»med  fremragende  talekunst  eller  visdom«, 
påpegede  han.  »For  jeg  havde  besluttet,  at 
jeg  hos  jer  ikke  ville  vide  af  andet  end  Jesus 
Kristus  og  det  som  korsfæstet«  (1  Kor  2:1-2). 

Lad  os  følge  Guds  befalinger  og  hans  tje- 
neres eksempel.  Lad  os  koncentrere  vores 
undervisning  om  de  storslåede  og  vægtige 
begreber,  som  er  evige  og  fremmer  retfærdig- 
heden, opbyggelsen  af  Guds  børn,  og  som 
hjælper  hver  af  os  frem  mod  det  evige  liv. 
At  vi  må  gøre  det,  er  min  inderlige  bøn  i 
Jesu  Kristi  navn.  Amen.  □ 

Enhver,  der  modtager  dåb  ind  i  Kirken,  og  som  har  modtaget  og  mærket 
Andens  bekræftelse  gennem  Helligåndens  gave,  står  som  Guds  vidne. 


Siden  gengivelsen  af  evangeliet  har  der 
fra  denne  talerstol  og  fra  mange  andre 
steder  lydt  det  mest  strålende  opbud  af 
direkte  vidnesbyrd  om  Forløserens  guddom- 
melige mission,  der  måske  nogensinde  er 
nedskrevet. 

Loven  om  vidner  har  altid  været  en  del 
af  Herrens  værk  på  jorden.  Loven  siger,  at 
»på  to  eller  tre  vidners  udsagn  skal  enhver 
sag  afgøres«  (2  Kor  13:1;  5  Mos  17:6;  19:15; 
Matt  18:1546;  Joh  8:12-29).  Dette  vidne 
bekræfter,  at  visse  begivenheder  fandt  sted, 
og  at  de  gudgivne  lærdomme  og  principper 
er  sande. 

Et  vidnes  første  pligt  er  at  bære  vidnes- 
byrd. En  person,  som  kan  bære  vidnesbyrd 
om  sandheden  af  Jesu  Kristi  gengivne  evan- 
geliet, taler  om  noget,  som  han  eller  hun 
ved  er  sandt.  Hos  Herren  og  hans  sande  vid- 
ner er  der  sandhed,  som  overgår  verdslig  for- 
ståelse. Paulus  forstod  dette,  da  han  sagde: 


o 

»Vi  har  ikke  fået  verdens  ånd,  men  Anden 
fra  Gud,  for  at  vi  skal  vide,  hvad  Gud  i  sin 
nåde  har  givet  os.  Og  om  dette  taler  vi  ikke 
med  ord,  som  menneskelig  visdom  har  lært 
os,  men  med  ord,  som  Ånden  har  lært  os,  og 
vi  tolker  det  åndelige  for  åndelige«  (1  Kor 
2:12-13). 

Jeg  var  kun  en  lille  dreng,  da  jeg  sad  ved 
en  stavskonference  i  Tooele  Stav  i  Utah  og 
lyttede  opmærksomt  til  gæsten.  Han  var  Le- 
Grand  Richards,  og  han  forkyndte  evangeli- 
et på  sin  varme  og  åndelige  måde.  Denne 
positive  oplevelse  har  aldrig  forladt  mig.  Jeg 
husker  ikke,  hvad  han  sagde,  men  jeg  husker, 
hvad  jeg  følte,  mens  han  talte.  Jeg  lærte 
senere,  at  jeg  havde  denne  følelse,  fordi  jeg 
lyttede  til  et  særligt  vidne  om  Jesus  Kristus. 
Jeg  vidste,  at  han  vidste  det,  og  på  en  eller 
anden  måde  blev  mine  rødder  stærkere  den 
dag  med  hensyn  til  evangeliets  sandhed. 

Orson  Pratt  har  sagt:  »En  person  kan  ik- 
ke være  et  vidne  om  det,  som  han  blot  tror. 
Gud  kræver,  at  menneskeheden,  eller  be- 
stemte enkeltpersoner  blandt  menneskehe- 
den er  vidner  for  ham  -  vidner  om  hans 
eksistens  -  så  de  kan  bære  vidnesbyrd  for 
andre«  (i  Journal  of  Discourses ,  16:209-210). 

Der  var  mange,  som  så  store  mirakler  og 
hørte  Frelserens  lærdomme,  mens  han  boe- 
de på  jorden,  men  ikke  alle  blev  vidner. 
Kristus  betjente  ikke  personligt  de  ikke-tro- 
ende.  Kun  for  bestemte  personer  åbnede 
Herren  deres  øjne,  så  de  vidste,  hvem  han 
virkelig  var. 

Med  Frelserens  kaldelse  af  De  Tolv  blev 
kaldelsen  af  særlige  vidner  om  Kristus  ind- 
stiftet. 

Profeten  Joseph  sagde  med  henvisning  til 
Herrens  opstandelse:  »Gud  oprejste  ham  fra 
de  døde,  og  vi  (apostlene)  er  hans  vidner  ... 
og  det  er  Helligånden  også,  som  Gud  har 
givet  til  alle,  der  adlyder  ham«  (History  of 
the  Church,  2:19). 


Enhver,  der  modtager  dåb  ind  i  Kirken, 
og  som  har  modtaget  og  mærket  Andens 
bekræftelse  gennem  Helligåndens  gave,  står 
»som  Guds  vidne  til  alle  tider,  i  alle  ting  og 
på  alle  steder«  (Mosiah  18:9). 

Når  vedkommende  modtager  nadveren, 
fornyer  han  dette  vidnesbyrd  om  at  påtage 
sig  Frelserens  navn,  holde  hans  bud  og  erin- 
dre ham.  En  person,  der  således  er  bevæget 
af  Anden,  ved  ikke  alene  selv  dette,  men 

o 

Anden  bærer  det  ind  i  andres  hjerte. 

Dette  er  grundlaget  for  Kirkens  store 
missionsindsats:  »Thi  når  et  menneske  taler 
ved  den  Helligånds  kraft,  overfører  denne 
kraft  det  til  menneskehjertet«  (2  Nephi 
33:1). 

Helligåndens  vidnesbyrd  er  endnu  mere 
overbevisende  end  selvsyn.  Som  medlem- 
mer af  Kirken  bliver  vi  vidner  om  Frelseren 
og  sandheden  af  dette  værk,  ikke  blot  i  ord, 
men  også  i  overholdelse  af  vore  pagter  og 
ved,  hvordan  vi  behandler  andre  og  lever  til 
hverdag. 

Det  Første  Præsidentskab  og  De  Tolv  er 
kaldet  som  »særlige  vidner  om  Kristi  navn  i 
hele  verden«  (L&P  107:23).  De  er  mænd, 
som  ved  guddommelig  udpegelse,  præste- 
dømmeordination og  Helligåndens  ild  bæ- 
rer nøglerne  til  forvaltningen  på  jorden.  De 
Halvfjerds  handler  under  ledelse  af  Det  Før- 
ste Præsidentskab  og  De  Tolv  og  er  særlige 
vidner  for  ikke-jøderne  og  for  hele  verden. 
Sammen  bliver  alle  medlemmer  det,  som 
Paulus  omtaler  som  »en  sky  af  vidner« 
(Hebrl2:l). 

Profeten  Joseph  definerede  Guds  riges 
værk  i  vores  uddeling  med  disse  hellige  ord: 
»Og  nu,  efter  de  mange  vidnesbyrd,  som  er 
blevet  givet  om  ham  (Jesus  Kristus),  er  dette 
det  sidste  vidnesbyrd,  som  vi  giver  om  ham: 
at  han  lever! 

Thi  vi  så  ham  ved  Guds  højre  hånd,  og  vi 
hørte  røsten,  som  vidnede,  at  han  er  Fade- 
rens Enbårne«  (L&P  76:22-23). 

De  tre  vidner  om  Mormons  Bog  -  Oliver 
Cowdery,  David  Whitmer  og  Martin  Harris 
-  udtalte:  »Og  vi  erklærer  i  al  troværdighed, 
at  en  Guds  engel  kom  ned  fra  himlen,  brag- 
te pladerne  og  lagde  dem  for  øjnene  af  os,  så 
at  vi  så  og  betragtede  dem  og  indgraverin- 
gerne på  dem;  og  vi  ved,  at  det  er  ved  Gud 
Faderens  og  vor  Herres  Jesu  Kristi  nåde,  at 
vi  så  dem  og  bærer  vidnesbyrd  om,  at  disse 
optegnelser  er  sande«  (De  tre  vidners  vid- 
nesbyrd, Mormons  Bog). 

Wilford  Woodruff  sagde  fra  dette  taber- 
nakel: »Joseph  Smith  var  det,  han  gav  sig  ud 
for,  Guds  profet,  en  seer  og  åbenbarer.  Han 
...  levede  tilstrækkelig  længe  til  at  overgive 
Rigets  nøgler  ...  til  De  Tolv  Apostle  ...  Fun- 
damentet, som  han  lagde,  har  vi  bygget  på« 
( i  Journal  of  Discourses ,  13:164). 

David  O.  McKay,  hvis  liv  spændte  fra 
nogle  af  dem,  der  begyndte  dette  værk,  til 
nogle  af  os,  der  tjener  i  dag,  og  som  blev 

kaldet  af  ham,  udtalte:  »Jeg  har  et  varigt 
vidnesbyrd  om,  at  Faderen  og  Sønnen  viste 
sig  for  profeten  Joseph  Smith  og  åbenbarede 
gennem  ham  Jesu  Kristi  evangelium  ...  Gud- 
dommelighed, broderskab  og  tjeneste  -  disse 
tre  styrende  principper  i  et  Kristuslignende 
liv  gennemsyrer  hele  vores  aktivitet  i  Kir- 
ken« {Testimonies  of  the  Divinity  of  the 
Church  of  Jesus  Christ  of  Latter-day  Saints, 
redigeret  af  Joseph  E.  Cardon  og  Samuel  O. 
Bennion,  Independence,  Missouri:  Zion's 
Printing  and  Publishing  Co.,  1930,  s.  178). 

Og  fra  vores  levende  profet  og  præsident 
Gordon  B.  Hinckley:  »Jeg  har  et  vidnesbyrd 
om,  at  Guds  Søn  virkelig  lever,  Jesus  Kristus, 
min  Frelser  og  min  Forløser,  Det  Gamle  Te- 
stamentes Jehova  og  Det  Nye  Testamentes 


Messias  ...  På  grund  af  hans  sonoffer  ...  kan 
vi  hver  især,  hvis  vi  vil,  vandre  i  lydighed 
mod  hans  sandhed,  vandre  mod  ophøjelse 
og  et  evigt  liv,  der  overgår  vores  evne  til  at 
forstå  eller  fatte  på  dette  tidspunkt.  Han  er 
min  Forløser,  min  Herre,  min  Frelser,  min 
Konge,  min  ven«  (Vacaville/Santa  Rosa  Ca- 
lifornien regionalkonference,  præstedøm- 
melederskabsmøde,  20.  maj  1995). 

Det  vidnesbyrd,  der  er  båret  af  dem,  der 
står  på  denne  talerstol  i  dag,  er  i  overens- 
stemmelse med  vidnesbyrdet  hos  dem,  der 
med  guddommelig  autoritet  begyndte  dette 
værk. 

Det  samme  vidnesbyrd  gengives  af  med- 
lemmer og  missionærer  fra  denne  kirke  til 
enhver  af  vor  Faders  børn.  Det  er  en  opfor- 


dring til  at  lære  om  lærdommene,  mærke 
Anden  og  blive  gjort  hel  ved  at  modtage 
fylden  af  Jesu  Kristi  evangelium. 

Til  dette  vidnesbyrd  føjer  jeg  mit  eget 
vidnesbyrd  om  sandheden  af  dette  værk.  Jeg 
ved,  at  vi  har  en  Gud  i  Himlen,  som  ser  efter 
os,  og  som  våger  over  os.  Jeg  ved,  Gud  lever. 
Jeg  ved,  han  lever.  Jeg  ved,  Gud  lever.  Jeg 
ved  det.  Jeg  ved  det.  Jeg  ved,  at  Jesus  Kristus 
er  vor  Frelser  og  vor  Forløser.  Jeg  ved,  at 
Joseph  Smith  var  Guds  profet.  Jeg  ved,  at 
Gordon  B.  Hinckley  er  Guds  profet  i  dag,  og 
at  dette  er  Jesu  Kristi  evangelium. 

Må  Herren  således  velsigne  os,  at  vi  kan 
lytte  til  vidnesbyrdene  og  selv  bære  vidnes- 
byrd. I  Jesu  Kristi  navn.  Amen.  E 

De,  der  nærer  en  smule  tvivl  med  hensyn  til  Kirken, 
kan  trygt  klynge  sig  til  dette  sikre  anker. 


Nogle  mennesker  sætter  deres  lid  til 
lykkeamuletter,  såsom  en  harefod, 
men  husk,  den  bragte  ikke  haren 
meget  lykke.  Jeg  vil  ikke  være  pjattet,  men 
jeg  tror,  vi  bør  spørge  os  selv,  om  vi  oprigtigt 
og  alvorligt  har  fæstet  vores  tro  der,  hvor 
den  hører  hjemme  og  stoler  på  Kristi  fortje- 
nester. Har  vi  en  vished  om,  at  frelse  kun 
opnås  gennem  ham,  og  at  han  vil  påtage  sig 
vores  byrder  og  sorger,  hvis  blot  vi  vil  have 
urokkelig  tro  på  ham? 

Skrifterne  erklærer,  at  »netop  de  vidner 
om  (Gud)«  (Joh  5:39).  Evigt  liv  er  at  kende 
Gud  og  hans  hellige  Søn  (se  Joh  17:3).  Man 
kan  lære  ham  at  kende  ved  at  granske  Mor- 
mons Bog.  Hver  eneste  side  vidner  om  ham. 
Ændringerne  i  den  udgave  af  Mormons 
Bog,  som  blev  udgivet  i  1981  stammer  fra 
det  håndskrevne  manuskript,  som  ligger 
længere  tilbage  end  udgaven  fra  1830. 
Mormons  Bog  er  et  gammelt,  helligt  ameri- 


kansk dokument,  som  blev  udfærdiget  af  skri- 
benter, der  nedskrev  begivenhederne,  mens 
de  udspillede  sig  for  mere  end  2000  år  siden. 

Mormons  Bog  er  optegnelsen  om  familier 
som  Herren  førte  til  Amerika  i  sin  særlig 
hensigt.  Tre  grupper  forlod  Jerusalems  land 
og  sejlede  over  havet  flere  hundrede  år  før 
Frelserens  fødsel,  og  de  ankom  til  det  forjæt- 
tede land,  det  amerikanske  kontinent. 

Ældgamle  amerikanske  tekster,  skrevet 
af  indianerne,  støtter  dens  oprindelse.  For 
eksempel  står  der  i  Titulo  de  los  Senores  de 
Totonicapån,  hvis  originaltekst  blev  nedskre- 
vet i  1554  på  quiche-sproget  fra  Guatemala 
efter  århundreder  gamle  legender: 

»De  tre  store  quiche-nationer  nedstam- 
mer fra  kongeriget  Israels  ti  stammer,  som 
Salmaneser  førte  i  vedvarende  fangenskab 
og  som,  da  de  befandt  sig  på  grænsen  til 
Assyrien,  besluttede  sig  for  at  udvandre. 

Disse  var  Quiche-folkets  tre  nationer,  og 
de  kom  derfra,  hvor  solen  står  op,  efterkom- 
mere af  Israel  med  samme  sprog  og  samme 
skikke  ...  de  var  sønner  af  Abraham  og  Jakob. 

På  denne  den  28.  dag  i  september  1554 
underskriver  vi  denne  erklæring,  hvori  vi 
har  skrevet  det,  som  vore  forfædres  traditio- 
ner har  lært  os,  de,  der  kom  fra  den  anden 
side  af  havet,  fra  Civån-Tulån,  som  ligger  på 
grænsen  til  Babylon«  (Title  of  the  Lords  of 
Totonicapån,  oversat  af  Dionisaio  José  Cho- 
nay  og  Delia  Goetz,  Norman,  Oklahoma: 
University  of  Oklahoma  Press,  1953,  side 
167,  170,  194). 

Ældste  Mark  E.  Peterson,  der  var  med- 
lem af  De  Tolv  Apostles  Råd,  skrev: 

»Ligesom  de  gamle  israelitter  blev  spredt 
blandt  alle  folkeslag,  blev  også  (Lehis  søn- 
ner) Lamans  og  Lemuels  efterkommere 
spredt  over  hele  den  vestlige  halvkugle.  Vi 
finder  dem  fra  pol  til  pol«  {The  Children  of 
Promise,  Salt  Lake  City:  Bookcraft,  1981,  si- 
de 31;  fremhævelse  tilføjet). 


Mange  andre  folk  drog  til  Amerika,  men 
ingen  har  så  stor  betydningen,  som  de  tre, 
der  omtales  i  Mormons  Bog.  Disse  folks  blod 
flyder  i  årerne  på  sortfodsindianerne  og 
Blood-indianerne  i  Alberta  i  Canada,  i  na- 
vajoerne  og  apacherne  i  det  sydvestlige 
Amerika,  inkaerne  i  det  vestlige  Sydameri- 
ka, aztekerne  i  Mexico,  mayaerne  i  Guate- 
mala, og  i  andre  indianske  folk  på  den  vest- 
lige halvkugle  og  øerne  i  Stillehavet. 

Disse  dejlige  indfødte  erkender  sandhe- 
den af  Mormons  Bog,  som  blev  skrevet  til 
dem  af  deres  egne  forfædre.  Præsident  Kim- 
ball  har  sagt: 

»En  omvendt  lamanit  er  trofast.  Meget  få 
af  dem  falder  fra.  Nogle  af  dem  farer  vild, 
fordi  de  tager  del  i  den  verdslighed,  som  om- 
giver dem,  men  for  det  meste  har  Lehis  ef- 
terkommere i  det  20.  århundrede  arvet  den 
nådegave  og  evne  til  at  tro,  som  deres  for- 
fædre fordum  gjorde.  I  Helaman  6:36  læser 
vi:  'Og  således  ser  vi,  at  Herren  begyndte  at 
udgyde  sin  Ånd  over  lamanit erne,  fordi  de 
var  hurtige  og  villige  til  at  tro  på  hans  ord'« 
(Teaching  of  Spencer  W.  Kimball,  Edward  L. 
Kimball,  Salt  Lake  City:  Bookcraft,  1982, 
side  178;  fremhævelse  tilføjet). 

Alle  gejstlige  ledere  fra  enhver  kirke  og 
alle  agnostikere  burde  juble  og  prise  Gud, 
fordi  han  har  sendt  Mormons  Bog  til  dem  og 
os.  Hvorfor?  Fordi  det  er  et  helligt,  uomtvi- 
steligt vidnesbyrd  til  verden  om,  at  Gud  le- 
ver og  at  Jesus  er  Kristus,  vores  Forløser. 

Det  første  vidnesbyrd  er  Bibelen,  som  er  et 
mellemøsteligt  vidne  om  Mesteren.  I  Johan- 
nes 10:16  sagde  Herren,  at  andre  får  skulle 
høre  hans  røst. 

Efter  sin  opstandelse  kom  Herren  til  Ameri- 
ka og  sagde: 

»Og  sandelig  siger  jeg  jer,  at  I  er  dem,  om 
hvem  jeg  sagde:  Jeg  har  andre  får,  som  ikke 
er  af  denne  fold;  også  dem  må  jeg  føre  hid, 
og  de  skal  høre  min  røst,  og  der  skal  blive  én 
hjord  og  én  hyrde«  (3  Nephi  15:21). 

Man  kan  ikke  forkaste  to  sådanne  vid- 
nesbyrd uden  at  bringe  sin  sjæl  i  fare. 

Mormons  Bogs  vigtigste  budskaber  og 
hensigter  fremgår  af  dens  titelblad: 

»Denne  bog  skal  vise  resten  af  Israels  hus, 
hvilke  store  ting  Herren  har  gjort  for  deres 
fædre,  så  at  de  må  få  kendskab  til  Herrens 
pagter  ...  Og  ligeledes  for  at  overbevise  jøder 
og  ikke-jøder  om,  at  Jesus  er  Kristus,  den 
evige  Gud,  som  åbenbarer  sig  til  alle  folk.« 

Oldtidens  amerikanske  litteratur  inde- 
holder henvisninger  til  en  hvid  Gud  med 
skæg,  som  nedsteg  fra  himlen.  Han  kaldes 
ved  mange  navne;  et  eksempel  er  Quetzal- 
coatl.  Historikere  fra  det  16.  århundrede, 
hvis  tekster  jeg  har  i  min  besiddelse,  nedfæl- 
dede de  præspanske  overleveringer  om  den 
hvide,  skæggede  Gud,  som  kom  til  Amerika 
længe  før  de  spanske  erobrere  ankom.  Føl- 
gende afsnit  indeholder  eksempler  på  disse 
overleveringer. 

Bemardo  de  Sahagun  (født  1499)  skrev: 
»Quetzalcoatl  var  meget  anset  og  blev  be- 
tragtet som  en  Gud  og  blev  tilbedt  i  gamle 
dage.  Han  havde  langt  hår  og  skæg.  Folket 
tilbad  kun  Herren«  (Historia  General  de  las 
Cosas  de  Nueva  Espana,  Mexico:  Editorial 
Porrua,  S.A.,  1985,  side  195,  598). 

Diego  Duran  (født  1537)  skrev:  »En  stor- 
slået mand  -  et  hæderligt  og  religiøst  men- 
neske -  en  høj,  skægget,  langhåret,  myndig, 
udførte  heltegerninger  og  mirakler  -  jeg  me- 
ner, at  han  kunne  have  været  en  af  de  helli- 
ge apostle«  (Historia  de  las  Indias  de  Nueva 
Espafia,  1867,  første  udgave,  2  bind,  Mexico: 
Editorial  Porrua,  S.A.,  1967,  1:9). 

Bartolomé  de  las  Casas  (født  1474)  skrev: 
Quetzalcoatl,  den  fjerede  slange,  var  høj  og 
hvid  med  et  afrundet  skæg.  Han  kom  fra 
havet  mod  øst,  hvorfra  han  atter  vil  vende 
tilbage  (se  Los  Indios  de  Mexico  y  Nueva 
Espana  Antologid,  Mexico:  Editorial  Porrua, 
S.A.,  1982,  side  54,  218,223). 

Tamanaco-indianerstammerne  i  Venezuela 
har  samme  legende  om  en  hvid,  skægget  Gud. 

Amalivacås  ansigt  havde  farve  som  de 
lette,  bølgende  skyer  på  morgenhimlen, 
hans  lange  hår  var  hvidt.  Han  sagde:  »Jeg  er 
Amalivaca,  og  jeg  kommer  i  Ina-Uiki,  min 
fars  navn«  ( Aturo  Hellmund  Toyo,  Leyendas 
Indigenas  del  Bajo  Orinoco,  oversat  af  Ted  E. 
Brewerton,  Buenos  Aires,  Argentina:  Im- 
prenta  Lopez  Peru  666,  side  19-22). 


Mormons  Bog  giver  os  en  detaljeret  be- 
retning om  Herrens  besøg  i  oldtidens  Ame- 
rika. Når  vi  anerkender  bogens  ældgamle 
rødder  og  tror  på,  at  Joseph  Smith  virkelig 
havde  nogle  gamle  optegnelser,  som  ikke  var 
skrevet  på  engelsk,  må  vi  spørge  os  selv: 
Hvordan  oversatte  han  dem?  Det  eneste  lo- 
giske svar  er  det,  han  selv  gav:  Ved  guddom- 
melig åbenbaring. 

Hvad  kunne  være  mere  farligt  for  os,  set  i 
et  evigt  perspektiv,  end  at  påstå,  at  Mor- 
mons Bog  er  hellig  skrift,  hvis  den  slet  ikke 
var  det?  De,  der  nærer  en  smule  tvivl  med 
hensyn  til  Kirken,  kan  trygt  klynge  sig  til 
dette  sikre  anker,  som  er  et  uigendriveligt  og 
fysisk  bevis  på  Kirkens  sandhed. 

Nephi,  en  profet  fra  Mormons  Bog, 
skrev:  »Thi  vi  arbejder  flittigt  med  at  skrive, 
for  at  få  vore  børn  og  vore  brødre  til  at  tro 
på  Kristus  og  blive  forsonet  med  Gud;  thi  vi 
ved,  at  trods  alt,  hvad  vi  formår  at  gøre,  så  er 
det  dog  af  nåde,  at  vi  er  frelst«  (2  Nephi 
25:23). 

Ældste  B.  H.  Roberts  skrev  i  1909: 

»(Helligånden)  må  altid  være  det  vigtig- 
ste vidnesbyrd  om  Mormons  Bogs  sandhed. 
Alle  andre  beviser  kommer  efter  dette  første 
og  ufejlbarlige  vidne.  Intet  bevismateriale, 
uanset  hvor  godt  det  så  end  er  sat  sammen, 
intet  argument,  uanset  hvor  dygtigt  det  så 
end  fremsættes,  kan  nogensinde  erstatte 
(Helligånden)  ...  Sekundært  bevismateriale, 


der  understøtter  sandheden,  kan,  ligesom 
sekundære  årsager  til  naturfænomener,  have 
den  største  betydning  og  være  stærkt  med- 
virkende til,  at  Guds  hensigter  opnås«  {New 
Witness  for  God,  Salt  Lake  City;  Deseret 
News,  1909,  s.  vi-vii). 

Solen  står  ganske  stille  op,  og  sommeti- 
der synes  vi,  at  Herrens  stemme  er  lige  så 
stille,  men  vi  kan  høre  hans  stemme,  hvis  vi 
blot  vil  bede,  meditere  og  lytte,  når  han  ind- 
gyder klare  tanker  i  vores  sind. 

Lige  så  sikkert  som  solen  står  op,  lige  så 
sikkert  er  det,  at  Gud  lever,  og  det  gør  hans 
almægtige  Søn  også.  Lige  så  sikkert  som  so- 
len dagligt  står  op,  lige  så  sikkert  er  det,  at 
Jesu  Kristi  Kirke  af  Sidste  Dages  Hellige  er 
hans. 

Fordi  solen  står  op,  kan  vi  se  alt  omkring 
os.  Fordi  Jesus  Kristus  lever,  kan  vi  ved  hans 
evige  lys  se  uforanderlige  sandheder  og  en 
oplyst  sti,  der  viser  formålet  med  vores  før- 
jordiske liv,  grunden  til  vores  nuværende 
tilværelse  og  det  førjordiske  og  jordiske  livs 
indflydelse  på  vores  liv  efter  det,  vi  kalder 
døden. 

Bibelen  er  et  vidne.  Mormons  Bog  er  et 
vidne.  Jeg  er  et  af  vidnerne  om,  at  han  er 
opstanden,  og  at  han  vil  komme  igen. 

I  Jesu  Kristi  navn.  Amen.  □ 


Præsident  Gordon  B.  Hinckley,  til  venstre,  og  præsident  James  E.  Faust,  andenrådgiver  i  Det  Første  Præsidentskab,  taler  sammen  før  et  konferencemøde. 

Præstedømmets 
velsignelser 


Ældste  Robert  D.  Hales 

De  Tolv  Apostles  Kvorum 


Guds  præstedømme  lyser  op  for  hans  børn  i  denne  mørke  og  urolige  verden. 


magt  ville  »jorden  blive  lagt  aldeles  øde«  (se 
L&P  2:1-3).  Der  ville  ikke  være  noget  lys 
eller  håb  -  kun  mørke. 

Hvor  ville  verden  være  mørk  uden  præ- 
stedømmevelsignelser til  dig  og  mig. 

En  kærlig  himmelsk  Fader  har  sendt  sine 
sønner  og  døtre  her  ned  til  jorden  for  at 
høste  erfaringer  og  blive  prøvet.  Han  har 
åbnet  en  vej  tilbage  til  sig  og  har  givet  os 
tilstrækkeligt  med  åndeligt  lys  til  at  finde 
vej.  Guds  præstedømme  lyser  op  for  hans 
børn  i  denne  mørke  og  urolige  verden.  Ved 
præstedømmets  magt  kan  vi  modtage  Hel- 
ligåndens gave,  som  fører  os  til  sandhed, 
vidnesbyrd  og  åbenbaring.  Denne  gave  er 
tilgængelige  for  både  mænd,  kvinder  og 
børn.  Ved  præstedømmets  velsignelser  kan 
vi  blive  udrustet  med  »Guds  fulde  rustning, 
så  (vi)  kan  holde  stand  mod  Djævelens 
snigløb«  (Ef  6:11-18).  Denne  beskyttelse  er 
tilgængelig  for  os  alle. 

Gennem  præstedømmet  er  også  mange 
andre  velsignelser  tilgængelige  for  alle  Guds 
sønner  og  døtre,  hvorved  vi  kan  indgå  helli- 
ge pagter  og  modtage  hellige  ordinanser, 
som  gør  det  muligt  for  os  at  følge  den  snæv- 
re og  trange  vej  tilbage  til  vor  himmelske 
Fader  (se  Matt  7:13-14). 

Præstedømmet  er  Guds  magt,  som  gives 
mennesker,  så  de  kan  handle  i  hans  navn. 
Guds  præstedømme  er  tidløst.  Det  »var  i 
begyndelsen  (og)  skal  også  findes  ved  ver- 
dens ende«  (Moses  6:7;  se  også  History  ofthe 
Church,  3:386).  Inden  denne  verden  blev 
skabt,  blev  det  store  råd  i  himlen  afholdt 
under  præstedømmets  ledelse.  Skabelsen  af 
universet  og  den  verden,  vi  lever  i,  blev  til- 
vejebragt -  ikke  ved  et  tilfælde  -  men  ved 
præstedømmets  magt.  Den  store  Skaber  tal- 
te, og  elementerne  adlød.  De  naturprocesser, 
som  gør  det  muligt  for  os  at  leve  på  denne 
klode  og  de  ressourcer,  som  opretholder  livet 
her,  blev  alt  sammen  sat  i  værk  og  fortsætter 

For  et  par  uger  siden  var  jeg  i  Santiago  i 
Chile  for  at  deltage  i  præstedømmele- 
derskabstræning.  Ved  lørdagens  møde 
drøftede  vi  betydningen  af,  at  brødrene  mod- 
tog præstedømmet,  når  de  var  blevet  døbt. 
Tidligt  søndag  morgen  vågnede  jeg  med  et 
gribende  vidnesbyrd  om  præstedømmets 
magt  i  vores  liv.  Nogle  timer  før  daggry  lå  jeg 
og  tænkte  på,  hvad  præstedømmet  betyder 
for  mig,  for  min  familie  og  for  hele  verden. 

Brødre  og  søstre,  kan  I  forstille  jer,  hvor 
mørk  og  tom  livet  ville  være,  hvis  der  ikke 
fandtes  noget  præstedømme?  Hvis  præste- 
dømmets magt  ikke  fandtes  på  jorden,  ville 
den  onde  have  frit  spil  og  kunne  herske 
uhindret.  Vi  ville  ikke  have  Helligåndens 
gave  til  at  vejlede  og  oplyse  os;  ingen  profe- 
ter til  at  tale  i  Herrens  navn;  ingen  templer, 
hvor  vi  kunne  indgå  hellige,  evige  pagter  og 
ingen  myndighed  til  at  velsigne,  døbe,  hel- 
brede   eller    trøste.    Uden   præstedømmets 


deres  virke  ved  Guds  storslåede  præstedøm- 
mes kraft.  Skønt  de  fleste  af  jordens  indbyg- 
gere ikke  tror  på  dette  præstedømme,  nyder 
alle  levende  væsner  godt  af  det. 

Skabelsen  af  denne  jord  gav  Guds  sønner 
og  døtre  et  sted  at  bo  og  udvikle  sig  -  et  sted, 
hvor  vor  himmelske  Fader  kunne  skænke  os 
sit  vidunderlige  præstedømmes  velsignelser. 
Præstedømmet  blev  først  givet  til  Adam, 
som  besad  nøglerne  fra  generation  til  gene- 
ration. Adam  ordinerede  syv  generationer  af 
sine  efterkommere  til  præstedømmet,  be- 
gyndende med  sønnerne  Abel  og  Seth  (se 
L&P  84:16;  107:40-53).  Efter  Adams  død 
gik  præstedømmet  i  arv  fra  far  til  søn  indtil 
Melkisedeks  tid.  Oprindelig  blev  dette 
præstedømme  kaldet  »det  hellige  præstedøm- 
me efter  Guds  Søns  orden. 

Men  af  respekt  eller  ærbødighed  for  det 
højeste  væsens  navn  og  for  at  undgå  at  gen- 
tage hans  navn  for  ofte,  kaldte  de,  nemlig  kir- 
ken i  fordums  tid,  dette  præstedømme  efter 
Melkisedek«  (L&P  107:2-4),  fordi  »fordi  Mel- 
kisedek  var  sådan  en  stor  høj  præst«  (v.  2). 

En  af  dem,  der  modtog  præstedømmet 
under  Melkisedek,  var  Abraham  (se  L&P 
84:14).  Herren  sluttede  senere  pagt  med 
Abraham  om,  at  »i  dig  (det  vil  sige  i  dit 
præstedømme),  og  i  din  sæd  ...  skal  alle  jor- 
dens slægter  velsignes,  ja,  med  evangeliets 
velsignelser,  som  er  frelsens  velsignelser,  ja, 
det  evige  livs«  (Abraham  2:11). 

Det  var  gennem  præstedømmet  at  Guds 
Søn,  Frelseren,  Jesus  Kristus,  oprettede  sin 
kirke  -  både  i  den  gamle  og  i  den  nye  ver- 
den. På  begge  kontinenter  indstiftede  han 
hellige  pagter  og  ordinanser,  som  middel  til 
at  gå  »ind  ad  den  snævre  port ...  der  fører  til 
(evigt)  liv«  (Matt  7:13-14;  3  Nephi  14:13- 
14).  Begge  steder  ordinerede  han  tolv  særli- 
ge vidner,  som  skulle  styre  Kirken  og  forkyn- 
de hans  ord  til  Guds  sønner  og  døtre. 

Jesus  Kristus  sonede  for  alles  synder,  som 
vil  omvende  sig  og  blive  døbt  ved  det  helli- 
ge præstedømmes  magt.  Gennem  forsonin- 
gen brød  Frelseren  dødens  bånd  og  blev  »år- 
sag til  evig  frelse  for  alle  dem,  som  adlyder 
ham«  (Hebr  5:9). 

Da  Jesus  og  apostlene  var  døde,  sank  jor- 
den ned  i  mørke.  Denne  tid,  der  er  kendt 
som  den  mørke  middelalder,  var  en  tid  med 
stort  frafald,  hvor  præstedømmets  velsignel- 
ser og  ordinanser  i  lang  tid  blev  holdt  tilba- 
ge fra  mennesker  på  jorden  (se  Joseph  Fiel- 
ding  Smith,  Answers  to  Gospel  Questions, 
samlet  af  Joseph  Fielding  Smith,  Jr.,  5  bind, 
Salt  Lake  City:  Deseret  Book  Go.,  1957-66, 
2:45). 

Men,  som  det  var  profeteret,  er  Guds  her- 
lige præstedømme  med  dets  fulde  velsignel- 
ser blev  gengivet  til  jorden  i  vor  tid.  Gengi- 
velsen af  præstedømmet  og  dets  velsignelser 
begyndte  i  1820,  da  drenge-profeten  Joseph 
Smith  så  og  talte  med  Gud  Faderen  og  hans 
Søn,  Jesus  Kristus,  i  den  hellige  lund. 

Senere  overdrog  andre  himmelske  sende- 
bude -  Johannes  Døber,  Peter,  Jakob  og  Jo- 
hannes, Moses,  Elias  og  andre  -  profeten 
Joseph  Smith  den  magt,  myndighed  og  de 
nøgler,  som  er  nødvendige  for  menneskehe- 
dens frelse  og  ophøjelse.  Som  følge  heraf 


blev  Jesu  Kristi  kirke  genoprettet  på  jorden, 
med  både  Det  Aronske  og  Det  Melkisedek- 
ske  Præstedømme  som  på  gammel  tid.  Nu 
kan  enkeltpersoner  og  familier  på  jorden 
blive  velsignet,  sådan  som  Gud  lovede  i  sin 
pagt  med  Abraham. 


Tænk  over  det,  brødre  og  søstre  -  præ- 
stedømmet er  blevet  gengivet.  Det  findes  på 
jorden  i  dag.  Præsident  Gordon  B.  Hinckley 
er  den  levende  profet.  Det  Første  Præsident- 
skab og  De  Tolvs  Kvorum  er  Jesu  Kristi 
apostle  i  vore  dage.  Under  ledelse  af  disse 
profeter,  seere  og  åbenbarere,  som  besidder 
nøglerne  i  denne  uddeling,  har  præstedøm- 
mebærere i  dag  ret  til  at  handle  i  Guds 
navn.  Som  hans  bemyndigede  tjenere,  er  de 
blevet  pålagt  at  gå  ud  og  velsigne  andre  gen- 
nem præstedømmets  magt  og  myndighed, 
og  dermed  gøre  alle  præstedømmets  pagter, 
ordinanser  og  velsignelser  tilgængelige  i 
dag. 

Og  præstedømmets  velsignelser  er  til- 
gængelige for  enhver.  Ja,  Faderen  »indbyder 
alle  til  at  komme  til  sig  og  få  del  i  hans 
godhed,  og  han  nægter  ikke  nogen  at  kom- 
me til  sig,  sort  eller  hvid,  træl  eller  fri,  mand 
eller  kvinde  ...  thi  alle  er  lige  for  Gud«  (2 
Nephi  26:33). 

Hvad  er  så  nogle  af  præstedømmets  vel- 
signelser/ Følg  med  på  den  rejse,  som  et  barn 
ideelt  burde  følge  gennem  livet.  Lad  os  se  på 
de  mange  muligheder,  som  han  eller  hun  i 
løbet  af  sit  liv  har  for  at  modtage  velsignel- 
ser gennem  præstedømmet. 

Som  nyfødt  holdes  den  lille  ømt  i  kærlige 
hænder,  mens  faderen,  bedstefaderen,  bi- 
skoppen eller  en  anden  præstedømmebærer 
giver  barnet  et  navn  og  en  velsignelse,  som 
Helligånden  inspirerer  til. 

Snart  begynder  barnet  at  deltage  i  Prima- 
ry eller  Søndagsskolen  og  modtage  lektioner 
og  vejledning  fra  trofaste  undervisere  - 
mænd  og  kvinder,  som  er  blevet  kaldet  og 
indsat  ved  præstedømmets  magt  til  at  un- 
dervise i  Herrens  veje. 

Når  barnet  bliver  otte  år,  ansvarsalderen, 
bliver  han  eller  hun  nedsænket  i  dåbens 
vande  af  en,  som  bærer  præstedømmet.  Den 
lille  dreng  eller  pige  bliver  derefter  bekræf- 
tet som  medlem  af  Jesu  Kristi  Kirke  af  Sidste 
Dages  Hellige  af  en,  som  bærer  Det  Hellige 
Melkisedekske  Præstedømme.  Ved  denne 
ordinanse  får  barnet  overdraget  Helligånd- 
ens gave,  som,  hvis  han  eller  hun  lytter  til 
den  stille,  sagte  stemme,  vil  hjælpe  ham  el- 
ler hende  til  at  holde  sig  på  den  lige  og 
snævre  sti,  som  fører  til  evigt  liv. 

Hver  søndag  vil  barnet,  sammen  med  an- 
dre værdige  hellige,  modtage  nadveren  fra 
præstedømmebærere  -  brødet  repræsenterer 
Kristi  legeme,  og  vandet  repræsenterer  hans 
blod,  som  blev  udgydt  som  soning  for  vores 
synder.  Under  nadveren  mindes  barnet  Frel- 
serens lidelser,  vidner  at  han  eller  hun  er 
"ig  til  at  påtage  sig  Frelserens  navn  og 


vi 


lover  altid  at  huske  ham  og  holde  hans  bud. 
Til  gengæld  lover  Herren,  at  »hans  Ånd  al- 
tid må  være  hos  dem«  (L&P  20:77). 

Efterhånden  som  den  unge  mand  eller 
unge  pige  modnes,  vil  han  eller  hun  måske 
søge  åndelig  vejledning  fra  biskoppen  eller 

andre  ungdomsledere.  Det  Aronske  Præste- 
dømmes og  Unge  Pigers  ledere  er  mænd  og 
kvinder,  som  er  blevet  kaldet  og  indsat  ved 
præstedømmets  myndighed  til  at  lede  og  in- 
spirere Kirkens  unge. 

På  tidspunkter,  hvor  der  er  brug  for  yder- 
ligere vejledning  eller  trøst,  eller  hvis  de  er 
syge,  kan  den  unge  mand  eller  pige  modtage 
en  præstedømmevelsignelse  fra  sin  far, 
hjemmelærer,  biskop  eller  en  anden  præste- 
dømmebærer. En  patriarkalsk  velsignelse  - 
givet  gennem  en  ordineret  patriark  -  inde- 
holder inspirerede  ord  fra  Gud  til  sine  søn- 
ner og  døtre,  og  den  tjener  som  en  vejled- 
ning og  trøst  gennem  hele  livet  og  har  sågar 
evig  betydning.  Tænk  på,  hvor  vidunderligt 
det  er! 

Hvis  en  ung  mand  findes  værdig,  modta- 
ger han  Det  Aronske  Præstedømme  -  det 
forberedende  præstedømme  -  og,  efterhån- 
den som  han  modnes,  ordineres  han  til  dia- 
kon, siden  lærer  og  endelig  til  præst.  Senere 
kan  han  gøre  sig  værdig  til  at  modtage  Det 
Melkisedekske  Præstedømme  og  blive  ordi- 
neret til  ældste.  Den  unge  pige  optages  i 
Unge  Pigers  organisation  og  senere  i  Hjæl- 
peforeningen. Alle  disse  erfaringer  giver  den 
unge  mand  eller  pige  mange  muligheder  for 
at  lære  og  tjene  -  og  nyde  et  broderskab 
eller  søsterfællesskab,  som  er  mere  dyrebart 
end  verdens  almindelige  venskaber. 

Den  unge  mand  eller  kvinde  kan  blive 
indsat  som  fuldtidsmissionær  og  tjene  under 
missionspræsidentens  præstedømmeledelse 
og  bære  vidnesbyrd  om  Herren  Jesus  Kristus 
for  alle,  som  vil  høre  på  dem.  Gennem  tje- 
nestens og  opofrelsens  velsignelser  oplever 
de  en  forandring  i  hjertet,  som  gør  det  mu- 
ligt for  dem  at  skelne  mellem  verdens  ten- 
dens til  at  rage  til  sig  i  modsætning  til  Guds 
riges  gavmildhed.  Når  de  således  har  lært  at 
give,  vil  de  yde  tjeneste  i  Kirken  og  i  sam- 
fundet gennem  hele  deres  liv  -  mens  de 
samtidig  velsignes  af  andres  tjeneste. 

De  største  præstedømmevelsignelse,  som 
denne  unge  mand  eller  kvinde  kan  modta- 
ge, findes  i  templet.  Der  får  de  et  glimt  af 
himlen.  I  det  hellige  hus,  er  de,  skønt  i  ver- 
den, dog  ikke  af  verden.  I  templet  ser  de  sig 
selv  som  kongeligt  afkom  -  som  Guds  søn 
eller  datter.  Evighedens  velsignelser,  som 
virker  så  fjerne  uden  for  templet,  synes  plud- 
selig inden  for  rækkevidde. 

I  templet  forklares  frelsesplanen,  og  man 
indgår  hellige  pagter.  Disse  pagter,  og  den 
tempelklædning,  som  man  siden  bærer,  styr- 
ker og  beskytter  den  således  begavede  per- 
son mod  den  ondes  magt. 

Efter  at  have  modtaget  sin  begavelse,  kan 
den  unge  mand  eller  kvinde  komme  i  temp- 
let og  udføre  stedfortrædende  ordinanser, 
hvorved  præstedømmevelsignelser  stilles  til 
rådighed  for  dem,  som  er  døde  uden  mulig- 
hed for  at  modtage  disse  velsignelser  i  dette 


liv. 


Ved  den  største  tempelordinanse  -  det 
evige  ægteskab  -  loves  brud  og  brudgom,  at 
hvis  de  er  trofaste,  vil  de  kunne  være  en 
familieenhed,  sammen  med  deres  børn  og 
Herren  i  al  evighed.  Det  kaldes  evigt  liv. 

Når  denne  retfærdige  mand  eller  kvinde 
stifter  hjem  med  sin  evige  partner,  fortsætter 
de  med  at  nyde  præstedømmets  velsignelser. 
De  modtager  åbenbaring  fra  Gud  gennem 
hele  deres  liv,  når  de  lytter  til  og  følger  de 
levende  profeters,  seeres  og  åbenbareres  vej- 
ledning. Manden  indvier  hjemmet  »som  et 
helligt  sted  ...  hvor  familiens  medlemmer 
kan  dyrke  Gud,  søge  ly  fra  verden,  udvikles 
åndeligt  og  berede  sig  på  en  evig  familie« 
(Lay  Hånd  Upon  the  Word  of  God,  Det  Mel- 
kisedekske Præstedømmes  studievejledning 
I,  1988,s.l55). 

Efterhånden  som  børnene  vokser  op,  un- 
derviser forældrene  dem  i  evangeliet  ved  fa- 
milieaftnerne. De  lærer  børnene  at  bede  en- 
keltvis og  som  familie.  De  studerer  skrifterne 
-  enkeltvis  og  som  familie  -  deriblandt  Mor- 
mons Bog  og  de  andre  af  genoprettelsens 
skrifter  -  som  er  skrevet  og  bevaret  gennem 
tiderne  af  hellige  profeter.  De  underviser 
dem  i  frelsesplanen.  De  hjælper  hver  af  de- 
res sønner  og  døtre  til  at  modtage  de  samme 
præstedømmevelsignelser  og  -ordinanser, 
som  de  selv  har  modtaget. 

Hver  gang  denne  moder  skal  føde,  lægger 
hendes  kærlige  mand  blidt  sine  hænder  på 
hendes  hoved  og  giver  hende  med  Det  Mel- 
kisedekske Præstedømmes  myndighed  en 
særlig  velsignelse.  Senere  holder  han  ømt 
deres  nyfødte  barn,  født  i  præstedømmets 
pagt,  i  sin  favn  og  udtaler  en  faders  inspire- 
rede velsignelse. 

Og  således  begynder  præstedømmets 
kredsløb  på  ny  igen  og  igen  i  hver  ny  gene- 
ration -  alt  sammen  for  at  opfylde  Faderens 
hellige  hensigt,  at  tilvejebringe  »udødelig- 
hed og  evigt  liv«  for  sine  sønner  og  døtre 
(Moses  1:39). 

Brødre  og  søstre,  jeg  har  set  præstedøm- 
mets forbløffende  kraft  opløfte  og  velsigne, 
helbrede  og  trøste,  styrke  og  opbygge  mænd, 
kvinder  og  børn  i  hele  verden.  Af  hjertets 
oprigtighed  ønsker  jeg  at  se  præstedømmets 
velsignelser  stillet  til  rådighed  for  alle. 

I  brødre,  som  bærer  præstedømmet  -  vis 
det  ære.  I,  som  har  modtaget  præstedøm- 
met, men  som  har  ladet  det  ligge  i  dvale  - 
genopvæk  det.  I,  brødre,  som  aldrig  har 
modtaget  det  -  søg  flittigt  at  modtage  det. 
Og  må  vi  alle  stræbe  mere  inderligt  efter  at 
modtage  og  dele  præstedømmets  velsignel- 
ser og  derved  i  højere  grad  få  himlens  kræf- 
ter ind  i  vores  liv  og  i  vore  kæres  liv. 

Lige  siden  de  tidlige  morgentimer  i  San- 
tiago, har  jeg  tænkt  meget  over  præstedøm- 
met, og  hvad  det  betyder  for  hele  verden. 
Lad  mig  dele  mine  inderste  følelser  med  jer 
gennem  et  vidnesbyrd  om  præstedømmets 
velsignelser  skrevet  i  digtform. 


En  kopi  af  Bertel  Thorvaldsens  Kriitvs 

i  det  nordlige  besøgscenter  på  Tempelpladsen. 


For  præstedømmets  magt  -  den  hellige  gave  - 
Priser  vi  dit  navn,  O,  himlens  Gud- 
For  denne  magt  til  at  velsigne  og  opbygge 
Sikrer  os  din  uendelige  kærlighed- 

O,  hvilken  håbløshed,  mørke  og  angst 
ville  fylde  vores  liv  uden  din  maft 
For  Satan  ville  herske  frit 
og  holde  os  i  trældom  hele  tiden. 

Din  Helligånd  fylder  vort  liv  med  lys 

Og  fra  Satans  pile  undflyr  vi 

Dine  pagter  ophøjer  vi,  vort  håb  stråler  klart, 

Ved  præstedømmet  kan  vi  vendi  hjem. 

Vi  synger  Hosianna.  Velsignet  t'ære  dit  navn 
For  præstedømmets  magt  i  disse  sidste  dage. 

Jeg  lover,  at  vi  ved  lydighed  kan  opnå  alle 
præstedømmets  vidunderlige,  evige  velsig- 
nelser og  at  alle  de  storslåede  evige  velsig- 
nelser, som  Gud  har  gjort  tilgængelige  for 
mænd  og  kvinder  og  familier  på  denne  jord, 
kan  blive  vores  gennem  præstedømmets 
magt.  I  Jesu  Kristi  navn.  Amen.  [ 

Men  er  I  beredt, 
behøver  I  ikke  at  frygte 


Ældste  L.  Tom  Perry 

De  Tolv  Apostles  Kvorum 


Ligesom  det  er  vigtigt  at  forberede  os  selv  åndeligt, 
må  vi  også  forberede  os  på  vore  timelige  behov. 


Lehi  havde  en  spændende  drøm,  mens 
han  rejste  med  sin  familie  i  vildmar- 
ken. Denne  drøm  eller  dette  syn  af 
livets  træ,  præsenteret  symbolsk,  giver  os 
megen  viden  om  livet  og  den  kurs,  vi  bør 
følge.  Skriften  beretter: 

»Og  jeg  så  et  træ,  hvis  frugt  var  eftertrag- 
telsesværdig, og  som  gjorde  mennesket  lyk- 
keligt. 

Og  det  skete,  at  jeg  gik  hen  og  spiste  af 
frugten,  og  jeg  fandt,  at  den  var  overordent- 
lig sød,  sødere  end  nogen  anden,  jeg  nogen- 
sinde før  havde  smagt.  Jeg  så  også,  at  frugten 
var  hvid,  ja  den  hvidhed  overgik  alt,  hvad 
jeg  nogensinde  tidligere  havde  set. 

Og  da  jeg  spiste  af  frugten,  fyldte  den  min 
sjæl  med  ubeskrivelig  stor  glæde;  derfor  be- 
gyndte jeg  at  ønske,  at  min  familie  også 
skulle  nyde  deraf,  for  jeg  vidste,  at  den  var 
mere  attråværdig  end  al  anden  frugt«  ( 1  Ne- 
phi  8:10-12). 


I  Lehis  drøm  så  han  mange,  som  søgte  at 
komme  frem  for  at  smage  denne  lækre  frugt, 
som  var  defineret  som  Guds  kærlighed.  En 
jernstang,  hvilket  er  Guds  ord,  ville  lede 
dem  hen  til  træet.  Men  der  var  også  en 
mørk  tåge,  eller  fristelser,  langs  stien,  som 
fik  mange  til  at  fare  vild  undervejs.  Skriften 
beretter  atter: 

»Og  det  begav  sig,  at  jeg  så  andre  trænge 
sig  frem,  og  de  kom  og  fik  fat  på  enden  af 
jernstangen,  og  de  trængte  sig  frem  gennem 
den  tætte  tåge  og  holdt  fast  ved  jernstangen, 
lige  til  de  kom  hen  og  kunne  nyde  af  træets 
frugt. 

Og  efter  at  de  havde  spist  af  træets  frugt, 
så  de  sig  omkring,  som  om  de  var  skamfulde. 

Og  jeg  så  mig  også  omkring  og  opdagede 
på  den  anden  side  af  floden  en  stor  og  rum- 
melig bygning,  og  den  stod  ligesom  i  luften, 
højt  overjorden. 

Og  den  var  fyldt  med  folk,  både  gamle  og 
unge,  både  mænd  og  kvinder,  og  deres  på- 
klædning var  meget  fin,  og  de  stod  og  spot- 
tede og  pegede  fingre  ad  dem,  der  var  kom- 
met og  som  havde  nydt  af  frugten. 

Og  efter  at  de  havde  smagt  frugten, 
skammede  de  sig  for  dem,  som  hånede  dem, 
og  de  gik  på  forbudne  stier  og  gik  fortabt«  ( 1 
Nephi  8:24-28). 

Det  er  denne  del  af  Lehis  drøm,  som  jeg 
gerne  vil  kommentere  i  dag.  De  nutidige 
råb,  vi  hører  fra  den  store  og  rummelige  byg- 
ning, frister  os  til  at  konkurrere  om  ejerskab 
af  denne  verdens  ting.  Vi  tror,  vi  har  brug 
for  et  større  hus,  med  garage  til  tre  biler,  og 
en  autocamper  parkeret  ved  siden  af.  Vi  hi- 
ger efter  mærkevarer  i  tøj,  ekstra  TV- appa- 
rater, alle  med  video  tilsluttet,  den  nyeste 
computermodel  og  den  nyeste  bil.  Ofte  bli- 
ver disse  ting  købt  for  lånte  penge  og  uden 
at  tænke  på  at  sørge  for  vore  fremtidige  be- 
hov. Resultatet  af  al  denne  øjeblikkelige  til- 
fredsstillelse er  overbebyrdede  fogedretter  og 


familier,  der  er  alt  for  optaget  af  deres  øko- 
nomiske byrder. 

Vi  lever  i  en  meget  spændende  og  udfor- 
drende periode  i  menneskehedens  historie. 
Efterhånden  som  teknologien  fejer  gennem 
hver  eneste  side  af  livet,  sker  forandringerne 
så  hurtigt,  at  det  kan  være  vanskeligt  for  os 
at  bevare  en  balance  i  vores  tilværelse. 

For  at  bevare  en  smule  følelse  af  stabilitet 
i  vores  liv,  er  det  væsentligt,  at  vi  lægger 
planer  for  vores  fremtid.  Jeg  tror,  at  det  er  tid 
nu,  og  måske  haster  det,  til  at  gennemgå  de 
råd,  vi  har  modtaget,  der  drejer  sig  om  vores 
personlige  og  familiemæssige  beredthed.  Vi 
ønsker  at  blive  fundet  med  olie  i  vore  lam- 
per, der  er  tilstrækkeligt  til  at  holde  ud  til 
enden.  Præsident  Spencer  W.  Kimball  råde- 
de os: 

»Ved  en  gennemgang  af  Herrens  råd  til 
os  om  betydningen  af  forberedelse  gør  en- 
kelheden af  budskabet  indtryk  på  mig.  Frel- 
seren gør  det  klart,  at  vi  ikke  kan  hælde 
tilstrækkelig  olie  på  vores  forberedelseslam- 
pe  ved  blot  at  undgå  det  onde.  Vi  må  også 
være  ivrigt  engageret  i  en  positiv  plan  for 
forberedelse.« 

Han  sagde  også:  »Herren  vil  ikke  omfor- 
me vore  gode  håb  og  ønsker  og  hensigter  til 
gerning.  Enhver  af  os  må  selv  gøre  det«  (Til- 
givelsens mirakel,  s.  21). 

Vi  ser  dagligt  stærkt  varierende  inflation, 
krige,  konflikter  mellem  mennesker,  natio- 
nale katastrofer,  forandringer  i  vejret,  utalli- 
ge tilfælde  af  umoralitet,  kriminalitet  og 
vold,  angreb  og  pres  på  familien  og  enkelt- 
personer, teknologiske  fremskridt  som  over- 
flødiggør stillinger  osv.  Behovet  for  forbere- 
delse er  overvældende  klart.  Den  store  for- 
del ved  at  være  beredt  giver  os  frihed  i  for- 
hold til  frygt,  som  det  er  garanteret  os  af 
Herren  i  Lære  &  Pagter  38:30:  »Er  I  beredt, 
behøver  1  ikke  at  frygte.« 

Ligesom  det  er  vigtigt  at  forberede  os  selv 
åndeligt,  må  vi  også  forberede  os  på  vore 
timelige  behov.  Vi  må  hver  især  afse  tid  til 
at  spørge  os  selv:  Hvilke  forberedelser  bør 
jeg  træffe  for  at  sørge  for  mine  behov  og  min 
families  behov? 

Vi  er  i  årevis  blevet  instrueret  om  at  følge 
mindst  fire  krav  i  forberedelsen  af  det,  som 
vil  komme. 

For  det  første:  Få  en  passende  uddannel- 
se. Lær  et  fag  eller  et  erhverv,  som  vil  gøre 
jer  i  stand  til  at  få  fast  arbejde,  der  vil  betale 
en  tilstrækkelig  løn  til  at  sørge  for  jer  selv  og 
jeres  familie.  Den  hastigt  forandrende  ver- 
den gør  mange  ting  overflødige  og  kræver, 
at  vi  hele  tiden  er  beskæftiget  med  at  forbe- 
rede os  på  fremtiden.  Vi  bliver  forældede  i 
vores  erhverv,  hvis  vi  ikke  holder  vores  fær- 
digheder ajour.  Forestil  jer,  hvor  mange  pa- 
tienter en  tandlæge  ville  have,  hvis  han  sta- 
dig brugte  de  samme  redskaber  og  teknikker, 
som  han  brugte  for  10  år  siden.  Hvad  med 
en  forretningsmand,  som  forsøger  at  konkur- 
rere uden  brug  af  computere?  Eller  en  entre- 
prenør, som  ikke  har  fulgt  med  i  de  nye  ma- 
terialer og  metoder,  der  er  tilgængelige?  Ud- 
dannelse er  af  nødvendighed  blevet  en  livs- 
lang beskæftigelse.  Vi  må  i  planlægningen 
af  vores  tid  afse  tilstrækkelig  tid  til  at  ud- 
danne os  selv  nu  og  til  fremtiden. 


For  det  andet:  Lev  meget  konsekvent  for 
mindre,  end  I  tjener,  og  spar  lidt  sammen  til 
dårlige  tider.  Gør  det  til  en  del  af  jeres  tilvæ- 
relse at  følge  et  budget  over  det,  som  Herren 
har  velsignet  jer  med.  Ligeså  regelmæssigt, 
som  I  betaler  tiende,  læg  da  et  beløb  til  side 
til  familiens  fremtidige  behov.  Involvér  jeres 
børn,  når  I  lægger  planer  for  fremtiden.  Jeg 
er  overbevist  om,  at  jeres  børn  i  mange  ha- 
ver kan  så  lidt  majs,  hindbær  eller  tomater, 
som  de  høster  hvert  år  og  sælger  til  naboer- 
ne. Det  vil  med  tiden  afkaste  tilstrækkeligt 
til  at  yde  et  væsentligt  bidrag  til  en  mission 
eller  videregående  uddannelse.  Gå  ud  i  jeres 
garage  og  kig  på  alle  de  ubenyttede  cykler, 
legetøjsbiler,  sportsudstyr,  ski,  rulleskøjter 
osv.  og  regn  ud,  hvor  meget  I  kunne  få  i 
rente,  hvis  dette  beløb,  som  disse  ting  koste- 
de, var  blevet  lagt  til  side  til  fremtiden. 
Husk  på,  jeg  lagde  vægt  på  ubenyttede  ting. 
Hvor  mange  af  jer  har  set  garager,  der  er  så 
fulde  af  ting,  at  der  ikke  længere  er  plads  til 
bilen. 

For  det  tredje:  Undgå  overdreven  gæld. 
Nødvendig  gæld  bør  kun  stiftes  efter  om- 
hyggelig og  gennemtænkt  bøn  samt  efter  at 
have  fået  den  bedst  mulige  vejledning.  Vi 
har  brug  for  disciplin  for  at  holde  os  pænt 
inden  for  vores  evne  til  at  betale.  Vi  er  me- 
get vist  blevet  rådet  til  at  undgå  gæld,  som 


vi  ville  undgå  pest.  Præsident  J.  Reuben 
Clark  rådede  frygtløst  og  gentagne  gange 
Kirkens  medlemmer  til  at  reagere. 

»Brug  mindre  end  I  tjener.  Kom  ud  af 
gæld.  Forbliv  ude  af  gæld.  Læg  til  side  til 
dårlige  tider,  som  altid  vil  komme  og  kom- 
me igen  senere.  Efterlev  og  styrk  vaner  som 
sparsommelighed,  flid,  mådehold  og  nøj- 
somhed« (Conference  Report,  oktober 
1937,  s.  107).  Vi  bør  på  et  synligt  sted  place- 
re præsident  Clarks  beskrivelse  af  renter: 
»Renter  sover  aldrig,  bliver  ikke  syge  og  dør 
ikke  ...  Er  du  først  i  gæld,  er  du  ledsaget  af 
renter  hvert  eneste  minut,  dag  og  nat.  Du 
kan  ikke  undgå  dem  eller  løbe  fra  dem.  Du 
kan  ikke  fjerne  dem.  De  giver  hverken  efter 
for  lokken,  krav  eller  ordrer.  Og  hver  gang 
du  står  dem  i  vejen,  krydser  deres  vej  eller 
nægter  at  imødekomme  deres  krav,  så  vil  de 
knuse  dig«  (Stjernen,  aprilkonferencen 
1986,s.l8). 

Stiftelse  af  gæld  er  en  stor  fristelse.  Den 
lethed,  hvormed  vi  kan  stifte  gæld,  bør  være 
en  stor  påmindelse  om  at  undgå  det.  Sæt  jer 
ned  og  regn  ud,  hvor  meget  I  vil  kunne  for- 
øge jeres  personlige  formue,  hvis  huslånene 
løb  over  10  eller  15  år  i  stedet  for  30  år. 
Beregn  værdien  af  arbejdskraften,  hvis  jeres 
tid  og  talenter  investeres  i  at  forøge  jeres 
hjems  størrelse  og  bekvemmeligheder. 


JANUAR      1996 

37 


Det  er  så  let  at  lade  forbrugsgæld  løbe 
løbsk.  Hvis  du  ikke  har  tilstrækkelig  disci- 
plin til  at  kontrollere  brugen  af  kreditkort, 
er  det  bedre  ikke  at  have  dem.  En  godt  sty- 
ret familie  betaler  ikke  renter  -  den  får  ren- 
ter. Definitionen,  som  jeg  hørte  fra  en  klog 
chef  engang  tidligt  i  min  karriere  lød: 
»Dem,  der  forstår  renter,  modtager  dem; 
dem,  der  ikke  gør,  betaler  dem.« 

For  det  fjerde:  Erhverv  og  opbevar  et  la- 
ger af  mad  og  materialer,  der  kan  opretholde 
livet.  Hav  tøj  og  opbyg  en  opsparing  på  en 
fornuftig  og  gennemtænkt  måde,  som  kan 
være  nyttig  i  dårlige  tider.  Så  længe  jeg  kan 
huske,  har  vi  hørt,  at  vi  skal  forberede  os  til 
fremtiden  og  have  et  års  forråd  af  fornøden- 
heder. Jeg  vil  tro,  at  årene  med  overflod  næ- 
sten overalt  har  fået  os  til  at  tilsidesætte 
dette  råd.  Jeg  tror,  at  tiden,  hvor  vi  kan  ig- 
norere disse  instruktioner,  er  forbi.  Med  be- 
givenhederne i  verden  i  dag  må  det  overve- 
jes seriøst. 

Karrierer  forandres  hele  tiden.  Jeg  er  ble- 
vet fortalt,  at  unge,  der  i  dag  træder  ind  på 
arbejdsmarkedet,   vil  have  større  karriere- 


skift måske  tre  eller  fire  gange  i  deres  ar- 
bejdsliv. Jobskift  vil  ske  stadig  hyppigere,  op 
til  10  til  12  gange  i  et  arbejdsliv.  Jeg  kender 
ingen  anden  måde  at  forberede  sig  på  disse 
tider  med  tilpasninger  end  at  sikre  sig,  at 
man  i  tider  med  beskæftigelse  forbereder  sig 
på  mindre  gode  tider,  hvis  de  skulle  komme. 
Begynd  straks  at  lægge  en  plan,  hvis  du  ingen 
har;  eller  ajourfør  din  nuværende  plan.  Hold 
øje  med  tilbud,  der  passer  med  dit  forråd. 

Vi  er  ikke  i  en  situation,  der  kræver  pa- 
nik-indkøb, men  vi  har  brug  for  en  omhyg- 
gelig plan  for  at  erhverve  og  rotere  vores 
forråd.  Ustabiliteten  i  verden  i  dag  gør  det 
tvingende  nødvendigt,  at  vi  følger  dette  råd 
og  forbereder  os  på  fremtiden. 

Præsident  Lee  kommenterede  Lehis 
drøm  og  sagde  dette:  »Hvis  der  er  en  enkelt 
ting,  der  er  mest  nødvendig  i  denne  tid  med 
tumult  og  skuffelser,  hvor  mænd  og  kvinder 
og  unge  og  gamle  desperat  søger  efter  en 
løsning  på  de  problemer,  der  plager  menne- 
skeheden, så  er  det  en  'jernstang'  som  et 
sikkert  holdepunkt  langs  den  lige  vej,  der 
fører  til  evigt  liv  midt  blandt  de  fremmede 


og  vildsomme  veje,  som  til  sidst  vil  føre  til 
ødelæggelse  og  ruin  af  alt,  hvad  der  er  'dy- 
digt, elskeligt  eller  prisværdigt'«  (Den  dan- 
ske Stjerne,  oktober  1971,  s.  295). 

Desværre  er  der  alt  for  mange  af  os,  der  er 
som  spotterne  i  Lehis  drøm.  De  står  højt 
hævet  og  har  tendens  til  at  latterliggøre  de 
trofaste,  som  vælger  at  acceptere  Kirkens 
autoriteter  som  Guds  særlige  vidner  om 
evangeliet  og  som  hans  repræsentanter  i  le- 
delsen af  Kirkens  anliggender.  Mit  oprigtige 
råd  til  jer  i  dag  er  at  huske  de  gode  grund- 
læggende principper,  som  vi  har  belært  om 
lige  fra  begyndelsen  -  principperne  sparsom- 
melighed, flid  og  retskaffenhed,  som  tilsyne- 
ladende har  tjent  menneskeheden  i  alle 
tidsperioder.  Undgå  den  store  og  rummelige 
bygning,  som  er  verdens  stolthed,  for  den  vil 
falde,  og  stort  vil  dens  fald  være. 

Må  Gud  velsigne  os  med  visdom  til  at 
følge  det  råd,  vi  har  modtaget,  mens  vi  ån- 
deligt og  timeligt  forbereder  os  på  vore  fami- 
lieenheders styrke  og  tryghed.  Det  er  min 
ydmyge  bøn  i  vor  Herre  og  Frelser  Jesu  Kristi 
navn.  Amen.  Lj 

Præstedømmets  møde 

Den  30.  september  1995 


»At  røre  et  liv  i  tro« 


Ældste  Henry  B.  Eyring 

De  Tolv  Apostles  Kvorum 


Vær  sikker  på,  at  han  vil  gøre  dig  til  sin  tjener,  så  du  kan  hjælpe  ham  med  at  indgyde  tro 
i  andre  og  derved  tilvejebringe  evigt  liv  til  mennesket. 


mit  område.  Ingen  kaldelse  i  denne  Kirke  er 
lille  eller  uden  betydning.  Vi  påvirker  alle 
andre  i  udførelsen  af  vores  opgave.  Til  os  hver 
især  har  Herren  sagt  om  vores  ansvar:  'Vær 
derfor  trofast  og  pas  det  embede,  hvortil  jeg 
har  kaldet  dig.  Styrk  de  svage,  støt  de  ned- 
hængende hænder  og  styrk  de  matte  knæ' 
(L&P  81:5)«  (Stjernen,  juli  1995,  side  72). 

I  må  have  spekuleret  på,  om  I  har  et  lige 
så  stort  ansvar  i  jeres  kaldelse,  som  han  har  i 
sin.  Men  I  kan  nok  forstå,  hvorfor  det  er 
tilfældet.  I  og  han  er  kaldet  af  den  samme 
Frelser,  hvis  Kirke  dette  er.  I  arbejder  for  det 
samme  værk,  som  er  at  hjælpe  Herren  med 
at  tilvejebringe  evigt  liv  for  mennesket.  I 
påvirker  mennesker  i  jeres  kaldelse.  De  liv, 
som  I  øver  indflydelse  på  gennem  jeres  vir- 
ke, har  lige  så  stor  værdi  i  Guds  øjne,  som 
alle  andre  liv.  Så  hvordan  I  påvirker  andre, 
bør  være  en  lige  så  alvorlig  sag  for  jer,  som 
det  er  for  enhver  anden  af  Guds  tjenere. 

Alvoren  ligger  i  den  opgave,  I  har  fået 
overdraget.  Jeres  ansvar  er  at  påvirke  men- 
nesker på  en  sådan  måde,  at  de  vil  træffe  de 
valg,  som  vil  føre  dem  til  evigt  liv.  Og  evigt 
liv  er  den  største  af  alle  Guds  gaver.  Nogle  af 
jer  unge  mænd  føler  jer  måske  overvældet 
af,  at  det  I  betragter  som  små  dagligdags  gø- 
remål kan  have  evige  konsekvenser. 

Men  måske  har  I  gjort  mere,  end  I  aner.  I 
næste  uge  vil  jeres  kvorumspræsident  i  dia- 
konernes kvorum  måske  bede  jer  om  at  invi- 
tere en  dreng,  som  er  inaktiv  ligesom  resten  af 
sin  familie,  med  i  Kirke  om  søndagen.  I  tra- 
sker måske  hen  til  hans  hjem,  får  ham  med  i 
kirke  et  par  gange,  inden  han  så  flytter  fra 
kvarteret.  1  vil  måske  mene,  at  I  ikke  har  ud- 
rettet noget.  Men  bedstefaderen  til  netop  så- 
dan en  dreng  kom  hen  til  mig  under  en  stavs- 
konference  og  fortalte,  hvordan  en  diakon 
havde  gjort  netop  det  for  hans  barnebarn 
mere  end  ti  år  tidligere  og  langt  herfra.  Med 
tårer  i  øjnene  spurgte  han  mig,  om  jeg  kunne 


Jeg  er  taknemlig  for,  at  vi  er  samlet  her  i 
aften  som  Guds  præstedømme  under  le- 
delse af  en  profet,  som  besidder  og  udøver 
det  hellige  præstedømmes  nøgler  i  hele 
verden.  Præsident  Hinckley  talte  ved  mødet 
søndag  formiddag  ved  sidste  aprilkonferen- 
ce. Sidst  i  sin  tale  sagde  han  følgende: 

»Brødre  og  søstre,  afslutningsvis  vil  jeg 
gerne  efterlade  jer  med  en  tanke,  som  jeg 
håber,  I  aldrig  vil  glemme.« 

Efter  den  indledning,  som  bestemt  vakte 
alles  opmærksomhed,  sagde  han: 

»Denne  kirke  tilhører  ikke  dens  præsi- 
dent. Dens  overhoved  er  Herren  Jesus 
Kristus,  hvis  navn  vi  alle  har  påtaget  os.  Vi 
er  alle  fælles  om  denne  store  stræben.  Vi  er 
her  for  at  hjælpe  vor  Fader  med  hans  værk 
og  hans  herlighed  'at  tilvejebringe  udødelig- 
hed og  evigt  liv  for  mennesket'  (Moses 
1:39).  Jeres  forpligtelse  er  lige  så  stor  på  jeres 
ansvarsområde,  som  min  forpligtelse  er  på 


takke  den  diakon,  der  nu  var  blevet  ældre  og 
var  helt  uvidende  om,  at  Frelseren  havde  rørt 
et  liv  gennem  en  12-årig  tjener,  som  var  ud- 
sendt af  en  13-årig  kvorumspræsident. 

Nogle  af  jer  brødre  forstår  nok  bedstefa- 
derens følelser.  Moderen  til  barnebarnet  var 
enlig  og  havde  ingen  kontakt  med  Kirken. 
Bedstefaderen  havde  gjort  alt,  hvad  han 
kunne  for  at  nå  ud  til  dem.  Han  elskede 
dem.  Han  følte  et  ansvar  for  hende  og  sit 
barnebarn.  Og  han  vidste,  hvad  I  ved:  Han 
vidste,  at  når  de  en  dag  så  alt,  som  det  virke- 
lig er,  ville  de  inderligt  ønske,  at  de  havde 
truffet  de  valg,  som  ville  gøre  dem  værdige 
til  evigt  liv.  Valg,  som  ikke  bliver  og  ikke 
kan  træffes  uden  frelsende  tro  på  Jesus 
Kristus.  Han  følte  en  sorg,  som  de  fleste  af  os 
har  følt  over  nogen,  som  vi  holdt  af  og  ikke 
kunne  nå  ud  til.  Og  den  sorg  får  én  til  at 
spekulere  og  bede  om  svar  på  spørgsmålet: 
Hvordan  kan  jeg  i  tro  påvirke  et  liv? 

Man  kan  begynde  sine  overvejelser  med 
Frelseren  og  hans  disciple.  Tidligt  under 
hans  jordiske  virke  bad  de  ham  om  at  indgy- 
de tro  i  deres  liv. 

»Apostlene  sagde  til  Herren:  'Giv  os  stør- 
re tro!'  Herren  svarede:  'Havde  I  tro  som  et 
sennepsfrø,  kunne  I  sige  til  dette  morbær- 
træ: Ryk  dig  op  med  rode,  og  plant  dig  i 
havet!  og  det  ville  adlyde  jer«  (Luk  17:5-6). 

Det  vil  ikke  overraske  jer,  at  Herrens  svar 
omhandlede  et  frø.  Hvis  man  vil  vide,  hvor- 
dan tro  på  ham  øges,  skal  man  bare  tænkte 
på  et  træs  vækst.  I  husker  det  billede,  som 
Alma  brugte.  Frøet  er  Guds  ord.  Det  skal  sås 
i  hjertet  på  det  menneske,  som  I  tjener  og 
hvis  tro,  I  ønsker  at  øge.  Han  beskrev  det, 
der  skal  ske  på  denne  måde: 

»Nu  vil  vi  sammenligne  ordet  med  et  sæ- 
dekorn. Hvis  I  giver  plads  til,  at  et  sædekorn 
kan  sås  i  jeres  hjerter,  og  det  er  ægte  eller 
godt,  og  I  ikke  kaster  det  ud  ved  jeres  vantro 
og  derved  sætter  jer  op  imod  Herrens  ånd, 
da  vil  det  begynde  at  svulme  i  brystet,  og  når 
I  mærker  denne  svulmen,  vil  I  begynde  at 
sige  til  jer  selv:  Det  må  sandelig  være  en  god 
sæd,  eller  ordet  er  godt,  thi  det  begynder  at 
fylde  min  sjæl,  ja,  det  begynder  at  oplyse 
min  forstand,  ja,  det  begynder  at  blive  mig 
behageligt. 

Ville  det  ikke  gøre  jeres  tro  større?  Jeg 
siger  jo«  (Alma  32:28-29). 

Ligesom  mulden  skal  beredes  til  sædekor- 
net, skal  også  et  menneskes  hjerte  beredes 
for,  at  Guds  ord  kan  slå  rod.  Inden  Alma 
fortalte  folket,  at  de  skulle  så  sædekornet, 
sagde  han,  at  deres  hjerter  var  beredte.  De 
var  blevet  forfulgt  og  kastet  ud  af  deres  kir- 
ker. 

Almas  kærlighed  og  de  omstændigheder, 
som  havde  gjort  dem  ydmyge,  havde  beredt 
dem.  De  var  parat  til  at  høre  Guds  ord.  Hvis 
de  derefter  valgte  at  plante  det  i  deres  hjer- 
te, ville  det  vokse  i  deres  sjæl,  og  det  ville 
øge  deres  tro. 

Ud  fra  disse  eksempler  er  det  ikke  svært 
at  se,  hvad  man  kan  gøre  for  at  indgyde  tro  i 
andres  liv.  Først  og  fremmest  må  man  være 
klar  over,  at  det,  folk  vælger  at  gøre,  og  det, 
som  Frelseren  har  gjort,  betyder  mere  end 
det,  du  gør. 

Men  der  er  noget,  man  kan  gøre  for  at 
gøre  det  mere  sandsynligt,  at  de  vil  træffe  de 
valg,  som  vil  føre  dem  til  evigt  liv. 

Du  ved,  at  for  at  plante  frøet  må  de  gøre 
mere  end  bare  høre  Guds  ord.  De  må  prøve 
det  ved  at  adlyde  budene.  Herren  siger  det 
på  denne  måde: 

»Jesus  svarede  dem:  'Min  lære  er  ikke 
min  egen,  men  hans,  som  har  sendt  mig. 
Den,  der  vil  gøre  hans  vilje,  skal  erkende, 
om  min  lære  er  fra  Gud,  eller  om  jeg  taler  af 
mig  selv'«  (Joh  7:16-17). 

Det  vil  ikke  være  nok  for  dem  blot  at 
lytte  til  Guds  ord.  De  må  vælge  at  holde 
budene,  fordi  de  føler  et  spirende  ønske  om 
at  kende  vor  himmelske  Faders  vilje  og  un- 
derkaste sig  den.  Den  overgivende  følelse 
kommer  sikkert  ikke,  før  de  har  oplevet  en 
følelse  af  at  være  elsket  og  set  en  værdi  i  at 
være  sagtmodig  og  ydmyg. 

I  kan  bidrage  med  jeres  eksempel.  Hvis  I 
elsker  dem,  fordi  I  føler  Guds  kærlighed  til 
dem,  så  vil  de  føle  det.  Hvis  I  er  sagtmodige 
og  ydmyge,  fordi  I  erkender  jeres  afhængig- 


hed af  Gud,  vil  de  også  kunne  fornemme 
det.  Udover  at  være  et  eksempel  kan  I  for- 
kynde Guds  ord  for  dem  på  den  måde,  som 
bedst  vil  give  dem  et  ønske  om  at  omvende 
sig  og  efterleve  det.  De  mener  måske,  at  de 
har  hørt  nok  prædikeri.  Men  de  må  gøre 
mere  end  at  høre  Guds  ord.  De  må  plante 
det  i  deres  hjerter  ved  at  efterleve  det. 

Du  kan  gøre  det  muligt  ved  at  tale  med 
dem  om  det  på  en  måde,  der  vil  få  dem  til  at 
se,  hvor  højt  Gud  elsker  dem,  og  at  de  har 
brug  for  Gud. 

Aaron,  en  af  de  store  missionærer  i  Mor- 
mons Bog,  vidste,  hvordan  man  underviser 
på  den  måde.  I  husker  nok,  hvordan  han 
underviste  kong  Lamonis  far,  den  gamle 
konge. 

Kongens  hjerte  var  allerede  blevet  beredt 
ved  at  se  Aarons  brors  kærlige  og  ydmyge 
behandling  af  hans  søn  Lamoni.  Men  selv 
om  kongens  hjerte  var  beredt,  prædikede 
Aaron  Guds  ord  ved  at  fremhæve  Guds 
kærlighed  og  vores  behov  for  ham.  Hør  be- 
skrivelsen af,  hvordan  han  gjorde  det: 

»Og  da  Aaron  så,  at  kongen  ville  tro 
hans  ord,  begyndte  han  at  læse  skrifterne  for 
kongen  fra  Adams  skabelse  -  hvorledes  Gud 
skabte  mennesket  efter  sit  eget  billede,  og  at 
Gud  gav  ham  befalinger,  og  at  mennesket 
faldt  på  grund  af  overtrædelse. 


Og  Aaron  udlagde  skrifterne  for  ham  fra 
Adams  skabelse  og  skildrede  for  ham  men- 
neskets fald  og  dets  kødelige  tilstand  og  lige- 
ledes forløsningsplanen,  som  var  beredt  ved 
Kristus  fra  verdens  begyndelse  for  alle,  som 
vil  tro  på  hans  navn«  (Alma  22:12-13). 

Det  er  ikke  ofte,  at  man  oplever  de  utro- 
lige resultater,  som  Aaron  fik.  Efter  at  have 
hørt  Guds  ord  udlagt  på  den  måde,  som 
skrifterne  til  tider  kalder  »lykkens  plan«, 
sagde  den  gamle  konge,  at  han  ville  ofre  alt, 
hvad  han  ejede  for  at  få  udryddet  sin  syndige 
ånd  og  opnå  evigt  liv.  Da  Aaron  sagde,  at 
han  skulle  anråbe  Gud  om  tilgivelse,  knæle- 
de kongen  straks  ned.  Frøet  var  sået.  Han 
fulgte  Guds  vilje.  (Se  v.  15-18). 

I  vil  næppe  gøre  alt,  nøjagtigt  som  Aaron 
gjorde,  når  I  rører  de  menneskers  hjerter, 
som  I  tjener.  Men  I  vil  gøre  noget  af  det 
samme.  I  vil  søge  at  hjælpe  dem  til  at  føle, 
at  Gud  elsker  dem  ved  jeres  omsorg  for  dem. 
I  vil  være  ydmyge,  så  de  også  vil  vælge  at 
være  sagtmodige  og  ydmyge  af  hjertet.  I  vil 
forkynde  Guds  ord  for  dem,  når  Anden  dri- 
ver til  det,  og  det  på  en  måde,  som  vidner 
om  Guds  kærlighed  til  dem  og  om  deres 
behov  for  Jesu  Kristi  forsoning.  Og  I  vil  be- 
lære dem  om  de  bud,  som  de  kan  holde.  Det 
er  derfor,  at  man,  når  man  kommer  ud  i 
missionsmarken,    lærer    at    forpligte    dem, 

man  underviser,  til  at  bede  eller  læse  Mor- 
mons Bog  eller  tage  med  til  nadvermøde  el- 
ler blive  døbt.  Man  ved,  at  når  de  holder 
budene,  sås  sædekornet.  Og  I  ved,  at  når  det 
vokser,  vil  deres  sjæle  vokse,  og  når  det  sker, 
vil  deres  tro  blive  større. 

Ikke  alene  ved  I,  hvad  I  skal  gøre,  men  I 
ved  også,  hvornår  Anden  vil  være  tilbøjelig 
til  at  tilskynde  jer  til  det.  Det  er  mest  sand- 
synligt, at  folk  vil  vælge  at  prøve  Guds  ord, 
at  omvende  sig,  når  de  har  følt  en  smule  af 
hans  kærlighed  til  dem  og  deres  afhængig- 
hed af  ham. 

For  eksempel  har  kloge  biskopper  erfaret, 
at  begravelser  kan  være  passende  lejlighe- 
der. Når  der  sker  dødsfald  i  familien,  støtter 
biskoppen,  kvorumsmedlemmerne,  hjem- 
melærerne og  besøgslærerinderne  familien, 
fordi  de  elsker  dem.  Familien  føler  sig  ofte 
ydmyg  og  længes  efter  trøst  og  fred.  I  mange 
tilfælde  er  deres  hjerter  beredt  til  at  høre 
Guds  ord. 

Det  vil  biskoppen  vide,  når  han  planlæg- 
ger begravelsen.  Han  vil  sikre  sig,  at  der  bli- 
ver båret  vidnesbyrd  om  frelsesplanen,  Jesu 
Kristi  forsoning,  opstandelsen  og  den  herlige 
genforening,  fordi  alt  dette  vil  give  trøst  og 
håb.  Men  sådanne  belæringer  vil  gøre  mere 
end  det.  Guds  ord  vil  blive  hørt  af  menne- 
sker med  hjerter,  der  er  blødgjort  af  kærlig- 
hed og  sorg,  og  derfor  mere  opsat  på  at  efter- 
leve det  til  fulde.  Og  ved  at  gøre  det,  vil  troen 
øges,  og  der  vil  ske  forandringer  med  de  men- 
nesker, som  vil  styre  dem  frem  mod  evigt  liv. 

Muligheden  viser  sig  ikke  kun  i  tider  med 
store  tragedier  eller  overvældende  nød.  Li- 
vet har  sine  prøvende  stunder,  som  kan  få 
selv  dem,  der  er  mest  forhærdet  over  for  det 
åndelige,  til  at  spørge  sig  selv:  »Findes  der 
ikke  mere  end  dette?«  Hvis  du  har  været  en 
trofast  ven  og  vist  din  kærlighed  ved  hjælp- 
somhed, vil  de  måske  have  så  stor  tillid  til 
dig,  at  de  vil  stille  dig  det  spørgsmål.  Og  når 
de  gør  det,  kan  du,  fordi  du  ved,  at  deres 
hjerter  er  beredt,  sige:  »Jo,  der  findes  mere, 
og  jeg  kan  fortælle  dig,  hvor  det  er,  og  hvad 
du  skal  gøre  for  at  finde  det.« 

Din  undervisning  bliver  lettere,  når  dem, 
du  tjener,  begynder  at  prøve  Guds  ord.  For 
eksempel  kunne  en  diakon  eller  ældste  må- 
ske vælge  at  følge  befalingen  om  at  studere 
skrifterne  og  derved  læse  skriftsteder,  der 
fortæller  dem  om  den  hæder  og  ære,  som 
skænkes  gennem  det  hellige  præstedømme 
(L&P  124:34).  Ved  lydigt  studium  af  skrif- 
ten vil  han  måske  høre  Helligånden  hviske, 
at  denne  ære,  denne  hellige  kaldelse,  fortje- 
ner, at  man  ifører  sig  noget  bedre  end  sit 
hverdagstøj,  når  man  udfører  præstedøm- 
mets ordinanser  eller  at  man  taler  et  pænere 
sprog,  uanset  hvor  man  er.  Da  andre  måske 
ikke  ærer  præstedømmet  på  den  måde,  kræ- 
ver en  sådan  lydighed  tro.  Men  når  man 
udøver  sin  tro,  øges  den.  Og  den  øgede  tro 
giver  større  styrke  til  at  høre  og  adlyde. 


Du  vil  opleve  dejlige  øjeblikke  i  dit  virke 
i  andres  tjeneste,  når  de  opdager  troens  kilde 
eller  når  den  tro  får  dem  til  at  gennemgå 
omvendelsens  smerte  for  at  opnå  tilgivel- 
sens fred. 

Men  selv  mennesker,  der  har  udviklet  tro 
gennem  lydighed  og  har  fået  vasket  deres 
synder  bort,  har  brug  for  din  hjælp  til  at 
forny  og  styrke  deres  tro.  Det  er  der  mange 
grunde  til. 

Når  man  ikke  længere  bemærker,  at  vel- 
signelserne kommer  fra  vor  himmelske  Fa- 
der, kan  det  føre  til  stolthed.  Tilgivelsens 
fred  kan  føre  til  overdreven  selvsikkerhed 
eller  at  vi  glemmer  at  bede  for  ikke  at  blive 
forledt.  Selv  de,  der  har  udvist  stor  tro  og 
fået  store  åndelige  oplevelser,  kan  senere 
blive  forledt  til  frafald  eller  lade  sig  overvæl- 
de af  livets  trængsler.  De  har  alle  brug  for 
din  hjælp  til  få  næret  deres  tro  og  sætte  al 
deres  lid  til  Gud. 

Uanset  hvor  dem,  du  tjener,  befinder  sig 
på  livets  vej,  vil  din  måde  at  styrke  dem  på 
være  meget  ens.  Du  vil  elske  dem.  Du  vil 
opmuntre  dem,  når  de  vælger  at  være  ydmy- 
ge. Du  vil  forkynde  Guds  ord  for  dem  på  den 
måde,  som  bedst  vil  få  dem  til  at  vælge  at 
udvise  tro  nok  til  at  omvende  sig  og  derefter 
se,  at  Gud  forventer  mere  af  dem.  Og  det  vil 
hjælpe  dem  til  at  forblive  i  troen. 

Det  ansvar,  I  har  for  at  påvirke  andres  liv, 
kan  synes  overvældende.  Men  fat  mod  ved 
visheden  om,  at  I  er  kaldet  af  Frelseren.  1 
kan  opnå  samme  løfte,  som  han  gav  til  dem, 
han  kaldte  ved  begyndelsen  af  sin  jordiske 
tjenestegerning.  Han  kaldte  ydmyge,  uud- 
dannede mænd,  som  havde  mindre  skole- 
gang og  mindre  viden  om  evangeliet  end 
selv  den  nyligst  ordinerede  af  jer  måske  har. 
Men  lyt  til  det,  han  sagde,  og  vid,  at  det  også 
gælder  jer: 

»Da  Jesus  gik  langs  Galilæas  Sø,  så  han 
to  brødre,  Simon  kaldet  Peter  og  hans  bror 
Andreas,  i  færd  med  at  kaste  net  i  søen;  for 
de  var  fiskere. 

Han  sagde  til  dem:  'Kom  og  følg  mig,  så 
vil  jeg  gøre  jer  til  menneskefiskere.' 

De  lod  straks  garnene  være  og  fulgte 
ham«  (Matt  4:18-20). 

Han  vil  gøre  jer  til  menneskefiskere,  uan- 
set hvor  utilstrækkelige  I  føler  jer  lige  nu. 
Det  sker  ikke  ved  en  mystisk  proces.  Det  vil 
være  den  naturlige  følge  af,  at  1  vælger  at 
følge  ham.  Bare  tænk  på,  hvad  I  skal  gøre 
for  at  være  menneskefiskere,  for  at  indgyde 
andre  tro  på  ham.  I  må  elske  dem,  I  tjener.  I 
må  være  ydmyge  og  fulde  af  håb.  I  må  have 
Helligånden  som  jeres  ledsager  for  at  kunne 
vide,  hvornår  I  skal  sige  noget,  hvad  I  skal 
sige  og  hvordan  I  skal  bære  vidnesbyrd. 

Men  alt  det  vil  ske  naturligt,  når  I  indgår 
pagter  og  helligholder  dem,  mens  1  følger 
ham.  Her  er  en  beskrivelse  af,  hvordan  det 
vil  ske.  Den  er  hentet  fra  det  ottende  kapitel 
i  Moroni,  versene  25  og  26: 


»Og  de  første  frugter  af  omvendelse  er 
dåb;  og  dåben  kommer  gennem  tro  på  at 
holde  budene,  og  lydighed  mod  budene 
bringer  syndsforladelse. 

Og  syndernes  forladelse  bringer  sagtmo- 
dighed og  ydmyghed  i  hjertet;  og  som  følge 
af  ydmyghed  og  sagtmodighed  kommer  den 
Helligånds  besøg,  og  denne  Trøster  fylder 
med  håb  og  fuldkommen  kærlighed,  hvil- 
ken kærlighed  er  bestandig  ved  flid  i  bøn- 
nen, indtil  enden  kommer,  da  alle  de  hellige 
skal  bo  hos  Gud.« 

I  har  måske  endnu  ikke  selv  oplevet  den 
store  forandring.  Men  den  vil  komme,  når  I 
følger  ham.  Vær  sikker  på,  at  han  vil  gøre 
dig  til  sin  tjener,  så  du  kan  hjælpe  ham  med 
at  indgyde  tro  i  andre  og  derved  tilvejebrin- 
ge evigt  liv  til  mennesket.  Og  den  tjeneste 
vil  give  jer  en  ufattelig  glæde. 

Jeg  bærer  vidnesbyrd  om,  at  Gud  Faderen 
lever,  og  at  han  elsker  jer.  Jeg  vidner  om,  at 
Jesus  er  Kristus,  at  han  har  kaldet  jer,  og  at 
han  har  sonet  for  de  synder,  som  du  og  dem, 
du  nogensinde  vil  komme  til  at  tjene,  begår. 
Jeg  vidner  for  jer,  at  præsident  Gordon  B. 
Hinckley  besidder  de  nøgler,  som  gør  det 
muligt  for  at  os  tilbyde  Faderens  børn  de 
pagter  og  ordinanser,  som  kan  gøre  dem 
værdige  til  evigt  liv.  Og  af  hele  hjertet  beder 
jeg  til,  at  vi  alle  må  indgyde  andre  tro  til  at 
omvende  sig  og  til  at  indgå  og  holde  de  hel- 
lige pagter.  I  Jesu  Kristi  navn.  Amen.  [ 

Ofre  i  tjenesten 


Ældste  Harold  G.  Hillam 

De  Halvfjerds 


Må  enhver  egnet,  ung  mand  og  ethvert  egnet  ægtepar  slutte  sig  til  dem, 
der  allerede  har  betalt  den  pris,  det  er  at  tage  på  fuldtidsmission. 


NN  år  jeg  ser  ud  over  jer  her  i  aften,  ser 
jeg  mange  unge  mænd,  der  sidder 
side  om  side  med  deres  tapre  fædre 
og  trofaste  præstedømmeledere.  Disse  fædre 
og  ledere  er  parat  til  at  betale  prisen  og  yde 
ofre  for,  at  I  unge  mænd  kan  få  fremgang. 

Hvad  angår  ofre,  mindes  jeg  en  samtale 
jeg  havde  for  nogle  år  siden  med  min  stavs- 
præsident  i  Idaho.  Vi  drøftede  den  kommen- 
de lejr  for  AP/spejderne.  Jeg  forklarede  ham, 
at  hver  enkelt  selv  skulle  have  sovepose 
med,  og  hertil  svarede  stavspræsidenten:  »Jeg 
har  aldrig  sovet  i  sovepose.«  Jeg  svarede  hur- 
tigt: »Det  må  være  din  spøg,  præsident.  Her 
har  du  boet  i  det  naturskønne  Idaho  i  så  man- 
ge år,  og  så  har  du  aldrig  sovet  i  sovepose.« 

»Nej,  det  har  jeg  aldrig,«  svarede  han. 
»Men  jeg  har  tit  ligget  i  sovepose.«  Og  så 
tilføjede  han:  »Og  jeg  vil  ligge  i  mange  flere, 
hvis  det  kan  være  med  til  at  redde  nogle 
drenge.« 


De  ofre,  som  jeg  vil  tale  om,  er  de  ofre  som 
er  forbundet  med  det  at  være  missionær. 

Lige  siden  tidernes  morgen  har  vor  him- 
melske Fader  kaldet  værdige  tjenere  til  at  gå 
ud  i  verden  og  forkynde  evangeliet  og  vidne 
om  Messias,  Jesus  Kristus.  Mange  af  dem, 
der  har  påtaget  sig  deres  kaldelser,  har  gjort 
det  med  store  ofre. 

Lad  mig  fortælle  jer  om  fire,  som  tjente 
på  mission  for  længe  siden.  De  hed  Ammon, 
Aaron,  Omner  og  Himni  og  var  sønner  af 
kong  Mosiah.  De  var  så  oprigtigt  omvendte, 
at  de  ønskede,  at  alle  skulle  høre  evangeliets 
budskab.  I  Mormons  Bog  kan  vi  læse: 

»De  ønskede  nu,  at  frelse  skulle  forkyn- 
des for  hver  skabning,  thi  de  kunne  ikke 
tænke  sig,  at  nogen  sjæl  skulle  omkomme; 
ja,  selve  tanken  om,  at  nogen  sjæl  skulle 
lide  evig  straf,  fik  dem  til  at  skælve  og  bæ- 
ve« (Mosiah  28:3). 

De  bønfaldt  deres  far  om  at  få  lov  til  at 
missionere  blandt  lamaniterne.  Fader  Mo- 
siah frygtede  for  sine  sønners  liv  i  fjendens 
land. 

»Og  kong  Mosiah  gik  og  adspurgte  Her- 
ren, om  han  skulle  lade  sin  sønner  gå  ud 
blandt  lamaniterne  for  at  prædike  ordet«  (v. 
6). 

Den  første  del  af  Herrens  svar  var  måske 
ikke  lige  det,  som  Mosiah  gerne  ville  høre: 

»Herren  sagde  til  Mosiah:  Lad  dem  gå 
derop«  (v.  7).  Men  så  følger  tre  vidunderlige 
løfter:  Det  første:  »Thi  mange  vil  tro  på  de- 
res ord«,  det  andet:  »Jeg  vil  udfri  dine  søn- 
ner af  lamaniternes  hænder«  og  så  det  tred- 
je: »De  skal  få  det  evige  liv«. 

Han  lovede  dem  ikke  stor  rigdom,  men 
han  lovede  dem  den  største  af  alle  Guds 
gaver,  evigt  liv!  Kan  I  forestille  jer  et  mere 
vidunderligt  løfte  til  trofaste  missionærer? 

Det  var  ikke  en  let  vej,  som  Mosiahs  fire 
missionærsønner  havde  valgt.  Deres  valg 
var  hverken  bekvemt  eller  populært:  De  gav 


afkald  på  kongeværdigheden.  »Kong  Mo- 
siah havde  nu  ikke  nogen  at  overdrage  riget 
til«,  de  var  på  mission  alle  sammen.  At  rejse 
på  mission  var  ikke  særlig  anset.  De  blev 
latterliggjort  selv  af  andre  af  Kirkens  med- 
lemmer. Ammon  mindes  den  oplevelse: 

»Husker  I,  mine  brødre,  at  vi  sagde  til 
vores  brødre  i  Zarahemlas  land,  at  vi  skulle 
drage  til  Nephis  land  for  at  prædike  for  vo- 
res brødre,  lamaniterne,  og  at  de  udlo  os?« 
(Alma  26:23;  fremhævelse  tilføjet). 

De  valgte  ikke  at  tage  på  mission  for  de- 
res egen  mageligheds  skyld.  Ammon  fortæl- 
ler om  de  udfordringer,  de  mødte: 

»Vi  er  blevet  kastet  ud  og  forhånet  og 
spyttet  på  og  slået  på  kinden,  og  vi  er  blevet 
stenet,  pågrebet  og  bundet  med  stærke  reb 
og  kastet  i  fængsel.«  Men  Ammon  fortsæt- 
ter: »Men  ved  Guds  visdom  er  vi  blevet  be- 
friet igen«  (v.  29). 

Det  var  ikke  lette  missioner,  men  tusin- 
der blev  omvendt. 

Lad  os  nu  se  på  nogle  andre  missionærer, 
som  er  lidt  nærmere  vores  egen  tid,  nemlig 
fra  tiden  omkring  genoprettelsen.  Man  ople- 
vede voldsom  forfølgelse  fra  fjender  både  i 
og  uden  for  Kirken.  På  et  tidspunkt,  hvor 
det  så  ud  som  om  profeten  egentlig  havde 
brug  for  dem  derhjemme,  blev  to  af  apostle- 
ne, Brigham  Young  og  Heber  C.  Kimball, 
kaldet  til  udenlandske  missioner.  Det  føl- 
gende er  ældste  Heber  C.  Kimballs  histori- 
ske beretning  om  de  triste  omstændigheder 
omkring  sin  afrejse: 

»Jeg  gik  hen  til  sengen  og  tog  min  kones 
hånd.  Hun  rystede  af  koldfeber  og  havde  to 
syge  børn  liggende  ved  sin  side.  Jeg  omfav- 
nede hende  og  mine  børn  og  sagde  farvel  til 
dem.  Det  eneste  barn,  som  var  rask,  var  lille 
Heber  Parley,  og  det  var  kun  med  største 
besvær,  at  han  kunne  slæbe  en  to-liters- 
spand  med  vand  op  fra  brønden  for  foden  af 
bakken,  så  de  kunne  slukke  deres  tørst.  Det 

var  med  største  besvær,  at  vi  steg  på  vognen 
og  begyndte  at  køre  ned  ad  bakken.  Det 
syntes  som  om,  at  mit  indre  skulle  smelte, 
fordi  jeg  måtte  efterlade  min  familie  i  den 
tilstand,  næsten  i  dødens  favn.  Jeg  kunne 
næsten  ikke  holde  det  ud.  Jeg  råbte  til  ku- 
sken: 'Stands.'  Så  sagde  jeg  til  broder  Brig- 
ham:  'Det  her  er  barskt,  ikke?  Lad  os  rejse  os 
og  råbe  hurra  for  dem.'  Vi  rejste  os,  svingede 
hattene  tre  gange  over  hovedet  og  råbte: 
'Hurra!  Hurra!  Hurra  for  Israel!'  Vilate 
(Kimball)  hørte  råbene,  rejste  sig  og  kom 
hen  til  døren.  Hun  smilede,  og  hun  og  Mary 
Ann  Young  råbte  ud  til  os:  'Farvel  og  Gud 
velsigne  jer.'  Vi  takkede  og  gav  kusken  be- 
sked på  at  køre  videre.  Efter  det  følte  jeg  en 
glæde  og  taknemlighed,  fordi  jeg  havde  fået 
lov  at  se  min  kone  rejse  sig  fra  sygelejet,  for 
jeg  vidste,  at  jeg  ikke  ville  se  dem  igen  før 
om  to  år  eller  mere.«  Det  var  en  af  de  fire 
missioner,  som  de  to  apostle  udførte. 

Og  nu  frem  til  vores  egen  tid  og  et  inter- 
view, som  jeg  havde  med  en  flot,  ung  zone- 
leder i  missionen  i  Sao  Paulo  Interlagos  mis- 
sionen i  Brasilien.  Jeg  sagde  til  denne  missi- 
onær: »Fortæl  mig  om  din  familie.«  Han  for- 
talte følgende.  Han  var  født  i  en  velhavende 
familie.  Hans  far  havde  en  ansvarsfuld  stil- 
ling i  et  multinationalt  firma.  De  var  flyttet 
fra  Brasilien  til  Venezuela.  Han  var  et  af  syv 
børn,  som  alle  var  medlemmer  af  Kirken. 

Da  missionæren  var  15,  var  hans  far  ble- 
vet skudt  og  dræbt  af  en  tyv.  Ved  et  familie- 
råd besluttede  de  at  vende  tilbage  til  Brasili- 
en og  investere  deres  opsparing  i  et  lille  hus. 
Halvandet  år  senere  fortalte  moderen  bør- 
nene, at  hun  havde  fået  kræft.  Familien 
brugte  en  stor  del  af  deres  opsparing  på  me- 
dicin og  hospitalsudgifter,  men  til  ingen  nyt- 
te. Et  halvt  år  senere  døde  moderen,  og  ef- 
terlod børnene  alene. 

Da  vores  unge  missionær,  ældste  Bugs, 
var  16,  begyndte  han  at  arbejde.  Først  solgte 
han  tøj  og  senere  computertilbehør.  Han 
brugte  sine  hårdttjente  penge  på  at  forsørge 
den  lille  familie.  Han  sagde:  »Vi  blev  altid 
velsignet  med  mad  nok  at  spise.  Jeg  arbejde- 
de hele  dagen  og  hjalp  de  små  med  deres 
lektier  om  aftenen.  Jeg  savner  især  min  lille- 
søster. Jeg  lærte  hende  at  læse.« 

Ældste  Bugs  fortsatte:  »Så  kaldte  biskop- 
pen mig  ind  til  en  samtale.  Han  kaldte  mig 
på  mission.  Jeg  sagde,  at  jeg  først  måtte  tale 
med  min  familie.  Ved  vores  familieråd,  min- 
dede de  andre  mig  om,  at  far  altid  havde 
lært  os,  at  vi  skulle  være  parat  til  at  tjene 
Herren  som  fuldtidsmissionærer.  Jeg  tog 
imod  kaldelsen.  Da  jeg  modtog  brevet  fra 
profeten,  hævede  jeg  alle  mine  sparepenge. 
Jeg  købte  et  nyt  jakkesæt,  et  par  bukser,  hvi- 
de skjorter,  slips  og  et  par  nye  sko.  Jeg  gav 
resten  af  pengene  til  biskoppen  (nok  til  at 
forsørge  familien  i  små  fire  måneder).  Jeg 
omfavnede  min  lille  familie  og  tog  af  sted  på 
mission.« 


Jeg  så  på  den  modige  unge  mand  og  sag- 
de: 

»Ældste  Bugs,  hvem  sørger  for  din  fami- 
lie, mens  du  er  væk?«  Han  svarede: 

»Min  bror  er  16.  Han  har  samme  alder, 
som  jeg  havde,  da  vores  mor  døde.  Han  ta- 
ger sig  af  familien  nu.« 

For  nylig  havde  jeg  mulighed  for  at  tale 
med  ældste  Bugs  i  telefonen.  Han  har  nu 
været  hjemme  fra  sin  mission  i  et  halvt  år. 
Da  jeg  spurgte  ham,  hvordan  det  gik,  svare- 
de han: 

»Jeg  har  fået  et  godt  job  igen,  og  jeg  sør- 
ger for  min  familie,  men  hvor  jeg  dog  savner 
min  mission.  Det  er  det  bedste,  jeg  nogen- 
sinde har  gjort.  Nu  hjælper  jeg  min  lillebror 
med  at  berede  sig  på  en  mission.« 

Hvorfor  har  disse  missionærer  og  andre 
som  dem  været  villige  til  at  ofre  samværet 
med  familie,  venner  og  kærester  for  at  tage 
imod  kaldet  til  at  tjene? 


Det  er  fordi  de  har  et  vidnesbyrd  om  Je- 
sus Kristus.  Og  når  man  kender  ham,  er  in- 
gen seng  for  hård  eller  kort,  intet  klima  for 
varmt  eller  koldt,  ingen  mad  for  anderledes 
og  intet  sprog  for  vanskeligt  til,  at  de  er 
villige  til  at  tjene  ham.  Intet  offer  er  for 
stort,  når  det  gælder  om  at  tjene  Mesteren, 
som  ofrede  alt  for  at  gøre  det  muligt  for  hans 
brødre  og  søstre  at  vende  hjem  til  deres  Fa- 
der. Og  fordi  de  er  trofaste,  vil  tusinder  ære 
deres  navne  i  evigheden. 

Jeg  vidner  om,  at  der  ikke  findes  noget 
mere  majestætisk  kald  end  at  være  i  vor 
Forløsers  fuldtidstj eneste,  at  yde  et  beske- 
dent bidrag  til  at  give  vor  Faders  børn  en 
viden  om  ham,  som  har  gjort  det  evige  liv 
muligt.  Jeg  beder  til,  at  enhver  egnet,  ung 
mand  og  ethvert  egnet  ægtepar  vil  slutte  sig 
til  dem,  der  allerede  har  betalt  den  pris,  det 
er  at  tage  på  fuldtidsmission.  Det  vidner  jeg 
om  i  Jesu  Kristi  navn.  Amen.  □ 

»Jeg  vil  gå« 


Biskop  H.  David  Burton 

Førsterådgiver  i  Det  Præsiderende  Biskopråd 


Det  mest  betydningsfulde  »jeg  vil«,  som  vi  kan  beslutte  os  for  er: 
Jeg  vil  følge  de  levende  profeter. 


Brødre,  jeg  føler  mig  beæret  og  ydmyg 
over  at  dele  denne  historiske  talerstol 
med  andre  generalautoriteter,  især  de 
femten  profeter,  seere  og  åbenbarere,  som 
sidder  her  bag  mig,  og  som  jeg  elsker  og 
ærer.  Jeg  bærer  vidnesbyrd  om,  at  disse  ægte 
Guds  mænd,  Det  Første  Præsidentskab  og 
De  Tolv  Apostles  Kvorum,  er  blevet  beredt, 
lutret,  prøvet  og  kaldet  til  at  præsidere  over 
og  vejlede  dette  voksende  præstedømmevir- 
ke. 

I  et  stort  butikscenter  i  Manila  på  Filippi- 
nerne står  der  et  stort  skilt  med  teksten: 
»Dit  'jeg  vil'  er  langt  vigtigere  end  din  intel- 
ligens.« Når  jeg  tænker  over  det  korte  bud- 
skab, kommer  jeg  til  at  tænke  på  omkvædet 
fra  en  dejlig  primary-sang,  som  er  bygget 
over  1  Nephi  3:7:  »Jeg  vil  gå,  jeg  vil  gøre 
det,  som  Herren  si'r,  for  Herren  prøver  blot 
min  tro,  han  mig  en  udvej  gi'r«  (Børnenes 
sangbog,  nr.  64).  Jeg  begynder  også  at  nynne 


omkvædet  fra  den  velkendte  salme  om  gen- 
oprettelsen: »Jeg  går,  hvor  du  sender  mig 
hen,  o  Gud  ...  Dit  ord  vil  jeg  råbe  til  verden 
ud,  jeg  vil  røgte  det  kald,  du  mig  gav«  (Sange 
og  salmer,  nr.  178). 

Alt  for  mange,  som  er  blevet  velsignet 
med  store  evner  og  usædvanlig  intelligens, 
savner  »jeg  vil« -holdningen,  når  det  gælder 
at  gøre,  sige  og  være  det,  som  Herren  befaler. 

Jeg  vil  gå,  jeg  vil  gøre,  jeg  vil  sige  og  jeg  vil 
være  udtrykker  beslutsom  lydighed.  Vores 
tredje  trosartikel  lyder:  »Vi  tror,  at  hele 
menneskeheden  gennem  Kristi  forsoning, 
kan  blive  frelst  ved  at  adlyde  evangeliets 
love  og  forordninger.«  Den  allerstørste  ly- 
dighedshandling  fandt  sted  i  Getsemane 
Have.  I  mindes  måske  Frelserens  inderlige 
bøn:  »Fader,  hvis  du  vil,  så  tag  dette  bæger 
fra  mig.  Dog,  ske  ikke  min  vilje,  men  din« 
(Luk  22:42). 

For  os,  som  bærer  Guds  præstedømme,  er 
der  meget  at  sige  »jeg  vil«  til.  Jeg  vil  være  tro 
mod  præstedømmets  ed  og  pagt;  jeg  vil  være 
lydhør  over  for  min  kvorumspræsident;  jeg 
vil  udvise  fuldstændig  troskab  mod  de  pag- 
ter, jeg  har  indgået  på  hellige  steder,  og  jeg 
vil  tjene  flittigt  i  mine  aronske  præstedøm- 
mepligter og  berede  mig  på  større  præste- 
dømmetjeneste. Muligvis  er  det  mest  betyd- 
ningsfulde »jeg  vil«,  som  vi  kan  beslutte  os 
for  her  i  aften:  Jeg  vil  følge  de  levende  profe- 
ter. 

Brigham  Young  sagde:  »I  kan  ikke  forpur- 
re en  Guds  profets  kaldelse,  men  I  kan  skære 
den  tråd  over,  som  knytter  jer  til  Guds  pro- 
fet og  nedstyrte  jer  selv  til  helvedet«  (citeret 
i  Conference  Report,  maj  1963,  side  81). 
Ældste  John  A.  Widtsoe  sagde:  »Den  vigtig- 
ste profet  i  enhver  tidsalder  er  den  levende 
profet  ...  At  følge  den  levende  profet,  forti- 
dens fortolker,  er  indbegrebet  af  visdom. 
Selve  Kirkens  styrke  ligger  i  læren  om  fort- 
sat åbenbaring  gennem  en  levende  profet« 


(Evidences  and  Reconciliations,  3  bind  i  et, 
arr.  G.  Homer  Durham,  Salt  Lake  City: 
Bookcraft,  1960,  side  352). 

Præsident  Wilford  Woodruff  mindedes  et 
møde,  hvor  profeten  Joseph  Smith  havde 
sagt  til  Brigham  Young:  »Broder  Brigham, 
vær  venlig  at  gå  op  på  talerstolen  og  fortæl 
os  om  dit  syn  på  de  skrevne  orakler  og  Guds 
nedskrevne  ord.«  Det  siges,  at  Brigham 
Young  lagde  skrifterne  foran  sig,  et  for  et,  og 
sagde  så,  at  han  mente,  at  en  levende  profets 
ord  havde  større  betydning  end  de  skrifter, 
som  lå  foran  ham,  fordi  de  levende  oraklers 
ord  formidler  Guds  ord  til  os  i  dag. 

Præsident  Woodruff  fortsatte:  »Da  han 
havde  talt  færdig,  sagde  broder  Joseph  til 
forsamlingen:  'Broder  Brigham  har  talt 
Guds  ord,  og  han  har  fortalt  jer  sandheden'« 
(i  Conference  Report,  okt.  1897,  side  22-23). 

Hvor  godt  adlyder  vi  de  levende  profeter? 
Kan  I  huske  de  råd,  som  de  gav  os  ved  sidste 
præstedømmemøde  for  et  halvt  år  siden? 
Kan  I  huske,  at  præsident  Faust  sagde:  »Der 
findes  intet  større  ansvar  end  at  være  ægte- 
mand og  far,  det  ansvar  er  der  ingen  afløs- 
ning fra  ...  'Du  skal  elske  din  hustru  af  hele 
dit  hjerte  og  holde  dig  til  hende  og  ingen 
anden'?  (L&P  42:22)«  (Præsident  James  E. 
Faust,  Stjernen,  juli  1995,  side  46). 

Husker  I  præsident  Monsons  inderlige 
opfordring:  »Brødre  i  præstedømmet,  ver- 
den har  brug  for  jeres  hjælp.  Der  er  ben  at 
støtte,  hænder  at  trykke,  sind  at  opmuntre, 
hjerter  at  inspirere  og  sjæle  at  frelse  ...  Det 
er  jeres  privilegium  ikke  at  være  tilskuere, 
men  deltagere  på  præstedømmetjenestens 
scene«  (Thomas  S.  Monson,  Stjernen,  juli 
1995,  side  48). 

Unge  mænd,  jeg  håber,  at  præsident 
Hinckleys  storslåede  råd  stadig  lyder  i  jeres 
ører:  »I  kan  ikke  engagere  jer  i  upassende 
opførsel  uden  at  skade  skønheden  af  jeres 
livs  stof.  Umoralske  gerninger  af  enhver  art 
vil  væve  grimme  tråde  ind  i  stoffet.  Uhæ- 
derlighed af  enhver  art  vil  skade  stoffet.  Be- 
skidt og  vanhelligende  sprog  vil  overskygge 
mønstrets  skønhed«  (Gordon  B.  Hinckley, 
Stjernen,  juli  1995,  side  56). 

Må  jeg  komme  med  et  »jeg  vil«,  som  I 
unge  mænd,  der  bærer  Arons  præstedøm- 
me, bør  overveje  alvorligt?  Det  lyder:  »Jeg 
vil«  gøre  mig  godt  bekendt  med  den  ædle 
profet  Nephi  ved  at  studere,  overveje  og 
mætte  mig  med  de  to  første  bøger  i  Mor- 
mons Bog.  Mine  unge  venner,  jeg  lover  jer, 
at  når  I  lærer  Nephi  at  kende,  vil  I  blive  så 
imponeret  af  hans  viljestyrke,  mod  og  ønske 
om  at  være  lydig  mod  »det,  som  Herren 
si'r«,  at  I  vil  få  et  stærkt  ønske  om  at  gøre 
hans  egenskaber  til  jeres  egne.  Når  I  så  bli- 
ver fristet  af  den  onde,  som  I  måske  bliver 
hver  eneste  dag,  til  at  afvige  fra  profeternes 
råd,  jeres  forældres  ønsker  eller  »det,  som 
Herren  si'r«,  kan  I  straks  få  den  stærke  Ne- 
phis  ord  i  tankerne:  »Jeg  vil  gå  og  gøre  det, 

Ældste  LeGrand  R.  Curtis,  til  venstre,  afløst  som  medlem  af  De  Halvfjerds'  Andet  Kvorum  ved 
konferencen,  sammen  med  ældste  Robert  K.  Dellenbach  fra  De  Halvfjerds'  Første  Kvorum. 


som  Herren  har  befalet«  (1  Nephi  3:7).  Og 
når  nogen  i  jeres  omgangskreds  foreslår,  at  I 
gør  noget,  som  ikke  er  »som  Herren  si'r«, 
kan  I  tænke  på  Nephis  modige  opfordring 
til  sine  ældre  brødre:  »Lad  os  derfor  være  tro 
i  at  holde  Herrens  bud«  (1  Nephi  3:16). 

Jeg  kender  til  en  gruppe  modige  unge 
mænd,  som  har  fulgt  Nephis  eksempel.  Efter 
at  have  vundet  statsmesterskabet  i  baseball 
for  deres  aldersgruppe,  blev  deres  hold,  som 
for  størstedelen  bestod  af  aronske  præste- 
dømmebærere,  bedt  om  at  repræsentere  de- 
res stat  i  et  mesterskab,  som  blev  afholdt  i  en 
by  langt  borte.  Da  de  nåede  frem  til  det  sted, 
hvor  mesterskabet  skulle  afholdes,  fandt  de 
ud  af,  at  nogle  af  kampene  skulle  spilles  på 
sabbatten.  Hver  af  de  unge  mænd  måtte 
træffe  en  svær  beslutning:  Skulle  han  støtte 
deres  hold,  som  omfattede  flere  holdkamme- 
rater, der  ikke  var  medlemmer  af  Kirken, 
eller  skulle  han,  hvis  kampen  faldt  på  en 
søndag,  gøre  »som  Herren  si'r«  og  holde  sab- 
batten hellig?  Ved  at  helligholde  sabbatten 
kunne  deres  hold  gå  glip  af  chancen  for  at 
vinde  turneringen.  En  efter  en  henvendte 
de  sig  til  deres  træner  og  fulgte  Nephis  ek- 
sempel ved,  uafhængigt  af  hinanden,  at  afslå 
at  spille  på  sabbatsdagen.  Men  da  det  blev 
søndag  gjorde  holdets  pointtal  og  det  dårlige 
vejr,  at  der  skete  en  ændring  i  turner  ingspla- 
nen.  Jeg  har  haft  lejlighed  til  at  følge  disse 
unge  mænd  på  nært  hold  i  gennem  årene. 
De  følger  fortsat  Nephis  strålende  eksempel 
i  deres  liv.  De  har  været  på  mission  og  de 
stræber  efter  at  gøre  det,  som  Herren  befa- 
ler. 

Få  et  par  uger  siden  så  jeg,  som  måske 
også  mange  af  jer  gjorde,  i  tv  en  gammel 
baseball-rekord  blive  slået.  En  rekord,  som 
man  i  langt  tid  mente  ikke  kunne  slås.  Tå- 
rerne løb  ned  ad  mine  kinder,  da  jeg  så  den- 
ne prægtige  spiller,  som  satte  ny  rekord,  stå 
på  banen  sammen  med  sin  familie  og  blive 
hyldet  af  tilskuerne  og  sine  holdkammerater. 
Skønt  jeg  er  imponeret  af  hans  evner  som 


baseballspiller,  er  jeg  mere  imponeret  af  de 
egenskaber,  han  udviste  for  at  nå  sit  mål. 
Han  udviste  stor  udholdenhed,  standhaftig- 
hed, opofrelse,  mod  og  viljestyrke  for  at  nå 
målet.  Det  er  nogle  af  de  samme  egenskaber, 
vi  behøver,  for  at  blive  gode  til  at  gøre,  sige 
og  være  det,  »som  Herren  si'r«. 

Til  jer  voksne  brødre  vil  jeg  foreslå  et 
»jeg  vil«,  som  gentagne  gange  er  blevet 
fremhævet  af  vor  tids  profeter.  Det  er  af  af- 
gørende betydning  i  den  verden,  vi  lever  i, 
hvor  den  ondes  indflydelse  øges,  og  hvor 
samfundets  grundvold,  familien,  er  i  opløs- 
ning. Det  lyder:  »Jeg  vil«  beslutte,  at  ledel- 
sen af  min  familie  er  mit  vigtigste  og  hellig- 
ste ansvar,  og  »jeg  vil«  ikke  overlade  under- 
visningen og  ledelsen  af  min  familie  til  sam- 
fundet, skolen  eller  Kirken.  I  Lære  og  Pagter 
bliver  vi  mindet  om,  at  Herren  gør  fædre  og 
mødre  ansvarlige  for  at  undervise  børn  i  tro, 
omvendelse,  dåb,  Helligånden  og  nødven- 
digheden af  at  bede  og  vandre  retskaffent  for 
Herren  (se  L&P  68:25,  28). 


1  har  måske  hørt  nogen  sige:  »Jeg  har  så 
travlt  med  bare  at  leve  og  forsørge  min  fami- 
lie, at  jeg  kun  har  meget  lidt  tid  til  at  være 
sammen  med  familien,  men  jeg  sørger  for  at 
udnytte  den  sparsomme  tid  effektivt.«  Brød- 
re, sådan  en  indstilling  er  helt  forkert.  Effek- 
tiv ledelse  af  en  familie  kræver,  at  man  bru- 
ger meget  tid  på  det  og  bruger  den  effektivt. 

Da  jeg  blev  kaldet  som  biskop  i  vores 
ward,  spurgte  vores  fire-årige  søn  mig:  »Er 
du  nu  den  fyr,  som  de  giver  kuverter  med 
penge?«  Jeg  svarede:  »Ja,  det  stemmer.«  Jeg 
indså,  at  han  skulle  høre  lidt  mere  om  tien- 
de. Brandon  klappede  i  hænderne  og  sagde: 
»Hurra!  Så  bliver  vi  rige!«  Vi  fandt  senere 
ud  af,  at  han  troede,  at  når  far  nu  ikke  læn- 
gere behøvede  at  arbejde,  ville  jeg  få  meget 
mere  tid  til  ham! 

Hvis  du  for  at  få  mere  tid  til  familien  er 
nødt  til  at  fokusere  mindre  på  livets  »goder« 
eller  bruge  mindre  tid  på  at  fiske,  spille  golf, 
sejle,  rejse  og  så  videre,  så  bør  du  gøre  det 
straks.  Brødre,  det  er  bydende  nødvendigt, 
at  vi  forpligter  os  til  at  efterleve  dette  utro- 
ligt vigtige  »jeg  vil«.  Må  vi  aldrig  have  for 
travlt  til  at  gøre  det,  der  betyder  mest:  at 
præsidere  i  retfærdighed  i  vores  hjem  og  føl- 
ge de  levende  profeters  råd  betingelsesløst. 

Brødre,  jeg  beder  til,  at  vi  ofte  vil  mindes 
og  måske  endda  nynne  og  synge  den  enkle, 
men  gribende  Primary-sang:  »Jeg  vil  gå,  jeg 
vil  gøre  det,  som  Herren  si'r,  for  Herren  prø- 
ver blot  min  tro,  han  mig  en  udvej  gi'r.«  Må 
vi  indrette  vores  »jeg  vil«  efter  hans  vilje. 
Jeg  vidner  om,  at  Herren  ønsker,  at  vi  skal 
adlyde  de  levende  profeter. 

Jeg  vidner  yderligere  om,  at  vor  Herre  og 
Frelser,  Jesus  Kristus,  lever.  Han  er  vores 
Frelser  og  Forløser.  Han  har,  på  betingelse  af 
vores  omvendelse,  sonet  for  vores  synder. 

Jeg  vidner  om,  at  det  virkelig  forholder 
sig  sådan,  i  Jesu  Kristi  hellige  navn. 
Amen.  □ 

Vi  skal  handle  for  os  selv 
og  ikke  lade  os  påvirke 


Præsident  James  E.  Faust 

Andenrådgiver  i  Det  Første  Præsidentskab 


Herren  kan  udføre  forbløffende  mirakler  med  en  person  med  ordinære  evner,  hvis  han  er 
ydmyg,  trofast  og  flittig  til  at  tjene  Herren  og  søger  at  forbedre  sig  selv. 


skede  en  hule.  Den  snævre  sti  var  markeret 
med  hvide  sten  og  oplyst  på  nogle  stræknin- 
ger undervejs.  Efter  omkring  en  time  kom  de 
til  en  enorm  høj  kuppel.  Under  kuplen  lå  et 
område,  der  blev  kaldt  Det  Bundløse  Hul, 
fordi  hulens  gulv  var  faldet  sammen  og  hav- 
de efterladt  et  stort,  gabende  hul.  Det  var 
svært  at  lade  være  med  at  puffe  til  hinanden 
på  den  snævre  sti.  Snart  kom  en  af  de  større 
drenge  utilsigtet  til  at  skubbe  en  mindre 
dreng  ind  på  et  mudret  område  uden  lys.  Da 
han  mistede  fodfæstet,  råbte  han  skræmt  ud 
i  mørket.  Guiden  hørte  hans  forskræmte  råb 
og  kom  hurtigt.  Drengen  skreg  igen,  da  lyset 
fra  guidens  lygte  viste,  at  han  var  helt  ude 
ved  hullets  kant.1 

I  denne  historie  blev  drengen  reddet. 
Men  det  sker  ikke  altid.  Alt  for  ofte  lokkes 
unge  til  at  gå  helt  ud  til  kanten,  ja,  tilmed 
videre.  Med  blot  et  usikkert  fodfæste  er  det 
så  let  at  komme  alvorligt  til  skade  eller  til- 
med dø.  Livet  er  for  dyrebart  til  at  miste  det 
i  søgen  efter  spænding,  eller  som  Jakob  sag- 
de det  i  Mormons  Bog  »se  forbi  målet.«2 

I  unge  tror  måske,  at  I  er  uforgængelige, 
og  at  1  vil  leve  for  evigt.  Om  nogle  få  år  vil  I 
finde  ud  af,  at  dette  ikke  er  tilfældet.  At 
leve  livet  helt  ud  til  kanten  kan  også  betyde, 
at  man  er  faretruende  nær  ved  det  bundløse 
hul.  En  endnu  større  fare  er  at  risikere  sin 
sjæl  ved  at  fuske  med  narkotika  eller  andre 
misbrugsmidler  for  at  »få  et  sus.« 

Nogle  af  jer  tror  måske,  at  I  vil  finde  jeres 
stærke  sider  og  evner  ved  at  leve  livet  fuldt 
ud.  Måske  tror  I  også,  at  det  er  en  måde  at 
finde  jeres  identitet  eller  manddom  på.  Jeres 
identitet  kan  imidlertid  ikke  findes  ved  at 
søge  spænding  som  ved  fx  bevidst  og  unød- 
vendigt at  udsætte  jeres  liv  eller  sjæl  for 
enhver  form  for  fare  -  fysisk  eller  moralsk. 
Der  vil  altid  være  tilstrækkeligt  mange  risi- 
ci, der  kommer  helt  af  sig  selv,  uden  at  I 
behøver  at  opsøge  dem.  Jeres  stærke  sider  og 


identitet  vil  komme  frem  ved  at  ære  jeres 
præstedømme,  udvikle  jeres  talenter  og  ved 
at  tjene  Herren.  Hver  enkelt  af  jer  må  arbej- 
de meget  hårdt  for  at  leve  op  til  jeres  evige 
muligheder.  Det  vil  ikke  være  let.  At  finde 
jeres  sande  jeg  vil  kræve  alle  jeres  evner 
langt  mere  end  at  bestige  en  farlig  klippe 
eller  køre  for  hurtigt  i  en  bil  eller  på  en 
motorcykel.  Det  vil  kræve  hele  jeres  styrke, 
udholdenhed,  intelligens  og  mod. 

Det  bedste  råd,  jeg  nogensinde  har  fået 
om  at  blive  væk  fra  kanten,  fik  jeg,  da  præ- 
sident Harold  B.  Lee  kaldte  mig  til  biskoprå- 
det, da  jeg  var  nygift.  Han  sagde:  »Fra  nu  af 
skal  du  ikke  blot  undgå  det  onde,  men  holde 
dig  fra  det  onde  i  enhver  skikkelse.«  Han 
uddybede  ikke  det  råd  mere.  Det  blev  over- 
ladt til  min  samvittighed. 

Dette  fører  mig  til  et  vigtigt  punkt,  som 
jeg  gerne  vil  understrege  i  aften  for  Guds 
præstedømme.  Vi  må  hver  især  påtage  os 
ansvaret  for  de  moralske  valg,  vi  i  livet  træf- 
fer om,  hvor  tæt  på  kanten  vi  vil  leve.  Ne- 
phi  siger:  »Og  da  de  er  forløst  fra  syndefaldet 
og  kender  godt  fra  ondt,  er  de  blevet  fri  for 
evigt,  til  at  handle  for  sig  selv  og  ikke  lade 
sig  påvirke  af  noget.«3  At  blive  påvirket  af 
andre  betyder,  at  en  anden  trækker  i  tråde- 


ne. 


Det  har  altid  været  et  helligt  ansvar  at 
tale  til  den  store  præstedømmegrup- 
pe i  denne  Kirke.  I  aften  ønsker  jeg 
fortrinsvis  at  tale  til  de  prægtige  unge  mænd 
i  Det  Aronske  Præstedømme.  Dette  gør  jeg, 
fordi  jeg  erkender,  at  Kirkens  fremtid,  ja, 
tilmed  verdens,  afhænger  af,  hvordan  I  unge 
mænd  betragter  og  ærer  jeres  præstedømme. 
For  nylig  spurgte  jeg  nogle  unge,  hvad  jeg 
burde  vide  om  jeres  generation.  En  ung 
mand  talte  på  gruppens  vegne  og  sagde:  »Vi 
lever  livet  helt  ud  til  kanten.«  Siden  da  har 
jeg  tænkt  en  del  over,  hvad  det  vil  sige  at 
leve  livet  helt  ud  til  kanten.  Det  kan  selvføl- 
gelig betyde  mange  ting.  Jeg  tror,  at  min 
gode  unge  ven  talte  om  vilde  motorcykeltu- 
re, bjergbestigning  og  andre  fritidsfornøjel- 
ser, som  kan  omfatte  unødvendige  chancer 
for  at  skabe  en  udfordring  eller  spænding. 

For  nogle  år  siden  fortalte  ældste  Marion 
D.  Hanks  om  en  gruppe  spejdere,  som  udfor- 


Vi  lever  i  en  tid,  hvor  mange  ønsker  at 
undgå  ansvaret  for  deres  egne  handlinger. 

Da  jeg  var  ung  sagfører,  blev  jeg  af  dom- 
merne beskikket  til  at  forsvare  personer,  som 
var  anklaget  for  overtrædelse  af  loven.  En- 
gang blev  jeg  beskikket  til  at  forsvare  en  ung 
mand.  Da  vi  gik  hen  til  dommersædet,  så 
den  ærværdige  gamle  føderale  dommer  ned 
på  os  begge  og  spurgte:  »Hvem  af  jer  er  den 
tiltalte?«  Disse  erfaringer  lærte  mig,  at  nogle 
personer  ikke  mente,  at  de  var  ansvarlige 
eller  skyldige  på  nogen  måde,  selv  om  de 
havde  brudt  en  lov.  De  følte,  at  det  ikke  var 
deres  skyld.  De  havde  smidt  deres  samvittig- 
hed væk.  De  havde  måske  begået  den  for- 
kerte handling,  men  de  mente,  at  det  i  vir- 
keligheden var  deres  forældres  skyld,  fordi 
de  ikke  var  blevet  opdraget  rigtigt,  eller  også 
var  det  samfundets  skyld,  fordi  de  aldrig 
havde  fået  en  chance  i  livet. 

For  det  meste  havde  de  en  grund  eller  en 
undskyldning  for  at  beskylde  en  anden  eller 
noget  andet  for  deres  handlinger  i  stedet  for 
at  acceptere  ansvaret  for  deres  egne  hand- 
linger. De  handlede  ikke  selv,  men  blev  på- 
virket. 

Mickey  Mantle  var  en  tidligere  baseball- 
stjerne. For  nylig  indrømmede  han,  at  han  i 
årevis  havde  misbrugt  forskellige  stoffer.  Ef- 
ter en  levertransplantation  i  et  forsøg  på  at 
redde  hans  liv,  kom  han  med  en  forbløffen- 
de udtalelse.  Han  sagde:  »Brug  ikke  mig  som 
et  forbillede.«  Han  sagde  også,  at  han  viede 
resten  af  sit  liv  til  at  være  et  bedre  eksempel. 
Mickey  Mantle  accepterede  endelig  ansva- 
ret for  sine  fejltrin.  Desværre  døde  han  kort 

efter.  Under  2.  Verdenskrig  var  vi  mange, 
der  gennemgik  officeruddannelsen.  Vi  blev 
belært  om,  at  det  eneste  passende  svar,  når 
vi  havde  begået  livstruende  fejl  lød:  »Ingen 
undskyldninger,  Sir.« 

Vi  må  hver  især  til  tider  modigt  og  urok- 
keligt stå  fast  på  det,  vi  er,  og  på  det,  vi  tror 
på.  Da  præsident  Joseph  F.  Smith  var  en  ung 
mand,  kom  han  i  denne  vanskelige  situation: 

En  morgenstund,  da  han  og  flere  andre 
missionærer  var  på  vej  tilbage  til  Salt  Lake 
City,  red  en  gruppe  mormon-hadere  til  hest 
hen  til  dem,  fyrede  deres  pistoler  af  og  svor 
og  bandede. 

Lederen  sprang  af  sin  hest  og  råbte:  »Vi 
vil  dræbe  alle  mormoner!«  De  andre  missio- 
nærer var  flygtet  ind  i  skoven,  men  Joseph  F. 
stod  tappert  frem.  Manden  stak  en  revolver 
lige  i  ansigtet  på  Joseph  F.  og  spurgte:  »Er  du 
mormon?« 

Joseph  F.  rankede  sig  og  sagde:  »Ja,  det  er 
jeg.  Fuldstændig,  et  hundrede  procent,  med 
hud  og  hår.« 

Manden  var  overrasket  over  svaret.  Han 
placerede  revolveren  i  hylstret,  gav  Joseph 
hånden  og  sagde:  »Du  er  den  mest  tiltalende 
mand,  jeg  nogensinde  har  mødt!  Det  glæder 
mig  at  se  en  mand,  der  står  ved  sin  overbe- 
visning.« Han  hoppede  op  på  sin  hest  og  red 
bort  med  sine  kammerater.4 

Til  forskel  fra  Joseph  F.  Smith  er  den  fare, 
som  1  unge  mænd  møder  ikke  så  meget  fy- 
sisk; det  er  snarere  faren  for  personligt  at 
blive  bedraget  og  vildledt.  Denne  fare  er  på 
nogle  måder  mere  underfundig  og  vanskelig, 
og  den  kræver  mere  styrke  og  mod  end  at 
møde  fysiske  farer. 

At  holde  sig  væk  fra  kanten  er  den  en- 
.  keltes  ansvar.  Nu  og  da  kan  vore  velmenen- 
de unge  ønske,  at  alle  detaljer  om  passende 
og  upassende  opførsel  bliver  nævnt,  så  de 
måske  kan  føle  sig  mere  trygge,  når  de  kom- 
mer nærmere  kanten.  De  virker  sommetider 
mere  interesseret  i,  hvad  evangeliet  forby- 
der, end  hvad  det  tilbyder.  Nogle  unge  voks- 
ne blev  fx  overrasket,  da  de  hørte,  at  det 
ikke  var  passende  for  grupper  af  unge  voksne 
af  begge  køn  at  deltage  i  aktiviteter  med 
overnatning  sammen.  De  sagde:  »Hvorfor 
har  profeten  ikke  fortalt  os  det?«  Kirkens 
råd  på  dette  område  har  været  tydeligt  i 
mange  år.  Det  burde  ikke  have  været  nød- 
vendigt at  fortælle  disse  unge  at  undgå  det 
onde  i  enhver  skikkelse.  Mit  inderlige  råd 
er,  at  hvis  der  er  nogen  tvivl,  når  det  gælder 
jeres  personlige  opførsel,  så  lad  være.  Det  er 
profeternes  opgave  at  belære  om  Guds  ord  - 
ikke  at  beskrive  hver  eneste  detalje  af  men- 
neskelig opførsel. 

Vores  moralske  frihed  kræver,  at  vi  ken- 
der forskel  på  godt  og  ondt  og  vælger  det 
gode.  Hvis  vi  forsøger  at  undgå  ikke  blot 
det  onde,  men  også  det  onde  i  enhver  skik- 
kelse, vil  vi  handle  selv  og  ikke  blot  være 
påvirket. 


Bærere  af  Guds  præstedømme  er  ikke 
blot  ansvarlige  for  deres  egne  handlinger, 
men  også  for  at  sørge  for  moralsk  og  fysisk 
tryghed  for  kvinder  og  børn  i  deres  familie 
og  i  Kirken.  1  unge  ugifte  mænd,  som  bærer 
præstedømmet  og  går  ud  med  Kirkens  præg- 
tige unge  kvinder,  har  pligt  til  at  gøre  alt  i 
jeres  magt  for  at  beskytte  dem  fysisk  og  vær- 
ne om  deres  dyd.  Præstedømmet,  I  bærer, 
giver  jer  det  større  ansvar  for,  at  Kirkens 
høje  moralske  standarder  altid  overholdes. 
Herren  ved,  at  I  ved  bedre  end  at  nærme  jer 
kanten  af  seksuelle  fristelser.  1  vil  miste  en 
del  af  det,  der  er  helligt  ved  jer,  hvis  I  over- 
skrider kanten  og  misbruger  de  store  skaben- 
de kræfter.  Vi  er  hver  især  ansvarlige  for 
vore  egne  handlinger.  Hvordan  kan  nogen 
af  os  håbe  på  at  spille  en  stor  rolle  nu  eller  i 
evigheden,  hvis  vi  ikke  besidder  nogen  selv- 
kontrol? 

Nogle  synes  at  søge  spænding  i  et  forsøg 
på  at  tilfredsstille  en  indre  tomhed  gennem 
den  ydre  nydelse  af  alkohol,  narkotika  og 
utilladelige  seksuelle  forhold.  For  at  lette  de- 
res samvittighed  venter  nogen  forgæves  på, 
at  Kirken  »bliver  moderne«,  »vågner  op« 
eller  »følger  med  tiden.«  Den  indre  tomhed 
kan  kun  udfyldes  ved  at  gøre  vores  forhold 
til  »Gud  til  det  centrale  i  vores  tilværelse«, 
som  præsident  David  O.  McKay  lærte. 

Det  er  ikke  let  at  gøre  Gud  til  det  centra- 
le i  vores  tilværelse.  For  at  gøre  dette  må  vi 
beslutte  at  holde  hans  bud.  Andelig  bega- 
velse, ikke  fysiske  ejendele,  ikke  fysiske  for- 
nøjelser og  tilfredsstillelse,  må  blive  vores 
overordnede  mål. 

Kun  ved  den  fuldstændige  overgivelse  af 
vores  indre  liv  kan  vi  hæve  os  over  naturens 
egoistiske  og  smudsige  dragen  ...  Ligesom  le- 
gemet dør,  når  ånden  forlader  det,  således 
dør  ånden,  når  vi  udelukker  Gud  fra  den.  Jeg 
kan  ikke  forestille  mig  fred  i  en  verden, 
hvorfra  Gud  og  religion  er  bortvist.5 

Herren  har  et  stort  værk  at  udføre  for  os 
hver  især.  I  undrer  jer  måske  over,  hvordan 
det  kan  lade  sig  gøre.  I  føler  måske,  at  der 
ikke  er  noget  særligt  eller  fremragende  ved 
jer  eller  jeres  evner.  Måske  føler  I,  eller  I  har 
fået  at  vide,  at  I  er  dumme.  Vi  er  mange,  der 
har  følt  det  eller  fået  det  at  vide.  Gideon 
følte  det,  da  Herren  bad  ham  redde  Israel  fra 
midjanitterne.  Gideon  sagde:  »Min  slægt  er 
den  mest  ubetydelige  i  Manassa,  og  jeg  er 
den  yngste  i  min  fars  hus.«6  Han  havde  kun 
300  mænd,  men  med  Herrens  hjælp  besej- 
rede Gideon  midjanitternes  hære.7 

Herren  kan  udføre  forbløffende  mirakler 
med  en  person  med  ordinære  evner,  hvis 
han  er  ydmyg,  trofast  og  flittig  til  at  tjene 
Herren  og  søger  at  forbedre  sig  selv.  Det 
skyldes,  at  Gud  er  den  største  kilde  til  kraft. 
Ved  Helligåndens  kraft  kan  vi  ikke  blot  vide 
alt,  men  også  »kende  sandheden  i  alle  ting.«8 

Mange  af  jer  bekymrer  jer  om  jeres  frem- 
tid. Det  tror  jeg,  at  enhver  ansvarsbevidst 


ung  mand  gør.  Men  I  forstår  ikke,  hvilke  mu- 
ligheder, der  ligger  foran  jer.  Efter  et  helt  liv 
at  have  beskæftiget  mig  med  mennesker  er 
jeg  overbevist  om,  at  jeres  fremtid  vil  overgå 
jeres  drømme,  hvis  I  vil  efterleve  følgende: 

1 .  Lev  ikke  livet  nær  kanten. 

2.  Undgå  ikke  blot  det  onde,  men  hold  jer 
fra  det  onde  i  enhver  skikkelse. 

3.  Følg  Nephis  råd  om  at  handle  selv  og 
ikke  lade  jer  påvirke. 

4.  Søg  først  Guds  rige  og  modtag  det  store 
løfte,  at  så  skal  alt  det  andet  gives  jer  i 
tilgift. 

5.  Følg  kirkeledernes  råd. 

I  denne  store  sal  og  lyttende  med  denne 
aften  er  tusinder  af  fremtidige  kirkeledere, 
som  er  blevet  kaldet  ud  af  verden  og  udvalgt 
af  Herren,  før  denne  jords  grundvold  blev 
lagt,  som  beskrevet  af  Abraham: 

»Nu  havde  Herren  vist  mig,  Abraham, 
de  intelligenser,  som  var  organiserede,  før 
verden  blev  til;  og  blandt  alle  disse  var  der 
mange  af  de  ædle  og  store. 

Og  Gud  så  disse  sjæle,  at  de  var  gode,  og 
han  stod  midt  iblandt  dem  og  sagde:  Disse 
vil  jeg  gøre  til  mine  fyrster;  thi  han  stod 
midt  iblandt  dem,  som  var  ånder,  og  han  så, 
at  de  var  gode.  Og  han  sagde  til  mig,  Abra- 
ham: Du  er  en  af  dem;  du  blev  udvalgt,  før 
du  blev  født.«9 

Jeg  tror,  at  Herren  har  ført  særlige  ånder 
frem,  som  var  reserveret,  fra  før  verden  var 
til,  til  at  være  stærke  og  tapre  i  denne  vanske- 
lige tid  i  verdenshistorien.  Fremtiden  for 
Guds  rige  på  jorden  vil  snart  hvile  på  jer  unge 
mænd.  I  jeres  tid  vil  udfordringerne  og  mu- 
lighederne være  større  end  nogensinde  før. 

Af  hele  mit  hjerte  opfordrer  jeg  jer  unge 
mænd  til  at  være  værdige  og  trofaste  over 
for  jeres  præstedømmekaldelser  i  jeres  ung- 
dom. I  har  et  forberedende  præstedømme 
nu.  Hvis  I  forbliver  værdige,  vil  det  større 
præstedømme  snart  være  jeres,  og  med  det 
vil  der  komme  et  større  ansvar  for  Guds  hel- 
lige værk  over  hele  jorden. 

Må  I  kunne  leve  op  til  dette,  beder  jeg 
ydmygt  om  i  Jesu  Kristi  navn.  Amen.  □ 


NOTER: 

1.  Beretningen  tilpasset  fra  »Questions  for  the 
Iconoclast,«  ImprovementEra,  juni  1957, 

s.  444,  446-448,  450-51. 

2.  Jakobs  Bog  4:14. 

3.  2NePhi2:26. 

4-    »Courageous  Mormon  Boy,«  Friend,  august 
1995,  s.  43. 

5.  Gospel  Ideals,  (Salt  Lake  City:  The  Improvement 
Eta,  1953),  s.  295. 

6.  Dom  6:15. 

7.  Se  Dom  7. 

8.  Moronil0:5. 

9.  Abraham  3:22-23. 

Den,  som  ærer  Gud, 
ham  vil  Gud  ære 


Præsident  Thomas  S.  Monson 

Førsterådgiver  i  Det  Første  Præsidentskab 


Den  dejligste  følelse,  man  kan  opleve  i  dette  liv  er,  at  indse,  at  Gud,  vor  himmelske  Fader, 
kender  hver  eneste  af  os  og  nådigt  lader  os  se  og  få  del  i  hans  guddommelige  frelsende 
kraft. 


kisedekske  Præstedømme.  Det  synes  som  om, 
det  var  i  går,  at  jeg  var  sekretær  i  diakonernes 
kvorum  i  mit  ward.  Vi  blev  belært  af  vise  og 
tålmodige  mænd,  som  underviste  os  ud  fra 
skrifterne,  mænd,  som  kendte  os  godt.  Disse 
mænd,  som  gav  sig  tid  til  at  lytte  og  le,  at 
opbygge  og  inspirere,  påpegede,  at  vi,  lige- 
som Herren,  kunne  vokse  op,  blive  stærke  i 
ånden  og  gå  frem  i  yndest  hos  Gud  og  men- 
nesker.2 De  var  vores  forbilleder.  Deres  liv 
afspejlede  deres  vidnesbyrd.  Ungdommen  er 
vækstens  tid.  I  disse  modningsår  er  vores  sind 
modtageligt  over  for  sandheden,  men  det  er 
også  modtageligt  over  for  vildfarelse.  Ansva- 
ret for  at  vælge  rigtigt  ligger  hos  den  enkelte 
diakon,  lærer  og  præst.  Som  årene  går  bliver 
valgene  stadigt  sværere,  og  til  tider  kan  vi 
blive  fristet  til  at  give  efter.  Der  er  behov  for 
et  personligt  moralkodeks  ikke  blot  på  dag- 
lig basis,  men  op  til  flere  gange  om  dagen. 

De  råd,  som  findes  i  en  af  de  salmer,  vi 
ofte  synger  ved  vores  møder,  rummer  inspi- 
reret vejledning: 

Vælg  kun  ret,  når  du  skal  til  at  vælge. 
Lyt  til  Helligåndens  blide  ord. 
Kristi  lys  vil  altid  være  hos  dig, 
når  til  det  rette  du  dig  selv  betror.3 

Beslutningen  om  at  gøre  det  rette  kan  fos- 
tres allerede  i  barndommen.  Efter  at  have 
deltaget  i  en  smuk  begravelse  fik  jeg  ude  på 
kirkegården  øje  på  en  dreng,  som  stod  hen- 
ne ved  den  åbne  grav.  Hans  uskyldige  ansigt 
og  klare  øjne  lovede  en  strålende  fremtid. 
Jeg  sagde  til  ham:  »Du  bliver  alle  tiders  mis- 
sionær, min  dreng.  Hvor  gammel  er  du?« 

Han  svarede:  »Ti.« 

»Om  ni  år  vil  vi  henvende  os  til  dig,  så 
du  kan  komme  på  mission,«  replicerede  jeg. 

Hans  svar  kom  prompte,  og  det  sagde 
meget  om  ham.  Han  sagde:  »Bror  Monson, 
du  behøver  ikke  at  lede  efter  mig,  for  jeg 


Det  er  et  stort  ansvar  at  stå  her  i  dag. 
Jeg  er  imponeret  af  jeres  tro,  benovet 
over  jeres  potentiel  og  inspireret  af 
jeres  hengivenhed  mod  Mesterens  værk. 

En  kær  personlig  ven  og  medarbejder  i 
Herrens  værk,  ældste  Bruce  R.  McConkie, 
havde  en  yndlingssalme,  som  han  nød  at  hø- 
re. Han  sagde,  at  salmens  tekst  tilskyndede 
ham  til  at  yde  sit  bedste.  Lyt  til  to  af  versene: 

I,  som  er  kaldet  til  at  tjene  vor  Herre  og  Gud 
Velsignet  med  præstedømmet,  kaldet  af  verden  ud 
For  at  forkynde  evangeliets  nåde  og  fred 
Og  råbe  fra  bjergene  frelsen  herned 
Anden  vil  belære  og  velsignelser  sende 
Frelseren  dig  støtte  til  dagenes  ende.1 

Hvilket  stort  løfte,  der  ligger  i  disse  dejlige 
ord.  De  gælder  jer  unge  mænd,  som  bærer 
Det  Aronske  Præstedømme,  og  jeres  fædre 
og  andre  brødre,  som  har  modtaget  Det  Mel- 


skal nok  opsøge  dig.«  Unge  mænd,  visse  af 
livets  lektier  lærer  I  fra  jeres  forældre,  andre 
lærer  1  i  skolen  eller  i  Kirken.  Men  der  er 
også  øjeblikke,  hvor  I  ved,  at  jeres  himmel- 
ske Fader  underviser  jer,  og  1  er  hans  elever. 
Lad  mig  her  i  aften  berette  om  sådan  en 
lektion,  som  blev  effektivt  indprentet  og 
evigt  husket. 

Jeg  lærte  at  svømme  i  Provo-flodens  ri- 
vende strøm  nede  i  den  smukke  Provo  Can- 
yon. »Det  gamle  badested«  var  en  dyb 
strækning  af  floden,  som  var  dannet  ved  at 
et  stort  klippestykke  var  faldet  ned  i  floden. 
Det  er  formentlig  sket,  da  jernbanearbejder- 
ne sprængte  sig  vej  gennem  kløften.  Floden 
var  et  farligt  sted  med  sine  knap  fem  meters 
dybde  og  dens  understrøm,  som  for  hurtigt 
frem  mod  det  store  klippestykke,  hvor  der 
opstod  strømhvirvler.  Det  var  bestemt  ikke 
et  sted  for  en  uerfaren  svømmer. 

En  varm  sommereftermiddag,  da  jeg  var 
omkring  12  eller  13,  tog  jeg  en  stor,  oppustet 
slange  fra  et  traktordæk  på  ryggen  og  van- 
drede barfodet  op  langs  jernbanen,  som  løb 
langs  floden.  Jeg  sprang  i  vandet  omkring  en 
kilometer  fra  badestedet  og  sad  og  nød  flyde - 
turen  i  min  traktorslange.  Jeg  var  ikke  bange 
for  floden,  for  jeg  kendte  dens  hemmelighe- 
der. 

Netop  den  dag  holdt  de  græsktalende 
indbyggere  i  Utah  deres  årlige  sammen- 
komst i  Vivian  Park  i  Provo  Canyon.  Deres 
hjemlands  retter,  lege  og  danse  stod  på  pro- 
grammet den  dag.  Men  nogle  af  dem  var 
gået  ned  til  floden  for  at  svømme.  Da  de 
nåede  ned  til  badestedet,  var  der  helt  øde, 
for  de  lange  eftermiddagsskygger  var  be- 
gyndt at  omslutte  den. 

I  min  hoppende  og  gyngende  traktorslan- 
ge nærmede  jeg  mig  flodens  stærkeste 
strømhvirvel  nær  badestedet,  da  jeg  hørte 
desperate  råb:  »Red  hende!  Red  hende!«  En 
ung  dame,  som  var  vant  til  svømmehaller- 
nes stillestående  vand,  var  faldet  ned  fra 
klippen  og  endt  i  en  strømhvirvel.  Ingen  af 
hendes  venner  kunne  redde  hende.  Pludse- 
lig dukkede  jeg  op  midt  i  den  lurende  kata- 
strofe. Jeg  så  hendes  hoved  forsvinde  under 
vandet  for  tredje  gang  for  at  synke  ned  i  den 
våde  grav.  Jeg  rakte  hånden  ud,  fik  fat  i  hen- 
des hår  og  løftede  hende  op  på  slangen,  hvor 
jeg  kunne  holde  fast  i  hende.  Nede  i  den 
lave  ende  af  badestedet,  hvor  strømmen  var 
svagere,  padlede  jeg  slangen  og  min  dyreba- 
re last  ind  til  bredden,  hvor  hendes  familie 
og  venner  ventede.  De  omfavnede  den  driv- 
våde pige  og  kyssede  hende  og  sagde:  »Åh, 
Herren  være  lovet.  Herren  være  lovet,  at  du 
er  i  live!«  Og  så  kyssede  og  krammede  de 
mig.  Jeg  blev  flov  og  skyndte  mig  ned  til  min 
traktorslange  for  at  flyde  videre  ned  til  Vi- 
vian Park-broen.  Vandet  var  koldt,  men  jeg 
frøs  ikke,  for  jeg  var  fyldt  af  en  varm  følelse. 
Det  gik  op  for  mig,  at  jeg  havde  været  med 
til  at  redde  et  menneskeliv.  Vor  himmelske 

Fader  havde  hørt  råbene:  Red  hende!  Red 
hende!  Og  så  havde  han  ladet  mig,  en  dia- 
kon, flyde  forbi  lige  i  rette  øjeblik.  Den  dag 
lærte  jeg,  at  den  dejligste  følelse,  man  kan 
opleve  i  dette  liv  er,  at  indse,  at  Gud,  vor 
himmelske  Fader,  kender  hver  eneste  af  os 
og  nådigt  lader  os  se  og  få  del  i  hans  gud- 
dommelige frelsende  kraft. 

Hvis  I  altid  vil  bede,  når  I  udfører  jeres 
præstedømmepligter,  vil  1  ikke  stå  i  samme 
situation  som  Alice  i  Eventyrland.  Lewis 
Carroll  fortæller  os,  at  Alice  fulgte  en  sti 
gennem  en  skov  i  Eventyrland,  da  den  plud- 
selig delte  sig.  Hun  kunne  ikke  bestemme 
sig,  så  hun  spurgte  Chesire-katten,  som 
pludselig  var  dukket  op  i  et  af  træerne,  om, 
hvilken  vej  hun  skulle  gå. 


»Hvor  vil  du  hen?«  spurgte  katten. 

»Det  ved  jeg  ikke,«  sagde  Alice. 

»Så  kan  det  jo  være  lige  meget,  ikke?« 
svarede  katten. 

Vi,  der  bærer  præstedømmet,  ved,  hvor 
vi  gerne  vil  hen.  Vores  mål  er  vor  himmel- 
ske Faders  celestiale  rige.  Det  er  vores  helli- 
ge pligt  at  følge  den  klart  afmærkede  sti, 
som  fører  dertil. 

Snart  vil  I  være  parat  til  at  tage  på  missi- 
on. Det  er  dejligt,  at  I  er  villige  og  parate  til 
at  tjene  der,  hvor  Herrens  Ånd  sender  jer 
hen.  Det  er  et  moderne  mirakel,  når  man 
tænke  på  de  tider,  vi  lever  i. 

Missionering  er  hårdt  arbejde.  Missione- 
ring er  krævende  og  fordrer  mange  timers 
studium  og  forberedelse,  så  missionæren  kan 


leve  op  til  det  guddommelige  budskab,  som 
han  forkynder.  Det  er  et  kærlighedsværk, 
men  det  kræver  også  ofre  og  pligtopfylden- 
hed. 

En  bekymret  mor  til  en  kommende  missi- 
onær spurgte  mig  engang,  hvad  jeg  ville  an- 
befale, at  hendes  søn  skulle  lære,  inden  han 
fik  sin  missionærkaldelse.  Jeg  er  sikker  på,  at 
hun  forventede  et  dybsindigt  svar,  som  ville 
indeholde  de  krav,  som  vi  alle  er  bekendt 
med.  Men  jeg  svarede:  »Lær  din  søn  at  lave 
mad,  og  endnu  vigtigere,  lær  ham  at  omgås 
andre.  Han  vil  blive  lykkeligere  og  mere  pro- 
duktiv, hvis  han  lærer  de  to  færdigheder.« 

I,  unge  mænd,  bereder  jer  på  en  mission, 
når  I  lærer  jeres  pligter  som  diakoner,  lærere 
og  præster  at  kende  og  udfører  dem  beslut- 
somt og  kærligt,  fordi  I  ved,  at  I  er  i  Herrens 
tjeneste. 

Til  tider  lærer  man  i  det  stille.  For  et  par 
uger  siden  deltog  jeg  i  et  nadvermøde  på  et 
plejehjem  i  Salt  Lake  City.  Præsterne  sad 
stille  oppe  ved  nadverbordet,  mens  åbnings- 
salmen  blev  bekendtgjort.  En  patient  på  en 
af  de  forreste  rækker  i  det  store  lokale  havde 
svært  ved  at  slå  op  i  sin  salmebog.  Uden  så 
meget  som  at  vente  på  en  opfordring,  skynd- 
te en  af  de  unge  mænd  sig  hen  til  patienten, 
slog  forsigtigt  op  på  den  rigtige  salme  og 
anbragte  den  handicappede  mands  finger  ud 
for  salmens  første  vers.  De  udvekslede  et  for- 
stående smil,  og  præsten  vendte  tilbage  til 
sin  plads.  Dette  lille  udtryk  for  kærlighed  og 
hjælpsomhed  gjorde  indtryk  på  mig.  Jeg  ro- 
ste ham  og  sagde:  »Du  bliver  en  effektiv 
missionær.« 

Nogle  missionærer  er  velsignet  med  gode 
talegaver,  mens  andre  har  en  stor  indsigt  i 
evangeliet.  Men  der  er  også  nogen,  som  er 
lidt  langsommere  og  som  dag  for  dag  bliver 
mere  effektive  og  succesrige.  Undgå  fristel- 
sen til  at  stræbe  efter  forfremmelser  i  missi- 
onsmarken.  Det  betyder  ikke  meget,  om  du 
er  distriktsleder,  zoneleder  eller  assistent  til 
missionspræsidenten.  Det  vigtigste  er,  at 
den  enkelte  gør  sit  bedste  i  det  værk,  han  er 
kaldet  til  at  udføre.  Jeg  havde  for  eksempel 
missionærer,  der  var  så  gode  til  at  oplære 
nye  missionærer,  at  jeg  ikke  kunne  undvære 
dem  til  en  lederstilling. 

Det  kan  til  tider  være  en  overvældende 
og  skræmmende  oplevelse  at  komme  ud  i 
missionsmarken.  Præsident  Harold  B.  Lee 
fortalte  mig  en  dag  om  dem,  der  føler  sig 
utilstrækkelige  og  er  bekymrede,  når  de 
modtager  en  kaldelse  i  Kirken.  Han  gav  det 
råd:  »Husk,  at  den  Herren  kalder,  giver  han 
også  evnerne.« 

Da  jeg  tjente  som  præsident  for  missio- 
nen i  Canada  med  hovedsæde  i  Toronto, 
ankom  der  til  missionen  en  missionær,  som 
ikke  havde  alle  de  talenter,  de  andre  havde, 
men  han  kastede  sig  ivrigt  ud  i  arbejdet.  Det 
faldt  ham  svært,  men  han  kæmpede  tappert 
for  at  yde  sit  bedste. 

Ved  en  zonekonference,  hvor  der  var  en 
generalautoritet  til  stede,  havde  mission- 
ærerne ikke  klaret  sig  særlig  godt  i  den 
skriftsteds] agt,  som  gæsten  havde  lavet  til 
dem. 

Gæsten  sagde  lidt  sarkastisk:  »Jeg  tror  så- 
mænd ikke  engang  disse  missionærer  ken- 
der navnene  på  de  mest  almindelige  missio- 
nærpjecer og  deres  forfattere.« 

Det  var  den  bekendte  dråbe,  som  fik  bæ- 
geret til  at  flyde  over.  Jeg  tog  til  genmæle: 
»Jeg  tror  faktisk,  at  de  kender  dem.« 

»Vi  får  se,«  sagde  han,  og  så  bad  han 
missionærerne  om  at  rejse  sig.  Da  han  skulle 
finde  en  missionær,  som  han  kunne  udspør- 
ge, valgte  han  ikke  en  af  mine  dygtige,  erfar- 
ne og  veltrænede  missionærer,  men  i  stedet 
min  nye  missionær,  som  havde  så  svært  ved 
at  lære  den  slags  ting.  Hjertet  sank  i  livet  på 
mig.  Jeg  så  ældstens  bedende  ansigtsudtryk. 
Jeg  vidste,  at  han  var  lammet  af  skræk.  Jeg 
bad  så  inderligt:  »Kære  himmelske  Fader, 
hjælp  ham.«  Og  det  gjorde  han. 

Efter  en  lang  pause  spurgte  gæsten: 
»Hvem  har  skrevet  pjecen  Frelsesplanen!« 

Efter  hvad  der  syntes  som  en  evighed 
svarede  den  skælvende  missionær:  »John 
Morgan.« 

»Hvem  har  skrevet  Hvilken  kirke  er  den 
rigtige7.« 

Igen  en  pause,  og  så  kom  svaret:  »Mark 
E.  Petersen.« 

»Hvad  med  Herrens  tiende7« 

»Den  har  James  E.  Talmage  skrevet,«  lød 
svaret. 


Og  sådan  fortsatte  de  gennem  rækken  af 
missionærpjecer.  Endelig  lød  spørgsmålet: 
»Er  der  en  pjece  mere?« 

»Ja.  Den  hedder  Efter  dåben,  hvad  så?« 

»Hvem  har  skrevet  den?« 

Uden  tøven  svarede  missionæren:  »For- 
fatterens navn  står  ikke  i  pjecen,  men  min 
missionspræsident  har  fortalt  mig,  at  den  er 
skrevet  af  ældste  Mark  E.  Petersen  efter  an- 
modning fra  præsident  David  O.  McKay.« 
Så  viste  generalautoriteten  sin  storhed.  Han 
vendte  sig  til  mig  og  sagde:  »Præsident  Mon- 
son,  jeg  skylder  dig  og  dine  missionærer  en 
undskyldning.  De  kender  jo  virkelig  pjecerne 
og  deres  forfattere.«  Jeg  vandt  meget  for  ham 
den  dag,  og  vi  blev  nære  personlige  venner. 

Men  hvad  med  missionæren?  Han  fuld- 
førte en  hæderlig  mission  og  vendte  hjem  til 
sin  fødeby  i  vesten.  Senere  blev  han  kaldet 
som  biskop  for  sit  ward.  Hvert  år  til  jul  mod- 
tager jeg  et  kort  fra  ham  og  hans  kone  og 
familie.  Han  underskriver  det  altid  med  sit 
navn  og  denne  bemærkning:  »Fra  din  bed- 
ste missionær.« 

Hvert  år  til  jul,  når  det  kort  ankommer, 
mindes  jeg  den  oplevelse,  og  den  lektie,  vi 
lærer  af  Første  Samuelsbog  fra  Bibelen, 
trænger  ind  i  min  sjæl.  Som  I  husker,  havde 
Herren  befalet  profeten  Samuel  at  drage  til 
Betlehem  til  Isaj.  Og  Herren  havde  åbenba- 
ret ham,  at  han  ville  finde  en  konge  blandt 
Isajs  sønner.  Samuel  gjorde,  som  Herren 
havde  befalet.  Hver  af  Isajs  sønner  blev  ført 
frem  for  Samuel,  ja,  alle  syv.  Skønt  de  var 
smukke  og  så  egnede  ud,  fik  Samuel  at  vide, 


at  det  ikke  var  nogen  af  dem.  »Samuel 
spurgte  nu  Isaj:  'Er  det  alle  dine  drenge?' 
Han  svarede:  'Der  mangler  endnu  den  yng- 
ste; han  er  ude  at  vogte  får.'  Samuel  sagde  til 
Isaj:  'Send  bud  efter  ham.'  ...  Så  sendte  Isaj 
bud  efter  ham  ...  Og  Herren  sagde  til  ham: 
'Ham  skal  du  salve,  for  ham  er  det.'«4 

Den  lektie,  vi  kan  lære  af  det,  står  i  det 
16.  kapitel  i  Første  Samuel,  vers  syv:  »Men- 
nesker ser  på  det,  de  har  for  deres  øjne,  men 
Herren  ser  på  hjertet.«5 

Som  bærere  af  præstedømmet  kan  vi,  når 
vi  står  sammen,  nyde  vor  himmelske  Faders 
vejledning  i  vores  respektive  kaldelser.  Vi 
arbejder  for  Herren  Jesu  Kristi  sag.  Ligesom 
de  folk  fordum,  har  vi  taget  imod  kaldelsen. 
Vi  er  ude  i  hans  tjeneste.  Vi  vil  kunne  opfyl- 
de Mormons  formaning  om  at  forkynde 
Herrens  ord  blandt  hans  folk.  Han  skrev: 
»Se,  jeg  er  discipel  af  Jesus  Kristus,  Guds 
Søn.  Jeg  er  blevet  kaldet  af  ham  for  at  for- 
kynde ordet  blandt  hans  folk,  så  de  kunne 
have  det  evige  liv.«6 

Må  vi  altid  huske  den  sandhed:  »Den, 
som  ærer  Gud,  ham  vil  Gud  ære.«  I  Jesu 
Kristi  navn.  Amen.  □ 

NOTER 

1.  »Ye  Who  Are  Cailed  To  Labor«,  fra  Hymns, 
1985,  nr.  321. 

2.  Se  Luk  2:52. 

3.  »Vælg  kun  ret«,  Salmer  og  sange,  nr.  155. 

4.  1  Sam  16:11-12. 

5.  Ibid.,16:7. 

6.  3Nephi5:13. 

Om  missioner,  templer 
og  forvaltninger 


Præsident  Gordon  B.  Hinckley 


Det  er  vidunderligt  og  meget  tilfredsstillende  at  vide,  at  vi  hver  især  kan  gøre  noget 
for  at  styrke  dette,  den  Almægtiges  værk. 


ne,  der  tjener  i  det  område.  Repræsentanter 
for  BBC  filmede  en  del  af  mødet.  De  er  ved 
at  forberede  et  dokumentarprogram  om  vo- 
res missionering  i  Storbritannien. 

Forud  for  dette  var  jeg  blevet  interviewet 
af  en  repræsentant  for  BBC  Radio  World- 
wide  Service.  Han  havde  set  missionærerne 
og  bemærket  deres  ungdommelige  udseen- 
de. Han  spurgte  mig:  »Hvordan  kan  I  for- 
vente, at  mennesker  lytter  til  disse  grønne 
knægte?«  Hvis  nogle  af  jer  ikke  ved,  hvad 
der  menes  med  »grøn«,  så  betyder  det  umo- 
den, uerfaren  og  usmart. 

Jeg  svarede  reporteren  med  et  smil: 
»Grønne  knægte?  Det  er  med  disse  missio- 
nærer i  dag,  som  det  var  med  Timotheus  på 
Paulus'  tid.  Det  var  Paulus,  som  skrev  til  sin 
unge  ledsager:  'Lad  ingen  ringeagte  dig,  for- 
di du  er  ung,  men  vær  et  forbillede  for  de 
troende  i  tale,  i  adfærd,  i  kærlighed,  i  tro- 
skab, i  renhed'  (1  Tim  4:12). 

Det  bemærkelsesværdige  er,  at  menne- 
sker tager  imod  dem  og  lytter  til  dem.  De 
tiltaler  folk.  De  er  kvikke,  de  er  opmærk- 
somme, de  er  ranke.  De  ser  velfriserede  ud, 
og  de  tiltrækker  mennesker,  og  mennesker 
får  hurtigt  tillid  til  dem.« 

Jeg  kunne  have  tilføjet:  »De  er  et  mira- 
kel.« De  banker  på  døre,  men  der  er  ikke 
mange  hjemme  disse  dage  i  en  by  som  Lon- 
don. Og  derfor  henvender  missionærerne  sig 
til  dem  på  gaden  og  begynder  en  samtale. 

Det  er  ikke  let  at  gøre  dette  for  en  følsom 
ung  mand  eller  kvinde.  Med  de  lærer  hurtigt 
at  tro  på  disse  andre  ord  fra  Paulus  til  Timo- 
theus: »For  Gud  har  ikke  givet  os  en  fej  ånd, 
men  en  ånd  med  kraft  og  kærlighed  og  be- 
sindighed. Skam  dig  derfor  ikke  ved  vidnes- 
byrdet om  vor  Herre«  (2  Tim  1:7-8). 

De  erkender,  at  frygt  ikke  kommer  fra 
Gud,  men  fra  modstanderen  af  sandhed.  Og 
således  udvikler  de  evnen  til  at  få  en  samtale 
i  gang  om  deres  arbejde  og  deres  budskab. 


Nuvel,  hvis  jeg  nu  kan  få  del  i  jeres  tro 
og  bønner,  håber  jeg  at  kunne  sige 
noget  nyttigt.  Sidste  lørdag  aften 
blev  en  der  afholdt  en  konference  for  Hjæl- 
peforeningen i  dette  Tabernakel.  Det  var  en 
inspirerende  oplevelse  at  se  alle  ansigterne  i 
denne  store  forsamling  af  kvinder  med  styr- 
ke, tro  og  store  evner.  Og  nu  er  det  tilsva- 
rende en  inspirerende  oplevelse  at  se  jeres 
ansigter,  brødre,  og  mærke  jeres  styrke,  jeres 
tro,  jeres  loyalitet  og  jeres  hengivenhed. 

Dette  har  været  et  inspirerende  møde.  Vi 
har  hørt  mange  vidunderlige  råd,  som  vil 
velsigne  os,  hvis  vi  vil  modtage  det.  Jeg  øn- 
sker at  tale  om  to  eller  tre  emner. 

Det  første  er  allerede  behandlet  af  præsi- 
dent Monson  og  af  bror  Hillam.  Jeg  ønsker 
at  tilføje  min  godkendelse  sammen  med  et 
par  yderligere  betragtninger.  Jeg  taler  også 
om  missionering.  Jeg  var  for  nylig  i  London, 
og  der  afholdt  vi  et  møde  med  missionærer- 


De  og  deres  fæller  vil  i  løbet  af  dette  år  1995 
bringe  næsten  300.000  nyomvendte  ind  i 
Kirken.  Det  svarer  til  100  nye  stave  i  Zion 
og  mere  end  500  nye  ward. 

»Grønne  knægte?«  Ja,  de  er  ikke  smarte. 
Sikken  velsignelse  det  er.  De  har  ikke  spor  af 
bedrag  i  sig.  De  taler  uden  trænet  argumen- 
tation. De  taler  lige  ud  af  deres  hjerte  med 
personlig  overbevisning.  De  er  hver  især  tje- 
ner for  den  levende  Gud,  en  ambassadør  for 
Herren  Jesus  Kristus.  Deres  styrke  kommer 
ikke  af  deres  lærdom  om  verdslige  ting.  De- 
res styrke  kommer  gennem  tro,  bøn  og  yd- 
myghed. Som  vi  er  blevet  mindet  om,  er 
arbejdet  ikke  let.  Det  har  aldrig  været  let. 
For  længe  siden  sagde  Jeremias,  at  Herren 
ville  samle  sit  folk,  en  fra  en  by  og  to  fra  en 
slægt,  og  bringe  dem  til  Zion  og  give  dem 
hyrder  efter  sit  hjerte  (se  Jer  3:14-15).  Set 
for  den  enkelte  missionær  er  høsten  ikke 
stor  i  de  fleste  tilfælde,  men  tilsammen  bli- 
ver det  storslået.  Arbejdet  kræver  mod,  det 
kræver  en  indsats,  det  kræver  hengivenhed, 
det  kræver  ydmyghed  at  gå  på  sine  knæ  og 
bede  Herren  om  hjælp  og  vejledning. 

Jeg  giver  en  udfordring  til  hver  eneste 
ung  mand  i  denne  store  forsamling  i  aften. 
Forbered  jer  nu  til  at  være  værdig  til  at  tje- 
ne Herren  som  fuldtidsmissionær.  Han  har 
sagt:  »Men  er  I  beredt,  behøver  I  ikke  at 
frygte«  (L&P  38:30).  Forbered  jer  til  at  vie 
to  år  af  jeres  liv  til  denne  hellige  tjeneste. 
Det  vil  reelt  udgøre  en  tiende  af  de  første  20 
år  af  jeres  liv.  Tænk  på  alt  det,  I  har,  som  er 
godt  -  livet  selv,  sundhed,  styrke,  mad  at 
spise  og  tøj,  forældre,  brødre  og  søstre  og 
venner.  Alle  er  de  gaver  fra  Herren.  Selvføl- 
gelig er  jeres  tid  kostbar,  og  I  føler  måske,  at 
I  ikke  har  råd  til  to  år.  Men  jeg  lover  jer,  at 
den  tid,  I  tilbringer  i  missionsmarken,  hvis 
de  år  er  tilbragt  med  hengiven  tjeneste,  vil 
give  et  større  udbytte  end  alle  andre  to  års- 
perioder  i  jeres  liv.  I  vil  lære  at  vide,  hvad 
pligtopfyldenhed  og  indvielse  betyder.  I  vil 
udvikle  evner  til  overbevisning,  som  vil  vel- 
signe jer  hele  livet. 

Jeres  ængstelighed,  jeres  frygt,  jeres  ge- 
nerthed vil  langsomt  forsvinde,  når  I  går 
frem  dristigt  og  med  overbevisning.  I  vil  læ- 
re at  arbejde  sammen  med  andre,  at  udvikle 
en  ånd  af  holdsamarbejde.  Den  nedbryden- 
de følelse  af  egoisme  vil  blive  erstattet  af  et 
ønske  om  at  tjene  andre.  I  vil  komme  Her- 
ren nærmere,  end  I  sandsynligvis  vil  komme 
under  nogen  andre  omstændigheder.  1  vil 
lære,  at  uden  Herrens  hjælp,  er  I  virkelig 
svage  og  ringe,  men  at  med  hans  hjælp  kan  I 
opnå  mirakler. 

1  vil  danne  vanen  at  være  flittig.  1  vil 
udvikle  et  talent  for  at  sætte  vanskelige  mål. 
I  vil  lære  at  arbejde  koncentreret.  Sikke  et 
fantastisk  grundlag  alt  dette  vil  være  i  jeres 
senere  uddannelse  og  arbejde.  To  år  vil  ikke 
være  spildt  tid.  Det  vil  være  nyerhvervede 
færdigheder. 

I  vil  velsigne  de  mennesker,  I  underviser, 
og  deres  efterkommere  efter  dem.  I  vil  vel- 
signe jeres  egen  tilværelse.  I  vil  velsigne  je- 
res familie,  som  vil  støtte  jer  og  bede  for  jer. 

Og  frem  for  alt  vil  der  af  alt  dette  komme 
den  inderlige  fred  i  jeres  hjerte,  ved  at  I  har 
tjent  jeres  Herre  trofast  og  godt.  Jeres  tjene- 
ste vil  blive  et  udtryk  for  tak  til  jeres  him- 
melske Fader. 

I  vil  lære  jeres  Forløser  at  kende  som  je- 
res bedste  ven  i  dette  liv  eller  i  evigheden.  I 
vil  forstå,  at  han  gennem  sit  sonoffer  har 
åbnet  vejen  til  evigt  liv  og  en  ophøjelse,  der 
langt  overgår  jeres  største  drømme. 

Hvis  I  tjener  trofast  og  godt  på  jeres  mis- 
sion, vil  I  blive  en  bedre  ægtefælle,  I  vil 
blive  en  bedre  far,  1  vil  blive  en  bedre  stude- 
rende, en  bedre  medarbejder  i  det  erhverv,  I 
vælger.  Kærlighed  er  det  centrale  i  missi- 
onering. Uselviskhed  er  helt  grundlæggen- 
de. Selvdisciplin  er  et  krav.  Bøn  åbner  dets 
reservoir  af  kraft. 

Og  beslut  jer  derfor  i  hjertet  i  dag,  mine 
kære  unge  brødre,  for  at  medtage  i  planen 
for  jeres  liv  at  tjene  i  Herrens  mark,  der  er 
rede  til  høsten,  som  missionær  for  Jesu  Kristi 
Kirke  af  Sidste  Dages  Hellige. 

Og  nu,  brødre,  går  jeg  videre  til  et  andet 
emne.  Missionsvirksomheden  drejer  sig  om 
at  sørge  for  frelsende  ordinanser  for  vor  Fa- 
ders levende  børn  over  hele  verden.  Tem- 
peltjeneste drejer  sig  primært  om  at  tjene  på 


Præsident  Gordon  B.  Hinckley  smiler  til 
konferencegæster  før  begyndelsen  af  et  møde. 


vegne  af  Guds  sønner  og  døtre,  som  har  pas- 
seret gennem  dødens  slør.  Gud  har  ingen 
personsanseelse.  Hvis  de  levende  blandt  alle 
nationer  fortjener  evangeliets  frelsende  or- 
dinanser, så  må  alle  tidligere  generationer 
også  fortjene  det. 

Vores  folk  kan  ikke  modtage  alle  evange- 
liets velsignelser,  medmindre  de  kan  modta- 
ge deres  egne  tempelordinanser  og  derefter 
gøre  disse  ordinanser  tilgængelige  for  deres 
afdøde  slægtninge  og  andre.  For  at  dette  kan 
ske,  må  der  være  templer  til  rådighed  for 
dem.  Dette  føler  jeg  meget  stærkt. 

Tilbage  i  1954,  før  jeg  blev  generalautori- 
tet, kaldte  præsident  McKay  mig  ind  på  sit 
kontor  og  fortalte  mig  om  den  planlagte  op- 
førsel af  templet  i  Schweiz.  Han  gav  mig 
opgaven  at  finde  en  måde,  hvorpå  tempelor- 
dinanser kunne  foregå  på  forskellige  sprog 
uden  at  mangedoble  antallet  af  tempeltjene- 
re. Siden  da  har  jeg  haft  meget  at  gøre  med 
disse  hellige  bygninger  og  ordinanserne,  der 
udføres  deri.  Vi  har  nu  47  templer  i  drift. 
Otte  af  disse  ligger  i  Utah,  16  i  andre  områ- 
der i  USA,  to  i  Canada,  og  21  uden  for 
Nordamerika.  28  af  de  47  er  blevet  indviet, 
siden  jeg  kom  ind  i  Det  Første  Præsident- 
skab i  1981.  Herudover  er  fire  blevet  gen- 
indviet  efter  omfattende  ombygninger.  Vi 
har  nu  yderligere  seks  under  opførelse,  pla- 
ceret i  American  Fork  og  Vernal  i  Utah,  St. 
Louis  i  Missiouri,  Hong  Kong,  Preston  i 
England  og  Bogota  i  Colombia. 

Derudover  har  vi  annonceret  syv  yderli- 
gere templer  i  Santo  Domingo  i  Den  Domi- 
nikanske Republik,  Madrid  i  Spanien,  Gua- 
yaquil  i  Ecuador,  Recife  i  Brasilien,  Cocha- 
bamba  i  Bolivia,  Nashville  i  Tennessee  og 
Hartford  i  Connecticut.  Og  vi  undersøger 
muligheden  for  et  i  Venezuela. 

Vi  har  efter  i  flere  år  at  have  forsøgt  at 
erhverve  en  passende  grund  i  Hartford-om- 
rådet,  hvor  Kirken  er  vokset  mærkbart  i  om- 
råderne nord  og  syd  herfor,  besluttet,  at  vi 
for  tiden  ikke  vil  bygge  et  tempel  umiddel- 
bart i  nærheden  af  Hartford,  men  vi  vil  i 
stedet  bygge  et  omkring  Boston  i  Massachu- 
setts og  et  andet  i  White  Plains  i  New  York. 
Der  vil  med  andre  ord  komme  to  templer  til 
at  betjene  medlemmerne,  hvor  det  oprinde- 
ligt var  planlagt,  at  et  var  nok.  Vi  har  smuk- 
ke grunde  disse  to  nye  steder. 

Vi  undskylder  over  for  de  trofaste  hellige 
i  Hartford-området.  Vi  ved,  at  I  vil  blive 
skuffede  over  denne  bekendtgørelse.  I  ved, 
at  vi  og  jeres  lokale  ledere  har  tilbragt  utalli- 
ge timer  med  at  søge  efter  et  passende  sted, 
der  kunne  betjene  de  hellige  i  New  York  og 
New  England.  Selv  om  vi  er  meget  kede 
over  at  skuffe  medlemmerne  i  Hartford-om- 
rådet, er  vi  overbevist  om,  at  vi  er  blevet 
ledt  til  den  nuværende  beslutning,  og  at 
templerne  vil  blive  placeret  sådanne  steder, 
at  jer,  der  bor  i  Hartford-området,  ikke  vil  få 
for  langt  at  køre. 


Vi  arbejder  desuden  på  seks  yderligere 
tempelgrunde.  Det  er  et  meget  ambitiøst 
program. 

Jeg  har  et  brændende  ønske  om,  at  et 
tempel  kan  placeres,  så  sidste  dages  hellige 
over  hele  verden  har  rimelig  adgang  til  et 
tempel.  Men  vi  kan  ikke  gøre  det  hurtigere. 
Vi  forsøger  at  placere  hvert  tempel  et  godt 
sted,  hvor  der  vil  være  gode  naboer  i  en 
længere  tidsperiode.  Ejendomspriserne  i  så- 
danne nabolag  er  normalt  høje.  Det  er  mere 
kompliceret  at  bygge  et  tempel  end  en  al- 
mindelig kirkebygning  eller  stavscenter.  Det 
bliver  bygget  i  en  højere  arkitektonisk  stan- 
dard. Det  tager  længere  og  koster  mere.  Ar- 
bejdet går  omtrent  så  hurtigt,  som  vi  kan 
klare. 

Det  er  min  stadige  bøn,  at  det  på  en  eller 
anden  måde  er  muligt  at  fremskynde  det,  så 
flere  af  vore  medlemmer  kan  få  lettere  ad- 
gang til  Herrens  hellige  hus. 

Brigham  Young  sagde  engang,  at  hvis  de 
unge  virkelig  forstod  velsignelserne  ved  et 
tempelægteskab,  ville  de  gå  hele  vejen  til 
England,  hvis  det  var  nødvendigt  (se]oumal 
ofDiscourses,  vol.  11:118).  Vi  håber,  at  de  ikke 
vil  få  brug  for  at  gå  bare  noget,  der  ligner. 

Disse  enestående  og  vidunderlige  byg- 
ninger og  de  ordinanser,  der  bliver  udført 
deri,  repræsenterer  det  højeste  i  vores  tilbe- 
delse. Disse  ordinanser  bliver  de  mest  dyb- 
sindige udtryk  for  vores  teologi.  Jeg  opfor- 
drer vore  medlemmer  overalt,  med  al  den 
overtalelse,  jeg  kan  præstere,  til  at  leve  vær- 
digt til  at  have  en  tempelanbefaling,  til  at  få 
en  og  betragte  den  som  et  værdifuldt  aktiv, 
og  til  at  gøre  en  større  indsats  for  at  tage  til 
Herrens  hus  og  få  del  i  den  ånd  og  de  velsig- 
nelser, de  får  der.  Jeg  er  overbevist  om,  at 
hver  eneste  mand  eller  kvinde,  som  tager  til 
templet  i  en  oprigtig  ånd  og  i  tro,  forlader 
Herrens  hus  som  en  bedre  mand  eller  kvin- 
de. Der  er  behov  for  stadig  forbedring  i  alles 
tilværelse.  Der  er  behov  for  med  mellemrum 
at  forlade  verdens  støj  og  tumult  og  træde 
inden  for  murene  i  Guds  hellige  hus  og  der 
mærke  hans  Ånd  i  omgivelser  af  hellighed 
og  fred. 

Hvis  hver  eneste  mand  i  denne  Kirke, 
som  er  blevet  ordineret  til  Det  Melkisedeks- 
ke  Præstedømme,  ville  gøre  sig  værdig  til  at 
have  en  tempelanbefaling  og  derpå  ville  ta- 
ge til  Herrens  hus  og  forny  sine  pagter  i 
oprigtighed  for  Gud  og  vidnerne,  ville  vi 
blive  et  bedre  folk.  Der  ville  være  næsten 
eller  slet  ingen  utroskab  blandt  os.  Skilsmis- 
ser ville  næsten  fuldstændig  forsvinde.  Så 
megen  hjertekval  og  hjertesorg  ville  blive 
undgået.  Der  ville  være  langt  større  fred  og 
kærlighed  og  lykke  i  vore  hjem.  Der  ville 
være  færre  grædende  hustruer  og  færre  græ- 
dende børn.  Der  ville  være  et  større  mål  af 
påskønnelse  og  gensidig  respekt  blandt  os. 
Og  jeg  er  overbevist  om,  at  Herren  ville  smi- 
le med  større  velvilje  til  os. 

Nuvel,  brødre,  jeg  har  et  emne  mere,  før 
jeg  afslutter,  og  hvis  jeg  overskrider  tiden 
lidt,  håber  jeg,  at  I  vil  undskylde  mig. 

Jeg  ønsker  til  Kirkens  præstedømme  at 
præsentere  min  vurdering  af  den  nuværen- 
de tilstand  i  denne  store  organisation,  som 
vi  hver  især  er  en  del  af,  og  som  vi  alle  har 
en  interesse  i.  Jeg  mener,  at  I  har  ret  til  at 
høre  en  sådan  rapport  fra  tid  til  anden. 

Jeg  er  taknemmelig  over  at  kunne  sige,  at 
Kirken  er  i  en  god  tilstand.  Den  er  sund. 
Den  vokser  i  antal.  Ved  udgangen  af  1994 
var  vores  medlemstal  på  9.025.000,  en  til- 
gang på  300.730  i  det  forløbne  år. 

Det  betyder,  at  vi  føjer  en  million  nye 
medlemmer  til  på  tre  et  halvt  år,  og  jeg  er 
sikker  på,  at  denne  fremdrift  vil  stige.  Kir- 
ken ekspanderer  geografisk  set  over  hele 
verden.  Jeg  mener,  at  den  bliver  ledet  godt, 
men  vi  står  ikke  uden  problemer.  Alt  for 
mange  af  vore  medlemmer  driver  ud  i  inak- 
tivitet. Alt  for  mange  efterlever  ikke  evan- 
geliets principper.  Men  på  trods  af  alt  det, 
har  vi  grund  til  at  glæde  os  over  det,  der  sker. 

Kirken  har  ingen  gæld.  Jeg  uddyber  det 
med,  at  vi  har  nogle  købskontrakter  ved  køb 
af  ejendomme,  hvor  sælgerne  insisterer  på 
betaling  over  en  periode.  Der  er  ressourcer, 
der  sikrer,  at  disse  kontrakter  vil  blive  dæk- 
ket ind,  når  tiden  kommer. 

I  vore  få  erhvervsforetagender  er  der  no- 
gen gæld,  der  bliver  brugt  som  ledelsesred- 
skab.  Men  gældsgraden  i  forhold  til  aktiver 
er  misundelsesværdig  for  direktører  i  enhver 
større  organisation. 

Kirken  har  brugt  mindre  end  sine  ind- 
tægter, og  det  vil  fortsat  ske.  Jeg  er  dybt  tak- 
nemmelig for  tiendeloven.  For  mig  er  den  er 
et  stadigt  gentagende  mirakel.  Den  er  gjort 
mulig  gennem  medlemmernes  tro.  Det  er 
Herrens  måde  at  finansiere  arbejdet  i  sit  rige. 

Den  er  så  enkel  og  ligetil.  Den  består  af 
30  ord,  der  står  i  afsnit  1 19  i  Lære  &  Pagter. 
Hvilken  kontrast  til  de  uhåndterlige,  kom- 
plekse og  vanskelige  skatteregler,  vi  som 
borgere  lever  med. 

Der  er  ingen  tvang  til  at  betale  tiende,  ud 
over  Herrens  befaling,  og  det  bliver  selvføl- 
gelig den  bedste  af  alle  grunde.  Dette  er  den 
eneste  store  organisation,  som  jeg  kender, 
der  ikke  fra  sine  medlemslister  fjerner  dem, 
der  ikke  betaler  det,  der  kan  anses  som  deres 
kontingent. 

Betaling  af  tiende  omfatter  en  overbevis- 
ning om  sandheden  af  princippet. 

Vi  ved,  at  disse  midler  er  hellige.  Vi  har 
et  tungt  ansvar  for  at  bruge  dem  omhygge- 
ligt og  klogt.  Jeg  har  før  sagt,  at  jeg  på  en 
hylde  i  mit  kontor  opbevarer  en  ægte  mønt, 
enkens  skærv  (den  er  for  lille  til,  at  I  kan  se 
den,  men  den  er  der  alligevel),  som  jeg  for 
længe  siden  fik  af  bror  David  B.  Galbraith, 
der  dengang  var  præsident  for  Kirkens  gren  i 
Jerusalem.  Jeg  gemmer  den  som  en  påmin- 
delse om  det  offer,  den  repræsenterer.  At  det 


både  drejer  sig  om  enkens  indviede  midler 
og  den  velhavendes  offer.  Jeg  takker  alle, 
som  lever  ærligt  i  forhold  til  Herren  ved 
betale  Ise  af  deres  tiende  og  offergaver.  Men 
jeg  ved,  at  I  ikke  behøver  at  blive  takket. 
Jeres  vidnesbyrd  om  guddommeligheden  af 
denne  lov  og  om  velsignelserne,  der  følger 
overholdelse  deraf,  er  lige  så  stærkt  som  mit 
vidnesbyrd. 

Ikke  alene  er  vi  fast  besluttet  på  at  bruge 
mindre,  end  vi  får  ind  i  Kirken,  men  hvert 
år  overfører  vi  en  del  af  det  årlige  budget  til 
Kirkens  reserver.  Vi  gør  blot  det,  vi  har  fore- 
slået, at  alle  familier  gør.  Skulle  der  komme 
en  tid  med  økonomiske  vanskeligheder,  hå- 
ber vi  at  have  midlerne  til  at  klare  stormen. 

Vi  anerkender  betydningen  af  at  yde  fri- 
villig tjeneste  til  at  bringe  Kirken  program- 
mer fremad.  Vi  har  en  veritabel  hær  af  trofa- 
ste mennesker,  som  frit  giver  af  deres  tid  til 
at  bistå  i  værket.  Vores  personaleafdeling 
angiver,  at  der  er  96.484  af  disse  frivillige, 
som  tjener  nu.  De  svarer  til  omkring  10.000 
fuldtidsansatte,  og  deres  tjeneste  har  en  årlig 
værdi  af  $  360.000.000.  De  arbejder  som 
missionærer  eller  frivillige  i  Kirkens  Uddan- 
nelses System,  i  vores  slægtshistoriske  orga- 
nisation, i  templerne  og  i  forskellige  andre 
afdelinger  og  kontorer  i  Kirken.  Vi  er  dybt 


taknemmelige  og  i  stor  gæld  til  dem  for  deres 
formidable  bidrag.  Jeg  er  overbevist  om,  at 
Herren  har  behag  i  deres  indviede  tjeneste. 

Vores  program  med  religiøs  uddannelse 
på  hverdage  går  fremad.  Overalt,  hvor  Kir- 
ken er  organiseret,  bliver  seminar  sat  i  gang. 
På  samme  måde  yder  vores  institutprogram 
en  vidunderlig  indsats  for  unge  i  college- 
eller universitetsalderen.  I  dette  skoleår 
1995-1996  er  der  over  583.000  studerende 
indskrevet  i  seminar  eller  institut.  Mange  af 
jer  unge  mænd,  som  er  her  i  aften  -  jeg  vil 
påstå  næsten  hver  eneste  -  har  nydt  gavn  af 
dette  vidunderlige  program  i  Kirken.  Jeg  vil 
gerne  bede  alle,  blot  et  øjeblik,  som  er  ind- 
skrevet i  seminar  eller  institut,  om  at  rejse 
sig.  Se  bare!  Det  siger  det  hele!  Mange  tak. 

Vi  håber,  at  alle,  der  har  adgang  til  disse 
programmer,  vil  benytte  sig  af  det.  Kund- 
skab om  evangeliet  vil  tage  til,  tro  vil  blive 
styrket,  og  I  vil  nyde  dejlige  bekendtskaber 
og  venskaber  med  andre,  der  er  som  jer. 

Jeg  tænker  på  profeten  Josephs  kamp  for 
at  få  den  første  udgave  af  Mormons  Bog  ud. 
Der  var  5.000  eksemplarer  i  den  førsteudga- 
ve, og  trykningen  var  kun  mulig  på  grund  af 
Martin  Harris'  gavmildhed.  Det  kan  måske 
interessere  jer  at  høre,  at  der  sidste  år  blev 
fordelt  3.742.629  eksemplarer  af  Mormons 

Bog.  Hele  eller  væsentlige  dele  af  bogen 
bliver  trykt  på  85  sprog.  Vi  oversvømmer 
måske  ikke  jorden  med  Mormons  Bog,  som 
præsident  Benson  opfordrede  os  til,  men 
tillad  mig  at  sige,  at  det  ikke  er  en  lille  sag 
at  fordele  3  3/4  million  eksemplarer  på  et 
enkelt  år. 

Det  var  mit  privilegium  at  præsidere 
over  Kirkens  stav  nr.  150,  som  blev  dannet 
i  1945,  1 15  år  efter  Kirken  blev  organiseret. 
Nu,  netop  50  år  senere,  er  der  2.101  af  Zi- 
ons  stave.  772  nye  ward  og  grene  blev  orga- 
niseret i  1994,  hvilket  bragte  totalen  ved 
udgangen  af  1994  op  på  21.774  ward  og 
grene.  Det  bør  være  åbenlyst  for  alle,  hvor- 
for vi  må  bygge  så  mange  nye  bygninger, 
hvor  vi  kan  huse  vore  medlemmer  til  guds- 
tjeneste og  undervisning.  Vi  har  i  øjeblik- 
ket 375  nye  bygninger  under  opførsel.  De 
bliver  stadig  dyrere  at  bygge.  Vi  håber,  at  I 
vil  passe  godt  på  dem.  Til  jer  unge  mænd 
kommer  jeg  med  en  særlig  opfordring  om, 
at  I  på  dette  område  gør  alt,  hvad  I  kan.  Vi 
ønsker  disse  faciliteter  brugt  til  de  formål, 
de  er  bygget  til,  men  vi  ønsker  dem  ikke 
misbrugt.  Lys  og  varme  koster  mange  penge. 
Sluk  lyset,  når  bygningerne  ikke  bruges.  Ef- 
terlad ikke  noget  affald  omkring  dem.  Hold 
grunden  pæn  og  attraktiv.  Hver  gang  man 
ser  en  af  vore  bygninger,  bør  den  fortælle 
de  forbipasserende:  »De  mennesker,  som 
tilbeder  her,  er  mennesker,  som  tror  på  ren- 
lighed, orden,  skønhed  og  respektabilitet.« 

Jeg  har  allerede  talt  til  jer  om  det  stigen- 
de antal  templer.  Således  gælder  det  alle 
sider  af  organisationen.  Jeg  ser  en  strålende 
fremtid  forude.  Jeg  ser  ikke  bort  fra  kends- 
gerningen, at  vi  vil  møde  problemer.  Dette 
værk  har  altid  mødt  problemer.  Modstan- 
deren arbejder  fortsat  imod  det. 

Men  vi  vil  gå  fremad  ligesom  dem,  der  er 
gået  før  os,  er  gået  fremad.  Hver  eneste 
mand  og  dreng  inden  for  min  stemmes  ræk- 
kevidde i  aften  har  ansvaret  for  at  bistå  i 
dette  store  værk  med  at  række  ud  og  vokse 
sig  stærkere. 

Brødre,  tak  for  jeres  tro.  Tak  for  jeres 
hengivenhed.  Vi  er  opmærksomme  på  den 
store  tillid  1  viser  os.  Vi  er  opmærksom  på 
den  store  tillid,  Herren  har  vist  os.  Og  han 
har  på  samme  måde  vist  tillid  til  hver  ene- 
ste af  jer,  som  bærer  hans  guddommelige 
præstedømme. 

Som  jeg  har  sagt  før,  så  er  vi  alle  i  samme 
båd.  Vi  har  alle  del  i  opbyggelsen  af  dette 
rige.  Det  er  vidunderligt  og  meget  tilfreds- 
stillende at  vide,  at  vi  hver  især  kan  gøre 
noget  for  at  styrke  dette,  den  Almægtiges 
værk. 

Det  er  sandt.  Det  er  vor  Faders  værk. 
Det  er  vor  Forløsers  Kirke.  Præstedømmet, 
som  vi  bærer,  er  virkeligt  og  meget  dyre- 
bart. Jeg  efterlader  jer  mit  vidnesbyrd,  min 
kærlighed,  min  velsignelse  og  min  taknem- 
melighed i  Jesu  Kristi  navn.  Amen. 


Mødet  søndag  formiddag 

Den  1 .  oktober  1 995 


Tålmodighed 

-  en  himmelsk  dyd 


Præsident  Thomas  S.  Monson 
Førsterådgiver  i  Det  Første  Præsidentskab 


Vores  problem  er,  at  vi  ofte  forventer  øjeblikkelige  løsninger  på  sådanne  udfordringer, 
fordi  vi  glemmer,  at  den  himmelske  dyd  tålmodighed  tit  er  nødvendig. 


Livet  er  fuld  af  vanskeligheder,  nogle  små 
og  andre  mere  alvorlige.  Der  synes  at  være 
et  uudtømmeligt  lager  af  prøvelser  til  alle. 
Vores  problem  er,  at  vi  ofte  forventer  øje- 
blikkelige løsninger  på  sådanne  udfordrin- 
ger, fordi  vi  glemmer,  at  den  himmelske  dyd 
tålmodighed  tit  er  nødvendig. 

De  råd,  vi  hørte  i  vores  ungdom,  er  stadig 
aktuelle  og  burde  følges.  »Klap  nu  lige  he- 
sten«, »Spis  brød  til«,  »Tag  den  med  ro«, 
»Hav  nu  ikke  så  travlt«,  »Følg  reglerne«  og 
»Vær  forsigtig«  er  mere  end  bare  banale 
floskler.  De  er  udtryk  for  velment  vejledning 
og  erfaringens  visdom. 

En  bil  fuld  af  unge  mennesker,  der  tanke- 
løst og  ubesindigt  kører  vildt  ned  ad  en  sno- 
et og  farlig  bjergvej  kan  pludselig  komme  ud 
af  kontrol,  så  vognen  med  dens  dyrebare  last 
kører  ud  over  kanten  og  styrter  ned.  Det 
ender  ofte  med  invaliditet,  måske  for  tidlig 
død  og  sorg  hos  familien. 

O,  I  dyrebare  unge  mennesker,  giv  livet 
en  chance.  Lær  tålmodighedens  dyd. 

I  tider  med  sygdom  og  smerte  er  der  brug 
for  tålmodighed.  Hvis  det  eneste  fuldkomne 
menneske,  som  nogensinde  har  levet  - 
nemlig  Jesus  fra  Nazaret  -  måtte  udholde 
svære  lidelser,  hvordan  kan  da  vi,  som  langt 
fra  er  fuldkomne,  forvente  at  slippe  fri  fra 
sådanne  udfordringer? 

Hvem  kan  tælle  den  store  skare  af  ensom- 
me, ældre  og  hjælpeløse  -  de,  der  føler  sig 
forladt  af  livets  karavane,  mens  den  ubarm- 
hjertigt bevæger  sig  fremad  og  forsvinder  i 
horisonten.  De  der  funderer,  undrer  sig  og 
nærer  tvivl,  mens  de  står  alene  tilbage  med 
deres  tanker.  Tålmodighed  kan  være  en  nyt- 
tig ledsager  i  sådanne  svære  stunder. 

Af  og  til  besøger  jeg  plejehjem,  hvor  man 
finder  megen  trængsel.  Da  jeg  deltog  i  et 
kirkemøde  på  sådan  et  plejehjem,  fik  jeg  øje 
på  en  ung  pige,  som  skulle  spille  violin  for  at 
opmuntre  de  fremmødte.  Hun  fortalte  mig, 


For  nylig  traf  jeg  en  gammel  ven,  som 
jeg  ikke  havde  set  i  lang  tid.  Han  hilste 
mig  med  ordene:  »Nå,  hvordan  har 
livet  så  behandlet  dig?«  Jeg  kan  ikke  huske 
præcis,  hvad  jeg  svarede,  men  hans  tanke- 
vækkende spørgsmål  fik  mig  til  at  tænke  på 
mine  mange  velsignelser  og  min  taknemlig- 
hed for  selve  livet  og  for  privilegiet  og  mu- 
ligheden for  at  tjene.  Til  tider  kan  det  sam- 
me spørgsmål  få  et  uventet  svar.  For  nogle  år 
siden  deltog  jeg  i  en  stavskonference  i  Texas. 
Stavspræsidenten  hentede  mig  i  lufthavnen, 
og  mens  vi  kørte  ind  til  stavscentret,  spurgte 
jeg:  »Hvordan  går  det  så,  præsident?« 

Han  svarede:  »Jeg  ville  ønske,  at  du  hav- 
de spurgt  mig  om  det  for  en  uge  siden,  for 
denne  uge  har  været  lidt  for  begivenhedsrig. 
I  fredags  blev  jeg  fyret  fra  mit  arbejde,  i  mor- 
ges fik  min  kone  bronkitis  og  her  til  efter- 
middag blev  vores  hund  kørt  ihjel.  Men 
bortset  fra  det,  så  går  det  vel  meget  godt.« 

at  hun  var  nervøs  og  håbede,  at  hun  kunne 
gøre  sit  bedste.  Mens  hun  spillede,  var  der 
en,  der  sagde:  »Hvor  er  du  dog  køn,  og  hvor 
spiller  du  godt.«  Buens  leg  på  de  spændte 
strenge  og  den  unge  piges  elegante  fingerbe- 
vægelser syntes  at  blive  inspireret  af  den 
spontane  bemærkning.  Hun  spillede  vidun- 
derligt. 

Bagefter  lykønskede  jeg  hende  og  hendes 
dygtige  akkompagnatør.  De  sagde:  »Vi  kom 
her  for  at  opmuntre  de  svage,  syge  og  gamle. 
Vores  frygt  forsvandt,  mens  vi  spillede.  Vi 
glemte  vores  egne  sorger  og  bekymringer.  Vi 
har  måske  nok  opmuntret  dem,  men  de  har 
virkelig  inspireret  os.« 

Sommetider  er  rollerne  byttet  om.  Det 
var  den  kære  og  elskede  Wendy  Bennion  fra 
Salt  Lake  City  et  godt  eksempel  på.  I  forgårs 
forlod  hun  stille  dette  jordiske  liv  og  vendte 
tilbage  »til  den  Gud,  som  gav  (hende)  livet« 
(Alma  40:11).  Hun  havde  i  over  fem  år 
kæmpet  mod  kræften.  Hun  var  altid  munter, 
altid  parat  til  at  hjælpe  andre  og  tabte  aldrig 
modet.  Hendes  smittende  smil  drog  folk  til 
hende,  som  en  magnet  drager  jernspåner  til 
sig.  Mens  Wendy  lå  syg  med  mange  smerter, 
fik  hun  besøg  af  en  veninde,  der  følte  sig 
deprimeret  over  sine  egne  problemer.  Nancy, 
Wendys  mor,  som  vidste,  at  Wendy  havde 
mange  smerter,  syntes,  at  veninden  blev  lidt 
for  længe.  Da  veninden  var  gået,  spurgte 
hun,  hvorfor  Wendy  havde  ladet  hende  bli- 
ve så  længe,  når  hun  nu  selv  havde  så  mange 
smerter.  Wendy  svarede:  »Det  jeg  gjorde  for 
min  veninde  betød  langt  mere  end  de  smer- 
ter, jeg  havde.  Hvis  jeg  kan  hjælpe  hende,  så 
er  det  rigeligt  smerterne  værd.«  Hendes 
holdning  minder  om  ham,  der  bar  verdens 
sorger,  som  tålmodigt  led  frygtelige  smerter 
og  skuffelser,  men  som,  med  blide  skridt  fra 
sine  sandalbeklædte  fødder,  trådte  hen  til 
manden,  som  havde  været  blind  fra  fødslen 
og  gjorde  ham  seende.  Han  gik  hen  til  den 
sørgende  enke  fra  Nain  og  opvækkede  hen- 
des søn  fra  de  døde.  Han  travede  op  ad 
Golgatas  stejle  skrænt,  bærende  på  sit  eget 
frygtelige  kors,  uden  at  ænse  de  spottende  og 
hånende  tilråb,  som  fulgte  ham.  For  han 
havde  et  stævnemøde  med  sin  guddommelig 
skæbne.  Han  opsøger  os,  hver  enkelt  af  os, 
med  sine  lærdomme.  Han  opmuntrer  og  in- 
spirerer til  at  gøre  godt.  Han  gav  sit  dyrebare 
liv,  for  at  graven  ikke  skulle  have  nogen  sejr 
eller  døden  nogen  brod,  så  vi  kunne  få  det 
evige  liv  som  gave. 

Denne  lidelsernes  mand,  kendt  med  syg- 
dom, blev  taget  ned  fra  korset  og  lagt  i  en 
lånt  grav,  opstod  om  morgenen  den  tredje 
dag.  Hans  opstandelse  blev  opdaget  af  Maria 
og  den  anden  Maria,  da  de  kom  ud  til  gra- 
ven. Den  store  sten  foran  indgangen  var  rul- 
let bort.  To  engle  i  hvide  klæder,  som  stod 
derinde,  spurgte:  »Hvorfor  leder  I  efter  den 
levende  blandt  de  døde?  Han  er  ikke  her, 
han  er  opstået.«1 


Paulus  skrev  til  hebræerne:  »Så  lad  da 
også  os,  som  har  så  stor  en  sky  af  vidner 
omkring  os,  frigøre  os  for  enhver  byrde  og 
for  synden,  som  så  let  omklamrer  os,  og  hol- 
de ud  i  det  løb,  der  ligger  foran  os.«2 

Muligvis  har  der  aldrig  været  udvist  stør- 
re tålmodighed  end  den,  som  Job  udviste, 
han,  som  i  Bibelen  beskrives  som  en  retsin- 
dig og  retskaffen  og  gudfrygtig  mand,  der 
holdt  sig  fra  det,  der  var  ondt.3  Han  var 
velsignet  med  rigdom  i  overflod.  Satan  fik 
tilladelse  af  Herren  til  at  friste  Job.  Og  stor 
var  Jobs  elendighed,  frygtelige  var  hans  tab 
og  forpint  var  hans  liv.  Da  hans  hustru  op- 
fordrede ham  til  at  forbande  Gud  og  dø, 
viste  Jobs  svar  hans  tro:  »Dog  ved  jeg,  at 
min  løser  lever,  til  sidst  skal  han  stå  frem  på 
jorden.  Når  min  hud  er  skrællet  af,  når  mit 
kød  er  tæret  bort,  skal  jeg  skue  Gud.«4  Hvil- 
ken tro,  hvilket  mod,  hvilken  tillid.  Job  mi- 
stede sine  ejendele  -  alle  sammen.  Job  mi- 
stede sit  helbred  -  fuldstændig.  Job  ærede 
den  tillid,  der  var  blevet  vist  ham.  Job  var 
tålmodigheden  selv.  En  anden,  som  udviste 
tålmodighedens  dyd,  var  profeten  Joseph 
Smith.  Efter  sin  guddommelige  oplevelse  i 
den  såkaldte  »hellige  lund«,  hvor  Faderen 
og  Sønnen  viste  sig  for  ham,  måtte  han  ven- 
te. Endelig,  efter  at  Joseph  havde  lidt  for  sin 
tro  i  over  tre  år,  viste  englen  Moroni  sig  for 
ham.  Og  så  fulgte  mere  venten  og  tålmodig- 
hed. Lad  os  huske  på  det  råd,  som  findes  hos 
Esajas:  »For  jeres  planer  er  ikke  mine  planer, 


og  jeres  veje  er  ikke  mine  veje,  siger  Herren; 
for  så  højt  som  himlen  er  over  jorden,  er 
mine  veje  højt  over  jeres  veje  og  mine  pla- 
ner over  jeres  planer.«5 

I  vores  forjagede  og  hektiske  verden  kun- 
ne vi  med  fordel  søge  tilbage  til  gamle  dage 
og  lære  den  lektie,  som  vi  lærte,  da  vi  skulle 
over  farlige,  trafikerede  veje.  »Stop,  se  og 
lyt«  lød  tidens  feltråb.  Kan  vi  ikke  anvende 
det  i  dag?  Stop  op  på  undergangens  vej.  Se 
op  til  himlen  efter  hjælp.  Lyt  efter  hans  ind- 
bydelse: »Kom  til  mig,  alle  I,  som  slider  jer 
trætte  og  bærer  tunge  byrder,  og  jeg  vil  give 
jer  hvile.«  Han  vil  lære  os  sandheden  af  det 
smukke  digt: 

Livet  er  ægte!  Livet  er  alvor! 
Og  graven  er  ikke  det  sidste  stop. 
Nok  skal  legemet  blive  til  støv, 
Men  ånden,  den  søger  højere  op 7 

Vi  vil  erfare,  at  enhver  af  os  er  dyrebar  i 
vores  ældre  bror,  Jesu  Kristi  øjne.  Han  elsker 
os  inderligt.  Hans  liv  er  et  fuldendt  eksem- 
pel på  en,  som  er  plaget  af  sorg  og  skuffelser, 
men  som  ikke  desto  mindre  var  eksemplet 
på,  hvordan  man  glemmer  sig  selv  og  tjener 
andre.  Den  gamle  børnesang  genlyder  stadig: 

Ja,  Jesus  elsker  mig! 
Ja,  Jesus  elsker  mig! 
Ja,  Jesus  elsker  mig! 
Det  står  i  Bibelen! 


Tre  af  de  over  220  frivillige  dørvogtere,  som  var  i  funktion  på  Tempelpladsen  i  konferenceweekenden. 

Og  det  står  i  Mormons  Bog,  og  i  Lære  og 
Pagter,  og  i  Den  Kostelige  Perle.  Lad  skrif- 
terne vejlede  jer,  så  vil  I  aldrig  flakke  rundt 
uden  mål  og  med. 

Der  er  dem,  som  i  dag  er  arbejdsløse,  pen- 
geløse og  modløse.  Deres  liv  er  plaget  af  sult 
og  skuffelserne  følger  dem.  Men  hjælpen  er 
der  -  ja,  der  er  mad  til  de  sultne,  tøj  til  de 
nøgne  og  husly  til  de  hjemløse. 

Tusinder  af  tons  udleveres  hver  uge  fra 
vores  Kirkes  forrådshuse  -  det  gælder  mad, 
tøj,  hospitalsudstyr  og  forsyninger  til  jordens 
fjerneste  afkroge  og  til  tomme  køkkenskabe 
og  nødlidende  mennesker  lidt  tættere  på  os. 

Jeg  har  set  den  motivation,  som  får  travle 
og  dygtige  tandlæger  og  læger  til  regelmæs- 
sigt at  forlade  deres  praksis  og  bruge  deres 
færdigheder  på  dem,  der  har  brug  for  hjælp. 
De  rejser  til  fjerne  egne  for  at  operere  gane- 
spalter, rette  deforme  knogler  og  helbrede 
syge  legemer  -  alt  sammen  af  kærlighed  til 
Guds  børn.  De  syge,  som  tålmodigt  har  ven- 
tet på  lægehjælp,  bliver  velsignet  af  disse 
»engle  i  forklædning«. 

Jeg  ville  oprigtigt  ønske,  at  I  kunne  flyve 
med  mig  til  det  østlige  Tyskland,  hvor  jeg 
var  i  sidste  måned.  Mens  vi  kørte  på  deres 
autobahn,  tænkte  jeg  på  dengang  for  27  år 
siden,  hvor  jeg  på  de  samme  motorveje  kun 
så  lastbiler  med  bevæbnede  soldater  og  poli- 


tifolk. Overalt  halede  gøende  hunde  i  deres 
lænker,  og  stikkerne  lurede  på  gaderne. 
Dengang  var  frihedens  flammet  næsten  døet 
bort.  En  skammens  mur  sprang  op,  og  jern- 
tæppet sænkede  sig.  Håbet  blev  næsten 
knust.  Men  livet,  det  dyrebare  liv,  fortsatte  i 
tro,  uden  tvivl.  Tålmodig  venten  var  påkræ- 
vet. Hver  sidste  dages  helligs  liv  var  præget 
af  en  fast  tillid  til  Gud. 

Da  jeg  første  gang  var  på  besøg  bag  mu- 
ren, levede  vores  medlemmer  i  frygt,  mens 
de  stræbte  efter  at  gøre  deres  pligt.  Jeg  så 
tomme,  fortvivlede  ansigtsudtryk  hos  folk  på 
gaden,  men  vores  medlemmer  udstrålede 
varm  og  smuk  kærlighed.  Det  hus  i  Gorlitz, 
som  vi  holdt  møde  i,  var  fuld  af  skudhuller 
fra  krigens  tid,  men  indvendig  havde  leder- 
ne med  kærlig  omsorg  skabt  skønhed  og 
renhed  i  en  ellers  grim  og  snavset  bygning. 
Kirken  havde  overlevet  både  krigen  og  den 
kolde  krig,  som  fulgte  efter.  De  helliges  sang 
opmuntrede  os  alle.  De  sang  den  gamle  søn- 
dagsskolesang: 

Synes  prøvelserne  svære,  giv  ej  op. 

Er  det  hele  tungt  at  bære,  giv  ej  op. 

Hvis  du  lider  sorg  og  klage 

skal  der  komme  bedre  dage 

når  vi  bærer  høsten  ind,  giv  ej  op! 

Græd  blot  ikke,  mens  du  slider 
og  det  værker  i  din  krop. 
Der  skal  komme  bedre  tider 
til  dem,  der  ej  giver  op!9 

Deres  oprigtighed  rørte  mig  dybt.  Deres  fat- 
tigdom gjorde  mig  ydmyg.  De  havde  så  lidt. 
Mit  hjerte  fyldtes  af  sorg  over,  at  de  ikke 
havde  nogen  patriark.  De  havde  ingen  ward 
eller  stave,  kun  grene.  De  kunne  ikke  mod- 
tage templets  velsignelser,  hverken  begavel- 
se eller  besegling.  I  lang  tid  havde  de  ikke 
haft  besøg  fra  Kirkens  hovedsæde.  Medlem- 
merne måtte  ikke  rejse  ud  af  landet.  Og  dog 
stolede  de  på  Herren  af  hele  deres  hjerte,  og 
de  forlod  sig  ikke  på  deres  egen  forstand.  De 
anerkendte  hans  hånd  i  alle  ting,  og  han 
vejledte  dem.10  Jeg  stod  ved  talerstolen,  og 
med  tårer  i  øjnene  og  en  stemme  der  dirrede 
af  bevægelse,  lovede  jeg  disse  mennesker: 
»Hvis  I  vil  forblive  trofaste  over  for  Herrens 
befalinger,  vil  1  modtage  alle  de  velsignelser, 
som  medlemmer  i  andre  lande  nyder.« 

Da  jeg  den  aften  indså,  hvad  jeg  havde 
lovet,  faldt  jeg  på  knæ  og  bad:  »Himmelske 
Fader,  jeg  er  ude  i  din  sags  tjeneste.  Dette  er 
din  Kirke.  Jeg  har  udtalt  ord,  som  ikke  kom 
fra  mig  selv,  men  fra  dig  og  din  Søn.  Vil  du 
derfor  opfylde  det  løfte  for  disse  ædle  men- 
nesker.« Ordene  fra  Salmernes  Bog  dukkede 
op  i  mit  sind:  »Stands  og  forstå,  at  jeg  er 
Gud.«11  Den  himmelske  dyd  tålmodighed 
var  påkrævet. 

Lidt  efter  lidt  blev  løftet  opfyldt.  Først 
blev  der  ordineret  patriarker,  så  blev  der 


trykt  kursusmaterialer.  Der  blev  oprettet 
ward  og  organiseret  stave.  Kirkebygninger 
og  stavscentre  blev  påbegyndt,  fuldført  og 
indviet.  Og  så  det  største  mirakel  af  alle,  der 
blev  givet  tilladelse  til  at  opføre  et  tempel, 
og  dette  blev  bygget  og  indviet.  Endelig,  ef- 
ter 50  års  fravær,  fik  fuldtidsmissionærerne 
lov  til  at  komme  ind  i  landet,  og  de  lokale 
unge  fik  lov  at  tjene  andre  steder  i  verden. 
Og  som  Jerikos  mure  smuldrede  Berlinmu- 
ren og  friheden,  og  det  deraf  følgende  an- 
svar, vendte  tilbage. 

Alle  de  dyrebare  løfter,  som  blev  givet  25 
år  tidligere,  var  blevet  opfyldt,  bortset  fra  ét. 
Den  lille  by,  Gorlitz,  hvor  løftet  blev  givet, 
havde  stadig  ikke  sin  egen  kirkebygning.  Nu 
blev  selv  den  drøm  til  virkelighed.  Bygnin- 
gen blev  godkendt  og  opført.  Dagen  for  ind- 
vielsen oprandt.  For  blot  en  måned  holdt 
søster  Monson  og  jeg,  sammen  med  ældste 
og  søster  Dieter  Uchtdorf,  en  indvielsescere- 
moni  i  Gorlitz.  Der  blev  sunget  de  samme 
sange  som  27  år  før.  Medlemmerne  forstod 
betydningen  af  denne  begivenhed,  som  mar- 
kerede den  fuldstændige  opfyldelse  af  løftet. 
De  græd,  mens  de  sang.  De  retfærdiges  sang 
var  sandelig  en  bøn  til  Herren,  og  den  var 
blevet  besvaret  med  velsignelser  på  deres 
hoveder.12 

Da  mødet  var  forbi,  havde  vi  ikke  lyst  til 
at  tage  af  sted.  Men  da  vi  gjorde  det,  vinke- 
de alle  til  os  og  overalt  hørtes  ordene:  »Auf 
Wiedersehen,  auf  Wiedersehen.  Gud  være 
med  jer  til  vi  ses  igen.«  Tålmodighed,  den 
himmelske  dyd,  havde  bragt  de  ydmyge  hel- 
lige himmelske  velsignelser.  Teksten  til  Ru- 
dyard Kiplings  Requiem  synes  passende  her: 

Kampens  støj  og  larm  dør  bort 
Helte  og  konger  falmer  som  løv 
Men  dit  offer  smukt  og  stort 
skal  aldrig  blive  til  støv. 
Herre,  Himlens  Konge,  hjælp  os  nu, 
at  vi  altid  kommer  det  i  hu.1 3 

I  Jesu  Kristi  navn.  Amen. 

NOTER 
1.  Luk  24:5-6. 
2.Hebrl2:l. 

3.  Se  Job  1:1. 

4.  Job  19:25-26. 

5.  Es  55:8-9. 

6.  Matt  11:28. 

7.  Henry  Wadsworth  Longfellow,  »A  Psalm  of 
Life«. 

8.  »Jesus  Loves  Me!«  Alexander' s  Gospel  Songs, 
samlet  af  Charles  M.  Alexander,  New  York: 
Fleming  H.  Revell  Co.,  1908,  side  139. 

9.  »If  the  Way  Be  Full  of  Trial,  Weary  Not«, 
Deseret  Sunday  School  Songs,  1909,  nr.  158. 

10.SeOrdsp3:5-6. 

11.  SI  46:10. 

12.  Se  L&P  25:12. 

13.  Hymns,  1985,  nr.  80. 

Præstedømmevelsignelser 


Præsident  James  E.  Faust 

Anden  rådgiver  i  Det  Første  Præsidentskab 


Hvis  vi  gennem  vores  præstedømmevelsignelser  kunne  se  blot  en  skygge  af  det  menneske, 
Gud  ønsker,  at  vi  skal  være,  ville  al  vores  frygt  forsvinde,  og  vi  ville  aldrig  mere  tvivle. 


Jeg  kan  huske,  at  jeg  som  dreng  var  meget 
fascineret  af  min  bedstemors  forstørrelses- 
glas, som  hun  brugte  på  sine  gamle  dage,  når 
hun  skulle  læse  eller  brodere.  Når  glasset  var 
fokuseret,  blev  alt  det,  jeg  så  på,  forstørret. 
Men  det,  der  fascinerede  mig  mest,  var  det, 
der  skete,  når  linsen  koncentrerede  sollyset 
på  en  genstand.  Sollyset  fik  utrolig  kraft,  når 
det  passerede  gennem  forstørrelsesglasset. 

Denne  forstørrelseseffekt  kan  sammen- 
lignes med  den  store  velsignelse,  som  Jakob 
fik  efter  at  have  kæmpet  hele  natten  for  at 
få  en  velsignelse: 

»Jakob  var  nu  alene  tilbage.  (Et  sende- 
bud1 fra  Gud)  gav  sig  i  kamp  med  ham,  lige 
til  det  blev  lyst ...  'Slip  mig,'  sagde  han,  'det 
er  ved  at  blive  lyst'  Men  Jakob  svarede:  'Jeg 
slipper  dig  ikke,  før  du  velsigner  mig.'  Man- 
den spurgte  ham:  'Hvad  er  dit  navn?'  Han 
svarede:  'Jakob.'  Så  sagde  han:  'Du  skal  ikke 
længere  hedde  Jakob,  men  Israel,  for  du  har 
kæmpet  med  Gud  og  mennesker,  og  du  har 
sejret.«2 

Jakob  modtog  sin  velsignelse  ved  denne 
forbløffende  hændelse,  og  som  Abrahams 
arvinger  gennem  Israels  blod  kan  vi  også 
modtage  guddommelige  velsignelser.  Herren 
har  sagt  i  Lære  og  Pagter: 

»Thi  I  er  retmæssige  arvinger  efter  kødet 
...  derfor  er  jeres  liv  og  præstedømme  forble- 
vet og  må  forblive  gennem  jer  og  jeres  slægts- 
linje  indtil  alle  tings  genoprettelse,  hvorom 
alle  de  hellige  profeter  har  talt  siden  verdens 
begyndelse.«3 

I  modsætning  til  Jakob  behøver  vi  ikke 
at  kæmpe  rent  fysisk  en  hel  nat  for  at  få  en 
velsignelse,  som  kan  styrke  og  opbygge  os.  I 
Kirken  er  velsignelser  tilgængelige  for  alle 
værdige  medlemmer  gennem  dem,  der  er 
blevet  bemyndiget  og  sågar  indsat  til  at  give 
præstedømmevelsignelser.  Stavspræsiden- 
ter,  biskopper,  kvorumspræsidenter  og 
hjemmelærere  er  bemyndiget  til  at  give  vel- 


Mine  elskede  brødre  og  søstre  og  ven- 
ner, jeg  vil  gerne  udtrykke  min  kær- 
lighed og  anerkendelse  for  jeres  tro- 
fasthed og  hengivenhed.  Jeg  beder  indtræn- 
gende om  jeres  tro  og  bønner,  mens  jeg  be- 
rører et  meget  vigtigt  og  helligt  emne,  nem- 
lig den  guddommelige,  opbyggende  og  styrk- 
ende kraft,  som  vi  kan  opnå  gennem  præste- 
dømmevelsignelser. 

En  præstedømmevelsignelse  er  hellig.  Det 
kan  være  en  hellig  og  inspireret  fremstilling 
af  vores  ønsker  og  behov. 

Hvis  vi  er  i  harmoni  med  Anden,  kan  vi 
modtage  en  bekræftelse  af  de  lovede  velsig- 
nelser. Præstedømmevelsignelser  kan  hjæl- 
pe os  i  livets  små  og  store  beslutninger. 

Hvis  vi  gennem  vores  præstedømmevel- 
signelser kunne  se  blot  en  skygge  af  det 
menneske,  Gud  ønsker,  at  vi  skal  være,  ville 
al  vores  frygt  forsvinde,  og  vi  ville  aldrig 
mere  tvivle. 


signelser.  Værdige  fædre  og  bedstefædre,  så- 
vel som  andre  melkisedekske  præstedømme- 
bærere, kan  give  medlemmer  velsignelser, 
hvis  de  er  syge  eller  der  indtræffer  vigtige 
begivenheder  i  deres  liv.  Sådanne  individu- 
elle velsignelser  er  en  del  af  den  fortsatte 
åbenbaring,  som  vi  gør  krav  på  som  med- 
lemmer af  Jesu  Kristi  Kirke  af  Sidste  Dages 
Hellige. 

Ældste  John  A.  Widtsoe  skrev:  »Enhver 
far,  der  har  børn,  som  er  født  under  pagten, 
er  patriark  for  dem,  og  han  har  ret  til  at 
velsigne  sine  efterkommere  med  den  præ- 
stedømmemyndighed, som  han  bærer.«4  Vi 
ved,  at  evangeliet  altid  har  og  altid  vil  virker 
gennem  familier.  Siden  de  tidligste  bibelske 
tider  er  ordenen  i  Israels  hus  blevet  opret- 
holdt gennem  familieenheder.  Familieenhe- 
den rummede  naturligt  den  kærlighed  og 
omsorg  og  de  blodets  bånd,  som  kunne  ska- 
be en  styrende  fred  og  stabilitet  blandt  Guds 
folk.  Det  samme  gør  sig  gældende  i  dag,  af 
stort  set  de  samme  årsager.  Ingen  anden 
samfundsmæssig  institution  kan  effektivt  er- 
statte de  kærlige  bånd  og  den  hengivenhed 
som  findes  i  familien.  Familieenhedens  na- 
turlige ledere  er  forældrene,  der  står  side  om 
side  som  ligeværdige  partnere  i  deres  kærli- 
ge opdragelse  af  børnene.  Hver  af  forældre- 
ne bidrager  med  sin  egen  berigende  indfly- 
delse. Præstedømmets  magt  bør  være  den 
herskende  indflydelse  i  familiens  anliggen- 
der. Præstedømmevelsignelser  omfatter  ikke 
kun  mænd.  De  velsigner  på  samme  vis  fami- 
liens kvinder  og  børn.  Alt,  hvad  der  nedbry- 
der ordenen  i  familien,  er  skadeligt  for  fami- 
lieenheden og  samfundet. 

Vi  er  så  heldige,  at  vi  har  mænd,  som  er 
blevet  særligt  ordineret  og  bemyndiget  til 
ved  deres  præstedømmeembede  og  -kaldelse 
at  give  velsignelser  og  erklære  vores  slægts- 
linje  i  Israels  hus.  Den  inspirerede  fastsæt- 
telse af  slægtslinjen  er  en  vigtig  del  af  velsig- 
nelsen. Jeg  ærer  og  hylder  de  ædle  og  trofa- 
ste mænd,  som  er  vores  ordinerede  patriar- 
ker. De  har  ikke  stræbt  efter  dette  tunge  og 
ensomme  ansvar.  De  er  ofte  nogle  af  vores 
mest  ydmyge  og  hengivne  brødre.  Disse  ud- 
valgte mænd  lever  værdigt  til  at  modtage 
himlens  inspiration.  Patriarker  har  det  privi- 
legium at  give  velsignelser,  for  de  har  ret  til 
at  tale  med  myndighed  under  Herrens  inspi- 
ration. 

Embedet  som  patriark  er  et  embede  i  Det 
Melkisedekske  Præstedømme.  Patriarkens 
opgave  er  at  velsigne,  ikke  at  lede.  Det  er  en 
hellig  og  åndelig  åbenbaringskaldelse,  der 
som  oftest  varer  det  meste  af  patriarkens  liv. 
Vores  patriarker  hengiver  sig  fuldt  ud  til  de- 
res kaldelse  og  gør  alt,  hvad  de  kan  for  at 
leve  i  tro  og  værdighed,  så  hver  enkelt  vel- 
signelse kan  være  inspireret.  Patriarkens 
kaldelse  bliver  en  smuk,  hellig,  åndelig  og 
berigende  oplevelse.  Drevet  af  Helligånden 
udtaler  patriarken,  under  inspiration,  mod- 

tagerens  slægtslinje  i  Israels  hus,  samt  så- 
danne velsignelser,  åndelige  gaver,  løfter, 
råd,  formaninger  og  advarsler,  som  patriar- 
ken føler  sig  inspireret  til  at  give.  Den  patri- 
arkalske velsignelse  er  kort  sagt  en  profetisk 
velsignelse  og  udtalelse. 

En  patriarkalsk  velsignelse  fra  en  ordine- 
ret patriark  kan  give  os  en  ledestjerne,  som 
er  en  personlig  åbenbaring  fra  Gud  til  den 
enkelte.  Hvis  vi  følger  denne  ledestjerne,  er 
vi  mindre  tilbøjelige  til  at  snuble  eller  blive 
ført  på  vildspor.  Vores  patriarkalske  velsig- 
nelse bliver  et  anker  for  sjælen,  og  hvis  vi  er 
værdige,  kan  hverken  døden  eller  djævelen 
berøve  os  de  lovede  velsignelser.  Det  er  vel- 
signelser, vi  kan  nyde  nu  og  i  al  evighed. 

Som  med  så  mange  andre  velsignelser  er 
det  den,  der  ønsker  velsignelsen,  der  må  an- 
mode om  at  få  en  patriarkalsk  velsignelse. 
Ansvaret  for  at  modtage  en  patriarkalsk  vel- 
signelse hviler  hovedsageligt  på  den  enkelte, 
når  han  eller  hun  har  tilstrækkelig  forståelse 
for  betydningen  af  en  patriarkalsk  velsignel- 
se. Jeg  opfordrer  alle  de  af  Kirkens  medlem- 
mer, der  har  nået  denne  modenhed,  til  at 
gøre  sig  værdige  og  modtage  deres  velsignel- 
se. Det  ligger  i  selve  deres  natur,  at  alle  vel- 
signelser er  betinget  af  værdighed,  uanset 
om  velsignelsen  specifikt  nævner  dette  krav. 
En  patriarkalsk  velsignelse  er  hovedsageligt 
en  vejledning  til  fremtiden,  ikke  en  oversigt 
over  fortiden.  Det  er  derfor  vigtigt,  at  mod- 
tageren er  ung  nok  til,  at  mange  af  livets 
store  begivenheder  ligger  ude  i  fremtiden. 
Jeg  har  for  nylig  hørt  om  en  mand  på  over 
halvfems,  der  modtog  sin  patriarkalske  vel- 
signelse. Det  kunne  være  interessant  at  læse 
den  velsignelse. 


Det  er  ikke  patriarken,  der  giver  velsig- 
nelsen. Vi  hørte  ældste  LeGrand  Richards 
fortælle  om  en  patriark,  der  engang  sagde  til 
en  kvinde:  »Jeg  har  en  vidunderlig  velsig- 
nelse til  dig.«  Men  da  patriarken  lagde  sine 
hænder  på  kvindens  hoved,  gik  der  en  klap 
ned  for  ham.  Han  undskyldte.  »Jeg  har  taget 
fejl.  Jeg  har  ikke  nogen  velsignelse  til  dig. 
Det  er  Herren,  der  har  en  velsignelse  til 
dig.«  Kvinden  kom  tilbage  næste  dag  og, 
efter  at  patriarken  i  bøn  havde  tryglet  Her- 
ren om  hjælp,  fik  hun  en  velsignelse,  hvori 
der  blev  nævnt  ting,  som  kun  denne  gode 
søster  kendte  til.  Alle  velsignelser  kommer 
fra  Gud.  Vor  himmelske  Fader  kender  sine 
børn.  Han  kender  deres  stærke  og  svage  si- 
der. Han  kender  deres  evner  og  muligheder. 
Vores  patriarkalske  velsignelser  viser,  hvad 
han  forventer  af  os,  og  hvad  vi  kan  blive  til. 

Patriarkalske  velsignelser  bør  læses  yd- 
mygt, under  bøn  og  hyppigt.  En  patriarkalsk 
velsignelse  er  meget  hellig  og  personlig,  men 
kan  deles  med  nære  familiemedlemmer.  Det 
er  en  hellig  vejledning,  der  rummer  råd,  løf- 
ter og  oplysninger  fra  Herren;  men  man  bør 
ikke  forvente,  at  en  velsignelse  i  detaljer 
skal  opregne  alt,  hvad  vedkommende  vil 
komme  ud  for  eller  besvare  alle  spørgsmål. 
Det  faktum,  at  ens  patriarkalske  velsignelse 
ikke  nævner  vigtige  begivenheder,  som  for 
eksempel  en  mission  eller  ægteskab,  betyder 
ikke,  at  de  ikke  vil  finde  sted.  For  at  opnå  at 
se  vores  patriarkalske  velsignelses  løfter  op- 
fyldt, bør  vi  gemme  de  smukke  ord,  den  in- 
deholder, i  vores  hjerte,  overveje  dem  og 
leve  på  en  sådan  måde,  at  vi  vil  modtage 
velsignelser  i  dette  liv  og  en  retfærdigheds 
krone  i  det  hinsides. 


Min  egen  velsignelse  er  kort,  og  fylder 
kun  knap  trekvart  side,  men  den  har  været 
fyldestgørende  og  perfekt  til  mig.  Jeg  mod- 
tog min  patriarkalske  velsignelse,  da  jeg  var 
i  mine  tidlige  teenage-år.  Patriarken  lovede, 
at  min  velsignelse  ville  være  »en  trøst  og 
vejledning«  for  mig  gennem  hele  mit  liv. 
Som  dreng  læste  jeg  den  igen  og  igen.  Jeg 
funderede  over  hvert  eneste  ord.  Jeg  bad  in- 
derligt om  til  fulde  at  måtte  forstå  dens  ån- 
delige betydning.  Fordi  jeg  fik  min  velsig- 
nelse så  tidligt,  har  den  vejledt  mig  gennem 
alle  mit  livs  vigtige  begivenheder  og  udfor- 
dringer. Jeg  forstod  ikke  fuldt  ud  betydnin- 
gen af  min  velsignelse,  før  jeg  blev  mere 
moden  og  erfaren.  Den  velsignelse  skildrede 
nogle  af  de  ansvar,  jeg  ville  få  i  Guds  rige  på 
jorden. 

Præsident  Heber  J.  Grant  fortalte  om 
den  patriarkalske  velsignelse,  som  han  mod- 
tog: »Patriarken  lagde  hænderne  på  mit  ho- 
ved og  gav  mig  en  kort  velsignelse,  som  må- 
ske ville  fylde  omkring  en  tredjedel  af  en 
maskinskreven  side.  Denne  velsignelse  for- 
udsagde mit  liv  helt  op  til  i  dag.«5 

Ældste  John  A.  Widtsoe  sagde:  »Man 
bør  altid  huske  på,  at  opfyldelsen  af  de  love- 
de velsignelser  kan  finde  sted  i  dette  liv  eller 
det  næste.  Nogle  er  snublet,  fordi  de  lovede 
velsignelser  ikke  blev  realiseret  i  dette  liv. 
De  har  glemt  at  tænke  på,  at  i  evangeliet 
fortsætter  livet  med  alle  dets  aktiviteter 
evigt,  og  at  vores  virke  på  jorden  kan  fort- 
sætte i  himlen. 

Desuden  har  velsignelsens  giver,  Herren, 
ret  til  at  opfylde  dem  på  de  tidspunkter,  som 
passer  hans  guddommelige  hensigter.  Vi  og 
vores  velsignelser  er  i  Herrens  hænder.  Men 
det  er  generelt  bevidnet,  at  hvis  man  efterle- 
ver evangeliets  lov,  vil  de  lovede  velsignel- 
ser blive  realiseret.«6 

Dette  illustreres  tydeligt  af  min  fars  patri- 
arkalske velsignelse.  Han  fik  i  sin  velsignelse 
at  vide,  at  han  ville  blive  velsignet  med 
»mange  smukke  døtre«.  Han  og  min  mor 
blev  forældre  til  fem  sønner.  De  fik  ikke  selv 
nogen  døtre,  men  de  behandlede  deres  søn- 
ners hustruer  som  deres  døtre.  For  nogle  år 
siden  var  vi  samlet  til  familiekomsammen, 
og  jeg  så  min  fars  svigerdøtre,  sønnedøtre  og 
disses  døtre  lave  mad  og  tage  sig  af  børnene 
og  de  ældre,  og  så  slog  det  mig,  at  min  fars 
velsignelse  var  blevet  bogstaveligt  opfyldt. 
Han  havde  sandelig  mange  smukke  døtre. 
Den  patriark,  der  gav  min  far  velsignelsen, 
havde  åndelig  indsigt  nok  til  at  se  ud  over 
dette  liv.  Skillelinjen  mellem  tid  og  evighed 
forsvandt. 

Kirken  vokser  med  voldsom  hast.  Vi  har 
nu  oprettet  Zions  stave  i  mange  lande  ver- 
den over,  og  de  fleste  stave  har  mindst  én 
stavspatriark.  Denne  vækst  gør  det  muligt 
for  mange  mennesker  over  hele  jorden  at 
modtage  deres  patriarkalske  velsignelse. 
Som  præsident  Joseph  Fielding  Smith  sag- 

de:  »Det  store  flertal  af  dem,  som  bliver 
medlemmer  af  Kirken,  er  bogstavelige  efter- 
kommere af  Abraham  gennem  Efraim,  en 
søn  af  Josef.«7 

Men  også  Manasse,  Josephs  anden  søn, 
samt  andre  af  Jakobs  sønner  har  mange  ef- 
terkommere i  Kirken.  Der  kommer  måske 
nogen  ind  i  Kirken  i  dag,  som  ikke  er  af 
Jakobs  slægtslinje.  Men  ingen  behøver  at 
frygte,  at  de  vil  blive  nægtet  velsignelser, 
fordi  de  ikke  er  af  Israels  slægtslinje.  Herren 
fortalte  Abraham:  »Og  jeg  vil  velsigne  dem 
gennem  dit  navn,  thi  så  mange,  som  antager 
dette  evangelium,  skal  kaldes  efter  dit  navn 
og  skal  regnes  blandt  din  sæd  og  skal  stå  op 
og  velsigne  dig  som  deres  fader.«8 

Nephi  fortæller  os,  at  »så  mange  af  ikke- 
jøderne,  som  vil  omvende  sig,  er  Herrens 
pagtsfolk.«9  Det  gør  derfor  ingen  forskel  om 
Israels  hus'  velsignelser  kommer  gennem  di- 
rekte slægtslinje  eller  ved  adoption. 

Nogle  vil  måske  være  foruroliget,  fordi 
medlemmer  af  samme  familie  har  velsignel- 
ser, som  erklærer,  at  de  er  af  hver  sin  slægts- 
linje. En  del  familier  er  af  blandet  slægtslin- 
je. Vi  tror,  at  Israels  hus  i  dag  udgør  en  stor 
del  af  menneskeheden.  Eftersom  stammerne 
har  blandet  sig  med  hinanden,  kan  et  barn 
være  af  Efraims  stamme,  mens  et  andet  fra 
samme  familie  kan  være  fra  Manasse  eller 
en  anden  af  stammerne.  Således  kan  en 
stammes  velsignelser  være  fremherskende  i 
et  barn,  mens  en  anden  stammes  velsignel- 
ser er  fremherskende  i  et  andet  barn.  Så 
børn  af  samme  forældre  kan  godt  modtage 
velsignelser  fra  hver  sin  stamme. 

En  af  hovedårsagerne  til,  at  jeg  taler  om 
dette  emne  er,  at  patriarkalske-  og  andre 
velsignelser  vidner  om  Kristi  guddommelig- 
hed og  Kirkens  sandhed.  Disse  hellige  vel- 
signelser styrker  også  de  værdige  mennesker, 
som  modtager  sådanne  velsignelser.  Fædres 
velsignelser,  patriarkalske  velsignelser  og 
andre  velsignelser  er  således  fantastiske  pri- 
vilegier, som  gives  til  trofaste  medlemmer, 
der  er  modne  nok  til  at  forstå  velsignelser- 
nes karakter  og  betydning. 

Disse  personlige  præstedømmevelsignel- 
ser er  stærke  vidnesbyrd  om  vor  Herre  Jesu 
Kristi  kærlighed,  han,  som  søger  at  føre  os 
alle  til  ophøjelse.  De  er  personlige  åbenba- 
ringer fra  Gud. 

Vore  velsignelser  kan  opmuntre  os,  når  vi 
er  modløse,  styrke  os,  når  vi  er  bange,  trøste 
os,  når  vi  er  kede  af  det,  indgyde  os  mod,  når 
vi  er  nervøse  og  opløfte  os,  når  vi  er  svage  i 
ånden.  Vores  vidnesbyrd  kan  blive  styrket, 
hver  gang  vi  læser  vores  patriarkalske  vel- 
signelse. 

Ligesom  billederne  i  min  bedstemors  for- 
størrelsesglas, kan  vi  også  blive  stærkere,  vo- 
res talenter  og  evner  kan  forstørres  og  for- 
øges, vores  forståelse  kan  øges  og  vores  ån- 
delighed kan  blomstre  op.  Moroni  sagde,  at 
»enhver  god  gave  kommer  fra  Kristus.«10 


Men  Herren  har  sagt:  »Hvad  gavner  det  et 
menneske,  at  der  bliver  tilbudt  ham  en  ga- 
ve, når  han  ikke  vil  tage  imod  den?«11 

Jeg  vil  ydmygt  og  bønsomt  opfordre  en- 
hver, som  af  en  eller  anden  grund  ikke  har 
levet  sådan,  at  de  har  fået  opfyldt  de  præste- 
dømmevelsignelser, som  de  har  modtaget,  til 
at  bringe  deres  liv  i  orden,  så  de  kan  få  de 
lovede  velsignelser. 

Jeg  formaner  denne  Kirkes  trofaste  med- 
lemmer til  at  søge  at  forstå  jeres  velsignelser 
fuldt  ud.  I  har  fået  mange  gaver,  som  I  ikke 
er  klar  over.  Disse  gaver  kan  have  både  stor 
åndelig  og  timelig  betydning.  Jeg  beder  til, 
at  vi  må  modtage  alle  vores  gaver. 

Ved  at  gøre  det  vil  vi  øge  vores  forståelse, 
vores  tro  og  vores  vidnesbyrd  om  Herren 
Jesus  Kristus.  Det  bærer  jeg  ydmygt  vidnes- 
byrd om  i  Jesu  Kristi  navn.  Amen. 


NOTER 
1.  Joseph  Fielding  Smith,  Lærdomme  om  Frelse, 
redigeret  af  Bruce  R.  McConkie,  tre  bind, 
Jesu  Kristi  Kirke  af  Sidste  Dages  Hellige, 
Danmark,  1977,  1:24-25. 
2.1  Mos  32:24,  26-28. 

3.  L&P  89:9-10. 

4.  Evidences  and  Recorxciiiations,  3.  udgave, 
Salt  Lake  City:  Bookcraft,  1943,  side  72. 

5.  Citeret  i  James  R.  Clark,  ~M.essa.ges  of  the  First 
Presidency,  6  bind,  Salt  Lake  City:  Bookcraft, 
1965-75,5:152. 

6.  Evidences  and  Reconciliations,  side  75. 

7.  Joseph  Fielding  Smith,  Lærdomme  om  Frelse, 
3:204. 

8.  Abraham  2:10. 

9.  2  Nephi  30:2. 

10.  Moroni  10:18. 

11.  L&P  88:33. 


Det  Første  Præsidentskab  og  nogle  af  medlemmerne  af  De  Tolvs  Kvorum  synger  med  på  en 
forsamlingssang. 

Springvandet  på  pladsen  foran  Kirkens  kontorbygning  synes  at  efterligne  spirerne  på  templet  i  Salt  Lake  City. 

Vbres  budskab  til  verden 


Ældste  Robert  E.  Wells 

De  Halvfjerds 


Vores  enestående  tredelte  Kristuscentrerede  budskab:  Jesu  Kristi  guddommelige  rolle  som 
Sønnen,  Joseph  Smiths  og  Mormons  Bogs  guddommelige  mission  samt  Jesu  Kristi  Kirke 
af  Sidste  Dages  Helliges  guddommelige  natur. 


Himlen  til  at  blive  Frelser  for  de  endnu 
ufødte  mennesker  (se  Talmage,  Jesus  Kristus, 
s.  4).  Jesus  blev  også  udvalgt  og  udsendt  af 
Faderen  til  at  organisere  og  skabe  denne 
jord,  vores  solsystem,  vores  galakse,  ja,  ver- 
dener uden  tal. 

Jesus  Kristus  var  og  er  Jehova  i  Det  Gam- 
le Testamente,  Adams  og  Noas  Gud;  Abra- 
hams, Isaks  og  Jakobs  Gud.  Jehova  viste  sig 
for  og  talte  til  de  fordums  profeter.  Når  han 
talte,  gjorde  han  det  på  Faderens  vegne,  og 
han  sagde  det,  som  hans  Fader  ville  have 
sagt.  Jehova  i  Det  Gamle  Testamente  blev 
Jesus  Kristus  i  Det  Nye  Testamente,  hvor 
han  blev  født  som  et  jordisk  menneske. 

»Den  guddommelige  rolle  som  Sønnen« 
henviser  også  til  betegnelsen  »den  Enbårne 
Søn  i  kødet«.  Den  fordums  og  den  nutidige 
hellige  skrift  benytter  titlen  »Enbårne  Søn« 
til  at  fremhæve  Jesu  Kristi  guddommelige 
natur.  Titlen  betyder,  at  Jesu  fysiske  legeme 
var  afkom  af  en  jordisk  mor  og  en  udødelig 
evig  Fader,  og  denne  grundlæggende  sand- 
hed er  afgørende  for  forsoningen,  en  storslå- 
et handling,  som  ikke  kunne  være  gennem- 
ført af  et  almindeligt  menneske.  Kristus  hav- 
de magt  til  at  sætte  sit  liv  til  og  magt  til  at  få 
det  tilbage,  fordi  han  havde  arvet  udødelig- 
hed fra  sin  himmelske  Fader.  Fra  sin  mor 
Maria  arvede  Kristus  dødelighed  eller  mag- 
ten til  at  dø. 

Kristi  uendelige  forsoning  og  Kristi  gud- 
dommelige rolle  som  Sønnen  danner  sam- 
men hånd  i  hånd  den  vigtigste  lærdom  i 
hele  kristendommen. 

Ældste  Bruce  R.  McConkie  har  sagt:  »Vi 
betragter  vor  Herre  Jesu  Kristi  forsoning 
som  det  centrale,  kernen  og  hjertet  i  den 
åbenbarede  religion«  ( A  New  Witness  for  the 
Articles  of  Faith,  Salt  Lake  City:  Deseret 
Book  Co.,  1985,  s.  81).  Og  Almas  Bog  er- 
klærede: »Det  er  hele  betydningen  af  lo- 
ven« (34:14). 


P 


å  denne  sabbatsmorgen  har  jeg  som  min 
tekst  valgt  vores  enestående  trefoldige 
Kristus-centrerede  budskab  til  verden. 


JESU  KRISTI  GUDDOMMELIGE  ROLLE 

SOM  SØNNEN 

For  det  første  Jesu  Kristi  guddommelige  rolle 
som  Sønnen,  der  er  central  for  forståelsen  af 
hele  frelsesplanen.  Han  er  Faderens  første- 
fødte Søn  i  den  førjordiske  eksistens  og  Fa- 
derens Enbårne  på  jorden.  Gud  den  evige 
Fader  er  bogstaveligt  fader  til  vor  Herre  og 
Frelser  Jesus  Kristus  og  til  hans  øvrige  ånde- 
lige børn  (se  1  Nephi  11:18,  21;  James  E. 
Talmage,  Trosartiklerne ,  s.  446). 

Når  vi  henviser  til  Jesu  Kristi  guddom- 
melige rolle  som  Sønnen,  henviser  vi  også 
til  hans  rolle  som  Gud  i  den  førjordiske  sfæ- 
re. Denne  førstefødte  søn  af  Faderen  Elohim 
var  udvalgt  og  ordineret  i  de  allerførste  råd  i 


JOSEPH  SMITHS  OG  MORMONS  BOGS 
GUDDOMMELIGE  MISSION 

Den  anden  del  af  vores  evangeliske  budskab 
som  er  central  for  genoprettelsen  af  Kristi 
Kirke  efter  det  store  frafald,  er  med  at  føre 
mennesker  til  Kristus. 

Vi  erklærer,  at  himlene  åbnedes  for  Jo- 
seph Smith  og  en  lyssøjle  stærkere  end  so- 
lens glans  ved  middagstide  dalede  ned.  I  den 
lyssøjle  stod  to  personer  -  Gud  Faderen  og 
hans  Søn,  Jesus  Kristus  -  hvis  glans  og  her- 
lighed trodser  enhver  beskrivelse.  Faderen 
talte  og  sagde:  »Joseph,  denne  er  min  elske- 
de Søn.  Hør  ham!«  (se  JS-H  1:17). 

Et  af  kendetegnene  ved  profeten  Joseph 
Smiths  kaldelse  var  hans  guddommelige  ud- 
dannelse i  de  fordums  apostle  og  profeters 
skrivelser  og  profetier.  Profeten  Josephs  skri- 
velser og  lærdomme  »står  som  et  sømløst 
klæde  vævet  af  sandheder  fra  fordums  og 
nutidig  hellig  skrift«  (Richard  C.  Galbraiths 
introduktion  til  Scriptural  Teachings  of  the 
Prophet  Joseph  Smith,  red.  Joseph  Fielding 
Smith,  Salt  Lake  City:  Deseret  Book  Co., 
1993,  s.  5). 

Joseph  Smith  var  langt  mere  end  en 
ulærd  bondedreng  fra  USAs  nybyggerområ- 
der.  Han  modtog  snarere  de  største  himmel- 
ske belæringer,  der  nogensinde  er  givet  et 
menneske,  i  forbindelse  med  sin  guddom- 
melige uddannelse.  Han  modtog  direkte 
svar  på  bøn  fra  Gud,  ikke  fra  bøger.  Efter 
den  første  åbenbaring  modtog  han  andre 
åbenbaringer  og  utallige  besøg  fra  betjenen- 
de engle,  og  »i  årevis  blev  han  belært  af 
disse  hellige  engle  udsendt  af  Gud  fra  him- 
len for  at  undervise  og  belære  ham  og  for  at 
forberede  ham  til  at  lægge  grundvolden  for 
denne  Kirke«  (Wilford  Woodruff,  i  journal 
of  Discourses ,  16:265).  Helligåndens  inspira- 
tion var  ligeledes  af  afgørende  betydning  for 
Josephs  udlægning  af  Bibelen.  Han  modtog 
åbenbaringer  fra  Jesus  Kristus,  og  Urim  og 
Tummim  var  andre  redskaber,  hvorved  Jo- 
seph Smith  modtog  instruktioner  om  skrif- 
ten. 

De  evige  sandheder,  som  han  belærte 
om,  besvarede  en  lang  række  spørgsmål,  der 
havde  optaget  filosoffer  i  århundreder.  Når 
et  menneske  studerer  de  lærdomme,  som 
blev  åbenbaret  til  Joseph  Smith,  vil  denne 
person,  hvis  han  eller  hun  er  oprigtig  i  sin 
søgen  efter  sandhed,  blive  ledt  til  Jesus 
Kristus  og  hans  rolle  som  vor  Frelser,  Forlø- 
ser og  Talsmand  hos  Faderen.  Ved  studium 
af  disse  af  Josephs  lærdomme  om  Frelseren, 
svinder  usikkerhed  og  tvivl  bort,  og  hjerter 
forandres.  En  oprigtig  person  finder  større 
mening  med  livet  gennem  profetens  svar  på 
de  filosofiske  spørgsmål:  Hvor  kom  vi  fra? 
Hvorfor  er  vi  her?  Hvor  skal  vi  hen?  På 
grund  af  åbenbaringer  til  Joseph  bliver  hu- 
kommelsens slør  mellem  dette  liv  og  vores 
førjordiske  eksistens  til  tider  næsten  gen- 

nemsigtigt.  Og  sløret  mellem  dette  liv  og 
åndeverdenen  bliver  tyndere,  hvilket  får  fa- 
miliebånd til  at  blive  stærkere,  sødere  og 
mere  betydningsfulde,  når  børnenes  hjerter 
vendes  til  fædrene,  og  fædrenes  hjerter  ven- 
des til  deres  børn. 

Profeten  Joseph  lærte  os,  at  den  samme 
selskabelighed,  som  vi  oplever  i  dette  liv,  vil 
fortsætte  i  det  næste,  hvilket  yder  stor  trøst 
til  dem,  der  oplever  venner  og  kære  forlade 
denne  jord  (se  L&P  130:2).  Lærdommene 
om  frelse,  som  denne  profet  har  forkyndt 
dem,  falder  på  vores  sjæl  som  selve  duggen 
fra  himlen  (se  L&P  121:45).  Joseph  belærte 
om  evige  sandheder,  som  fører  dem,  der 
hungrer  og  tørster  efter  retfærdighed,  til  den 
levende  Kristus  og  til  Gud  Faderens  skød. 

Ligesom  Joseph  Smith  er  Mormons  Bog 
et  guddommeligt  redskab  til  at  føre  læseren 
nærmere  til  Kristus.  Det  er  en  samling  skri- 
velser af  profeter,  som  levede  på  den  vestlige 
halvkugle,  som  troede  på  Kristus,  som  profe- 
terede om  Kristus,  og  hvoraf  nogle  var  sam- 
men med  Kristus  i  det  korte  tidsrum,  han 
besøgte  det  amerikanske  fastland  efter  sin 
opstandelse.  Disse  fordums  amerikanske 
profeter  skrev  Mormons  Bog  til  vor  tid.  Den 
har  modstået  enhver  tænkelig  prøve  af  både 
skeptiske  og  oprigtige  mennesker.  Det  er  ik- 
ke den,  der  bliver  prøvet.  Det  er  os,  der  bli- 
ver prøvet  gennem  vores  accept  eller  afvis- 
ning af  dens  sandheder,  lærdomme,  befalin- 
ger og  erklæringer  (se  2  Nephi  33:1 1-14). 


Præsident  Ezra  Taft  Benson  mindede  os 
kraftigt  om,  at  hvis  vi  glemmer  at  belære  og 
forkynde  om  Mormons  Bog,  og  hvis  vi  glem- 
mer at  studere  og  meditere  over  indholdet  i 
denne  bog  med  hellig  skrift,  vil  vi  være  un- 
der fordømmelse.  Vi  har  en  mission  og  en 
befaling  om  at  forkynde  dens  indhold  til 
verden  og  om  at  bære  vidnesbyrd  om  den 
(se  L&P  84:54-58). 

KIRKENS  GUDDOMMELIGE  NATUR 

Vores  tredje  erklæring  er  om  den  guddom- 
melige natur  af  Jesu  Kristi  Kirke  af  Sidste 
Dages  Hellige  og  dens  rolle  i  at  forberede 
vejen  for  Kristi  andet  komme.  Denne  Kirke 
har  fra  det  høje  modtaget  gengivelse  af  gud- 
dommelig myndighed  til  at  besidde  og  ud- 
øve Jesu  Kristi  præstedømme  og  til  at  bruge 
præstedømmet  til  at  udføre  de  nødvendige 
frelsende  ordinanser,  således  at  de  er  opteg- 
net i  himlen  såvel  som  på  jorden. 

Denne  gengivelse,  der  blev  henvist  til, 
var  nødvendig  for  det  andet  komme,  fordi  et 
studium  af  kirkehistorien  viser,  at  de  oprin- 
delige love  var  blevet  overtrådt,  de  oprinde- 
lige ordinanser  var  blevet  ændret,  og  de  evi- 
ge pagter  var  blevet  brudt,  præcis  som  Esajas 
havde  profeteret  mange  århundreder  tidlige- 
re (se  Es  24:5).  Endvidere  har  Paulus  adva- 
ret om,  at  det  andet  komme  først  ville  finde 
sted  efter  et  frafald  fra  Kristi  og  apostlenes 
oprindelige  lærdomme  (se  2  Thess  2:3-4). 


For  at  berede  vejen  for  det  andet  komme 
fandt  gengivelsen  sted  -  gennem  Joseph 
Smith  -  gengivelsen  af  enhver  nødvendig 
lærdom  og  hellig  ordinanse,  som  Gud  gav  til 
profeterne  i  tidligere  uddelinger,  herunder 
de  Kristus-centrerede  tempelordinanser. 

Vi  har  -  i  den  oprindelige  form  -  alt,  der 
nogensinde  er  blevet  bragt  til  jorden,  som  er 
en  del  af  den  store  frelsesplan  -  intet  foran- 
dret, intet  tilpasset.  Vi  tror  på  den  samme 
præstedømmemyndighed,  som  de  havde  for- 
dum; den  samme  organisation,  som  de  hav- 
de i  den  oprindelige  kirke  -  ledt  af  apostle 
og  profeter;  de  samme  åndelige  gaver,  den 
samme  hellige  skrift  som  fordum  såvel  som 
ny  hellig  skrift  fra  de  sidste  dage  -  Mormons 
Bog,  Lære  &  Pagter  og  Den  Kostelige  Perle. 

Jeg  beder  om,  at  vi  hver  især  vil  se,  hvor 
vigtigt  det  er  at  opnå  en  forståelse,  gennem 
inderligt  og  bønsomt  studium,  af  Jesu  Kristi 
guddommelige  rolle  som  Sønnen  -  verdens 
Frelser;  af  Joseph  Smiths  guddommelige 
mission,  som  var  at  tilvejebringe  gengivel- 
sen af  principperne  og  ordinanserne  i  Jesu 
Kristi  evangelium  samt  af  Mormons  Bog, 
som  i  sandhed  er  endnu  et  vidne  om,  at 
Jesus  Kristus  er  den  levende  Guds  Søn;  og  at 
denne  kirke  -  Jesu  Kristi  Kirke  af  Sidste  Da- 
ges Hellige  -  er  Herrens  rige,  der  atter  er 
oprettet  på  jorden  som  forberedelse  til  Mes- 
sias' andet  komme.  Dette  erklærer  jeg  i  al 
ydmyghed  og  som  et  vidnesbyrd  i  Jesu  Kristi 
navn.  Amen.  □ 

»Gør  dette  til 
ihukommelse  af  mig« 


Ældste  Jeffrey  R.  Holland 

De  Tolv  Apostles  Kvorum 


Hvis  den  væsentligste  opgave  er  at  huske,  hvad  kan  vi  da  erindre, 
når  disse  enkle  og  dyrebare  symboler  tilbydes  os? 


Timerne,  som  lå  umiddelbart  forude, 
ville  forandre  hele  den  menneskelige 
historie.  Det  ville  være  det  største 
øjeblik  i  evigheden,  det  mest  mirakuløse  af 
alle  mirakler.  Det  ville  være  det  største  bi- 
drag til  en  plan,  der  var  lagt  før  verdens 
skabelse  for  at  bringe  lykke  til  hver  eneste 
mand,  kvinde  og  barn,  der  nogensinde  ville 
bo  på  den.  Timen  for  sonofferet  var  kom- 
met. Guds  egen  Søn,  hans  Enbårne  Søn  i 
kødet  skulle  snart  blive  verdens  Frelser. 

o 

Stedet  var  Jerusalem.  Årstiden  var  påske, 
en  højtid  rig  på  symbolik  på  det,  der  skulle 
ske.  For  længe  siden  var  de  forfulgte  og  træl- 
lebundne  israelitter  blevet  sprunget  over, 
skånet  og  endelig  frigjort  ved  blodet  fra  et 
lam,  der  var  strøget  på  overliggeren  og  dør- 
stolperne i  deres  hjem  i  Egypten  (se  2  Mos 
12:21-24).  Det  havde  til  gengæld  kun  været 
en  symbolsk  gentagelse  af  det,  Adam  og  alle 
efterfølgende  profeter  var  blevet  belært  om 


fra  begyndelsen  -  at  de  rene  og  lydefri  lam, 
der  var  de  førstefødte  fra  Israels  hjorde,  var 
et  billede,  et  kendetegn,  et  forbillede  på  Kri- 
sti store  og  sidste  offer,  som  skulle  komme 
(se  Moses  5:5-8). 

Nu,  efter  alle  disse  år  og  alle  disse  profeti- 
er og  alle  disse  symbolske  ofringer,  var  for- 
billedet og  afbildningen  ved  at  blive  virke- 
lighed. Denne  aften,  hvor  Jesu  jordiske  tje- 
nestegerning var  ved  at  afslutte,  betød  er- 
klæringen, fremsat  af  Johannes  Døber,  da 
hans  gerning  begyndte,  nu  mere  end  nogen- 
sinde -  »Se,  dér  er  Guds  lam«  (Joh  1:29). 

Da  det  sidste  og  særligt  forberedte  påske- 
måltid var  ved  at  være  færdigt,  tog  Jesus 
brødet,  takkede  og  brød  det,  og  gav  det  til 
sine  apostle  og  sagde:  »Tag  det  og  spis  det« 
(Matt  26:26).  »Dette  er  mit  legeme,  som 
gives  for  jer.  Gør  dette  til  ihukommelse  af 
mig!«  (Luk  22:19). 

På  samme  måde  tog  han  bægeret  med 
vin,  der  traditionelt  var  fortyndet  med  vand, 
udtalte  en  tak  og  velsignelse  af  det  og  gav 
det  til  de  forsamlede  omkring  ham  og  sagde: 
»Dette  bæger  er  den  nye  pagt  ved  mit  blod, 
som  udgydes  ...  til  syndernes  forladelse  ...  gør 
dette  til  ihukommelse  af  mig!  ...  For  hver 
gang  I  spiser  dette  brød  og  drikker  bægeret, 
forkynder  I  Herrens  død,  indtil  han  kom- 
mer« (Luk  22:20;  Matt  26:28;  Luk  22:19;  1 
Kor  11:26). 

Siden  den  hændelse  i  det  øvre  værelse 
om  aftenen  før  Getsemane  og  Golgata  har 
løftets  børn  været  under  pagt  om  at  mindes 
Kristi  offer  på  denne  nye,  højere,  helligere 
og  mere  personlige  måde. 

Med  et  stykke  brød,  altid  brudt,  velsignet 
og  tilbudt  først,  mindes  vi  hans  sårede  lege- 
me og  sønderknuste  hjerte,  hans  fysiske  li- 
delse på  korset,  hvor  han  råbte:  »Jeg  tørster« 
og  endelig:  »Min  Gud,  min  Gud!  Hvorfor 
har  du  forladt  mig?«  (Joh  19:28;  Matt 
27:46). 


Frelserens  fysiske  lidelse  garanterer,  at 
hvert  eneste  medlem  af  den  menneskelige 
familie  gennem  hans  barmhjertighed  og  nå- 
de (se  2  Nephi  2:8)  vil  blive  befriet  fra  dø- 
den og  i  triumf  opstå  fra  graven.  Naturligvis 
er  tidspunktet  for  den  opstandelse  og  den 
grad  af  ophøjelse,  den  fører  til,  baseret  på 
vores  trofasthed. 

Med  et  lille  bæger  vand  erindrer  vi  udgy- 
delsen af  Kristi  blod  og  dybden  af  hans  ån- 
delige lidelser,  pinen,  som  begyndte  i  Getse- 
mane Have.  Der  sagde  han:  »Min  sjæl  er 
fortvivlet  til  døden«  (Matt  26:38).  Han  var 
i  angst  og  »bad  ...  endnu  mere  indtrængen- 
de, og  hans  sved  blev  som  bloddråber,  der 
faldt  på  jorden«  (Luk  22:44). 

Frelserens  åndelige  lidelse  og  udgydelsen 
af  hans  uskyldige  blod,  som  han  gav  i  kær- 
lighed og  frivilligt,  betalte  gælden  for  det, 
skrifterne  kalder  »arvesynden«  for  Adams 
overtrædelse  (Moses  6:54).  Endvidere  led 
Kristus  for  hele  resten  af  den  menneskelige 
families  synder,  sorger  og  smerter,  hvorved 
han  også  tilvejebragte  forladelse  for  alle  vo- 
re synder  -  på  betingelse  af  lydighed  mod 
principperne  og  ordinanserne  i  det  evangeli- 
um, han  belærte  om  (se  2  Nephi  9:21-23). 
Vi  blev,  som  apostlen  Paulus  skrev,  »købt 
dyrt«  (1  Kor  6:20).  Det  var  en  meget  stor 
pris  og  et  barmhjertigt  køb.  Det  er  derfor,  at 
hver  eneste  ordinanse  i  evangeliet  på  en  el- 
ler anden  måde  fokuserer  på  Herren  Jesu 
Kristi  forsoning,  og  det  er  sikkert  derfor,  at 
vi  møder  denne  særlige  ordinanse  med  al 
dens  symbolik  og  dens  billeder  lettere  og 
oftere  end  nogen  anden  i  vores  liv.  Den 
kommer  i  det,  der  blevet  kaldt  »det  hellig- 
ste, det  allerhelligste  af  alle  Kirkens  møder« 
(Joseph  Fielding  Smith,  Lærdomme  om  frel- 
se, red.  Bruce  R.  McConkie,  3  bd.,  2:273). 

Måske  forbinder  vi  ikke  altid  denne  be- 
tydning med  vores  ugentlige  nadvermøde. 
Hvor  »helligt«  er  det?  Betragter  vi  det  som 
vores  påskemåltid,  til  erindring  om  vores  sik- 
kerhed, befrielse  og  forløsning? 

Med  så  meget  på  spil  bør  denne  ordinan- 
se, der  mindes  vores  redning  fra  mørkets  en- 
gel, tages  langt  mere  alvorligt,  end  den  som- 
metider bliver.  Den  bør  være  et  stærkt,  ær- 
bødigt og  reflekterende  øjeblik.  Den  bør  op- 
muntre til  åndelige  følelser  og  indtryk.  Som 
sådan  bør  den  ikke  hastes  igennem.  Det  er 
ikke  noget,  der  skal  »overstås«,  så  man  kan 
komme  i  gang  med  den  virkelige  hensigt 
med  nadvermødet.  Dette  er  den  virkelige 
hensigt  med  mødet.  Og  alt,  der  siges,  synges 
eller  bliver  bedt  om  under  disse  møder  bør 
være  i  harmoni  med  det  storslåede  i  denne 
hellige  ordinanse. 

Før  velsignelsen  og  omdelingen  af  nadve- 
ren synges  en  salme,  som  vi  alle  bør  synge 
med  på.  Det  er  uden  betydning,  hvor  god 
vores  stemme  er.  Nadversalmer  er  alligevel 
næsten  som  bønner  -  og  alle  kan  lægge 
stemme  til  en  bøn! 

Et  grønklædt  højdedrag  jeg  ser 
i  ånden  langt  herfra. 
Vor  Frelser  lider  døden  der, 
han  synden  på  sig  ta'r. 

(Salmer  og  sange,  nr.  115). 

Det  er  et  vigtigt  element  i  vores  tilbedelse  at 
forenes  i  sådanne  lyriske  og  bevægende  ud- 
tryk for  taknemmelighed. 

I  disse  hellige  omgivelser  beder  vi  jer,  un- 
ge mænd  i  Det  Aronske  Præstedømme,  om 
værdigt  og  ærbødigt  at  forberede,  velsigne 
og  omdele  disse  symboler  på  Frelserens  offer. 
Hvilket  overvældende  privilegium  og  stor 
tillid,  der  vises  i  så  forbløffende  ung  en  alder! 
Jeg  kan  ikke  komme  i  tanke  om  nogen  stør- 
re kompliment,  som  himlen  kan  give  jer.  Vi 
elsker  jer.  Lev  op  til  jeres  bedste  og  se  bedst 
mulig  ud,  når  I  deltager  i  Herrens  nadver. 

Må  jeg  foreslå,  at  overalt,  hvor  det  er 
muligt,  bør  diakoner,  lærere  og  præster,  som 
står  for  nadveren,  bære  en  hvid  skjorte.  Ved 
hellige  ordinanser  i  Kirken  bærer  vi  ofte  ce- 
remonielt tøj,  og  en  hvid  skjorte  kan  ses  som 
en  blid  påmindelse  om  det  hvide  tøj,  I  bar  i 
dåbsbassinet,  og  som  en  forventning  om  den 
hvide  skjorte,  I  snart  vil  bære,  når  I  træder 
ind  i  templet  og  videre  på  jeres  mission. 

Dette  enkle  forslag  skal  ikke  opfattes  som 
farisæisk  eller  formalistisk.  Vi  ønsker  ikke 
diakoner  eller  præster  i  uniform,  eller  som  er 
urimeligt  bekymret  om  andet  end  at  leve  et 


rent  liv.  Men  den  måde,  hvorpå  vore  unge 
klæder  sig,  kan  lære  os  alle  et  helligt  prin- 
cip, og  det  kan  bestemt  videregive  et  indtryk 
af  hellighed.  Som  præsident  David  O.  McK- 
ay  engang  sagde:  »En  hvid  skjorte  bidrager 
til  helligheden  af  den  hellige  nadver«  (se 
Conference  Report,  oktober  1956,  s.  89). 

I  det  enkle  og  smukke  sprog  i  nadverbøn- 
nerne, som  disse  unge  præster  opsender,  sy- 
nes det  vigtigste  ord,  vi  hører,  at  være  »erin- 
dre«. I  den  første  og  en  anelse  længere  vel- 
signelse af  brødet  nævnes  der  en  villighed 
til  at  påtage  os  Guds  Søns  navn  og  at  holde 
de  bud,  som  han  har  givet  os. 

Ingen  af  disse  vendinger  gentages  ved  vel- 
signelsen af  vandet,  selv  om  de  begge  be- 
stemt er  underforstået  og  forventet.  Det,  der 
er  understreget  i  begge  bønner,  er,  at  alt  det- 
te gøres  til  erindring  om  Kristus.  Ved  således 
at  deltage  bevidner  vi,  at  vi  altid  vil  erindre 
ham,  så  vi  altid  kan  have  hans  And  hos  os  (se 
L&u°  20:77,  79).  Hvis  den  væsentligste  opga- 
ve er  at  huske,  hvad  kan  vi  da  erindre,  når 
disse  enkle  og  dyrebare  symboler  tilbydes  os? 

Vi  kan  mindes  Frelserens  før-jordiske  liv 
og  alt  det,  vi  ved,  at  han  har  gjort  som  den 
store  Jehova,  skaberen  af  himlen  og  jorden 
og  alt,  der  er  i  dem.  Vi  kan  mindes,  at  selv  i 
det  store  råd  i  Himlen  elskede  han  os  og  var 
vidunderlig  stærk,  at  vi  selv  der  triumferede 
gennem  Kristi  kraft  og  vor  tro  på  Lammets 
blod  (se  Åb  12:10-11). 


Vi  kan  mindes  den  enkle  storhed  ved 
hans  fødsel  på  jorden  med  en  ung  kvinde 
som  mor.  Hun  var  sikkert  i  en  alder  som 
dem  i  vores  organisation  Unge  Piger,  som 
talte  på  vegne  af  enhver  trofast  kvinde  i 
enhver  uddeling,  da  hun  sagde:  »Se,  jeg  er 
Herrens  tjenerinde.  Lad  det  ske  mig  efter  dit 
ord!«  (Luk  1:38). 

Vi  kan  mindes  hans  storslåede,  men 
praktisk  taget  ukendte  stedfar,  en  ydmyg 
tømrer  af  profession,  som  blandt  andet  lærte 
os,  at  stille,  almindelige  og  beskedne  men- 
nesker har  bevæget  dette  majestætiske  værk 
fremad  fra  den  tidligste  begyndelse,  og  det 
gør  de  stadig  i  dag.  Hvis  I  tjener  næsten 
anonymt,  så  tænk  over,  at  det  gjorde  en  af 
de  bedste  mænd,  der  nogensinde  har  levet 
på  denne  jord,  også. 

Vi  kan  mindes  Kristi  mirakler  og  hans 
lærdomme,  hans  helbredelser  og  hans  hjælp. 
Vi  kan  mindes,  at  han  gengav  synet  til  den 
blinde  og  hørelsen  til  den  døve  og  evnen  til 
at  bevæge  sig  til  den  lamme,  den  lemlæste- 
de og  den  halte.  Da  kan  vi  på  de  dage,  hvor 
vi  føler,  at  vores  udvikling  er  gået  i  stå  eller 
vores  glæde  og  håb  blevet  utydeligt,  stræbe 
fremad  med  standhaftighed  i  Kristus,  med 
urokkelig  tro  på  ham  og  med  et  fuldkommen 
klart  håb  (se  2  Nephi  31:19-20). 

Vi  kan  mindes,  at  Frelseren,  selv  med  en 
så  alvorlig  mission  pålagt  sig,  fandt  glæde 
ved  at  leve,  holdt  af  mennesker  og  fortalte 

sine  disciple,  at  de  skulle  være  ved  godt 
mod!  Han  sagde,  at  vi  skulle  være  begejstre- 
de over  evangeliet  som  en,  der  havde  fundet 
en  stor  skat,  en  rigtig  perle  af  stor  værdi,  lige 
på  sit  eget  dørtrin.  Vi  kan  mindes,  at  Jesus 
fandt  en  særlig  glæde  og  lykke  i  børn  og 
sagde,  at  vi  alle  burde  være  mere  som  dem  - 
uden  svig  og  rene,  let  til  latter  og  let  ved  at 
elske  og  tilgive  og  langsomme  til  at  mindes 
enhver  krænkelse. 

Vi  kan  mindes,  at  Kristus  kaldte  sine  di- 
sciple for  venner,  og  at  venner  er  dem,  som  er 
trofaste  i  tider  med  ensomhed  eller  mulig 
fortvivlelse.  Vi  kan  mindes  en  ven,  som  vi  bør 
kontakte,  eller  endnu  bedre,  én,  som  vi  skal 
blive  ven  med.  Ved  at  gøre  dette,  kan  vi  min- 
des, at  Gud  ofte  velsigner  os  gennem  en  an- 
dens omsorgsfulde  og  belejlige  reaktion.  For 
en  person  omkring  os  kan  vi  være  midlet  for 
himlens  svar  på  en  meget  presserende  bøn. 

Vi  kan  -  og  bør  -  mindes  de  vidunderlige 
ting,  der  er  sket  os  i  vores  tilværelse,  og  at 
»alt,  hvad  der  er  godt,  kommer  fra  Kristus« 
(Moroni  7:24).  De  af  os,  der  er  velsignede, 
kan  mindes  modet  hos  dem  i  vore  omgivel- 
ser, som  har  større  problemer  end  os,  men 
som  forbliver  ved  godt  mod,  og  som  gør  de- 
res bedste  og  stoler  på,  at  den  lysende  mor- 
genstjerne atter  vil  stå  op  for  dem  -  hvilket 
han  bestemt  vil  (se  Ab  22:16). 

På  nogle  dage  vil  vi  have  grund  til  at 
mindes  den  uvenlige  behandling,  han  kom 
ud  for,  den  afvisning,  han  oplevede,  og  den 
uretfærdighed  -  ja,  hvilken  uretfærdighed  - 
han  udholdt.  Når  vi  også  oplever  noget  af 
det  i  livet,  kan  vi  mindes,  at  Kristus  også 
havde  problemer  på  alle  sider,  men  ikke  var 
nedtrykt;  forvirret,  men  ikke  fortvivlet;  for- 
fulgt, men  ikke  forladt;  slået  til  jorden,  men 
ikke  ødelagt  (se  2  Kor  4:8-9). 

Når  vi  møder  disse  vanskelige  tider,  kan 
vi  mindes,  at  Jesus  måtte  nedstige  under  alt, 
før  han  kunne  hæve  sig  over  alt,  og  at  han 
led  sorg  og  smerte  og  alle  slags  fristelser,  for 
at  kunne  blive  fyldt  med  barmhjertighed  og 
vide,  hvordan  han  kan  hjælpe  sit  folk  i  deres 
lidelser  (se  L&P  88:6;  Alma  7:11-12). 

For  dem,  der  vakler  og  snubler,  er  han  der 
for  at  støtte  og  styrke.  I  den  sidste  ende  er 
han  der  for  at  frelse  os,  og  for  alt  dette  gav 
han  sit  liv.  Uanset,  hvor  mørke  vore  dage 
kan  virke,  har  der  været  mørkere  tider  for 
verdens  Frelser. 

Faktisk  har  dette  nadverbords  Herre  i  et 
opstandent  og  ellers  fuldkomment  legeme 
til  gavn  for  sine  disciple  valgt  at  bevare  såre- 
ne i  sine  hænder  og  i  sine  fødder  og  i  sin  side 
-  tegn,  om  man  vil,  på  at  noget  smertefuldt 
sker  for  selv  den  rene  og  fuldkomne.  Tegn, 
om  man  vil,  på  at  smerte  i  denne  verden 
ikke  er  bevis  på,  at  Gud  ikke  elsker  os.  Det  er 
den  sårede  Kristus,  der  er  vores  sjæls  leder  - 
han,  som  stadig  bærer  arrene  efter  ofret,  ska- 
der, som  viser  hans  kærlighed,  ydmyghed  og 
tilgivelse. 


Disse  sår  er  det,  han  indbyder  unge  og 
gamle,  dengang  og  nu>  til  at  træde  frem  og 
se  og  føle  (se  3  Nephi  11:15;  18:25).  Da 
mindes  vi  med  Esajas,  at  det  var  for  hver 
enkelt  af  os,  at  vores  Mester  var  »foragtet  og 
opgivet  ...  en  lidelsernes  mand,  kendt  med 
sygdom«  (Es  53:3).  Alt  dette  kan  vi  mindes, 
når  vi  af  en  knælende  ung  præst  opfordres 
til  altid  at  erindre  Kristus. 

Vi  lader  ikke  mere  et  måltid  ledsage  den- 
ne ordinanse,  men  det  er  alligevel  et  fest- 
måltid. Vi  kan  blive  styrket  deraf  i  alt,  hvad 
livet  kræver  af  os,  og  ved  at  gøre  dette  vil  vi 
være  mere  barmhjertige  over  for  andre  un- 
dervejs. 

Kristus  havde  en  bøn  til  sine  disciple 
denne  aften  med  store  kvaler  og  sorg,  at  de 
ville  stå  ved  hans  side,  forblive  hos  ham  i 


hans  tid  med  sorg  og  smerte.  »Så  kunne  I  da 
ikke  våge  blot  en  time  sammen  med  mig?« 
spurgte  han  længselsfuldt  (Matt  26:40).  Jeg 
tror,  at  han  igen  stiller  os  dette  spørgsmål, 
hver  eneste  sabbatsdag,  når  symbolerne  på 
hans  liv  bliver  brudt,  velsignet  og  omdelt. 

Den  store  visdom,  kærlighed 
i  Himlens  store  råd 
blev  vist,  da  Jesus  sendtes  ned 
at  lide ,  dø  for  os 

(Salmer  og  sange ,  nr.  116). 

»O  hvilken  kærlighed,  himmelsk  kærlig- 
hed« (Salmer  og  sange,  nr.  114).  Jeg  bærer 
vidnesbyrd  om  ham,  der  er  underet  ved  det 
hele,  og  jeg  gør  det  i  hans  eget  navn,  ja,  i 
Jesu  Kristi  navn.  Amen.  □ 

Hold  kursen 
-  bevar  troen 


Præsident  Gordon  B.  Hinckley 


Dette  er  hans  værk.  Glem  det  aldrig.  Modtag  det  med  begejstring  og  hengivenhed. 


sønner  og  døtre,  jer  mine  brødre  og  søstre. 
Med  det  mål  for  øje  vier  jeg  min  styrke,  min 
tid  og  ethvert  talent,  jeg  måtte  besidde. 

Jeg  elsker  denne  kirke.  Jeg  elsker  profe- 
ten Joseph,  til  hvem  Gud  vor  evige  Fader  og 
vor  opstandne  Herre  talte  med  samme  for- 
trolighed, som  jeg  taler  med  jer  i  dag.  Jeg 
nærer  kærlighed  til  alle,  som  accepterede 
hans  vidnesbyrd  i  disse  tidlige  og  vanskelige 
år.  Deres  liv  udgør  for  en  stor  del  den  tidlige 
historie  om  dette  værk.  Det  er  vidunderligt 
at  have  stærke  og  dybe  rødder.  Fra  dem  er 
denne  verdensomspændende  bevægelse, 
som  vi  kender  som  Jesu  Kristi  Kirke  af  Sidste 
Dages  Hellige,  vokset. 

Jeg  takker  Herren  for,  at  han,  mens  jeg 
stadig  var  dreng,  i  mit  hjerte  såede  en  kær- 
lighed til  Mormons  Bog,  til  disse  store 
mænd  og  kvinder,  som  har  udholdt  så  meget 
for  at  bygge  en  grundvold,  hvorpå  denne  sag 
og  dette  rige  kan  bygges.  Jeg  elsker  præste- 
dømmet, som  findes  blandt  os,  denne  myn- 
dighed givet  til  mænd  til  at  tale  i  Guds 
navn.  Jeg  er  taknemmelig  for  dets  kraft  og 
myndighed,  som  tilmed  rækker  ud  på  den 
anden  side  afdødens  slør.  Jeg  elsker  de  helli- 
ge overalt,  hvor  de  vandrer  i  tro  og  i  trofast- 
hed. Jeg  er  taknemmelig  for  styrken  i  jeres 
vidnesbyrd  og  for  det  gode  i  jeres  liv.  Jeg 
elsker  missionærerne,  som  er  ude  ved  front- 
linien i  verden  og  bærer  vidnesbyrd  om  gen- 
givelsen af  evangeliet.  Jeg  beder  for  dem,  at 
de  må  være  beskyttet,  og  at  de  må  blive  ledt 
til  dem,  som  vil  modtage  deres  budskab. 

Jeg  elsker  denne  kirkes  ungdom,  hvor  så 
mange  af  dem  er  ivrige  i  deres  adfærd  De 
søger  efter  sandheden,  beder  og  forsøger  at 
gøre  det  rette.  Jeg  har  stor  kærlighed  til  og 
respekt  for  kvinderne  i  Hjælpeforeningen, 
til  de  unge  piger  i  deres  organisation,  til  pri- 
marybørnene, som,  hvor  de  end  er,  er  smuk- 
ke uanset  deres  hudfarve  eller  de  forhold,  de 
lever  under. 


Mine  brødre  og  søstre,  tak  for  opret- 
holdelsen med  jeres  hånd  og  hjerte 
og  for  jeres  udtryk  for  tillid  og  kær- 
lighed. Min  tro  på  dette  store  værk  er  blevet 
styrket  af  det,  jeg  har  set  og  hørt,  når  jeg  har 
rejst  blandt  jer  de  sidste  seks  måneder. 

Jeg  har  et  ønske  om  at  komme  ud  blandt 
de  sidste  dages  hellige  over  hele  verden,  at  se 
jer  i  øjnene,  at  give  jer  hånden,  hvor  det  er 
muligt,  samt  på  en  mere  personlig  og  fortro- 
lig måde  at  fortælle  jer  om  mine  følelser  om 
dette  hellige  værk;  og  at  føle  jeres  ånd  og 
jeres  kærlighed  til  Herren  og  hans  mægtige 
sag.  Jeg  ville  ønske,  at  jeg  på  en  eller  anden 
måde  kunne  takke  jer  personligt  for  den  ven- 
lighed, 1  har  vist  os  på  så  mange  måder.  Jeg 
ved,  at  vi  skal  gøre  os  fortjent  til  jeres  re- 
spekt, tillid  og  kærlighed  gennem  den  måde, 
vi  tjener  på.  Jeg  har  kun  et  ønske,  og  det  er,  så 
længe  Herren  giver  mig  styrke,  at  jeg  må 
tjene  ham  trofast  og  godt  ved  at  betjene  hans 


Jeg  føler  stor  taknemmelighed  over  for 
vore  biskopper  og  dem,  som  tjener  med 
dem,  for  vore  stavspræsidenter  og  deres 
medarbejdere,  for  de  nykaldede  område- 
autoriteter samt  for  mine  brødre  blandt  ge- 
neralautoriteterne. Jeg  har  en  stærk,  opløf- 
tende følelse  af  optimisme  for  dette  værk. 
Jeg  har  nu  levet  længe  nok  til  at  have  set 
dets  mirakuløse  vækst.  Det  er  faldet  i  mit 
lod  at  bidrage  til  dets  oprettelse  over  store 
dele  af  verden.  Overalt  vokser  det  stadig 
stærkere.  Overalt  berører  det  et  stigende  an- 
tal mennesker  positivt. 

Vore  statistikere  fortæller  mig,  at  hvis 
den  nuværende  tendens  fortsætter,  vil  der 
engang  i  februar  1996,  kun  nogle  få  måne- 
der fra  i  dag,  være  flere  medlemmer  af  Kir- 
ken uden  for  USA  end  i  USA. 

Når  denne  linie  krydses,  er  det  en  vidun- 
derlig og  betydningsfuld  hændelse.  Det  re- 
præsenterer frugterne  af  en  enorm  indsats 
for  at  række  ud.  Gud  i  Himlen,  hvis  tjenere 
vi  er,  havde  aldrig  til  hensigt,  at  dette  skulle 
være  et  begrænset  lokalt  værk.  Johannes 
Åbenbareren  »så  endnu  en  engel  flyve  midt 
oppe  under  himlen;  den  havde  et  evigt 
evangelium  at  forkynde  for  dem,  der  bor  på 
jorden,  og  for  alle  folkeslag  og  stammer,  tun- 
gemål og  folk«  (Ab  14:6).  Den  engel  er 
kommet.  Hans  navn  er  Moroni.  Det  er  hans 
stemme,  der  taler  til  os  fra  støvet  og  bringer 
endnu  et  vidne  om,  at  Herren  Jesus  Kristus 
virkelig  lever. 

Vi  har  endnu  ikke  båret  evangeliet  til 
hvert  eneste  folkeslag  og  stamme,  tungemål 
og  folk.  Men  vi  har  taget  nogle  store  skridt. 
Vi  har  gået  overalt,  hvor  vi  har  tilladelse  til 
at  komme.  Gud  står  ved  roret,  og  dørene  vil 
blive  åbnet  ved  hans  kraft  i  henhold  til  hans 
guddommelige  vilje.  Om  dette  er  jeg  over- 
bevist. Om  dette  er  jeg  sikker. 

Jeg  kan  ikke  forstå  dem  uden  visioner, 
som  betragter  dette  værk  som  begrænset  og 
provinsielt.  De  har  ikke  et  ekspanderende 
syn  på  værket.  Så  sikkert  som  der  er  en  al- 
mægtig Fader  i  Himlen,  så  sikkert  som  hans 
Søn,  vor  guddommelige  Forløser  lever,  så 
sikkert  er  dette  værk  bestemt  til  at  nå  ud  til 
mennesker  overalt. 

Beretningen  om  Kaleb  og  Josva  og  de  an- 
dre israelske  spioner  har  altid  fascineret  mig. 
Moses  førte  Israels  børn  ud  i  ørkenen.  I  det 
andet  år  af  deres  vandring  valgte  han  en 
repræsentant  fra  hver  af  de  tolv  stammer  til 
at  undersøge  Kana'an  og  komme  tilbage 
med  en  rapport  om  dets  ressourcer  og  dets 
folk.  Kaleb  repræsenterede  Juda  stamme, 
Josva  Efraims  stamme.  De  tolv  gik  ind  i  Ka- 
na'ans  land.  De  fandt  det  meget  frugtbart. 
De  var  væk  i  40  dage.  De  bragte  nogle  af  de 
»tidlige  druer«  med  tilbage  som  tegn  på  lan- 
dets frugtbarhed  (4  Mos  13:20). 

De  kom  og  stod  foran  Moses  og  Aron  og 
hele  forsamlingen  af  Israels  børn,  og  de  for- 
talte om  Kana'ans  land:  »Det  flyder  virkelig 

med  mælk  og  honning,  og  her  er  noget  af 
dets  frugt«  (v.  27).  Men  ti  af  spionerne  var 
ofre  for  deres  egen  tvivl  og  frygt.  De  aflagde 
en  negativ  rapport  om  antallet  og  størrelsen 
af  kana'anitterne.  De  konkluderede,  at  »de 
er  stærkere  end  vi«  (v.  31).  De  sammenlig- 
nede sig  selv  med  græshopper  i  forhold  til 
kæmperne,  de  havde  set  i  landet.  De  var 
ofre  for  deres  egen  frygt. 

Derpå  stillede  Josva  og  Kaleb  sig  foran 
folket  og  sagde:  »Det  land,  vi  drog  igennem 
og  udspejdede,  er  et  meget,  meget  herligt 
land. 

Hvis  Herren  holder  af  os,  vil  han  føre  os 
ind  i  dette  land  og  give  os  det,  et  land  der 
flyder  med  mælk  og  honning. 

Gør  ikke  oprør  mod  Herren!  I  skal  ikke 
være  bange  for  landets  befolkning,  dem 
æder  vi!  Deres  skygge  har  forladt  dem,  men 
Herren  er  med  os.  I  skal  ikke  være  bange  for 
dem!«  (14:7-9). 

Men  folket  var  mere  villige  til  at  lytte  til 
de  ti  tvivlere  end  til  at  tro  Kaleb  og  Josva. 

Da  var  det,  at  Herren  erklærede,  at  Isra- 
els børn  skulle  vandre  i  ørkenen  i  40  år, 
indtil  det  slægtled,  der  havde  vandret  med 
tvivl  og  frygt,  var  gået  bort.  Skriften  beret- 
ter, at  »de  mænd,  der  havde  udspredt  onde 
rygter  om  landet,  led  en  brat  død  for  Her- 
rens ansigt. 

Og  af  de  mænd,  der  var  draget  ud  for  at 
udspejde  landet,  blev  kun  Josva  ...  og  Kaleb 
...  i  live«  (v.  37-38).  De  var  de  eneste  fra  den 
gruppe,  som  overlevede  disse  fire  årtiers 
vandring,  og  som  fik  lov  til  at  komme  ind  i 
det  forjættede  land,  som  de  havde  omtalt 
positivt. 

Vi  ser  så  mange  omkring  os,  som  er  lige- 
glade med  fremtiden  af  dette  værk,  som  er 
apatiske,  som  taler  om  begrænsninger,  som 
giver  udtryk  for  frygt,  som  tilbringer  deres 
tid  med  at  grave  frem  og  skrive  om  det,  som 
de  anser  for  svagheder,  men  som  i  virkelig- 
heden er  uden  betydning.  Med  tvivl  om 
værkets  fortid,  har  de  ingen  visioner  om 
dets  fremtid. 

Ganske  rigtigt  blev  det  fordums  sagt: 
»Uden  syner  er  et  folk  ladt  i  stikken«  (Ord- 
sp  29:18).  Der  er  i  dette  værk  ikke  plads  til 
dem,  som  kun  tror  på  et  evangelium  af  un- 
dergang og  tungsind.  Evangeliet  er  godt  nyt. 
Der  et  er  budskab  om  triumf.  Det  er  en  sag, 
der  skal  modtages  med  begejstring. 

Herren  har  aldrig  sagt,  at  der  ikke  ville 
være  problemer.  Vores  folk  har  kendt 
trængsler  af  enhver  art,  når  dem,  der  har 
modvirket  dette  værk,  er  faldet  over  dem. 
Men  tro  har  været  til  stede  i  al  deres  sorg. 
Dette  værk  er  konstant  gået  fremad  og  har 
aldrig  taget  et  skridt  baglæns,  siden  dets  be- 
gyndelse. Jeg  tænker  på  drengen  Joseph,  for- 
fulgt og  latterliggjort  af  dem,  der  var  ældre. 
Men  smerten  fra  sårene  fra  denne  forfølgelse 
blev  mildnet  af  Moronis  erklæring,  som  for- 
talte ham,  at  Gud  havde  et  værk,  han  skulle 


udføre;  og  at  hans  navn  »skulle  nævnes  for 
ondt  og  godt  blandt  alle  nationer,  slægter  og 
tungemål,  eller  at  der  skulle  tales  både  godt 
og  ondt  om  det  blandt  alle  folk«  (JS-H 
1:33). 

Joseph  og  hans  bror,  Hyrum,  blev  myrdet 
den  27.  juni  1844-  Deres  fjender  troede,  at 
dette  ville  gøre  en  ende  på  den  sag,  som  de 
havde  givet  deres  liv  for.  De  forstod  ikke,  at 
martyrernes  blod  ville  give  næring  til  Kir- 
kens unge  rødder. 

Jeg  stod  for  nogle  dage  siden  på  de  gamle 
kajanlæg  i  Liverpool  i  England.  Der  var 
praktisk  taget  ingen  aktivitet  den  fredag  for- 
middag, mens  vi  var  der.  Men  engang  var 
det  en  veritabel  myretue.  I  1800-tallet  gik 
titusinder  af  vores  folk  hen  over  den  samme 
stenbro,  som  vi  gik  på.  De  kom  fra  hele  Stor- 
britannien og  fra  Europas  lande,  nyomvend- 
te  til  Kirken.  De  kom  med  vidnesbyrd  på 
deres  læber  og  tro  i  deres  hjerte.  Var  det 
svært  for  dem  at  forlade  deres  hjem  og  træde 
ind  i  det  ukendte  i  en  ny  verden?  Selvfølge- 
lig var  det  det.  Men  de  gjorde  det  med  opti- 
misme og  begejstring.  De  gik  ombord  på 
sejlskibe.  De  vidste,  at  overfarten  i  bedste 
fald  var  risikabel.  De  fandt  snart  ud  af,  at 
den  for  det  meste  var  miserabel.  De  boede  i 
overfyldte  rum  uge  efter  uge.  De  udholdt 
storme,  sygdomme  og  kvalme.  Mange  døde 
undervejs  og  blev  begravet  til  søs.  Det  var 


en  vanskelig  og  forfærdelig  rejse.  De  havde 
tvivl,  ja.  Men  deres  tro  hævede  sig  over 
denne  tvivl.  Deres  optimisme  hævede  sig 
over  deres  frygt.  De  havde  deres  drøm  om 
Zion,  og  de  var  på  vej  til  at  opfylde  den. 

Med  en  overvældende  optimistisk  ånd, 
bygget  på  en  klippegrund  af  tro,  byggede  de 
dette  Tabernakel,  hvor  vi  mødes  i  dag.  I  40 
år  byggede  de  på  templet  lige  øst  herfor.  I  al 
deres  slid  var  der  en  skinnende,  klar  og  vid- 
underlig vision  om  dette  værks  vækst. 

Jeg  kan  knap  fatte  omfanget  af  Brigham 
Youngs  tro,  da  han  ledte  tusinder  af  menne- 
sker ud  i  vildmarken.  Han  havde  aldrig  set 
dette  land,  bortset  fra  det,  han  havde  set  i  et 
syn.  Det  var  en  dristig  handling,  der  næsten 
overgår  vores  fatteevne.  For  ham  var  deres 
ankomst  hertil  altsammen  en  del  af  et  møn- 
ster for  dette  værks  vækst  og  udvikling.  For 
dem,  som  fulgte  ham,  var  det  at  følge  en 
storslået  drøm. 

Således  var  det  i  den  sidste  halvdel  af  det 
sidste  århundrede.  Det  syntes,  som  om  hele 
verden  var  imod  os.  Men  de  trofaste  vidste, 
at  der  var  sollys  bag  de  mørke  skyer,  og  at 
hvis  de  holdt  ud,  ville  stormen  passere  dem. 

I  dag  vandrer  vi  i  sollys  med  velvilje.  Der 
er  en  tendens  hos  nogle  til  at  blive  ligeglade. 
Der  er  dem,  som  driver  bort  og  søger  verdens 
fristelser  og  forsager  Herrens  sag.  Jeg  ser  an- 
dre, som  tror,  at  det  er  i  orden  at  sænke 

deres  standarder,  måske  kun  i  det  små.  I  sel- 
ve denne  proces  mister  de  overskuddet  af 
begejstring  for  dette  værk.  De  tror  fx  at  brud 
på  sabbatten  er  en  ubetydelig  ting.  De  for- 
sømmer deres  møder.  De  bliver  kritiske.  De 
begynder  at  bagtale.  Inden  længe  er  de  dre- 
vet bort  fra  Kirken. 

Profeten  Joseph  erklærede  en  gang: 
»Hvor  der  er  tvivl,  der  har  tro  ingen  magt« 
(Lectures  on  Faith,  Salt  Lake  City:  Deseret 
Book  Co.,  1985,  s.  46). 

Jeg  indbyder  enhver,  der  således  er  drevet 
bort,  til  at  komme  tilbage  til  den  stærke  og 
solide  fortøjning  i  Kirken.  Dette  er  den  Al- 
mægtiges værk.  Om  vi  som  enkeltpersoner 


går  fremad  afhænger  af  os.  Men  Kirken  vil 
aldrig  ophøre  med  at  gå  fremad.  Jeg  husker 
en  gammel  sang  med  opildnende  toner  af  et 
mandskor:  »Giv  mig  ti  mænd,  der  har  mod, 
og  jeg  vil  snart  give  dig  titusinder  flere  ...« 
(Oscar  Hammerstein;  Stouthearted  Men) . 

Da  Herren  tog  Moses  til  sig,  da  sagde  han 
til  Josva:  »Vær  modig  og  stærk.  Nær  ikke 
rædsel,  og  lad  dig  ikke  skræmme,  for  Herren 
din  Gud  er  med  dig  overalt,  hvor  du  går« 
(Jos  1:9).  Dette  er  hans  værk.  Glem  det  al- 
drig. Modtag  det  med  begejstring  og  hengi- 
venhed. 

Lad  os  ikke  være  bange.  Jesus  er  vores 
leder,  vores  styrke  og  vores  konge. 


Dette  er  en  tidsalder  med  pessimisme.  Vi 
har  en  mission  med  tro.  Mine  brødre  og  sø- 
stre overalt,  jeg  kalder  jer  til  at  bekræfte 
jeres  tro,  til  at  bevæge  dette  værk  fremad 
over  hele  verden.  I  kan  gøre  det  stærkere 
ved  jeres  måde  at  leve  på.  Lad  evangeliet 
være  jeres  sværd  og  jeres  skjold.  Vi  er  hver 
især  en  del  af  den  største  sag  på  jorden.  Dens 
lærdomme  kom  ved  åbenbaring.  Dens  præ- 
stedømme kom  ved  guddommelig  overdra- 
gelse. Endnu  et  vidne  er  blevet  tilføjet  til 
dens  vidnesbyrd  om  Herren  Jesus  Kristus. 
Den  er  bogstaveligt  talt  den  lille  sten  i  Da- 
niels drøm,  »der  uden  hænder  blev  revet  løs 
af  bjerget,  skal  rulle  frem,  til  den  opfylder 
hele  jorden«  (L&P  65:2). 

»Brødre,  skal  vi  ikke  gå  fremad  for  denne 
store  sag?  Gå  fremad  og  ikke  tilbage.  Frisk  mod, 
brødre,  og  fremad  til  sejr!«  (L&P  128:22). 
Således  skrev  profeten  Joseph  i  en  salme. 

Denne  store  sags  fortid  er  glorværdig. 
Den  er  fyldt  med  heltegerninger,  mod,  dri- 
stighed og  tro.  Vor  tid  er  vidunderlig,  mens 
vi  går  fremad  og  velsigner  menneskers  til- 
værelse overalt,  hvor  de  vil  lytte  til  budska- 
bet fra  Herrens  tjenere.  Fremtiden  bliver 
storslået,  når  den  Almægtige  ruller  sit  glor- 
værdige værk  ud  og  velsigner  alle,  som  vil 
acceptere  og  efterleve  hans  evangelium,  ja, 
det  rækker  tilmed  ud  og  velsigner  for  evigt 
hans  sønner  og  døtre  i  alle  slægtled  gennem 
den  uselviske  indsats  hos  dem,  hvis  hjerte  er 
fyldt  med  kærlighed  til  verdens  Forløser. 

Engang  tilbage  i  den  store  depressions 
dage  svingede  et  gammelt  skilt  hængende  i 
rusten  pigtråd  fra  et  søm.  Gårdens  ejer  hav- 
de skrevet: 
Brændt  ud  af  tørke , 
druknet  af oversvømmelse , 
spist  ud  af  prærieharer, 
solgt  af  sheriffen, 
men  er  her  stadig! 

Sådan  er  det  også  med  os.  Der  har  været 
trusler,  nej-sigere  og  forkyndere  af  under- 
gang. De  har  på  enhver  tænkelig  måde  for- 
søgt at  skade  og  ødelægge  denne  kirke.  Men 
vi  er  her  stadig,  stærkere  og  mere  fast  beslut- 
tet på  at  bevæge  den  fremad.  For  mig  er  det 
spændende.  Det  er  vidunderligt.  Jeg  føler 
mig  som  Amraon  fordum,  som  sagde:  »Og 
har  vi  ikke  grund  til  at  fryde  os?  Jo,  jeg  siger 
jer,  at  der  aldrig  har  været  mennesker,  der 
har  haft  så  stor  grund  til  at  glæde  sig  som  vi; 
ja,  jeg  er  endog  så  henrykt  i  min  glæde,  at 
jeg  berømmer  mig  i  min  Gud;  thi  han  har  al 
magt,  al  visdom  og  al  forstand«  (Alma 
26:35). 

Jeg  opfordrer  jer  hver  især,  uanset  hvor  I 
som  medlemmer  af  denne  kirke  er,  til  at 
rejse  jer  og  med  en  sang  i  hjertet  gå  fremad, 
efterlev  evangeliet,  elsk  Herren  og  opbyg  ri- 
get. Sammen  vil  vi  holde  kursen  og  bevare 
troen,  for  den  Almægtige  er  vores  styrke.  1 
Jesu  Kristi  navn.  Amen.  D 

Mødet  søndag  eftermiddag 

Den  1 .  oktober  1 995 


Søg  først  Guds  rige 


Ældste  David  B.  Haight 
De  Tolv  Apostles  Kvorum 


Hvis  vi  først  søger  Guds  rige  og  lever  sådan,  som  vi  bør,  synes  alt  andet  at  falde  på  plads, 
og  der  sker  meget  vidunderligt 


hvor  teleprompten  ikke  duer  mere  for  os,  og 
printeren  synes  at  printe  dårligere,  og  blæk- 
ket er  heller  ikke  så  godt,  som  det  har  været! 
Men  jeg  er  beæret  og  taknemlig  over  at  væ- 
re her  sammen  med  jer. 

Jeg  er  sikker  på,  at  de  af  jer,  som  var  her  i 
formiddags,  følte  det  samme  som  jeg,  mens 
vi  lyttede  til  vores  profet  og  leder:  Nemlig  at 
kappen  som  Guds  profet  hviler  trygt  og  med 
guddommelig  myndighed  på  præsident  Gor- 
don B.  Hinckley.  Mens  han  med  overbevis- 
ning og  inspiration  udtrykte  sin  vejledning 
til  os  i  formiddags  og  opfordrede  os  til  at 
sætte  højere  mål,  fornemmede  jeg,  at  det 
var  Herrens  røst,  vi  hørte.  I  afsnit  88  i  Lære 
og  Pagter  fortæller  Herren  os,  at  hans  røst  er 
Ånd  (se  v.  66). 

Jeg  er  ikke  alene  taknemlig  for  at  være 
her,  men  også  taknemlig  for  den  gode  musik 
og  for  den  indflydelse,  som  god  musik  har  i 
vores  liv,  samt  for  den  salme,  som  koret  sang 
i  formiddags:  »Glad  vor  hyldest  nu  skal  ly- 
de« (Sange  og  salmer,  nr.  161).  Mens  koret 
sang  den  tekst,  tænkte  jeg  på  den  styrke, 
som  jeg  har  følt,  ikke  blot  ved  denne  konfe- 
rence, men  gennem  hele  mit  liv  -  den  styr- 
ke, som  vi  opnår  ved  at  være  trofaste,  lydige 
medlemmer  af  Kirken.  Vi  opnår  karakter- 
styrke ved  at  leve,  som  vi  bør. 

Min  bedstefar  havde  boet  i  Farmington  i 
Utah  en  del  år,  inden  han  og  hans  familie 
blev  bedt  om  at  rejse  til  det  sydlige  Idaho  for 
at  være  med  til  at  opbygge  en  koloni  ved 
navn  Oakley.  Min  far,  Hector,  var  teenager, 
da  de  flyttede.  Min  mor,  Clara,  var  teenager 
og  boede  i  Tooele  i  Utah,  da  hendes  far  blev 
bedt  om  at  flytte  til  Oakley  og  bygge  den 
første  mølle  deroppe.  Og  sådan  gik  det  til,  at 
Hector  og  Clara  forelskede  sig  i  hinanden  i 
den  lille  by  i  Idaho. 

Da  tiden  kom  for  deres  bryllup  i  1890, 
spurgte  de  ikke,  hvor  de  skulle  gifte  sig,  eller 
hvad  de  skulle  gøre.  De  vidste  det  allerede. 

Når  vi  bliver  ældre,  bliver  vi  lidt  lang- 
sommere, så  I  andre  må  bære  lidt 
over  med  os.  Jeg  takker  Herren  for 
mine  velsignelser  og  for,  at  jeg  er  i  stand  til 
at  være  til  stede  ved  denne  konference  og 
lytte  til  det,  vi  har  hørt  indtil  videre.  Dette 
er  en  storslået  periode  i  vores  Kirkes  histo- 
rie. 

Da  ældste  LeGrand  Richards  var  kom- 
met lidt  op  i  årene,  holdt  han  improviserede 
taler  ved  generalkonferencerne.  Som  I  ved, 
får  vi  en  tilmålt  tid.  Man  spekulerede  på, 
hvordan  man  kunne  gøre  ham  opmærksom 
på,  at  hans  tid  var  udløbet.  Man  fik  anbragt 
et  blinkesignal  på  talerstolen,  og  under  en  af 
sine  taler  sagde  han:  »Der  er  pære,  der  blin- 
ker heroppe.«  Ved  næste  konference  havde 
man  anbragt  en  rød  lampe,  men  han  lagde 
bare  hånden  hen  over  den.  Jeg  vil  måske 
benytte  mig  af  de  samme  kneb  i  dag.  Efter- 
hånden som  vi  bliver  ældre,  når  vi  et  punkt, 


Til  de  af  jer,  som  ikke  er  bekendt  med  geo- 
grafien i  den  del  af  Idaho,  vil  jeg  lige  påpege, 
at  der  er  omkring  290  kilometer  til  templet  i 
Logan.  Men  mine  forældre  rejste  fra  den 
lille  by  til  templet  i  Logan  for  at  blive  gift 
den  15.  maj  1890.  Jeg  har  tit  spekuleret  på, 
hvordan  de  klarede  rejsen.  Tænk  jer  bare,  i 
sådan  en  gammel  åben  hestevogn  med  to 
sæder,  trukket  af  et  spand  heste.  Trods  for- 
årsregnen  drog  de  af  sted  på  den  290  kilome- 
ter lange  rejse  i  hestevogn. 

Jeg  ved  ikke,  hvor  mange,  der  rejste  med 
dem,  men  hvis  I  kan  forestille  jer  en  moder- 
ne bil  med  ståltag,  glasruder,  varmeapparat, 
radio  og  behagelige  sæder  sat  op  ved  siden  af 
den  hestevogn,  så  vil  I  se  en  stor  forskel. 
Forestil  jer  det  unge  par,  som  planlægger  at 
rejse  290  kilometer  sammen  med  deres  led- 
sagere. Turen  ville  tage  en  uge.  De  beredte 
sig  på  at  foretage  den  syv  dage  lange  rejse  til 
templet  i  den  hestevogn.  De  havde  ikke  so- 
veposer og  vintertøj,  som  vi  kender  det  i 
dag,  men  de  havde  tøj,  der  passede  til  den 
tid  -  samt  tæpper  og  vattæpper  og  mad  i 
melsække. 

Så  når  vi  synger  om  bjergenes  styrke,  bør 
vi  takke  Herren  for  den  styrke,  som  ligger  i, 
at  vi  er,  hvor  vi  er,  og  at  vi  er,  dem  vi  er,  og  i 
det,  vi  tror  på  og  den  måde,  vi  lever  på. 
Spekulerer  de  unge  i  dag  på,  om  det  vil  være 
ubelejligt  for  dem  at  køre  de  få  kilometer  til 
templerne  i  Manti  eller  St.  George  eller  At- 
lanta i  Georgia  eller  Stockholm  i  Sverige 
eller  Johannesburg  i  Sydafrika  eller  hvor  det 
nu  måtte  være?  Tænk  på,  hvordan  det  var 
for  nogle  år  siden,  så  vil  jeres  rejse  til  temp- 
let ikke  synes  så  ubelejlig. 

Min  hustru,  Ruby,  og  jeg  har  fornylig  fej- 
ret vores  65  års  bryllupsdag.  Vi  blev  gift  i 
templet  i  Salt  Lake  City  den  4.  september 
1930.  Den  følgende  morgen  tog  vi  op  for  at 
besøge  hendes  mor  på  M  Street  her  i  Salt 
Lake  City  for  at  tage  afsked  med  hende.  Og  i 
løbet  af  den  gribende  afsked  pakkede  hun  en 
lille  madkurv,  som  vi  kunne  have  med  i  bi- 
len. Hun  sagde  til  mig:  »David,  lov  mig,  at 
du  vil  passe  godt  på  Ruby.«  Og  jeg  sagde: 
»Det  lover  jeg.«  Af  og  til  minder  jeg  Ruby 
om,  at  jeg  en  dag  skal  møde  hendes  mor,  og 
jeg  håber,  at  jeg  vil  kunne  se  hende  i  øjnene 
og  sige:  »Jeg  tror,  jeg  har  klaret  det.« 

Ruby  og  jeg  blev  gift  på  den  rette  måde, 
beseglet  i  templet  med  dets  guddommelige 
pagter  og  forpligtelser,  som  fremmer  pålide- 
lighed, trofasthed,  hengivenhed  og  tjenest- 
villighed.  Og  nu  hvor  vi  har  været  gift  i  65 
vidunderlige  år,  kan  vi  se  tilbage  på  vores  tid 
sammen  og  erkende,  at  det  bliver  bedre  og 
bedre  med  årene. 

Da  Ruby  og  jeg  kørte  til  Californien  i 
vores  lille  Ford  T  dengang  i  1930,  kørte  vi 
gennem  Nevada  med  160  km  i  timen  på  de 
ujævne  grusveje.  Det  var  50  kilometer  i  fug- 
leflugt, men  110  km  op  og  ned.  Vi  havde 
aldrig  været  i  Californien  før,  så  da  vi  ende- 

lig  nåede  frem  til  Lake  Tahoe,  syntes  vi,  at 
søen  så  varm  og  smuk  ud.  Jeg  var  ikke  klar 
over,  at  vandet  var  iskoldt  lige  under  over- 
fladen. Vi  fandt  et  lille  motel,  og  skyndtes  os 
ind  og  tog  badetøj  på.  Jeg  ville  vise  hende, 
at  hun  havde  giftet  sig  med  et  rigtigt  mand- 
folk. Vi  gik  ud  på  badebroen  ved  søen,  og  jeg 
syntes,  at  det  så  skønt  ud.  Solen  var  netop 
ved  at  gå  ned.  Jeg  dykkede  sporenstregs  ned 
i  vandet  for  at  vise  Ruby,  hvilken  super- 
mand hun  havde  fået.  Da  jeg  dykkede  ned 
gennem  det  iskolde  vand,  var  jeg  sikkert  på, 
at  jeg  var  dødsens.  Jeg  kæmpede  for  at  kom- 
me op  igen. 

Vi  havde  det  pragtfuldt  sammen  på  turen 
til  Berkeley  i  Californien.  Vi  fandt  en  møb- 
leret lejlighed,  som  kostede  45  dollars  om 
måneden.  Men  da  jeg  kom  hjem  om  aftenen 
den  anden  dag,  opdagede  jeg,  at  min  nøgle 
ikke  duede.  Jeg  opsøgte  viceværten  og  sag- 
de: »Undskyld,  men  min  nøgle  duer  ikke.« 
Hun  svarede:  »Ah  ja,  det  er  sandt.  Deres 
kone  er  flyttet.«  Jeg  sagde:  »Flyttet?«  »Ja,« 
svarede  hun.  »Vi  havde  en  anden  lejlighed, 
som  var  fem  dollars  billigere.« 

For  noget  tid  siden  fandt  Ruby  og  jeg  ud 
af,  at  vi  er  flyttet  rundt  i  USA  27  gange.  Vi 
er  flyttet  til  Californien  tre  gange.  Vi  har 
boet  i  Illinois  to  gange.  Vi  er  flyttet  frem  og 
tilbage  og  rundt  omkring.  Men  vi  ser  tilbage 
på  det  med  glæde.  Vi  ser  på  vores  tre  børn 
og  nogle  og  halvtreds  børne-  og  oldebørn  og 
siger:  »Sikke  et  pragtfuldt  liv  vi  har  haft.« 

Hvis  vi  først  søger  Guds  rige  og  lever  så- 
dan, som  vi  bør,  synes  alt  andet  at  falde  på 
plads,  og  der  sker  meget  vidunderligt.  Når  vi 
ser  på  vores  familie,  glæder  vi  os  over,  at  alle 
de  af  vores  børnebørn,  som  har  haft  mulig- 
hed for  det,  har  været  på  mission.  De  både 


forstår  og  samstemmer  med:  »Jeg  er  Guds 
kære  barn«  (Salmer  og  sange,  nr.  195)  og  de 
andre  af  Zions  vidunderlige  sange.  Vi  er  stol- 
te af  dem.  Et  medlem  af  vores  familie  har  en 
lille  akvarel,  som  ikke  er  skabt  af  en  berømt 
kunstner.  Billedet  er  malt  af  nogle  armenske 
børn.  Det  er  en  tak-for-livet-gave,  fordi  nog- 
le af  vores  børnebørn  var  med  til  at  fragte 
mad  over  grænsen  til  Armenien.  Livet  er 
rigt,  fuldt  og  vidunderligt.  Det  hele  falder  på 
plads,  hvis  vi  selv  hjælper  lidt  til  ved  at  leve 
på  den  rette  måde. 

For  nogle  uger  siden  var  Ruby  og  jeg  i 
Oakley  i  Idaho  et  par  dage  for  at  sætte  fami- 
liens gamle  hjem  i  stand.  Jeg  blev  ringet  op 
af  Lenore  Romney  fra  Detroit  i  Michigan. 
Lenore  er  George  Romneys  kone.  Hun  sag- 
de: »George  døde  her  til  morgen.«  Hun  ville 
vide,  om  jeg  kunne  afse  tid  til  at  være  tilste- 
de ved  begravelsen.  Jeg  sagde,  at  det  ville 
være  mig  en  stor  ære,  men  at  jeg  først  måtte 
tale  med  mine  ledere  i  Kirken. 

Efter  at  have  lagt  røret  på  gik  jeg  op  ad 
vejen  fra  vores  gamle  hjem.  Jeg  skråede  over 
grøften  til  det  område,  hvor  familien  Rom- 
ney havde  boet.  Georges  far  hed  Gaskell 
Romney.  Min  far  var  deres  biskop.  Jeg  kigge- 
de ud  over  området.  Huset  lå  der  ikke  mere. 
Så  gik  jeg  langs  med  den  gamle  overrislings- 
kanal.  Jeg  så  på  det  sted,  hvor  min  far  havde 
døbt  mig.  Jeg  så  det  sted,  hvor  George  og  jeg 
tit  svømmede.  Den  gang  var  vores  badetøj  et 
par  gamle  overalls,  og  ikke  det  moderne  ba- 
detøj, man  ser  i  dag.  Vi  klippede  buksebene- 
ne af  og  rev  lommerne  af,  for  at  vi  ikke 
skulle  drukne.  Det  var  det  badetøj,  vi  havde. 
Vi  sad  gerne  i  solskinnet  på  kanten  af  kana- 
len og  rystede  lidt  af  kulde.  Svømning  var 
vores  vigtigste  adspredelse.  George  og  jeg 


var  nogenlunde  jævnaldrende.  Han  var  min 
ven.  Han  var  min  kammerat. 

Mens  jeg  gik  langs  kanalen  og  tænkte  på 
George,  kom  jeg  til  at  tænke  på  et  digt  af 
Rosemary  og  Stephen  Vincent  Benet,  som 
handler  om  Nancy  Hanks,  der  var  mor  til 
Abraham  Lincoln.  Abraham  Lincoln  var 
kun  syv  år,  da  Nancy  Hanks  døde,  og  de 
holdt  meget  af  hinanden.  Men  i  det  smukke 
digt  skrev  ægteparret  Benet,  at  hvis  Nancy 
Hanks  vendte  tilbage  i  dag,  ville  hun  måske 
sige:  Hvad  blev  der  af  min  dreng  Abe?  Kom 
han  nogen  vegne?  Lærte  han  at  læse?  Blev 
han  nogensinde  til  noget?  (Se  »Nancy 
Hanks«,  i  Edwin  Markham,  comp.,  The 
Book  of  American  Poetry,  New  York:  Wm  H. 
Wise&Co.,  1936,  side  791). 

Georges  mor  døde,  mens  han  var  teen- 
ager. Hun  så  aldrig,  hvad  han  blev  til.  Ved 
begravelsen  havde  jeg  den  ære  at  være  sam- 
men med  Michigans  guvernør.  Michigan  er 
en  stat  med  ni  millioner  indbyggere,  som  tre 
gange  har  valgt  George  til  guvernør.  Guver- 
nøren sagde,  at  George  havde  været  en  stor- 
slået mand,  som  aldrig  lod  sit  offentlige  vir- 
ke komme  i  vejen  for  sit  virke  for  Guds  sag. 
Detroit  News  skrev,  at  George  Romney  brug- 
te sin  tro  som  et  kompas,  der  vejledte  ham  i 
hans  offentlige  virke. 

Jeg  efterlader  jer  med  min  kærlighed  og 
mit  vidnesbyrd  om,  at  dette  værk  er  sandt.  I, 
unge  mennesker,  som  skal  til  at  drage  ud  i 
verden  og  skabe  jer  en  tilværelse,  bør  huske 
på,  at  andre  mennesker,  der  har  benyttet 
evangeliet  som  et  kompas,  har  klaret  sig  rig- 
tig godt.  Evangeliet  er  sandt.  Vi  har  en  le- 
vende profet  på  jorden.  Jeg  beder  ydmygt 
om,  at  I  vil  leve  det  fuldt  ud,  i  Jesu  Kristi 
navn.  Amen. 

Vinduer  med  lys 
og  sandhed 


Ældste  Joseph  B.  Wirthlin 

De  Tolv  Apostles  Kvorum 


Når  livets  storme  efterlader  os  forvirrede,  kan  vinduer  af  åbenbaring 
lede  os  sikkert  hjem  til  vor  himmelske  Fader. 


Mine  kære  brødre  og  søstre,  da  præsi- 
dent Hinckley  kom  gående  ind  til 
dette  møde,  sagde  han:  »Vi  beslut- 
tede os  til  at  komme  tilbage.«  »Gud  ske  lov,« 
svarede  jeg.  Det  er  et  privilegium  at  tale  ved 
dette  møde,  og  jeg  beder  om,  at  Herrens 
Ånd  må  være  med  mig.  I  denne  alder  med 
digitale  informationer  er  vore  computere 
blevet  vinduer,  hvorigennem  vi  kan  betrag- 
te en  verden,  der  virkelig  er  uden  horisont 
eller  grænser.  Vi  kan  helt  bogstaveligt  ved  at 
trykke  på  en  knap  blade  gennem  computer- 
indlæste biblioteker  fra  universiteter,  muse- 
er, statskontorer  og  forskningsinstitutioner 
over  hele  verden.  Et  verdensomspændende 
netværk  af  elektroniske  forbindelser  bevæ- 
ger nu  data  i  et  stadigt  stigende  omfang  og 
hastighed  ad  det,  vi  kalder  informationsmo- 
torvejen. Gennem  vinduerne  på  personlige 
computerskærme  i  hjem  og  på  kontorer  kan 
vi  få  adgang  til  dette  netværk  af  forbundne 


databaser  og  se  tekst,  fotos,  landkort  og 
oversigter  eller  høre  musik  og  tale,  der  er 
opbevaret  på  steder  langt  fra  hinanden. 

Tilsvarende  giver  mange  former  for  red- 
skaber os  indsigt,  som  vi  ikke  ville  have  uden 
dem.  Teleskoper  og  mikroskoper  gør  det  el- 
lers usete  og  ukendte  synligt  for  os.  Moderne 
lægevidenskab  bruger  billed-»vinduer«  som 
MRI-scannere,  der  bruger  magnetisme  til  at 
synliggøre  ellers  usynlige  livsvigtige  oplys- 
ninger, som  kompetente  læger  kan  bruge  til 
gavn  for  deres  patienter.  Flyledernes  radar- 
skærme er  et  andet  eksempel  på  et  vindue, 
der  kan  redde  liv  ved  at  gøre  fjerne  genstan- 
de synlige,  som  ellers  ville  være  usynlige 
uden  dette  afgørende  redskab.  En  dygtig  fly- 
leder kan  bruge  oplysningerne  på  sin  radar- 
skærm til  at  føre  en  pilot  sikkert  ned. 

VINDUER  AF  ÅBENBARING 


Jesu  Kristi  Kirke  af  Sidste  Dages  Hellige  er- 
klærer frimodigt,  at  vi  gennem  en  anden 
type  vinduer,  himlens  vinduer,  har  adgang 
til  åndelige  oplysninger  fra  kilden  til  lys  og 
sandhed.  »Vi  tror  alt,  hvad  Gud  har  åbenba- 
ret, alt,  hvad  han  nu  åbenbarer,  og  vi  tror,  at 
han  endnu  vil  åbenbare  mange  store  og  vig- 
tige ting  angående  Guds  rige.«1 

I  denne  tidernes  fyldes  uddeling  har 
åbenbarings-motorvejen  været  stærkt  trafi- 
keret med  evige  sandheder  lige  siden  den 
dag  i  foråret  i  1820,  da  Herren  besvarede  en 
bondedrengs  inderlige  bøn  i  den  hellige 
lund  og  indledte  genoprettelsen  af  Jesu  Kri- 
sti evangelium. 

Vi  er  velsignet  ved  at  leve  i  disse  sidste 
dage,  hvor  en  kærlig  himmelsk  Fader  har 
kaldet  en  stor  leder,  præsident  Gordon  B. 
Hinckley,  som  profet,  seer  og  åbenbarer. 
Gennem  ham  åbner  Herren  vinduer  af 
åbenbaring  for  at  vejlede  og  velsigne  alle 
vor  Faders  børn,  som  vil  følge  profetens  ord. 


1  dag  såvel  som  i  fordums  tid  åbner  Gud 
vinduer  med  evangelisk  lys  og  sandhed  ved 
at  åbenbare  »sine  planer  for  sine  tjenere, 
profeterne.«2 

De,  der  har  »øjne  til  at  se  og  ører  til  at 
høre«3,  kan  lære  evige  principper,  se  maje- 
stætiske scener  af  viden,  forudviden  og  vis- 
dom, samt  modtage  vejledning  om,  hvordan 
de  skal  leve  deres  liv. 

Hvis  vi  indstiller  vores  hjerte  og  sind  kor- 
rekt med  tro,  disciplineret  lydighed,  bøn  og 
studium  af  skriften,  kan  vi  få  adgang  til  net- 
værket med  guddommelige  og  evige  sandhe- 
der. Vi  kan  modtage  belæringer  og  råd  fra 
Guds  profet,  som  åbner  for  os  kundskab  og 
åbenbaring  fra  vor  himmelske  Fader  og  hans 
elskede  Søn,  Jesus  Kristus. 

Herren  råder  os  til  at  blive  dygtige  til  at 
bruge  disse  åndelige  vinduer,  så  vi  kan  søge 
og  modtage  personlig  åbenbaring  for  os  selv 
og  for  vores  familie.  Når  livets  storme  efter- 
lader os  forvirrede,  kan  vinduer  af  åbenba- 
ring lede  os  sikkert  hjem  til  vor  himmelske 
Fader.  Hvis  vi  skulle  give  efter  for  modstan- 
derens fristelser  og  blive  svækket  åndeligt, 
så  kan  inspirerede  biskopper  og  andre  om- 
sorgsfulde ledere  åbne  vinduer  af  åbenbaring 
og  give  åndelig  vejledning.  Velforberedte  og 
inspirerede  missionærer  kan  åbne  himlens 
vinduer  og  oplyse  dem,  »som  holdes  borte 
fra  sandheden  blot  derved,  at  de  ikke  ved, 
hvor  de  kan  finde  den.«4 

LYDIGHED  ÅBNER  HIMLENS  VINDUER 

Himlens  vinduer  står  vidt  åbne  for  de  trofa- 
ste og  retfærdige;  intet  lukker  dem  hurtigere 
end  ulydighed.  De  uværdige  kan  ikke  fuldt 
ud  få  adgang  til  netværket  med  åbenbaret 
sandhed.  »Himlens  kræfter  kan  ikke  kon- 
trolleres eller  bruges  uden  ved  retfærdighed- 
ens grundsætninger.«5 

»Lydighed  er  himlens  første  lov.«6 
Det  er  grunden  til,  at  Alma  formanede  os 
til  at  »være  ydmyge  ...  villige  til  at  formanes 
...  flittige  til  altid  at  holde  Guds  Gud.«7 

For  at  åbne  himlens  vinduer  må  vi  tilpas- 
se vores  vilje  til  Guds  vilje.  Inderlig,  vedva- 
rende lydighed  over  for  Guds  love  er  nøglen, 
der  åbner  himlens  vinduer.  Lydighed  gør  os  i 
stand  til  at  være  modtagelige  for  Herrens 
ønske  og  vilje.  »Se,  Herren  fordrer  hjertet 
og  et  villigt  sindelag;  og  den,  der  er  villig  og 
lydig«8  er  den,  der  modtager  velsignelserne 
med  åbenbaring  gennem  himlens  åbne  vin- 
duer. 

MISSIONSTJENESTE 

Herren  har  befalet  Kirkens  medlemmer  at 
»forkynde  ...  for  verden«9  gengivelsen  af 
evangeliets  fylde,  at  åbne  vinduer  af  lys  og 
sandhed  for  alle  vore  brødre  og  søstre  og  at 
gøre  dette  »af  [vores]  hele  hjerte,  sjæl,  sind 
og  styrke.«10 

Vor  Frelser  har  fortalt  os,  at  »en  advar- 
selsrøst  skal  gå  ud  til  alle  mennesker  gen- 
nem mine  disciples  mund«,  som  »skal  gå  ud, 
og  ingen  skal  kunne  hindre  dem.«11 

Medlemmer  af  Herrens  kirke  kan  med 
glæde  gentage  disse  ord  fra  profeten  Mor- 
mon: »Se,  jeg  er  discipel  af  Jesus  Kristus, 
Guds  Søn.  Jeg  er  blevet  kaldet  af  ham  for  at 
forkynde  ordet  blandt  hans  folk,  så  de  kunne 
have  det  evige  liv.«12 

Vi  er  Frelserens  disciple,  som  »skal  gå 
ud.«  Vi  er  alle  »kaldet  af  ham  [til  at  være 
missionærer]  for  at  forkynde  ordet  blandt 
hans  folk.«  Vi  kan  tjene  som  fuldtidsmissio- 
nærer  som  unge  voksne  eller  som  ældre  æg- 
tepar. Vinduet  med  denne  mulighed  er 
åbent  i  en  relativt  kort  tidsperiode.  Vi  bør 
følge  præsident  Spencer  W.  Kimballs  råd: 
»Gør  det«,  og  han  tilføjede:  »Gør  det  lige 
nu.«  Stavsmissionærer  og  gode  naboer  har 
mulighed  for  at  udføre  denne  guddommelige 
tjeneste.  Vi  har  alle  den  hellige  forpligtelse 
og  glædelige  mulighed  for  at  slå  vinduerne 
med  lys  og  sandhed  op  ved  at  forkynde  vel- 
signelserne ved  det  evige  liv  for  en  formør- 
ket verden.  Hvis  vi  viger  bort  fra  dette  an- 
svar, bør  vi  huske,  at  Herren  har  lovet,  at 
»ingen  skal  kunne  hindre«  os,  og  at  »der  findes 
intet  øje,  som  ikke  skal  se,  ej  heller  øre,  som 
ikke  skal  høre,  ej  heller  hjerte,  som  ikke  skal 
gennembores.«13 

Vi  kan  ikke  opleve  nogen  større  glæde 
end  at  se  evangeliets  lys  skinne  i  øjnene  og  i 
ansigtet  hos  en  nyligt  døbt  bror  eller  søster, 
som  er  »blevet  født  åndeligt  af  Gud«,  som 
har  »oplevet  denne  store  forandring  i  hjer- 
tet« og  som  har  »Guds  billede  prentet  i  be- 
vidstheden.«14 


Hvis  vi  skal  opfylde  Herrens  befaling  om 
at  åbne  himlens  vinduer  for  alle  vore  brødre 
og  søstre,  må  vi  forberede  os  på  at  undervise 
i  evangeliet.  Med  studium  afskrifterne,  faste 
og  bøn  styrker  vi  vores  vidnesbyrd.  Vi  frem- 
mer Kristuslignende  egenskaber  som  »tro, 
dyd,  kundskab,  mådehold,  tålmodighed, 
broderlig  kærlighed,  gudsfrygt,  gavmildhed, 
ydmyghed  og  flid.«15 

Gennem  eksemplarisk  lydighed  kan  vi 
lade  vores  »lys  skinne  for  mennesker,  så  de 
ser  [vores]  gode  gerninger  og  priser  [vor]  fa- 
der, som  er  i  himlene.«16 

Ved  at  holde  budene  kan  vi  tænde  vores 
evangeliske  lys  og  sætte  det  »i  en  stage,  så 
det  lyser  for  alle  i  huset.«17 

TIENDELOVEN 


Disse  ord  fra  det  tredje  kapitel  i  Malakias  er 
velkendte  for  trofaste  sidste  dages  hellige: 

»Bring  hele  jeres  tiende  til  forrådskam- 
meret, så  der  kan  være  føde  i  mit  hus.  Sæt 
mig  på  en  prøve,  om  ikke  jeg  åbner  himlens 
vinduer  for  jer  og  udøser  velsignelse  uden 
mål  over  jer.«18 

Måske  har  vi  en  tendens  til  at  tænke  på 
tiendeloven  som  kun  en  timelig  befaling  og 
at  betragte  den  fra  et  materielt  perspektiv. 
Vi  er  snæversynede  og  utaknemmelige,  hvis 
vi  ikke  så  og  anerkendte  de  store  åndelige 
velsignelser,  der  kommer  ved  lydighed  mod 
denne  guddommelige  lov.  Når  vi  er  lydige, 
er  himlens  vinduer  åbne,  ikke  blot  for  at 
udøse  velsignelser  af  jordisk  overflod,  men 
også  for  at  udøse  velsignelser  af  åndelig  over- 
flod -  velsignelser  af  uendelig  og  evig  værdi. 

Præsident  Hinckley  har  erklæret,  at  vel- 
signelserne ved  at  betale  tiende  »måske  ikke 
altid  er  i  form  af  økonomiske  eller  materielle 
goder.«  Han  forklarede,  at  »der  er  mange 
måder,  hvorpå  Herren  kan  velsigne  os  ud 
over  denne  verdens  rigdomme.  Det  er  det 
gode  helbreds  gave.  Herren  har  [i  Mal  3:11] 
lovet,  at  han  vil  skræmme  æderne  for  vores 
skyld.  Malakias  taler  om  landets  afgrøde. 
Mon  ikke  Herren  kan  beskytte  os  i  vores 
forskellige  personlige  anstrengelser  og  be- 
kymringer?«19 

VISDOMSORDET 


Begyndende  i  1833  belærte  profeten  Joseph 
Smith  om  velsignelserne  ved  at  undgå  tobak 
og  andre  vanedannende  stoffer,  da  Herren 
åbnede  himlens  vinduer  og  åbenbarede  »et 
visdomsord,  givet  til  nytte  for  ...  de  hellige  i 
Zion.«  Herren  gav  denne  åbenbaring  som 
en  advarsel  mod  »onde  hensigter,  som  er  og 
vil  være  i  rænkefulde  menneskers  hjerter  i 
de  sidste  dage.«20 

En  af  de  første  artikler,  der  dokumentere- 
de en  sammenhæng  mellem  rygning  og  lun- 
gekræft, kom  i  Journal  of  the  American  Medi- 
cal  Association  i  195021  -  1 17  år  efter  at  Her- 


ren åbnede  dette  vindue  for  sin  profet.  De 
fysiske  velsignelser,  helbred  og  styrke,  som 
er  lovet22  ved  lydighed  over  for  visdomsor- 
det,  er  nu  velkendte  og  veldokumentere- 
de.23 Derudover  kommer  de  åndelige  velsig- 
nelser af  »visdom  og  store  skatte  af  kund- 
skab, ja,  endog  skjulte  skatte«24  til  dem,  som 
bevarer  deres  legeme  fri  for  vanedannende 
stoffer. 

Når  vi  adlyder  visdomsordet,  bliver  vin- 
duet med  personlig  åbenbaring  åbnet  for  os, 
og  vores  sjæl  bliver  fyldt  med  guddommelig 
lys  og  sandhed.  Hvis  vi  bevarer  vores  legeme 
ubesmittet,  vil  Helligånden  »komme  over 
[os]  og  ...  bo  i  [vores]  hjerte«25  og  lære  os 
»den  udødelige  herligheds  fred.«26 

VISDOMSORDET  FOR  SINDET 

Vor  himmelske  Fader  åbnede  himlens  vin- 
duer og  gav  sine  børn  visdomsordet  for  at 
advare  dem  mod  at  indtage  stoffer,  der  kan 
skade  og  ødelægge  vores  fysiske  legemer.  På 
samme  måde  har  han  gennem  profeterne 
advaret  os  mod  at  indtage  den  stadige  strøm 
af  ondskab,  som  uophørligt  tilbydes  af  medi- 
erne i  dag,  især  blade,  film,  videobånd,  vi- 
deospil og  fjernsyn.  Vinduerne,  computer- 
skærme og  fjernsynsskærme,  kan  bringe  os 
nogle  meget  nyttige  oplysninger,  men  de 
kan  også  bringe  oplysninger,  der  er  onde, 
nedværdigende  og  ødelæggende. 

Herren  har  gentagne  gange  advaret  mod 
onde  hensigter  hos  rænkefulde  mennesker  i 
vor  tid,  som  ønsker  at  trællebinde  os  til  vore 
lyster  og  lidenskaber  ved  at  friste  og  lokke  os 
med  uanstændige  billeder,  ord  og  musik. 
Gennem  sine  tjenere  har  Herren  advaret  os 
kraftigt  mod  lade  tanker  vinde  indpas  i  vo- 
res sind,  som  kan  skade  vores  ånd. 

Siden  1950  har  kirkeledere  i  taler  ved 
generalkonferencer  rådet  os  omkring  75 
gange  mod  at  se  eller  læse  noget  skadeligt  i 
medierne.  I  de  seneste  år  er  disse  ord  som 
udtryk  for  kærlig  omsorg  fra  inspirerede  hyr- 
der for  Herrens  flok  kommet  oftere  og  mere 
indtrængende,  efterhånden  som  standarder- 
ne for,  hvad  man  kan  tillade  sig,  og  for  den 
offentlige  moral  er  faldet,  og  hvor  medierne 
har  afspejlet  dette  og  ofte  ført  an  i  denne 
sænkning.  Vægterne  på  tårnet  har  løftet  en 
advarselsrøst. 

Jeg  tilføjer  min  egen  røst.  Jeg  foreslår,  at 
vi  mere  ihærdigt  lytter  til  de  advarselsrøster, 
som  vor  Fader  i  Himlen  har  hævet  mod  Sa- 
tans styrker,  som  så  let  og  overbevisende 
kommer  ind  i  vores  hjem  gennem  medierne. 
Jeg  tænker  på  alle  de  taler  med  råd  og  vej- 
ledning, som  vi  har  modtaget  om  dette  em- 
ne, at  de  tilsammen  udgør  et  »visdomsord 
for  sindet.«  Ligesom  vi  er  meget  forsigtige 
med,  hvad  vi  indtager  i  vores  legeme  gen- 
nem vores  mund,  bør  vi  være  lige  så  op- 
mærksomme på,  hvad  vi  får  ind  i  sindet 
gennem  vore  øjne  og  ører. 


STJERNEN 

76 


HELLIGANDENS  GAVE 

Helligåndens  gave  kan  sammenlignes  med 
et  sikkert  og  personligt  kompas,  der  yder 
frelsende  syn,  visdom  og  indsigt  som  et  ån- 
deligt vindue.  Helligånden  giver  os  klar  vej- 
ledning i  en  verden  med  rodløs  tro.  Præsi- 
dent James  E.  Faust  har  udtrykt  sit  faste  vid- 
nesbyrd herom,  at  »Helligånden  er  den  stør- 
ste garanti  for  indre  fred  i  vores  ustabile  ver- 
den ...  Den  vil  berolige  os;  den  vil  indgyde 
fred  i  vores  sjæl ...  Den  kan  styrke  vore  natur- 
lige sanser,  så  vi  kan  se  mere  klart,  høre  mere 
intenst  og  huske  det,  vi  skal  huske.  Det  er 
en  måde  at  maksimere  vores  lykke  på.«27 

VÆRDIG  TILBEDELSE 


Vinduer  skal  pudses  regelmæssigt  for  at  fjer- 
ne støv  og  skidt.  Hvis  de  blot  får  lov  at 
samle  snavs  uden  regelmæssig  rengøring, 
kan  et  stadig  tykkere  lag  snavs  lukke  lyset 
ude  og  formørke  vinduet.  Ligesom  jordiske 
vinduer  behøver  en  regelmæssig  grundig 
rengøring,  behøver  vinduerne  til  vores  ån- 
delighed det  også. 

Tilstedeværelse  ved  nadvermødet  hver 
uge  hjælper  med  os  med  at  styrke  vores  be- 
slutning om  at  holde  vore  personlige  vindu- 
er til  himlen  fri  for  den  fordunklende  tåge  af 
jordiske  forstyrrelser  og  fristelser.  Ved  vær- 
digt at  modtage  nadveren  for  at  forny  vore 
dåbspagter  tydeliggør  vi  vores  overblik  over 
livets  evige  formål  og  den  guddommelige 
prioritering.  Nadverbønnerne  opfordrer  til 
en  indre  selvvurdering,  omvendelse  og  for- 
nyelse af  vores  forpligtelse,  når  vi  erklærer 
vores  villighed  til  at  erindre  vor  Frelser,  Je- 
sus Kristus.  Dette  faste  ønske  om  at  blive 
som  Kristus,  gentaget  hver  uge,  definerer  det 
højeste  mål  for  en  sidste  dages  helligs  liv. 

Jævnlige  tempelbesøg,  som  vore  om- 
stændigheder tillader,  er  en  anden  måde  at 
holde  vore  åndelige  vinduer  rene  på.  Tilbe- 
delse i  Herrens  hus  vil  bevare  vores  overblik 
over  det  væsentlige  klart  og  skarpt,  fokuse- 
ret knivskarpt,  og  fri  for  verdens  støv. 

VIDNESBYRD 


Jeg  bærer  vidnesbyrd  om,  at  himlens  vindu- 
er virkelig  er  åbne.  Præsident  Gordon  B. 
Hinckley  er  Herrens  levende  profet  i  dag. 
Joseph  Smith  er  genoprettelsens  profet.  Je- 
sus er  Kristus,  hele  menneskehedens  Herre 
og  Frelser.  Vor  himmelske  Fader  lever  og 
elsker  ethvert  af  sine  børn.  Herren  har  gen- 
oprettet netværket  med  evige  sandheder.  Vi 
kan  åbne  himlens  vinduer,  så  vi  selv  kan  se. 
Gennem  disse  guddommelige  vinduer  kan 
vi  med  Frelseren  skue  »evighedens  vide  ud- 
strækning«,28 et  univers  uden  horisonter, 
verdener  uden  ende. 

Dette  bærer  jeg  vidnesbyrd  om  i  Jesu  Kri- 
sti navn.  Amen.  □ 


NOTER 

1.  Trosartiklerne  1:9. 

2.  Amos  3:7 

3.  5  Mos  29:3. 

4.  L&P  123:12. 

5.  L&P  121:36. 

6.  Ezra  Taft  Benson,  seminar  for  missions- 
præsidenter,  21.  juni  1988; 

se  Teachings  ofEzra  Taft  Benson,  s.  26. 

Se  også  S.  Dilworth  Young,  i  Conference 

Report,  april  1952,  s.  29; 

Bruce  R.  McConkie,  The  Promised  Messiah, 

(Salt  Lake  City:  Deseret  Book  Go.,  1978),  s.  126 

og  Mormon  Doctrine,  2.  udg.,  (Salt  Lake  City: 

Bookcraft,  1966),  s.  539. 

7.  Alma  7:23;  fremhævelse  tilføjet. 

8.  L&P  64:34. 

9.  L&P  1:18. 

10.  L&P  4:2 

11.  L&P  1:4-5. 
12.3Nephi5:13. 

13.  L&P  1:5,  2;  fremhævelse  tilføjet. 


14.  Alma  5:14,  19. 

15.  L&P  4:6. 

16.  Matt  5:16. 

17.  Matt  5:15;  fremhævelse  tilføjet. 

18.  Mal  3:10. 

19.  Den  danske  Stjerne,  oktober  1982,  s.  83,  84; 
fremhævelse  tilføjet. 

20.  L&P  89:1,  4. 

21.  Se  »Milestones,«  Time,  24.  juli  1995,  s  19. 

22.  Se  L&P  89:18-21. 

23.  Se  Russell  M.  Nelson,  Ensign,  november  1986, 
s.  69;  se  også  James  A.  Enstrom,  »Health 
Practices  and  Cancer  Mortality  among  Active 
California  Mormons«,  Journal  of  the  National 
Cancer  Institute,  vol.  81,  nr.  23,  6.  december 
1989;  Edward  Norden,  »How  to  Live  as  Long  as 
They  Do«,  Longevity,  september  1990. 

24.  L&P  89:19. 

25.  L&P  8:2. 

26.  Moses  6:61. 

27.  Ensign,  maj  1989,  s.  32-33;  fremhævelse  tilføjet. 

28.  L&P  38:1. 

Evige  love  for  lykke 


Ældste  Lynn  A.  Mickeisen 

De  Halvfjerds 


Når  vi  holder  de  ti  bud,  udtrykker  vi  vores  kærlighed  til  Gud,  og  gennem  den  aktive 
anvendelse  af  disse  evige  principper  udtrykker  vi  vores  kærlighed  til  vore  medmennesker. 


Rabbi  Muffs  blev  dybt  rørt  og  udbrød: 
»Jeg  har  fundet  teksten,  som  jeg  har  søgt 
hele  mit  liv  ...  i  Mormons  Bog.«  Han  vendte 
sig  mod  bror  Rasmussen  og  sagde:  »Sig  det 
igen,  men  ikke  så  hurtigt.«  Da  bror  Rasmus- 
sen gentog  de  velkendte  ord,  lyste  rabbiner- 
ens øjne  i  værdsættelse  af  den  store  sand- 
hed, som  han  forstod,  men  som  han  ikke 
havde  hørt  udtrykt  præcist.2 

Hvor  er  det  vigtigt  at  kende  formålet 
med  vores  eksistens.  Menneskene  er  til  for 
at  kunne  nyde  glæde,  og  den  glæde  vil  kom- 
me til  os,  når  vi  holder  Guds  befalinger!3 

I  februar  så  jeg  denne  glæde  illustreret, 
da  jeg  ledsagede  nogle  missionærer  i  Santia- 
go i  Chile  for  at  besøge  nogle  af  deres 
nydøbte.  Hos  familien  Basuare  mødte  de  ot- 
te-årige  tvillinger,  Nicolas  og  Ignacio,  os 
ved  døren  klædt  i  hvide  skjorter  og  slips, 
ligesom  missionærerne.  Deres  far  var  blevet 
døbt  tre  uger  tidligere,  og  den  følgende  uge 
døbte  han  sin  hustru  og  sine  sønner.  Vi  talte 
om  deres  omvendelse.  De  berettede  om  de- 
res kærlighed  til  missionærerne  og  den  glæ- 
de, de  oplevede  ved  at  efterleve  evangeliet 
og  holde  befalingerne.  De  viste  os  stolt  bille- 
det af  templet  i  Santiago,  der  hang  i  deres 
stue,  et  symbol  på  deres  mål  om  at  blive  en 
evig  familie  et  år  efter  deres  dåb. 

Jeg  spurgte  Nicolas,  om  han  gerne  ville 
være  missionær,  når  han  blev  stor.  Han  sva- 
rede ja,  og  vi  gav  hinanden  hånden  og  be- 
kræftede løftet  om,  at  han  ville  forberede  sig 
til  den  dag.  Derpå  stillede  jeg  Ignacio  det 
samme  spørgsmål.  Han  tøvede  og  svarede: 
»Jeg  er  ikke  sikker  på,  at  jeg  kan  aflægge  det 
løfte.  Jeg  er  kun  8  år.«  Jeg  vedblev:  »Nicolas 
lovede  det,  vil  du  ikke  gerne  gøre  det  sam- 
me?« Han  tøvede  stadig  og  sagde:  »Jeg  ved 
ikke,  om  jeg  kan  være  klar.«  Jeg  kunne  se,  at 
jeg  var  begyndt  på  mere,  end  jeg  kunne  kla- 
re, så  jeg  sagde:  »Måske  skulle  du  hellere 
snakke  med  din  far  om  det.« 


Præsident  Hinckley,  jeg  føler,  at  jeg  kan 
tale  på  vegne  af  de  hellige  over  hele 
verden,  at  vi  blev  dybt  rørt  af  din  pro- 
fetiske opfordring  til  at  føre  værket  fremad 
mere  energisk.  Vi  lover  at  bruge  vores  liv  og 
vores  lydighed  til  at  nå  det  mål. 

Mens  bror  Dennis  Rasmussen  underviste 
ved  BYU  i  1978,  søgte  han  ind  og  blev  opta- 
get på  Jewish  Theological  Seminary  of 
America.  Ved  den  første  forelæsning  oplyste 
han  sit  navn  og  universitet.  Rabbi  Muffs 
tordnede:  »Er  du  mormonen?  ...  Betaler  du 
din  tiende?«  »Ja,«  svarede  han.  »Betaler  du 
det  med  glæde  i  hjertet?«  »Ja,«  sagde  han. 
»Jeg  tror,«  sagde  rabbineren,  »at  glæde  er 
det  centrale  i  religion.  Der  er  intet  mere 
fundamentalt  for  et  religiøst  liv  end  glæde.« 
Bror  Rasmussen  svarede:  »Der  er  et  skrift- 
sted i  Mormons  Bog:  'Adam  faldt,  for  at 
menneskene  kunne  blive  til,  og  menneske- 
ne er  til  for  at  kunne  nyde  glæde.'«1 


Han  gik  hen  til  sin  far,  som  tog  ham  i 
sine  arme  og  sagde:  »Ignacio,  Jesus  var  mis- 
sionær. Han  gik  rundt  i  gaderne  ligesom 
ældste  Sheets  og  hans  kammerat  og  gjorde 
mennesker  lykkelige  ved  at  lære  dem  at  hol- 
de befalingerne.  Vil  du  ikke  gerne  være  som 
Jesus?«  »Ja,  far,  det  vil  jeg  gerne.«  »Tror  du, 
at  hvis  vi  sammen  arbejder  på  det,  at  du  kan 
være  parat  til  at  være  missionær,  når  du 
bliver  19  år?«  »Ja,  det  tror  jeg.«  »Vil  du  så 
ikke  gerne  love  ældste  Mickeisen,  at  du  vil 
gøre  det?« 

Han  kom  hen  til  mig,  og  vi  gav  hinanden 
hånden  for  at  bekræfte  løftet.  Jeg  undrede 
mig  over,  at  denne  unge  far,  der  kun  havde 
været  medlem  i  tre  uger,  kunne  være  så  for- 
stående og  hjælpe  sin  familie  med  at  følge 
Frelseren,  og  hvordan  han  kunne  følge  mis- 
sionærernes eksempel,  da  han  underviste  sin 
søn.  Deres  mål  om  at  blive  en  evig  familie 
ville  helt  sikkert  blive  nået  under  denne  tro- 
faste fars  ledelse. 

Siden  skabelsens  begyndelse  har  en  så- 
dan familielykke  være  central  i  vor  himmel- 
ske Faders  plan.  Da  Adam  og  Eva  blev  ka- 
stet ud  af  Edens  Have,  begyndte  de  at  mang- 
foldiggøre sig  og  opfylde  jorden.  Da  deres 
familie  voksede,  påkaldte  de  Herren  om 
hjælp.  Han  gav  dem  befalinger  og  befalede 
dem  at  belære  deres  børn  om  dem.4 

Disse  evige  love  blev  gentaget  for  Moses 
på  Sinaj,  sammenfattet  af  Frelseren  i  de  to 
store  bud5  og  gentaget  for  Joseph  Smith  i  en 
åbenbaring  kendt  som  Kirkens  lov.6. 

Vi  må  også  undervise  vore  børn  i  disse 
befalinger.  Vores  lykke  i  dette  liv  og  glæde  i 
fremtiden  som  evige  familier  afhænger  af, 
hvor  godt  vi  efterlever  dem.  Jeg  tror,  at  vi 
kan  lære  vore  børn  de  ti  bud  på  en  positiv 
måde,  så  de  vil  afspejle  den  højere  lov,  som 
Frelseren  har  givet  os. 

1.  »DU  MÅ  IKKE  HAVE  ANDRE 
GUDER  END  MIG«? 

Belær  dem  om,  at  Gud  lever,  at  han  virkelig 
eksisterer,  og  at  han  er  den  bogstavelige  fa- 
der til  vores  ånd.  Vi  er  skabt  i  hans  billede. 
Vi  har  alle  hans  egenskaber  i  svøb.8 

Han  elsker  os  og  ønsker,  at  vi  skal  kom- 
munikere med  ham.  Lær  dem  at  bede. 

2.  »DU  MÅ  IKKE  TILBEDE  NOGET 
GUDEBILLEDE«? 

Vor  himmelske  Fader  skal  komme  først.  Intet  i 
denne  verden  kan  indtage  hans  plads.  Lær  jeres 
børn,  at  erkende  hans  hånd  i  alt,  at  respek- 
tere og  ære  ham.10 

Vis  dem,  hvordan  man  tilbeder  ham  ved 
at  tjene  andre  uselvisk.  Tilbed  ham  i  fami- 
liebøn og  til  familieaften.  Vi  glemmer  at  til- 
bede ham,  når  vi  prioriterer  sport,  uddannel- 
se, underholdning,  rigdom,  forfængelighed 
eller  noget  andet  af  denne  verden  højere. 

3.  »DU  MA  IKKE  BRUGE  HERREN  DIN 
GUDS  NAVN  TIL  LØGN«" 

Forbered  jeres  børn  til  at  påtage  sig  Kristi 
navn  gennem  dåbspagten.  Når  vi  indgår 
denne  pagt,  bliver  vi  kendt  som  hans  børn 
og  lover  at  holde  hans  bud.12 

Når  vi  bryder  de  løfter  og  pagter,  vi  ind- 
går med  ham,  og  ikke  omvender  os,  da  mis- 
bruger vi  hans  navn. 


13 


4.  »HUSK  SABBATSDAGEN 
OG  HOLD  DEN  HELLIG«  h 

Lær  jeres  børn  at  reservere  en  syvendedel  af 
deres  tid  til  at  lære  om  ham,  til  at  få  deres 
tanker  væk  fra  det  daglige  arbejdes  byrder 
samt  til  at  erindre  ham. 

Når  vi  vier  denne  tid  til  ham,  fokuserer 
det  vores  hjerte  og  sind  på  det  virkelige  formål 
med  vores  eksistens  og  fører  os  ud  af  verden. 
Det  er  en  dag  til  at  blive  som  ham,  at  tilbede 
ham  og  at  betjene  andre,  som  han  gjorde.  Vi 
behøver  ikke  regler  for  sabbatsdagen,  når  vi 
forstår  dens  formål  og  lever  derefter. 

5.  »ÆR  DIN  FAR  OG  DIN  MOR«i5 

Lær  jeres  børn  lydighed;  opdrag  dem  til  at 
følge  den  vej,  de  skal  gå.16 

Vore  børn  lærer  at  adlyde  deres  Fader  i 
Himlen  ved  at  ære,  respektere  og  adlyde  deres 
jordiske  forældre.  Lær  dem  regler  for  opførsel 
i  familien  og  fastsæt  grænser  for  deres  opfør- 
sel. Herren  gav  Israels  børn  det  løfte,  at  deres 
dage  ville  være  mange  i  det  land,  Herren  hav- 
de givet  dem.  Det  samme  løfte  gælder  i  dag. 
For  dem  var  det  Kana'ans  land;  for  os  er  det 
evigt  liv  sammen  med  vores  familie.17 

6.  »DU  MÅ  IKKE  BEGÅ  DRAB«i« 

Vi  er  skabt  i  Guds  billede.19 

Foreningen  af  kødet  og  ånden  kan  bringe 
os  en  fylde  af  glæde.20 

Lær  jeres  børn  at  respektere,  at  et  men- 
neskeliv er  helligt,  at  ære  og  påskønne  det. 
Menneskets  liv  er  det  kostbare  trin  til  evigt 
liv,  og  vi  må  inderligt  vogte  det  lige  fra  und- 
fangelsesøj  eblikket.2 ' 

7.  »DU  MÅ  IKKE  BRYDE 
ET  ÆGTESKAB«" 


Lær  jeres  børn,  at  vore  legemer  er  Guds 
templer,  hvori  Guds  And  kan  dvæle.23 

Belær  dem  om  familiens  hellige  natur, 
ægteskabets  værdi  og  skabelseskraftens  gud- 
dommelige natur,  som  vor  Fader  i  Himlen 
har  givet  os.  Vi  indgår  et  partnerskab  med 
ham  ved  skabelsen  af  liv.  Denne  kraft  skal 
respekteres,  beskyttes  og  kun  benyttes  inden 
for  ægteskabets  hellige  bånd.24 

Det  er  en  celestial  kraft,  der,  hvis  den 
misbruges,  vil  blive  taget  bort. 


8.  »DU  MA  IKKE  STJÆLE«25 

Lær  jeres  børn  at  være  ærlige  og  at  respekte- 
re det,  der  tilhører  andre,  især  det,  der  tilhø- 
rer vor  Fader  i  Himlen.  Lær  dem  ved  jeres 
eget  eksempel  at  betale  en  ærlig  tiende  og 
give  et  gavmildt  fasteoffer.  Når  deres  hand- 
linger kendetegnes  af  ærlighed,  vil  de  være 
fyldt  med  Guds  And  og  kraft.26  Lær  dem 
glæden  ved  at  give  og  ved  at  dele.27 

9.  »DU  MÅ  IKKE  VIDNE  FALSK 

MOD  DIN  NÆSTE« 28 

Lær  jeres  børn  altid  at  tale  sandt,  at  fortælle 
alt,  som  det  virkelig  er;  at  opbygge,  at  søge  det 
gode  i  andre,  at  være  positiv  og  at  rose.  Sand- 
hed er  mere  dyrebar  end  jordiske  ejendele. 
Sandheden  er  summen  af  alt,  som  består.29 

Når  vi  taler  sandt,  vil  vi  have  større  fri- 
modighed for  Guds  åsyn  og  over  for  vore 
medmennesker.30 


10.  »DU  MA  IKKE  BEGÆRE«" 

Vi  skal  elske  vore  børn  og  lære  dem,  at  de  er 
børn  af  en  himmelsk  Fader,  som  elsker  dem. 
Når  de  mærker  vores  kærlighed,  vil  de  mær- 
ke hans  kærlighed  og  vil  være  taknemmelig 
for  deres  gode  navn  og  for  Kristi  navn,  som 
de  bærer. 

Når  de  mærker  vores  kærlighed  og  deres 
himmelske  Faders  kærlighed,  føler  de  ikke 
et  behov  for  at  få  andres  ejendele.  Hjælp 
dem  med  at  måle  deres  personlige  fremskridt 
og  ikke  sammenligne  sig  selv  med  andre. 
Lær  dem  at  elske  andre  og  at  glæde  sig  over 
andres  præstationer. 

Når  vi  holder  de  ti  bud,  udtrykker  vi  vo- 
res kærlighed  til  Gud,  og  gennem  den  aktive 
anvendelse  af  disse  evige  principper  udtryk- 
ker vi  vores  kærlighed  til  vore  medmenne- 
sker. Disse  er  evige  love  for  lykke,  der,  hvis 
de  følges,  vil  føre  os  tilbage  til  vor  Fader  i 
Himlen.32 

Jeg  beder  om,  at  vi  må  være  i  stand  til  at 
undervise  i  dem  gennem  ord  og  handling. 
Må  vi  alle  føle  den  glæde,  som  familien  Ba- 
suare  følte,  da  de  lærte  sandheden  af  evan- 
geliet at  kende  og  nu  underviser  deres  børn  i 
befalingerne. 

Når  vore  børn  har  en  positiv  forståelse  af 
befalingerne,  vil  de  nære  et  større  ønske  om 
at  følge  dem  og  have  en  bedre  forståelse  af 
forsoningens  kraft  til  tilgivelse,  når  de  begår 
fejl.  Når  de  forstår  hans  offer  for  os,  vil  de 
omvende  sig  og  gå  fremad  med  et  fuldkom- 
ment klart  håb  og  med  kundskab  om,  at 
Kristus  vil  betale  for  deres  synder,  hvis  de  vil 
følge  ham.33 

Må  vi  belære  om  og  efterleve  befalinger- 
ne, så  vi  sammen  med  vores  familie  kan  op- 
fylde formålet  med  vores  skabelse34  og  opnå 
den  glæde,  som  vor  himmelske  Fader  ønsker 
for  os.  I  Jesu  Kristi  navn.  Amen.  □ 


NOTER 

1.  2  Nephi  2:25;  Moses  5:10;  6:48. 

2.  Dennis  F.  Rasmussen,  »An  Elder  Among  the 
Rabbis«,  Brigham  Young  University  Studies,  21 
(sommer  1981),  s.  344-345. 

3.  Se  Jakobs  Bog  5:75;  Joseph  F.  Smith,  Evangeliske 
lærdomme,  s.  232. 

4.  Se  Moses  5:1-5;  6:57-62;  L&P  20:19. 

5.  Se  Matt  22:36-40;  Mark  12:33. 

6.  Se  kapiteloverskrift  og  tekst  i  L&P  42. 

7.  2  Mos  20:3. 

8.  James  E.  Talmage,  Trosartiklerne,  s.  464- 

9.  2  Mos  20:5-6;  se  også  Matt  19:16-22; 

10.  Se  L&P  59:21,  Alma  31:5. 

L&P  20:37;  Moroni  6:1-8. 

13.  Se  Ordspr  30:9;  L&P  136:21. 

14.  2  Mos  20:8-11;  se  også  L&P  59:9-19;  Alma  31:5. 

15.  2  Mos  20:5. 

16.  Se  Ordspr  22:6;  Discourses  of  Brigham  Young,  red. 
John  A.  Widtsoe,  Salt  Lake  City:  Deseret  Book 
Co.,  1978),  s.  207;  Hebr  12:9. 


17.  Se  L&P  132:19. 

18.  2  Mos  20:13;  se  også  L&P  42:18;  Matt  19:8. 

19.  Se  1  Mos  1:27;  Moses  1:13;  Mosiah  7:27; 
Ether  3:16-17. 

20.  Se  L&P  93:33. 

21.  James  E.  Faust,  tale  ved  Brigham  Young 
University  Devotional,  15.  november  1994. 

22.  2  Mos  20:14;  se  også  L&P  42:24. 
23.Sel  Kor  6:19. 

24.  Se  L&P  49:15-17. 

25.  2  Mos  20:15;  se  også  Matt  19:18;  L&P  42:20; 
L&P  119;  Mal  3:8-11. 

26.  Se  Discourses  of  Brigham  Young,  s.  43. 

27.  Se  Matt  5:42;  ApG  20:35. 

28.  2  Mos  20:16;  se  også  Matt  19:18. 

29.  Se  Salmer  og  sange,  nr.  180;  L&P  93:24; 
Joh  8:32. 

30.  Se  L&P  121:45. 

31.  2  Mos  20:17;  se  også  L&P  19:25. 

32.  Se  2  Nephi  9:18-24. 

33.  Se  2  Nephi  31:20. 

34-  Se  L&P  88:19;  John  Taylor,  The  Government 
ofGod,  (Liverpool:  S.  W.  Richards,  1852), 
s.  32-46). 

At  røre  børnenes  hj  erter 


Søster  Anne  G.  Wirthlin 

Førsterådgiver  i  Primarys  præsidentskab 


De  vil  se  ham  gennem  vores  øjne,  og  de  vil  komme  til  at  kende  og  elske  ham 
som  deres  bedste  ven. 


dom«  (1  Nephi  1:1).  Enos  begyndte  sin  op- 
tegnelse således:  »Se,  jeg,  Enos,  ved,  at  min 
fader  var  en  retfærdig  mand,  thi  han  under- 
viste mig  i  sit  sprog  og  i  Herrens  tugt  og 
formaning;  og  velsignet  være  min  Guds 
navn  derfor«  (Enos  1:1), 

Og  vores  Primary-tema  er  hentet  fra  Esa- 
jas' ord:  »Alle  dine  børn  bliver  oplært  af 
Herren,  og  stor  bliver  børnenes  fred«  (3  Ne- 
phi 22:13). 

Vor  Fader  i  himlen  ønsker,  at  vi  skal  un- 
dervise hans  børn  og  lære  dem,  hvem  de 
virkelig  er  og  føre  dem  til  Frelseren. 

Jeg  husker  søster  Pinegars  selvransagende 
spørgsmål  ved  sidste  oktoberkonference: 
»Hvem  skal  undervise  børnene?« 

Det  var  ikke  blot  et  spørgsmål,  men  en 
opfordring  til  alle  os,  der  har  børn  inden  for 
vores  indflydelsessfære,  til  at  følge  vor  him- 
melske Faders  formaning  om  at  undervise 
hans  børn. 

Når  vi  ydmygt  søger  at  leve  op  til  det 
kald,  melder  et  andet  tungtvejende  spørgs- 
mål sig:  »Hvordan  underviser  vi  børnene? 
Hvordan  indprenter  vi  Herrens  ord  i  deres 
hjerter,  mens  de  er  små,  så  at  de,  når  de 
vokser  op,  vil  være  i  stand  til  at  skelne  mel- 
lem sandhed  og  vildfarelse,  og  have  den  in- 
dre styrke  til  at  modstå  fristelser?  Hvordan 
kan  vi  nære  deres  åndelige  vækst,  så  deres 
lydighed  går  fra  at  være  en  ydre  føjelighed 
til  at  blive  et  indre  ønske  affødt  af  kærlighed 
til  deres  himmelske  Fader  og  en  forståelse  af, 
hvem  de  selv  er?« 

Skønt  disse  spørgsmål  kan  gøre  os  rådvil- 
de, er  de  på  ingen  måde  enestående  for  vor 
tid.  De  har  udfordret  forældre  gennem  alle 
tider.  Og  Herrens  råd,  som  han  gav  Israels 
børn  gennem  Moses  for  mange  århundreder 
siden,  lyder  som  om,  han  talte  til  os  i  dag: 

I  Femte  Mosebog  kan  vi  læse:  »Derfor 
skal  du  elske  Herren  din  Gud  af  hele  dit 
hjerte  og  af  hele  din  sjæl  og  af  hele  din 


For  bare  et  år  siden  blev  søster  Susan 
Warner  og  jeg  opretholdt  som  rådgivere 
til  søster  Patricia  Pinegar  i  det  nye  pri- 
marypræsidentskab. Da  vi  til  sammen  har  op- 
draget 24  børn,  havde  vi  måske  grund  til  at  føle 
os  ret  sikre  på  vores  evne  til  at  forstå  børns 
behov.  Men  det  store  ansvar,  som  det  er  at 
repræsentere  Kirkens  børn  i  verden  i  dag, 
vejede  tungt  på  vores  sind.  Vores  inderligste 
ønske  var  at  kende  vor  himmelske  Faders 
vilje  og  søge  hans  vejledning.  1  forbindelse 
med  vores  kaldelse  gav  ældste  Robert  D.  Ha- 
les os  det  råd,  at  når  vi  studerede  i  skriften, 
skulle  vi  understrege  de  skriftsteder,  der  om- 
handler børn.  Vi  opdagede,  at  der  er  mange. 
Faktisk  er  det  som  om,  at  skrifterne  er  skrevet 
for  familier.  Profeterne  fortæller  os  helt  tyde- 
ligt, hvad  Herren  ønsker  for  sine  små: 

Nephi  begyndte  sin  optegnelse  således: 
»Jeg,  Nephi,  er  født  af  retskafne  forældre  og 
blev  derfor  undervist  i  al  min  faders  lær- 


styrke.  Disse  ord,  som  jeg  i  dag  befaler  dig, 
skal  ligge  dig  på  sinde,  og  du  skal  gentage 
dem  for  dine  sønner;  og  du  skal  fremsige 
dem,  både  når  du  er  hjemme,  og  når  du  er 
ude,  når  du  går  i  seng,  og  når  du  står  op  ...  og 
du  skal  skrive  dem  på  dørstolperne  i  dit 
hjem  og  i  dine  porte«  (5  Mos  6:5-7,  9). 

Når  vi  først  elsker  vor  himmelske  Fader 
af  hele  vores  hjerte,  kan  vi  føre  vores  børn 
til  ham  i  al  vores  færden.  Deres  hengiven- 
hed for  Herren  vil  vokse,  når  de  ser  vores 
hengivenhed  for  ham.  De  vil  forstå  bønnens 
kraft,  når  de  hører  os  bede  til  en  kærlig  him- 
melsk Fader,  som  lytter  og  besvarer  vores 
bønner.  De  vil  forstå  tro,  når  de  ser  os  leve 
ved  tro.  Og  de  vil  lære  kærlighedens  kraft  at 
kende  gennem  vores  kærlige  og  respektfulde 
behandling  af  dem.  Vi  kan  ikke  undervise 
vores  børn  i  sandhed,  hvis  vi  ikke  har  et 
kærligt  tillidsforhold  til  dem.  Præsident 
Hunter  har  sagt:  »En  succesrig  far  eller  mor 
er  en,  som  har  elsket,  en  som  har  ofret,  en 
som  har  bekymret  sig  for  og  undervist  sit 
barn  og  sørget  for  dets  behov«  (Howard  W. 
Hunter,  Stjernen,  april  1984,  side  113). 

Når  vores  børn  fornemmer  vores  kærlig- 
hed til  Herren  og  vores  betingelsesløse  kær- 
lighed til  dem,  bliver  vores  eksempel  en  me- 
ningsfyldt vejledning  for  dem,  når  de  selv 
udvikler  åndelig  styrke.  Husk  på  Herrens  be- 
faling til  israelitterne  om:  først  at  lægge  sig 
hans  ord  på  sinde,  og  så  sagde  han:  »Du  skal 
gentage  dem  for  dine  sønner«  (5  Mos  6:7).  Vi 
kan  med  al  vores  gerning  lære  vores  børn  at 
elske  Herren.  Til  tider  underviser  vi  stærkest, 
når  vi  slet  ikke  er  klar  over,  at  vi  underviser. 

Jeg  kan  huske,  at  jeg  som  underviser  for 
de  1 1  -årige  piger  i  Primary,  afholdt  en  fro- 
kost for  pigerne  og  deres  mødre.  Jeg  havde 
bedt  hver  pige  om  at  præsentere  sin  mor  og 
fortælle  om  en  ting,  som  hun  beundrede  ved 
hende.  En  af  pigerne  sagde,  at  hun  vidste,  at 
hendes  mor  elskede  skrifterne.  Hun  holdt 

skrifterne  op  og  sagde:  »Jeg  kan  altid  se, 
hvor  i  huset,  hun  har  været,  for  der  ligger 
hendes  skrifter.«  Jeg  har  husket  det  eksem- 
pel i  mange  år  nu  og  tænkt  på,  hvor  natur- 
ligt det  måtte  have  faldet  den  mor  at  indgy- 
de sin  kærlighed  til  skrifterne  i  sine  børn, 
endda  uden  at  tænke  over  det,  fordi  hun 
selv  havde  udviklet  den  kærlighed.  Vi  un- 
derviser først  og  fremmest  i,  hvem  vi  selv  er, 
og  det  er  de  indtryk,  som  fæstner  sig  i  vores 
børns  hjerte  og  sind. 

Der  hersker  en  særlig  ånd  i  vores  hjem, 
når  vi  elsker  Herren  og  hinanden  og  udviser 
en  lydighed,  som  udspringer  af  den  kærlig- 
hed. Nu  hvor  jeg  taler  om  den  ånd,  kommer 
jeg  til  at  tænke  på  missionshj emmet  i 
Frankfurt  i  Tyskland,  hvor  min  mand  tjente 
som  missionspræsident.  Vores  datter,  Mari- 
anne, var  ti  år  gammel  dengang.  Af  og  til 
overnattede  nogle  af  hendes  skolekammera- 
ter på  missionshj  emmet.  En  aften  sagde  en 
af  hendes  veninder:  »Jeg  kan  lide  at  komme 
i  jeres  hjem,  for  jeg  føler  mig  tryg  her.«  Ma- 
rianne forstod,  hvad  hun  mente,  for  hele 
vores  familie  kendte  den  ånd,  der  herskede 
på  missionshj  emmet.  Det  var  en  arv,  som 
var  skabt  af  tusinder  af  hengivne  missionæ- 
rer, som  havde  haft  deres  gang  i  missions- 
hjemmet  og  båret  vidnesbyrd  og  udtrykt  de- 


res kærlighed  til  deres  himmelske  Fader  og 
Frelseren.  Det  er  en  ånd,  som  kan  føles  i 

o 

ethvert  hjem,  når  vi  som  familie  føler  An- 
den, når  vi  bærer  vidnesbyrd  for  hinanden, 
studerer  skrifterne  sammen  og  knæler  sam- 
men i  bøn. 

Præsident  Kimball  havde  en  levende 
erindring  om  sit  hjem,  hvor  familien  inden 
hvert  måltid  skubbede  stolene  væk  fra  bor- 
det, hvor  tallerkenerne  lå  med  bunden  i  vej- 
ret, og  knælede  for  at  bede.  Han  mindes,  at 
han  hver  aften  bad  aftenbøn  med  sin  mor. 
Han  sagde:  »Jeg  har  ondt  af  de  børn,  der  må 
gøre  disse  vigtige  erfaringer,  når  de  er  blevet 
store  og  det  hele  er  meget  sværere«  {Spencer 
W.  Kimball,  side  31).  Hjemmet  kan  være  en 
oase  i  verden.  Det  er  et  sted,  hvor  ethvert 
barn  har  ret  til  at  føle  sig  tryg. 

Ved  et  faste-  og  vidnesbyrdsmøde  som  jeg 
overværede  i  mit  hjemward  fornylig,  bar  tre 
børn  deres  vidnesbyrd.  Richie  rejste  sig  ved 
begyndelsen  af  mødet  og  sagde:  »I  aftes  læ- 
ste jeg  i  1  Nephi  kapitel  1,  2  og  3;  og  mens 
jeg  læste  følte  jeg  mig  glad  og  fredfyldt.  Jeg 
er  taknemlig  for  skrifterne.« 

Charity  fortalte  om  en  oplevelse,  hun 
havde  haft,  da  hun  var  blevet  væk  fra  sine 
forældre  under  en  koncert.  Hun  sagde:  »Jeg 
fandt  en  krog  og  satte  mig  ned  og  bad  til 


min  himmelske  Fader.  Jeg  bad  ham  om  at 
lade  Helligånden  være  hos  mig,  indtil  mine 
forældre  kunne  finde  mig.  Og  så  var  jeg  slet 
ikke  bange.« 

Spencer  var  lige  blevet  ordineret  til  dia- 
kon. Han  udtrykte  sin  taknemlighed  for  bi- 
skoppen, som  havde  overdraget  ham  Det 
Aronske  Præstedømme,  og  han  fortalte, 
hvor  meget  det  betød  for  ham  at  være  dia- 
kon. Disse  børn  var  blevet  rørt  i  hjertet  af 
forældre,  lærere  og  ledere,  som  elskede  Her- 
ren og  førte  børnene  til  ham. 

I  vores  familier  kan  vi  hjælpe  børnene 
med  at  forstå,  når  de  føler  Ånden,  og  lære 
dem  at  udtrykke  det.  Vi  kan  opfordre  dem  til 
at  fortælle  om  det,  de  lærer  i  Primary  og  ved 
andre  kirkemøder.  Ved  at  gøre  det  lukker  vi 
op  for,  at  Ånden  kan  bekræfte  lærdommene 
i  deres  hjerter. 

Brødre  og  søstre,  vi  kan  røre  vores  børns 
hjerter  og  føre  dem  til  Frelseren.  Td  at  be- 
gynde med  vil  de  se  ham  gennem  vores  øj- 
ne, og  de  vil  komme  til  at  kende  og  elske 
ham  som  deres  bedste  ven.  De  vil  forstå, 
hvad  det  vil  sige,  at  have  hans  Ånd  med  sig, 
og  det  vil  være  deres  styrke. 

Det  er  min  bøn,  kære  brødre  og  søstre,  at 
vi  alle  må  have  den  vision  for  øje.  I  Jesu 
Kristi  navn.  Amen.  □ 

»Herre, 
hvem  skal  vi  gå 


til? 


« 


Ældste  Hans  B.  Ringger 

Emeritus  medlem  af  De  Halvfjerds 


Som  sidste  dages  hellige  tror  vi,  at  Kristus  viser  os  vejen  og  stedet,  vi  skal  gå  hen, 
og  hvad  vi  skal  gøre  for  at  finde  ham. 


evangeliet  blev  hans  øjne  åbnet  for  det  evi- 
ge, og  han  var  i  stand  til  at  ny  orientere  sit 
liv.  Samtidig  hørte  jeg,  at  et  trofast  medlem 
af  Kirken  havde  taget  afstand  til  evangeliet 
og  ændret  sin  overbevisning.  Begge  mænd 
havde  med  gode  intentioner  forsøgt  at  finde 
ud  af,  hvem  de  skulle  gå  til,  men  var  kom- 
met til  modsatrettede  konklusioner,  og  gik 
derfor  ad  forskellige  veje.  Hvad  kan  være  år- 
sagen til  sådanne  modsatrettede  handlinger? 
Jeg  tror,  at  ord  og  handlinger  bygger  på 
vore  tanker,  og  at  vore  tanker  bestemmer 
vore  handlinger.  Vore  daglige  afgørelser, 
planlagte  eller  spontane,  er  resultatet  af  vore 
tanker,  og  vi  er  ansvarlige  for  dem.  Selv  om 
vi  som  enkeltpersoner  måske  tænker,  at  vi 
er  uafhængige  af  Gud  og  kan  handle  uaf- 


hængigt af  ham,  kan  vi  ikke  undgå  den  er- 
kendelse, at  vi  er  underkastet  evige  love. 
Vores  lykke  og  vores  fred  i  dette  liv  -  såvel 
som  i  livet  herefter  -  afhænger  af  vores  vil- 
lighed til  at  basere  vore  tanker  og  handlin- 
ger på  gudgivne  love.  Virkelig  fred  i  sindet 
og  evig  lykke  kommer  af  at  være  i  harmoni 
med  Gud.  Hvis  vi  skal  være  ét  med  Gud- 
dommen, så  er  det  os,  som  må  ændre  os  -  og 
ikke  Gud. 

Jeg  tror,  at  de  to  mænd  valgte  forskellige 
veje,  fordi  deres  måde  at  tænke  på  og  deres 
forståelse  af  Gud  er  forskellige.  Det  er  af 
afgørende  betydning  at  kende  Gud,  så  vi 
kan  opnå  evige  velsignelser  og  frelse  ved  at 
leve  i  overensstemmelse  med  Jesu  Kristi 
evangelium.  Opnåelse  af  kundskab  om  Kris- 
tus og  Gud  er  en  betingelse  for  en  sand  for- 
ståelse af  vores  mission  i  livet.  Lowell  L. 
Bennion  skriver  i  sin  bog  Legacies  of  Jesus: 
»Noget  af  det  vigtigste,  vi  skal  lære,  er,  hvad 
Guds  egenskaber  er.  Kristus  kom  til  jorden 
for  at  åbenbare  Guds  karakter  for  os.  Han  er 
åbenbaringen  af  Gud  til  mennesker  og  lærer 
os  ved  ord  og  eksempel  betydningen  af  tro, 
ydmyghed,  retskaffenhed  og  kærlighed« 
(Salt  Lake  City:  Deseret  Book  Co.,  1990,  s. 
61). 

Vi  lærer  om  Gud  gennem  Kristi  liv;  vi 
kender  Gud  ved  at  følge  Kristi  eksempel. 
Mine  kære  brødre  og  søstre  og  alle,  der  lyt- 
ter, lad  os  virkelig  kende  vor  Frelser  og  hans 
Fader.  Vi  bør  spørge  os  selv,  om  vore  beslut- 
ninger er  i  overensstemmelse  med  Kristi  ek- 
sempel, så  vi  kan  følge  i  Kristi  fodspor.  Lad 
os  ikke  blive  forblindet  eller  overtalt  til  at 
forlade  Kristi  vej,  men  lad  os  høste  velsig- 
nelserne fred  og  evig  glæde  ved  at  følge 
ham. 


Folkemængder  maste  sig  frem  mod  Kristus 
langs  stranden  af  Genezaret  Sø,  ivrige  ef- 
ter at  høre  hans  budskab,  da  han  begynd- 
te sin  mission  til  menneskeheden.  Mange  di- 
sciple fulgte  ham  i  de  dage.  Nogle  af  dem  blev 
imidlertid  fornærmet  af  Kristi  lærdomme  og 
vendte  sig  bort  fra  ham.  Efter  deres  bortgang 
spurgte  Kristus  sine  tolv  disciple,  om  de  også 
ønskede  at  forlade  ham.  Simon  Peter  besva- 
rede Kristi  spørgsmål  ved  at  spørge: 

»Herre,  hvem  skal  vi  gå  til?«  (Joh  6:68). 

Dette  spørgsmål  er  lige  så  relevant  og 
presserende  i  dag,  som  det  var  for  2.000  år 
siden.  Som  sidste  dages  hellige  tror  vi,  at 
Kristus  viser  os  vejen  og  stedet,  vi  skal  gå 
hen,  og  hvad  vi  skal  gøre  for  at  finde  ham. 
Det  er  op  til  enhver  af  os  at  erkende  Kristi 
vej  og  følge  den. 

For  nogle  måneder  siden  var  jeg  så  privi- 
legeret at  høre  et  magtfuldt  vidnesbyrd  fra 
en  mand,   der  søgte  sandheden.   Gennem 

Kristi  lærdomme,  hans  eksempel  og 
hans  fuldkommenhed  efterlader  ingen  tvivl 
om,  at  han  er  Guds  Søn.  Han  siger  om  sig 
selv:  »Og  se,  jeg  er  verdens  lys  og  liv,  og  jeg 
har  drukket  af  den  bitre  kalk,  som  Faderen 
har  givet  mig,  og  jeg  har  herliggjort  Fade- 
ren ved  at  påtage  mig  verdens  synder,  hvori 
jeg  har  underkastet  mig  Faderens  vilje  i  alt 
fra  begyndelsen«  (3  Nephi  11:11). 

Med  den  viden  om  ham  er  vi  lovet,  som 
der  står  skrevet  i  Johannes:  »For  min  faders 
vilje  er,  at  enhver,  som  ...  tror  på  ham,  skal 
have  evigt  liv,  og  jeg  skal  oprejse  ham  på 
den  yderste  dag«  (Joh  6:40). 

For  at  gå  i  den  rigtige  retning  i  livet  og 
modtage  evangeliets  velsignelser  er  det  vig- 
tigt først  at  være  villig  til  at  acceptere  det 
gengivne  evangelium  i  dets  fylde.  Kristus 
sagde  til  Joseph  Smith  om  gengivelsen  af  sit 
evangelium:  »Da  skal  et  lys  bryde  frem  ...  og 
det  er  mit  evangeliums  fylde«  (L&P  45:28). 

Derudover  er  det  vigtigt  at  acceptere 
Guds  guddommelige  myndighed  og  hans 
tjeneres  myndighed.  Paulus  forklarede  gre- 
nen i  Efesos,  hvorfor  myndighed  var  givet, 
og  hvorfor  vi  vil  være  velsignet,  når  vi  føl- 
ger Herrens  tjenere.  Han  skrev: 

»For  at  udruste  de  hellige  til  at  gøre  tje- 
neste, så  Kristi  legeme  bygges  op,  indtil  vi 
alle  når  frem  til  enheden  i  troen  og  i  erken- 
delsen af  Guds  Søn«  (Ef  4:12-13). 

Desuden  må  vi,  når  vi  kender  Guds  bud, 
holde  dem  kompromisløst  og  uden  undta- 
gelse. Vi  fristes  til  tider  til  at  placere  mindre 
betydning  på  Kristi  lærdomme  i  vores  liv  af 
hensyn  til  bekvemmelighed,  eller  vi  lader 
ydre  forhold  forurene  vores  tro.  For  at  undgå 
forførende  påvirkninger,  som  fører  os  bort 
fra  Kristus,  befaler  han  os:  »Og  for  at  du  kan 
holde  dig  fuldstændig  uplettet  af  verden, 
skal  du  gå  til  bedehuset  og  ofre  dine  sa- 
kramenter på  min  hellige  dag«  (L&P  59:9). 

At  følge  hans  befalinger  vil  bringe  fri- 
hed, uafhængighed,  styrke  og  sand  lykke. 
Jeg  spørger  derfor  alle  i  dag:  »Hvem  skal  vi 
gå  til?«  Lad  os  beslutte  at  følge  Kristus  og 
blive  hans  sande  disciple,  og  ikke  blive  for- 
nærmet over  hans  sande  budskab,  men  lad 
os  glæde  os  over  det.  Jeg  kender  ingen  an- 
den vej  eller  noget  andet  sted,  hvor  vi  kan 
gå  hen,  og  jeg  tilføjer  således  mit  vidnes- 
byrd til  Simon  Peters,  da  han  sagde  til 
Kristus:  »Herre  ...  du  har  det  evige  livs  ord, 
og  vi  tror,  og  vi  ved,  at  du  er  Guds  hellige« 
(Joh  6:68-69). 

Jeg  bærer  vidnesbyrd  om,  at  Joseph 
Smith  så  Faderen  og  Sønnen.  De  er  virkeli- 
ge. Jesus  er  opstanden.  Han  er  vor  Kristus 
og  Frelser.  Han  er  den  levende  Guds  Søn. 
Denne  viden  er  min  tro,  mit  vidnesbyrd  og 
mit  liv.  Jeg  beder  om,  at  vi  alle  må  komme 
til  kundskab  om  Jesus  Kristus  og  handle 
derefter  med  et  rent  hjerte,  med  håb  og 
med  barmhjertighed.  I  Jesu  Kristi  navn. 
Amen.  □ 


En  krigsstrategi 


Ældste  Durrel  A.  Woolsey 

Netop  afløst  fra  De  Halvfjerds 


Denne  brugsanvisning  fortsætter,  ligesom  den  altid  har  gjort  -  hold  budene, 
følg  profeterne,  læs,  forstå  og  overvej  skrifterne. 


Esajas  profeterede  om  vor  tid  om  netop 
dette  emne,  da  han  sagde:  »Ve  dem,  der  kalder 
det  onde  godt  og  det  gode  ondt,  som  gør  mør- 
ke til  lys  og  lys  til  mørke,  gør  det  bitre  sødt 
og  det  søde  bittert«  (Es  5:20).  Satan  tilbyder 
en  mærkelig  blanding  af  lige  tilstrækkeligt 
med  godt  til  at  skjule  det  onde  langs  hans 
nedadgående  vej  til  undergang  som  beskre- 
vet af  Nephi,  en  fordums  profet,  da  han  sagde: 

»Thi  se,  på  den  dag  skal  han  rase  i  men- 
neskehjerterne og  opirre  dem  til  vrede  mod 
det,  der  er  godt. 

Og  andre  vil  han  berolige  og  neddysse  i 
vellystig  sikkerhed,  så  at  de  vil  sige:  Alt  er 
vel  i  Zion,  ja,  Zion  trives,  alt  er  vel;  og  såle- 
des bedrager  djævelen  deres  sjæle  og  leder 
dem  omhyggeligt  ned  til  helvede«  (2  Nephi 
28:20-21). 

Satan  raser  i  nogle  menneskers  hjerte, 
mange  vil  han  lulle  bort  i  kødelig  tryghed, 
andre  smigrer  han,  eller  han  siger,  at  helve- 
de ikke  findes.  Han  har  lokket  og  rekrutteret 
mange  tilhængere  ved  at  friste  med  berøm- 
melse, rigdom  og  magt.  Han  skaber  en  frem- 
stilling i  Rembrandt-klassen  ved  at  kalde 
»ondt«  for  »godt«  og  »godt«  for  »ondt«. 
Han  har  forvirret  mange,  selv  nationer  og 
ledere,  i  et  omfang,  så  de  bruger  umoralske 
metoder  til  at  løse  moralske  problemer. 

Lad  mig  blot  nævne  tre  eksempler  på 
stemmer,  der  er  ugudelige  og  magtfulde 
blandt  Satans  mange  udtalelser.  For  det  før- 
ste siger  han,  at  den  personlige  handlefrihed 
retfærdiggør  tilintetgørelse  af  menneskeliv 
gennem  abort;  for  det  andet  er  intime  for- 
hold og  tilmed  ægteskab  mellem  personer  af 
samme  køn  acceptable;  og  for  det  tredje  er 
kyskhed  og  troskab  i  ægteskabet  gammel- 
dags og  snæversynet  -  at  være  seksuelt  aktiv 
og  frit  give  udtryk  herfor  er  acceptabelt. 

Internationale  berømtheder  inden  for 
sport,  musik  og  film  lever  ikke  blot  umoral- 
ske liv  lige  nu,  men  de  forkynder  også  denne 


Jeg  vil  i  dag  gerne  tale  til  jer  om  krigsstra- 
tegi. Vi  synger  salmen  »Fremad,  Herrens 
stridsmænd;  ud  til  kamp  og  sejr«  (Salmer 
og  sange,  nr.  163).  Paulus  sagde:  »Og  hvis 
trompeten  giver  en  uklar  lyd,  hvem  vil  så 
ruste  sig  til  kamp?«  (1  Kor  14:8).  I  Åbenba- 
ringens bog  hører  vi  om  en  krig  i  himlen  (se 
Ab  12:7).  Hvilken  slags  slag,  hvilken  slags 
krig? 

Krigen  er  om  menneskenes  sjæle.  Front- 
linien har  været  tydelig  siden  Adam,  det 
onde  over  for  det  gode.  I  denne  sidste  udde- 
ling og  som  forberedelse  til  tusindårsriget  er 
det  ondes  kræfter  blevet  forstærket  og  for- 
enet under  Satans  mægtige  indflydelse. 

På  den  modsatte  side  af  linien  blæser 
Guds  rige  tydeligt  i  retfærdighedens  basun 
som  måske  aldrig  før.  Jesu  Kristi  Kirke  af 
Sidste  Dages  Hellige  er  på  fremmarch  i  for- 
kyndelsen af,  at  »godt«  er  »godt«  og  »ondt« 
er  »ondt«. 

dårlige  moral  over  hele  verden  gennem  me- 
diernes magtfulde  indflydelse.  De  bliver  for- 
gudet og  accepteret  af  millioner  verden 
over.  Denne  verden  synes  generelt  set  at 
være  faldet  i  en  koma  af  uretfærdighed, 
hvor  gudgivne  og  hæderkronede  moralske 
værdier  og  principper  lægges  bag  os. 

Brødrene  har  sagt,  vi  skal  trænge  verden 
tilbage.  Vi  er  langt  flere  end  de  »ti«,  der  var 
nødvendige  til  at  redde  Sodoma  og  Gomor- 
ra.  Hvordan  vil  vi  kæmpe  i  denne  strid,  når 
den  fortsætter?  Guds  trofaste  hellige  med 
styrken  fra  hans  hellige  præstedømme  er 
den  stærkeste  magt  på  jorden.  Vi  må  holde 
fast  ved  de  magtfulde  udtalelser  fra  Gud  om 
helligheden  af  livet  og  om  hans  evige  og 
uophørlige  instruktion  om  at  være  kyske  og 
rene.  Hans  kærlige  råd  om,  at  familier  er 
indstiftet  af  Gud  med  far,  mor  og  børn,  der 
lever  sammen  for  evigt,  skulle  aldrig  opfattes 
som  undtagelsen,  men  snarere  som  reglen. 
Den  enkeltes  tilbagevenden  til  Kristus  vil 
føre  til  fred  i  sindet  i  stedet  for  tumult,  til 
stilhed  som  erstatning  for  konflikt  samt  til 
mod  og  optimisme  i  stedet  for  frygt. 

Denne  Kristus-centrerede  livsstil  er  ikke 
kun  for  enkeltpersoner,  men  også  for  famili- 
er, statsforvaltninger  og  nationer,  og  det  vil 
føre  til  samme  gode  resultater.  En  person 
eller  et  land,  der  lever  et  kysk  og  dydigt  liv, 
har  fx  ikke  grund  til  stor  frygt  for  den  forfær- 
delige sygdom  AIDS.  Faderløse  familier,  der 
er  et  resultat  af  konflikter  og  skilsmisser,  vil- 
le være  næsten  ukendte.  Hvor  står  du,  når 


du  vurderer  dit  personlige  ansvar?  Der  er 
symptomer  eller  advarsler  om  den  nedadsti- 
gende vej.  Ti  symptomer,  man  skal  være  op- 
mærksom på,  kan  være: 

•  En  tiltagende  snæversynethed  eller  mang- 
lende evne  til  klart  at  se  noget  af  åndelig 
natur. 

•  En  stadig  tiltagende  ufølsomhed  over  for 
det,  der  hører  Gud  til. 

•  En  tiltagende  forkalkning  af  de  åndelige 
arterier  -  opmærksomhed  på  åndelig  be- 
hov går  fra  dagligt  eller  ugentligt  til  må- 
nedligt, derefter  en  sjælden  gang  og  ende- 
lig til  slet  ikke. 

•  En  tiltagende  afhængighed  af  den  voksen- 
de hær  af  psykiatriske  specialister  i  stedet 
for  af  præstedømmet,  Gud  og  sig  selv. 

•  En  tiltagende  uafhængighed  af  alt  ånde- 
ligt. 

•  Et  tiltagende  antal  venner  med  lavere 
moralske  standarder. 

•  Citater  fra  talk  shows  i  stedet  for  fra  skrif- 
terne. 

•  Hævede  stemmer  i  stedet  for  blide  toner. 

•  Verbal,  måske  tilmed  fysisk  vold,  erstatter 
kærlighed  og  tryghed. 

•  En  gradvis  accept  af  det  onde,  ikke  på  en 
gang,  men  en  lille  smule  af  gangen. 

Nogle  er  mere  fortrolige  med  placeringen  af 
sandbunkerne  på  golfbanen  eller  en  god 
tennis-baghånd  end,  hvor  livsvigtige  skrift- 
steder står.  Mange  søger  efter  lykke  i  aviser- 


nes finanssider  i  stedet  for  i  profeternes  in- 
spirerede råd.  Jeg  har  bemærket,  at  det  store 
flertal  af  mennesker  over  hele  verden  bort- 
ødsler livet  og  slider  sig  op  gennem  en  stor 
indsats  af  tid  og  kræfter  på  projekter,  som 
absolut  ikke  bidrager  til  ophøjelse,  men  dog 
har  evige  konsekvenser. 

Vi  skal  være  engageret  i  en  god  og  retfær- 
dig sag.  Vi  må  se  gennem  spejlet  med  et 
objektivt  kig  på  os  selv  og  vores  familie,  så 
vi  ikke  bliver  fanget  i  den  anden  store,  kata- 
strofale verdensomspændende  oversvøm- 
melse, der  lige  nu  er  overalt  omkring  os.  Det 
er  blevet  profeteret,  at  de  trofaste  vil  vinde 
denne  store  krig,  at  de  i  triumf  vil  stige  op 
for  at  møde  Herren  Jesus  Kristus  ved  hans 
andet  komme.  Brugsanvisningen  på  denne 
sejr  omfatter  daglig  personlig  bøn  og  fami- 
liebøn og  med  familieaften  mindst  en  gang 
om  ugen.  I  siger  måske:  »Jeg  har  ikke  tid.« 
Brødre  og  søstre,  I  har  ganske  enkelt  ikke 
råd  til  ikke  at  afse  tiden.  Det  er  forbløffende, 
hvor  meget  tid  der  pludselig  er,  når  fjernsy- 
net er  slukket.  Denne  brugsanvisning  fort- 
sætter, ligesom  den  altid  har  gjort  -  hold 
budene,  følg  profeterne,  læs  og  forstå  skrif- 
terne, ja,  overvej  dem  tilmed. 

Jeg  bærer  vidnesbyrd  om,  at  Gud  lever,  at 
hans  Søn  Jesus  Kristus  har  tilvejebragt  for- 
løsningsplanen.  På  grund  af  ham  og  hans 
kærlige  forsoning  vil  de,  som  ønsker  det, 
vinde  krigen  og  være  sammen  med  ham  for 
evigt.  Jeg  bærer  vidnesbyrd  om  dette  i  Jesu 
Kristi  navn.  Amen.  □ 

hed  omfatter  udfordringer,  som  skal  over- 
vindes, og  skridt  mod  omvendelse,  som  kan 
være  smertefulde.7 

Der  findes  et  rette  sted  for  irettesættelse 
ved  dannelse  af  karakteren,  for  som  vi  ved, 
»Herren  tugter  den,  han  elsker.«8 

Menneskelig  fuldkommenhed  kan  opnås, 
når  vi  prøver  at  udføre  enhver  pligt,  holde 
alle  love  og  stræbe  efter  at  være  lige  så  fuld- 
komne i  vores  sfære,  som  vor  himmelske 
Fader  er  i  sin.  Hvis  vi  gør  vores  bedste,  vil 
Herren  velsigne  os  i  overensstemmelse  med 
vore  gerninger  og  vores  hjertes  ønsker.9 


EVIG  FULDKOMMENHED 


Vi  behøver  ikke  være  fortvivlet,  hvis  vores  oprigtige  stræben  mod  fuldkommenhed 

nu  synes  så  besværlig  og  endeløs  ...  Den  kan  først  blive  fuldstændig  efter  opstandelsen 

og  kun  gennem  Herren. 


Vi  må  alle  huske,  at  mennesket  er  til  for 
at  kunne  nyde  glæde  -  ikke  skyldkomplek- 


ser; 


12 


Hvis  jeg  spurgte  om,  hvilken  af  Her- 
rens befalinger  der  er  vanskeligst  at 
overholde,  ville  mange  af  os  sikkert 
citere  Matt  5:48:  »Så  vær  da  fuldkomne,  som 
jeres  himmelske  Fader  er  fuldkommen.«1 

At  holde  dette  bud  kan  være  et  problem, 
fordi  vi  hver  især  er  langt  fra  fuldkommen- 
hed, både  åndeligt  og  timeligt.  Påmindelser 
kommer  ustandselig.  Vi  kan  komme  til  at 
låse  nøglen  inde  i  bilen  eller  endda  glemme, 
hvor  bilen  er  parkeret.  Og  ikke  sjældent  går 
vi  koncentreret  fra  en  del  af  huset  til  en 
anden  og  har  så  glemt  hensigten  med  turen. 
Når  vi  sammenligner  vores  personlige 
opførsel  med  den  højeste  standard  for  Her- 
rens forventninger,  kan  erkendelsen  af 
ufuldkommenhed  til  tider  være  nedtrykken- 
de. Mit  hjerte  banker  for  de  samvittigheds- 
fulde hellige,  som  på  grund  af  deres  mangler 
tillader,  at  følelser  af  nedtrykthed  berøver 
dem  lykken  i  livet. 


Vi  må  også  huske,  at  Herren  ikke  giver 
nogen  befaling,  der  er  umulig  at  adlyde. 
Men  sommetider  forstår  vi  dem  ikke  fuldt 
ud. 

Vores  forståelse  af  fuldkommenhed  kan 
måske  styrkes  lidt,  hvis  vi  opdeler  det  i  to 
kategorier.  Den  første  kunne  udelukkende 
vedrøre  dette  liv  -  menneskelig  fuldkommen- 
hed. Den  anden  kategori  kunne  udelukken- 
de vedrøre  det  næste  liv  -  udødelig  eller  evig 
fuldkommenhed. 

MENNESKELIG  FULDKOMMENHED 

I  dette  liv  kan  visse  handlinger  fuldkom- 
mengøres. En  kaster  i  baseball  kan  i  en 
kamp  kaste,  så  ingen  rammer  og  ingen  sco- 
rer. En  kirurg  kan  udføre  en  fejlfri  operation. 
En  musiker  kan  gengive  et  musikstykke 
uden  fejl.  Man  kan  på  samme  måde  opnå 
fuldkommenhed  i  at  være  præcis,  betale  ti- 
ende, overholde  visdomsordet  osv.  Den 
enorme  indsats,  der  er  nødvendig  for  at  op- 
nå en  sådan  selvbeherskelse,  bliver  belønnet 
med  en  følelse  af  stor  tilfredshed.  Og  endnu 
vigtigere  er,  at  åndelige  resultater  i  livet  på 
jorden  følger  os  ind  i  evigheden.3 

Jakob  kom  med  en  praktisk  standard, 
hvorved  menneskelig  fuldkommenhed  kan 
måles.  Han  sagde:  »Hvis  én  ikke  fejler  i  tale, 
er  han  fuldkommen.«'1' 

Skrifterne  har  beskrevet  Noa,  Set  og  Job 
som  fuldkomne  mænd.5 

Uden  tvivl  kunne  den  samme  titel  gælde 
et  stort  antal  trofaste  disciple  i  forskellige 
uddelinger.  Alma  sagde,  at  »der  var  mange, 
såre  mange«6  som  var  rene  for  Herren. 

Det  betyder  ikke,  at  disse  mennesker  al- 
drig begik  fejl  eller  aldrig  havde  brug  for 
irettesættelse.  Processen  mod  fuldkommen- 


Men  Jesus  bad  om  mere  end  menneskelig 
fuldkommenhed.  I  det  øjeblik,  hvor  han  ud- 
talte ordene  »som  jeres  himmelske  fader  er 
fuldkommen!«  hævede  han  vores  udsyn 
over  grænserne  for  livet  på  jorden.  Vor  him- 
melske Fader  er  evigt  fuldkommen.  Selve 
denne  kendsgerning  kræver  et  meget  brede- 
re perspektiv. 

For  nylig  studerede  jeg  den  engelske  og 
den  græske  udgave  af  Det  Nye  Testamente 
og  koncentrerede  mig  om  alle  anvendelser 
af  vendingen  fuldkommen  og  dets  aflednin- 
ger. Studium  på  begge  sprog  samtidig  gav 
nogle  interessante  indblik,  siden  græsk  er 
originalsproget  for  Det  Nye  Testamente. 

I  Matt  5:48  er  vendingen  fuldkommen 
oversat  fra  de  græske  teleios,  som  betyder 
»fuldstændig.«  Teleios  er  et  tillægsord,  der  er 
afledt  fra  navneordet  telos,  som  betyder  »en- 
de.«^ 

Navnemåden  af  udsagnsordet  er  teleiono, 
som  betyder  »at  nå  et  fjernt  mål,  at  være  ud- 
viklet fuldt  ud,  at  fuldende  eller  at  afslutte.«11 

Læg  mærke  til,  at  ordet  ikke  betyder 
»uden  fejl«;  det  antyder  »opnåelse  af  et 
fjernt  mål.«  Rent  faktisk  anvendte  forfatter- 
ne til  det  græske  Nye  Testamente,  når  de 
ønskede  at  beskrive  fuldkommen  opførsel  - 
præcision  eller  fremragende  menneskelig 
indsats  -  ikke  en  form  af  teleios;  i  stedet  valg- 
te de  andre  ord.12 

Teleios  er  ikke  helt  fremmed  for  os.  Fra 
ordet  stammer  forstavelsen  tele-,  som  vi  bru- 
ger hver  dag.  Telefon  betyder  helt  bogstaveligt 
»fjern  tale.«  TV  (television)  betyder  »fjernt 
syn.«  Telefoto  betyder  »fjernt  lys«  osv. 

Lad  os  med  denne  baggrund  i  tankerne 
overveje  en  anden  meget  betydningsfuld  ud- 
talelse fra  Herren.  Lige  før  sin  korsfæstelse 
sagde  han,  at  på  »den  tredje  dag  skal  jeg 
blive  fuldkommen . « ' 3 

Tænk  over  det!  Den  syndfri  og  fejlfri 
Herre  -  allerede  fuldkommen  efter  vore  jor- 
diske standarder  -  proklamerede,  at  hans 
egen  fuldkomne  tilstand  stadig  lå  i  fremti- 
den. 14 

Hans  evige  fuldkommenhed  ville  følge 
hans  opstandelse  og  modtagelse  af  »al  magt  i 
himlen  og  på  jorden.«15 

Den  fuldkommenhed,  som  Frelseren  til- 
tænkte os,  er  langt  mere  end  en  fejlfri  opfør- 
sel. Det  er  den  evige  forventning,  som  Her- 
ren udtrykte  det  i  sin  store  forbøn  til  sin 
Fader  -  at  vi  må  blive  fuldkomne  og  i  stand 
til  at  bo  med  dem  i  evighederne  forude.16 

Hele  Herrens  værk  og  herlighed  vedrører 
hvert  enkelt  menneskes  udødelighed  og  evi- 
ge liv.17 

Han  kom  ind  i  verden  for  at  udføre  sin 
Faders  vilje,  ham,  som  sendte  ham.18 

Hans  hellige  ansvar  var  forudset  før  ska- 
belsen19 og  var  forudsagt  af  alle  hans  hellige 
profeter,  siden  verdens  begyndelse.20 

Kristi  forsoning  opfyldte  det  længe  ven- 
tede formål,  årsagen  til  at  han  var  kommet 
til  jorden.  Hans  afsluttende  ord  på  Golgatas 
kors  henviste  til  kulminationen  af  hans  op- 
gave -  at  sone  for  hele  menneskeheden. 
Derpå  sagde  han:  »Det  er  fuldbragt.«21 

Ikke  overraskende  er  det  græske  ord, 
hvorfra  fuldbragt  er  oversat,  teleios.  At  Jesus 
opnåede  den  evige  fuldkommenhed  efter  sin 
opstandelse  er  bekræftet  i  Mormons  Bog. 
Den  beretter  om  den  opstandne  Herres  be- 
søg hos  sit  folk  i  det  fordums  Amerika.  Der- 
på gentog  han  den  tidligere  citerede  vigtige 
formaning,  men  med  en  meget  vigtig  tilfø- 
jelse. Han  sagde:  »Derfor  ønsker  jeg,  at  I 
skal  være  fuldkomne,  ligesom  jeg  eller  jeres 
Fader,  som  er  i  himlen,  er  fuldkommen.«22 

Denne  gang  nævnte  han  sig  selv  sammen 
med  sin  Fader  som  en  fuldkommen  person. 
Det  gjorde  han  ikke  tidligere.23 

Opstandelsen  er  et  krav  for  evig  fuld- 
kommenhed. Takket  være  Jesu  Kristi  forso- 
ning, vil  vore  legemer,  der  er  nedbrydelige 
på  jorden,  blive  uforgængelige.  Vores  fysiske 
ramme,  som  nu  er  udsat  for  sygdom,  død  og 
forfald,  vil  antage  udødelig  herlighed.24 

Vores  legeme  bliver  nu  holdt  i  live  af 
livets  blod25  og  bliver  stadig  ældre.  Det  vil 
blive  holdt  i  gang  af  ånden  og  blive  uforan- 
derlig og  uden  for  dødens  bånd.26 

Evig  fuldkommenhed  er  reserveret  dem, 
som  overvinder  alt  og  arver  Faderens  fylde  i 
hans  himmelske  boliger.  Fuldkommenhed 
består  af  at  opnå  evigt  liv  -  den  form  for  liv, 
som  Gud  lever.27 

TEMPLETS  ORDINANSER  OG  PAGTER 

Skrifterne  identificerer  andre  vigtige  forud- 
sætninger for  fuldkommenhed.  De  vedrører 
templets  ordinanser  og  pagter.28 

Ingen  ansvarlig  person  kan  modtage  op- 
højelse i  det  celestiale  rige  uden  templets 
ordinanser.  Begavelser  og  beseglinger  er  for 
vores  personlige  fuldkommengørelse,  og  de 
sikres  gennem  vores  trofasthed.29 

Dette  krav  gælder  også  vore  forfædre. 
Paulus  lærte,  at  »de  ikke  skulle  nå  til  fulden- 
delsen, uden  at  vi  var  med.«30  Igen  i  dette 
vers  er  det  græske  ord,  hvorfra  fuldendelse 
kom,  en  afledning  af  teleios.31 


Medlemmer  af  De  Tolv  Apostles  Kvorum  før  et  konferencemøde,  fra  venstre:  Præsident  Boyd  K.  Packer, 
fungerende  præsident  for  De  Tolvs  Kvorum,  og  ældsterne  L.  Tom  Perry,  David  B.  Haight, 
Neal  A.  Maxwell,  Russell  M.  Nelson,  Dallin  H.  Oaks,  M.  Russell  Ballard  og  Joseph  B.  Wirthlin. 


I  sidste  dages  åbenbaring  var  Herren  end- 
nu mere  direkte.  Hans  profet  skrev:  »Og  lad 
mig  nu  forsikre  jer,  mine  højt  elskede  brødre 
og  søstre,  at  disse  er  grundsætninger  med 
hensyn  til  de  levende  og  døde,  som  ikke  kan 
forbigås  i  ligegyldighed,  da  de  berører  vor 
frelse.  Thi  deres  frelse  er  nødvendig  og  væ- 
sentlig for  vor  frelse  ...  'at  de  ikke  kan  fuld- 
kommes uden  os,'  ej  heller  kan  vi  fuldkom- 
mes uden  vore  døde.«32 

OPMUNTRING  FRA 
FRELSERENS  EKSEMPEL 

Vores  klatren  op  ad  stien  til  fuldkommen- 
hed bliver  hjulpet  af  opmuntring  fra  skrifter- 


ne. De  indeholder  løftet  om,  hvis  vi  er  trofa- 
ste i  alt,  skal  vi  blive  som  Guddommen.  Jo- 
hannes den  elskede  apostel  skrev: 

»Vi  kaldes  Guds  børn  ...  når  han  åbenba- 
res, skal  vi  blive  ligesom  han,  for  vi  skal  se 
ham,  som  han  er  ...  Enhver,  som  har  dette 
håb  til  ham,  renser  sig  selv,  ligesom  han  er 


ren.« 


33 


Fortsat  opmuntring  kommer,  når  vi  følger 
Jesu  eksempel,  som  lærte  os:  »I  skal  være 
hellige,  for  jeg  er  hellig.«34 

Hans  håb  for  os  er  krystalklart!  Han  er- 
klærede: »Hvad  slags  mænd  burde  I  da  væ- 
re? Sandelig  siger  jeg  jer:  Som  jeg  er.«35 

Således  udtrykkes  vores  tilbedelse  af  Jesus 
bedst  ved  vores  efterligning  af  Jesus.36 

Det  er  aldrig  mislykkedes  for  mennesker 
at  følge  Jesus,  fordi  hans  standarder  var 
upræcise  eller  ikke  høje  nok.  Tværtimod. 
Nogle  har  ignoreret  hans  lærdomme,  fordi 
de  blev  betragtet  som  for  præcise  og  urime- 
ligt høje!  Og  dog  skaber  sådanne  høje  stan- 
darder, når  de  oprigtigt  følges,  stor  indre  fred 
og  usammenlignelig  glæde. 

Der  er  ingen  enkeltperson,  der  kan  sam- 
menlignes med  Jesus  Kristus,  ej  heller  er  der 
nogen  forkyndelse,  der  kan  leve  op  til  hans 
fremragende  udtryk  for  håb:  »Derfor  ønsker 
jeg,  at  1  skal  være  fuldkomne,  ligesom  jeg 
eller  jeres  Fader,  som  er  i  himlen,  er  fuld- 
kommen.«37 

Denne  guddommelige  anmodning  er  i 
overensstemmelse  med  den  kendsgerning,  at 
vi  som  børn  af  himmelske  forældre  er  bega- 
vet med  mulighed  for  at  blive  som  dem,  lige- 
som jordiske  børn  kan  blive  som  deres  jor- 
diske forældre. 

Herren  genoprettede  sin  kirke  for  at 
hjælpe  os  med  at  forberede  os  på  fuldkom- 
menhed. Paulus  sagde,  at  Frelseren  i  Kirken 
placerede  apostle,  profeter  ...  og  lærere  »for 
at  udruste  de  hellige  ...  så  Kristi  legeme  byg- 
ges op,  indtil  vi  alle  når  frem  til  enheden  i 
troen  og  i  erkendelsen  af  Guds  søn,  til  at 
være  et  fuldvoksent  menneske,  en  vækst, 
som  kan  rumme  Kristi  fylde.«38 

Det  fuldvoksne  menneske,  beskrevet  i  ci- 
tatet fra  Paulus,  er  den  fuldstændige  person 
-  teleios  -  den  herliggjorte  sjæl! 

Moroni  lærte  os,  hvordan  vi  når  dette 
herlige  mål.  Hans  instruktion  er  til  enhver 
tid  en  modgift  mod  depression  og  en  opskrift 
på  glæde.  Jeg  gentager  hans  bøn:  »Kom  til 
Kristus  og  bliv  fuldkommen  i  ham  og  for- 
nægt jer  selv  alt,  hvad  der  er  ugudeligt  ... 
elsker  Gud  af  hele  jeres  magt,  sind  og  styr- 
ke.« Da  kan  1  »blive  fuldkomne  i  Kristus  ... 
hellige  og  uplettede.«39 

Brødre  og  søstre,  lad  os  i  mellemtiden 
gøre  vores  bedste  og  forsøge  at  blive  bedre 
hver  dag.  Når  vore  ufuldkommenheder  duk- 
ker frem,  kan  vi  blive  ved  med  at  rette  dem. 
Vi  kan  være  mere  tilgivende  med  fejl  hos  os 
selv  og  hos  dem,  vi  elsker.  Vi  kan  være  for- 
trøstningsfulde og  overbærende.  Herren 
lærte  os:  »I  kan  ikke  tåle  Guds  nærværelse 
...  Hold  derfor  tålmodigt  ud,  indtil  I  er  fuld- 
komne. «4° 

Vi  behøver  ikke  være  fortvivlet,  hvis  vo- 
res oprigtige  stræben  mod  fuldkommenhed 
nu  synes  så  besværlig  og  endeløs.  Fuldkom- 
mengørelse venter.  Den  kan  først  blive  fuld- 
stændig efter  opstandelsen  og  kun  gennem 
Herren.  Den  venter  alle,  som  elsker  ham  og 
holder  hans  bud.  Den  omfatter  troner,  riger, 
fyrstedømmer,  magter  og  herredømmer.41 

Det  er  den  slutning,  som  vi  skal  holde  ud 
til.42 

Det  er  den  evige  fuldkommengørelse, 
som  Gud  har  i  vente  til  os  hver  især.  Det 
bevidner  jeg  i  Jesu  Kristi  navn.  Amen.  [ 


NOTER 

1.  Disse  ord  fik  yderligere  intensitet  i  Joseph 
Smiths  oversættelse:  »I  er  derfor  befalet  at  være 
fuldkomne,  som  jeres  himmelske  Fader  er  fuld- 
kommen« (JSO  Matt  5:50). 

2.Se2Nephi2:25. 

3.  Se  L&P  130:18. 

4-  Jak  3:2;  fremhævelse  tilføjet. 

5.  Se  1  Mos  6:9;  L&P  107:43;  Job  1:1. 

6.  Alma  13:12. 
7.SeHebr5:8. 
8.Hebrl2:6. 

9.  Se  L&P  137:9. 

10.  For  øvrigt  er  hunkønsformen  af  dette  navneord 
teleia,  det  græske  ord  for  punktum  ved  slutnin- 
gen af  en  sætning. 

1 1.  Fodnote  b  for  Matt  5:48  siger:  »GR  fuldstæn- 
digt, færdigt,  fuldt  udviklet«  (LDS  udgave  af 
King  James  Version  of  the  Holy  Bible, 

(Salt  Lake  City:  The  Church  of  Jesus  Christ  of 
Latter-day  Saints,  1979),  s.  1195. 

12.  Et  par  eksempler  er:  Katartizo,  akribos  og  åiasozo. 

13.  Luk  13:32;  fremhævelse  tilføjet;  King  James 
Version. 

14- 1  den  græske  tekst  med  denne  erklæring 
anvendes  igen  udsagnsordet  teieiono  i  fremtid 
-  teleiouma. 

15.  Matt  28:18;  se  også  L&P  93:2-22. 

16.  Se  Joh  17:23-24. 

17.  Se  Moses  1:39. 
18.Se3Nephi27:13. 

19.  Se  Moses  4:1-2;  7:62;  Abraham  3:22-28. 

20.  Se  ApG  3:19-21. 

21.  Joh  19:30. 1  moderne  åbenbaring  bruger  Jesus  et 
tilsvarende  sprog.  Han  sagde:  »Jeg  tømte  den  og 
fuldendte  mine  forberedelser  for  menneskenes 
børn«  (L&P  19:19;  fremhævelse  tilføjet). 

22. 3  Nephi  12:48;  fremhævelse  tilføjet. 
23.  Se  Matt  5:48. 


24.  Se  Alma  11:45;  L&P  76:64-70. 

25.  Se  3  Mos  17:11. 

26.  LDS  Bible  Dictionary,  under  »resurrection«,  s. 
761:  »En  opstandelse  betyder  at  blive  udødelig, 
uden  blod,  og  dog  med  et  legeme  af  kød  og  ben.« 

27.  Se  Joseph  Fielding  Smith,  Vejen  til  fuldkommen- 
hed, s.  293;  Bruce  R.  McConkie,  Mormon 
Doctrine,  2.  udg.,  (Salt  Lake  City:  Bookcraft, 
1966),  s.  237. 

28.  Joseph  Smith  lærte  os:  »Det  at  blive  født  på  ny 
kommer  ved  Guds  Ånd  gennem  forordninger« 
(Profeten  Joseph  Smiths  lærdomme,  s.  191). 

29.  Se  Joseph  Fielding  Smith,  Lærdomme  om  frelse , 
bd.  2,  s.  46. 

30.  Hebr  11:40,  1948-oversættelsen;  fremhævelse 
tilføjet. 

3 1 .  teleioo . 

32.  L&P  128:15;  se  også  Profeten  Joseph  Smiths 
lærdomme,  s.  187. 

33. 1  Joh  3:1-3.  Se  yderligere  kommentarer  i  Joseph 
Fielding  Smith,  The  Way  to  Perfection,  s.  7-9. 

34.  1  Pet  1:16;  se  også  3  Mos  11:44-45;  19:2;  20:26. 

35. 3  Nephi  27:27. 

36.  Se  Neal  A.  Maxwell,  We  Talk  of  Christ, 
We  Rejoice  in  Christ,  (Salt  Lake  City: 
Deseret  Book,  1984),  s.  145;  Hugh  B.  Brown, 
The  Abundant  Life,  (Salt  Lake  City: 
Bookcraft,  1965),  s.  199. 

37. 3  Nephi  12:48. 

38.  Ef  4:12-13;  fremhævelse  tilføjet. 

39.  Moroni  10:32-33. 

40.  L&P  67:13. 

41.  Se  L&P  132:19. 

42.  Dette  begreb  støttes  af  den  kendsgerning,  at  i  de 
vers  i  Det  Nye  Testamente,  som  henviser  til  den 
ende,  vi  skal  holde  ud  til,  er  det  græske  ord, 
hvorfra  ende  er  oversat  fra,  også  er  afledt  af  telos 
(se  Matt  10:22;  24:13;  Mark  13:13). 

Et  stof  af  tro  og 
vidnesbyrd 


Præsident  Gordon  B.  Hinckley 


Det  store  formål  med  dette  værk,  hvori  vi  er  engageret,  er  at  hjælpe  os  alle  frem  ad  vejen 
mod  udødelighed  og  evigt  liv. 


det,  vi  bør  gøre,  om  trøst  og  opmuntring  og 
for  at  udtrykke  taknemmelighed  er  en  be- 
tydningsfuld og  vidunderlig  ting.  Vi  ved,  at  I 
beder  for  os,  og  vi  påskønner  jeres  bønner. 
De  styrker  os;  de  minder  os  om  den  store 
tillid,  1  har  vist  os.  Jeg  ønsker  at  fortælle  jer, 
at  vi  altid  beder  for  jer.  Vi  beder  om,  at  I  må 
være  lykkelige,  og  at  der  ved  at  efterleve 
evangeliet  må  være  kærlighed  og  fred  i  jeres 
hjem,  og  at  der  må  være  voksende  godhed  i 


jeres  liv.  Det  er  det,  det  hele  drejer  sig  om, 
for  Gud  sendte  sin  elskede  Søn,  »for  at  en- 
hver, som  tror  på  ham,  ikke  skal  fortabes, 
men  have  evigt  liv«  (Joh  3:16).  Det  store 
formål  med  dette  værk,  hvori  vi  er  engage- 
ret, er  at  hjælpe  os  alle  frem  ad  vejen  mod 
udødelighed  og  evigt  liv. 

Vær  forsikret  om  vores  store  kærlighed 
til  os.  Jeg  takker  Herren  hver  eneste  morgen 
i  mit  liv  for  gengivelsen  af  evangeliet  og  for 
dets  betydning  i  trofaste  sidste  dages  helliges 
tilværelse. 

I  forældre,  elsk  jeres  børn.  Værdsæt  dem. 
De  er  så  dyrebare.  De  er  så  umådeligt  betyd- 
ningsfulde. De  er  fremtiden.  I  har  brug  for 
mere  end  jeres  egen  visdom  til  at  opdrage 
dem.  I  har  brug  for  Herrens  hjælp.  Bed  om 
den  hjælp  og  følg  den  inspiration,  I  modta- 
ger. 

Nu,  hvor  vi  siger  farvel  til  jer  ved  afslut- 
ningen af  denne  konference,  så  vær  da  for- 
sikret om  vores  kærlighed  til  hver  enkelt  af 
jer.  Selv  de,  der  overtræder.  Vi  ønsker,  at  I 
ved,  at  vi  elsker  jer.  Vi  kan  ikke  tolerere 
synden,  men  vi  elsker  synderen. 

Må  Gud  velsigne  jer.  Jeg  efterlader  min 
velsignelse  over  jer,  at  der,  når  1  vandrer  i 
tro,  må  være  fred  i  jeres  hjerte  og  godhed  og 
glæde  i  jeres  tilværelse,  og  at  Herrens  And 
må  dvæle  hos  jer  i  jeres  hjem  for  at  styrke 
jer  og  dem,  I  holder  mest  af,  i  Jesu  Kristi 
navn.  Amen.  lJ 


Denne  konference  har  været  en  usæd- 
vanlig oplevelse.  Vi  har  lyttet  til  28 
forskellige  talere.  Ingen  havde  fået 
tildelt  et  emne  at  tale  om.  Alle  kunne  frit 
vælge  sit  budskab.  Der  er  altid  en  fare  for 
gentagelse  ved  dette.  Men  er  det  ikke  for- 
bløffende, at  alt  sammen  synes  vævet  sam- 
men til  et  smukt  stof,  der  udtrykker  tro  og 
vidnesbyrd.  Jeg  er  taknemmelig  for  det,  vi 
har  hørt.  Jeg  vil  blive  et  bedre  menneske, 
hvis  jeg  i  mit  liv  anvender  det,  jeg  er  blevet 
mindet  om  ved  denne  konference,  og  jeg  vil 
tillade  mig  at  påstå,  at  I  alle  vil  blive  bedre 
mænd  eller  kvinder,  hvis  I  vil  anvende  no- 
get af  det,  1  har  hørt  ved  denne  storslåede 
konference. 

Brødre  og  søstre,  jeg  ved,  at  I  beder.  Det 
er  vidunderligt  i  denne  tidsalder,  hvor  an- 
vendelsen af  bøn  er  gledet  ud  i  så  manges 
tilværelse.  At  påkalde  Herren  om  visdom 
større  end  vores  egen,  om  styrke  til  at  gøre 

Hjælpeforeningens  møde 

Den  23.  september  1 995 


Balsam  i  Gilead 


Præsident  Elaine  L.  Jack 

Præsidentinde  for  Hjælpeforeningen 


Søstre,  jeg  vidner  for  jer,  at  en  af  de  vigtigste  roller  som  medlemmer  af  Hjælpeforeningen 
er  at  styrke  hinanden,  så  vi  alle  vil  være  bedre  i  stand  til  at  hjælpe  vores  familie. 


andre  familier,  hvor  der  er  problemer  mel- 
lem ægtemanden  og  hustruen.  Vi  oplever 
uretmæssig  indtrængen  af  narkotika  og  an- 
dre udfordringer,  som  skaber  stress  i  familier- 
ne. Du  er  blevet  kaldet  i  denne  tid  med  store 
behov  til  at  lede  den  organisation,  der  kan 
tilvejebringe  den  forbedrende  indflydelse, 
den  balsam  i  Gilead,  som  vil  forene  alle  sø- 
stre i  Kirken.« 

Jeg  vil  i  aften  tale  om  præsident  Mon- 
sons  råd.  Jeg  vil  gerne  tale  om  vore  familier, 
om  Hjælpeforeningen,  og  om  hvordan  den- 
ne store  organisation  kan  være  balsam  i  Gi- 
lead for  os  alle,  og  især  hjælpe  os  i  hjemmet. 

Jeg  kender  til  to  besøgslærerinder,  som 
lige  var  begyndt  at  tale  med  en  søster  i  hen- 
des hjem,  da  hendes  to  teenagedøtre  kom 
brasende  ind  og  fortalte,  at  de  skulle  til  UP. 
Hendes  mand,  som  også  skulle  afsted  til  af- 
tenens møderække  holdt  på  deres  3-årige 
søn,  som  var  fast  besluttet  på,  at  ledsage  sine 
ældre  søstre.  De  to  andre  piger  skændtes  i 
værelset  ved  siden  af  om,  hvilken  video  de 
skulle  se.  Da  alle  døre  var  lukket,  begyndte 
moderen  at  græde.  Det  havde  været  en  lang 
uge,  forklarede  hun. 

Besøgslærerinderne  gav  klogeligt  denne 
meget  travle  hustru  og  mor  en  chance  for  at 
tale  ud.  Hun  fortalte  om  sin  uge  og  om,  hvor 
meget  hun  savnede  sin  mor,  der  lige  var  død. 
De  tre  talte  sammen  og  delte  deres  forståelse 
af  evangeliet,  og  hvor  vanskeligt  det  kan 
være  at  anvende  det  i  hverdagen.  Besøgslæ- 
rerinderne -  den  ene  er  enlig  og  har  ingen 
børn,  og  den  anden  er  enlig  forælder  -  roste 
deres  medsøster  for  alt  det,  som  hun  gjorde 
for  at  opdrage  sine  børn  godt. 

Moderen  fik  det  bedre.  Besøgslærerinder- 
ne blev  knyttet  nærmere  til  denne  søster  og 
til  hinanden.  De  fik  det  alle  bedre.  I  Hjæl- 
peforeningens sande  ånd  styrkede  disse  be- 
søgslærerinder denne  søster  og  hendes  hjem. 
Det  får  mig  til  at  føle  mig  bedre  tilpas.  Hvor- 


Mit  budskab  i  aften  er  enkelt.  I  skal 
vide,  at  jeg  elsker  Hjælpeforenin- 
gen meget.  Jeg  kender  den  kærlig- 
hed, fred  og  enighed,  som  den  bringer  til 
kvinder  i  denne  kirke.  Hjælpeforeningen 
har  været  en  kilde  til  styrke  i  mit  liv.  Den 
har  hjulpet  mig  med  at  opdrage  mine  børn, 
den  har  været  stedet  for  mine  bedste  og 
nærmeste  venskaber.  Den  har  tilskyndet 
mig  til  at  lære  og  vokse  i  evangeliet.  Den  har 
hjulpet  mig  til  at  fokusere  på  Jesus  Kristus  og 
på  det,  som  han  ønsker,  at  jeg  skal  gøre. 

Da  jeg  blev  kaldet  som  præsidentinde  for 
Hjælpeforeningen,  fik  jeg  et  råd  af  præsi- 
dent Thomas  S.  Monson.  Jeg  vil  gerne  for- 
tælle jer  lidt  af  det,  som  han  sagde  til  mig: 

»Dette  er  en  tid  med  store  forandringer  i 
verden  og  i  Kirken,  når  vi  ser  på  de  ændrin- 
ger, som  sker  i  familiens  stil  og  karaktertræk. 
Vi  er  opmærksom  på,  at  der  findes  mange 
familier  med  kun  en  forælder.  Der  findes 


for?  Fordi  denne  beretning  bærer  vidnesbyrd 
om  det,  som  jeg  ved,  at  Hjælpeforeningen  i 
sandhed  er  en  balsam,  som  forener  os,  og 
som  hjælper  os  i  vores  familier.  Vi  mødes.  Vi 
lærer  af  hinanden.  Vi  går  hjem  og  styrker 
vores  familie.  Det  er  meget  enkelt,  og  allige- 
vel meget  dybsindigt,  at  vi  har  denne  orga- 
nisation som  vores  balsam  i  Gilead. 

Præsident  Boyd  K.  Packer  har  i  en  tale  til 
Kirkens  kvinder  citeret  Det  Første  Præsi- 
dentskab: 

»Vi  beder  vore  søstre  i  Hjælpeforeningen 
om  aldrig  at  glemme,  at  de  er  en  enestående 
organisation  i  hele  verden,  fordi  de  er  orga- 
niseret under  Herrens  inspiration  ...  Ingen 
anden  kvindeorganisation  på  hele  jorden  er 
blevet  til  på  denne  måde«  (Den  Danske 
Stjerne,  april  1981,  s.  213). 

Denne  guddommelige  vejledning  fort- 
sætter i  dag,  når  præstedømmets  ledere  råd- 
fører sig  med  os,  giver  os  vejledning,  op- 
muntring og  inspirerer  os.  Jeg  er  meget  tak- 
nemmelig for  vores  profet,  Gordon  B.  Hinc- 
kley,  og  for  denne  kirkes  generalautoriteter, 
som  ærer  det  arbejde,  som  Hjælpeforenin- 
gen udfører. 

Vi  ærer  den  tillid,  som  er  blevet  vist  os, 
til  at  vise  barmhjertighed,  opbygge  den  en- 
keltes vidnesbyrd  og  fokusere  på  efterlevelse 
af  evangeliet.  Vi  gør  det  ved  vore  møder,  i 
vores  hjem,  og  når  vi  er  sammen.  Dette  ån- 
delige perspektiv  er  Gileads  balsam,  den  for- 
bedrende indflydelse,  som  præsident  Mon- 
son  talte  om,  og  som  bringer  fred  til  sjælen. 
Vi  bærer  denne  balsam  med  os  hele  tiden, 
og  det  gør  forskellen. 

Andelig  fred  er  en  mangelvare  i  dag.  For 
mange  i  verden  er  dette  en  tid  fuld  af  forvir- 
ring, modsatrettede  signaler  og  forstyrrede 
prioriteter.  Der  vil  altid  være  problemer  og 
presserende  spørgsmål,  som  vil  trække  vores 
fokus  bort  fra  Herrens  værk.  Husk,  at  Hjæl- 
peforeningen er  Herrens  organisation  for 
kvinder.  Det  er  langt  mere  end  en  klasse, 
som  vi  overværer  søndag  formiddag.  Tjene- 
ste i  Hjælpeforeningen  vil  styrke  hver  ene- 
ste søster  og  få  hende  til  at  vokse  åndeligt. 
En  søster  fra  Virginia  skrev: 

»Jeg  har  tjent  i  næsten  hver  eneste  kal- 
delse (i  Hjælpeforeningen)  og  opnået  en 
dyb  kærlighed  til  denne  hjælpeorganisation, 
som  har  været  med  til  at  uddanne  mig  på 
mange  måder.  Jeg  ser  på  disse  år  som  de  mest 
åndelige  og  glædelige,  hvad  angår  mine  er- 
faringer i  Kirken.  Hjælpeforeningen  har 
lært  mig,  at  jeg  er  en  værdifuld  person«  (Lo- 
retta  H.  Ison,  Big  Stone  Gap,  Virginia). 

Vi  holder  i  Hjælpeforeningen  fast  i  de  dy- 
der, som  relaterer  sig  til  kvinder,  mødre,  fami- 
lier og  til  retskaffen  livsførelse.  Når  Hjælpe- 
foreningens søstre  lever  i  fred  med  denne  vej- 
ledning fra  Gud,  kan  de  bringe  denne  balsam 
i  Gilead  ud  til  disse  urolige  tider.  Vi  har  de 
åndelige  ressourcer  i  form  af  tro,  håb  og  barm- 
hjertighed, som  vi  kan  bruge  som  balsam. 

I  fordums  tid  var  balsam  i  Gilead  en  vel- 
lugtende salve,  der  blev  brugt  til  at  hele  og 
lindre.  Denne  salve  blev  lavet  fra  en  busk 
eller  et  træ,  som  voksede  talrigt  omkring 
Gilead.  Den  var  en  populær  handelsvare, 
der  altid  var  efterspurgt.  Vi  kender  denne 
balsams  styrke  gennem  sangens  ord. 

Der  findes  en  balsam  i  Gilead, 
som  heler  den  sårede. 
Der  findes  en  balsam  i  Gilead, 
som  heler  den  sjæl,  som  af  synd  er  syg. 
(Recreational  Songs,  1949,  s.  130). 

Vi  ønsker  som  præsidentskab,  at  hver  eneste 
søster  i  Kirken  kender  betydningen  af  sin 
tjeneste  og,  at  hun  vil  blive  styrket  gennem 
sit  arbejde  i  Guds  rige  på  jorden.  Søstre,  det 


er  vores  hellige  kald.  Når  vi  fokuserer  på 
Hjælpeforeningens  formål,  vil  vi  opleve,  at 
mange  problemer,  som  plager  vore  hjem  og 
samfund,  forandres  fuldstændigt. 

Selve  navnet  »Hjælpeforeningen«  be- 
skriver vores  formål:  At  tilvejebringe  hjælp. 
Selv  om  vi  ofte  som  kvinder  ønsker  og  har 
tendens  til  at  reparere  det,  som  er  gået  i 
stykker,  så  er  vi  ikke  en  »løsnings-forening«. 
Vi  er  en  Hjælpeforening.  Vi  forstår  den 
magt  og  kraft,  som  Andens  frugter  har,  og 
som  er  beskrevet  i  Galaterbrevet:  »kærlig- 
hed, glæde,  fred,  tålmodighed,  venlighed, 
godhed,  trofasthed,  mildhed  og  selvbeher- 
skelse« (5:22,  fremhævelse  tilføjet).  Vi  kan 
lindre  et  lidende  hjerte,  selv  om  vi  ikke  kan 
eliminere  problemet.  Vi  kan  bringe  forsik- 
ring og  støtte,  venlighed  og  ro. 


Da  profeten  Joseph  Smith  led  i  Liberty 
Jail,  skrev  han  om  den  balsam,  som  han 
modtog  fra  sine  venner.  Han  sagde:  »Men- 
nesker, som  ikke  har  været  fængslet  uden 
grund  ...  har  ringe  idé  om,  hvor  sød  en  vens 
stemme  er;  et  tegn  på  venskab  fra  enhver 
kilde  vækker  og  kalder  på  enhver  sympatisk 
følelse  ...  derpå  lyder  inspirationens  stemme 
hviskende  ...  fred  ...  fred  være  med  din  sjæl« 
(His tor))  ofthe  Church,  3:293). 

Joseph  anerkendte  den  rolle,  som  hver 
eneste  af  os  kan  spille,  når  der  skal  løftes, 
hjælpes  og  lindres,  så  livets  katastrofer  kan 
stilles  i  ro  og  Herrens  røst  kan  høres. 

Det  er  denne  balsam,  der  bruges  af  Hjæl- 
peforeningens kvinder  i  dag.  Der  findes  utal- 
lige søstre  i  vores  verdensomspændende  kir- 
ke, som  sætter  deres  familie  først;  kvinder, 
som  læser  og  overvejer  skrifterne,  og  som 
følger  de  levende  profeters  råd;  kvinder,  som 
tjener  i  krævende  kaldelser  lige  fra  at  orga- 
nisere en  ødemarkslejr  for  laurbærpigerne  til 
at  undervise  børn  i  Primary  i  Trosartiklerne 
og  lige  til  at  byde  velkommen  til  Hjælpefor- 
eningen søndag  formiddag.  Hele  verden  bli- 
ver velsignet  gennem  deres  indflydelse. 

En  stor  del  af  vores  bidrag  sker  i  det  stille, 
en  søster  ad  gangen.  Sådan  har  det  altid  væ- 
ret. Jeg  tænker  på  Maria,  som  badede  Kristi 
fødder  efter  hans  varme  og  støvede  rejse,  og 
derpå  tørrede  hans  fødder  med  sit  hår,  før 
hun  salvede  dem  med  en  helende  salve  (se 
Joh  12:3).  Jeg  tænker  på  Tabitha,  som  som- 
me tider  kaldes  for  en  hjælpeforeningssøster 
i  Det  Nye  Testamente,  der  på  grund  af  sine 
gode  gerninger  i  livet  havde  fået  kvinderne 
til  at  græde  og  klage  ved  sin  død.  De  bøn- 
faldt Peter  om  at  oprejse  hende  til  livet  (se 
ApG  9:36-39).  Jeg  tænker  på  Helen,  som 
arbejder  sammen  med  mig  i  de  kontorer, 
hvor  Hjælpeforeningens  hovedbestyrelse 
holder  til.  Hun  er  utrættelig,  tålmodig  og 
tilpasser  sig. .  Helen  er  en  kilde  til  fred.  Hun 
trøster  mig,  fordi  jeg  ved,  at  hun  altid  er  der, 
ligevægtig  og  storartet. 

Jeg  har  haft  det  privilegium  at  møde 
mange  af  jer.  Tak  for  jeres  trofaste  kærlig- 
hed, som  I  viser  mod  hinanden,  for  jeres 
eksempel  og  for  jeres  tjeneste.  Tak  fordi  I 
lægger  armene  om  hinanden  og  drager  hver 
eneste  ind  i  den  søsterkreds,  som  er  hjerte  og 
sjæl  i  hver  gren,  ward  eller  stav. 

Den  femte  præsidentinde  for  Hjælpefor- 
eningens hovedbestyrelse,  Emmeline  B. 
Wells,  beskrev  søstrenes  indflydelse,  da  hun 
sagde:  »Solen  går  aldrig  ned  over  Hjælpefor- 
eningen« (»R.S.  Report:  Alpine  Stake,« 
Woman's  Exponent,  august  1904,  s.  21). 

Jeg  har  deltaget  i  møder  i  Hjælpeforenin- 
gen mange  steder  i  verden,  og  jeg  ved,  at 
Herren  ikke  har  nogen  mere  storslået  styrke 
end  de  gode  kvinder  i  disse  menigheder.  Vo- 
res balsam  i  Gilead  har  mange  former,  for  vi 
tjener  både  med  vores  hjerte  og  vore  hæn- 
der. 

Fra  venstre,  præsidentskaberne  for  hovedbestyrelsen  i  Hjælpeforeningen,  Unge  Piger  og  Primary 
under  konferencen. 


Jeg  husker,  at  jeg  modtog  en  rapport  fra 
en  søster  i  Georgia,  som  havde  fået  til  opga- 
ve at  undersøge  skadesomfanget  i  hjemmene 
i  hendes  stav  efter  en  voldsom  oversvøm- 
melse i  deres  område.  Hun  gik,  vadende  i 
mudder  til  over  anklerne,  ind  i  køkkenet  i  et 
af  disse  hjem  og  åbnede  et  skab.  Derinde  lå 
en  sammenrullet  mokkasinslange.  Hun  luk- 
kede hurtigt  skabsdøren  og  åbnede  et  andet 
skab,  hvor  hun  i  øjenhøjde  stirrede  lige  ind  i 
øjnene  på  endnu  en  slange.  I  bestyrtelse  løb 
hun  op  ad  trapperne  til  første  sal,  hvor  hun 
mødte  en  alligator.  Jeg  vil  kalde  det  helte- 
modig barmhjertighed. 


En  mor  i  Nordcarolina,  som  var  blevet 
passet  af  villige  søstre  i  Hjælpeforeningen 
under  en  sygdom  sagde:  »Søstrene  har  lært 
mig  en  lektie  om  værdien  af  en  sjæl,  og  at 
selv  om  vi  bliver  rippet  for  alle  vores  roller, 
titler  og  ansvar,  har  vi  værdi  for  vor  him- 
melske Fader  og  hinanden,  og  at  kærlighe- 
den aldrig  ophører.« 

Uanset  hvor  vi  er,  så  kan  vi  bringe  vores 
beholdning  af  balsam  i  Gilead  med  os  og 
give  frit  af  den  til  alle  omkring  os.  Det  kan 
være  noget  så  enkelt  som  at  sætte  sig  ved 
siden  af  én,  som  har  behov  for  dig.  Det  kan 
være  en  betænksom  bemærkning  i  en  lekti- 


on, som  er  et  svar  på  en  andens  bøn.  Det 
kan  være  at  skabe  øjenkontakt,  løfte  et  barn 
op  og  give  det  noget  at  drikke,  sende  et  kort 
eller  læse  i  skriften  sammen  med  en  anden. 
Eller  besøge  en,  som  du  ikke  så  ved  mødet, 
én,  som  du  hører  nævnt  i  dit  hjerte  af  den 
stille,  sagte  stemme.  Disse  små  gerninger  in- 
spirerer os  og  tager  brodden  af  vores  proble- 
mer. »Af  de  små  ting  kommer  det,  som  er 
stort«  (L&P  64:33)  er  i  sandhed  sandt.  Gi- 
veren og  modtageren  bliver  begge  velsignet. 

Vores  styrke  som  søstre  i  Hjælpeforenin- 
gen er  mest  synlig  og  af  afgørende  betydning 
i  hjemmet.  Kvinder  er  hjemmets  hjerte. 
Uanset  hvilke  forhold  I  lever  under,  så  er  I 
hjemmets  hjerte.  Jeg  beder  jer  hellige  jeres 
hjem  og  sætte  familiens  styrkelse  og  opfo- 
string som  førsteprioritet  i  jeres  liv. 

Min  søster  og  jeg  taler  ofte  om  den  fami- 
lie, som  vi  begge  voksede  op  i.  Vi  er  født  af 
retskafne  forældre.  Min  mor  var  et  hengi- 
vent medlem  af  Hjælpeforeningen  i  Card- 
ston,  Alberta  i  Canada.  Da  jeg  voksede  op, 
mærkede  jeg  indflydelsen  fra  søstrene  i 
Hjælpeforeningen  i  mit  ward.  Jeg  er  nu  klar 
over,  at  de  udgjorde  et  af  de  faste  holde- 
punkter i  mit  liv.  Min  kære  far  havde  et 
urokkeligt  vidnesbyrd,  og  da  han  var  88  år 
gammel,  gav  han  mig  sin  sidste  præstedøm- 
mevelsignelse. Vores  bedsteforældre  boede 
lige  ved  siden  af  os,  noget  der  ikke  sker  ret 
ofte  nu.  Min  bedstefar  tjente  som  stavspatri- 
ark  og  jeg  som  sekretær.  Det  var  en  rig  vel- 
signelse i  mit  liv.  Min  søster,  Jean,  og  jeg  har 
begge  lykkelige  og  fredfyldte  minder  om  vo- 
res år  hjemme. 

Hjem  kan  være  hellige  tilflugtsteder  fra 
verden.  Hjemmet  er  ikke  kun  et  fysisk  husly, 
men  også  en  følelse  af  sikkerhed,  en  følelse 
af  at  høre  til,  en  samhørighedsfølelse  med 
andre  af  familiens  medlemmer.  Familier  bor 
i  hjem.  Familier  består  af  mødre,  døtre,  sø- 
stre, tanter  og  bedstemødre.  De  har  også 
bedstefædre,  onkler,  brødre,  sønner  og  fædre. 

Familien  bringer  os  den  største  glæde  og 
af  og  til  vores  største  og  mest  smertefulde 
hjertesorg.  Familien  er  sted,  hvor  man  kan 
lære,  et  klasseværelse,  hvor  vi  aldrig  tager 
eksamen,  men  hvor  vi  altid  kan  lære.  Vi  læ- 
rer i  familien  at  værdsætte  den  åndelige 
fred,  som  kommer  ved  at  anvende  princip- 
perne for  barmhjertighed,  selvkontrol  og  tje- 
neste. Disse  værdier  er  ikke  blot  familievær- 
dier, søstre.  Det  er  Herrens  måde  at  leve  på. 

Formålet  med  Hjælpeforeningens  orga- 
nisation i  Kirken,  som  er  beskrevet  i  vores 
håndbog,  er  at  hjælpe  kvinder  og  familier 
med  at  komme  til  Kristus.  Det  betyder  at 
bringe  Jesu  Kristi  indflydelse  ind  i  vores 
hjem.  Det  betyder,  at  vi  fokuserer  på  hans 
evangelium.  Det  betyder,  at  vi  endnu  en 
gang  undersøger,  hvordan  vi  bruger  vores 
tid,  og  at  vi  lægger  vægt  på  at  blive  en  fami- 
lie, som  er  forenet  og  i  fred  med  sig  selv. 

Det  kommer  ikke  som  en  nyhed  for  jer,  at 
det  ikke  er  en  let  opgave.  Alle  medier  kom- 
menterer familiens  opbrud  eller  død.  Det 
økonomiske  pres  tvinger  familier  til  at  træf- 
fe vanskelige  valg.  Vi  bliver  trukket  i  alle 
retninger,  og  alligevel  må  vi  holde  godt  fast  i 
evangeliets  principper.  Vores  arbejde  synes 
måske  at  gå  upåagtet  og  utakket  hen,  men 
søstre,  det  er  det  værd.  Familien  er  rammen 
for  vores  liv  her  på  jorden  og  i  evighederne. 
Det  at  familien  besegles  viser  den  centrale 
rolle,  som  familien  har  i  Herrens  plan.  Og 
her  spiller  kvinden  en  nøglerolle  i  familien. 
Vi  sætter  tonen  i  hjemmet,  vi  sætter  møn- 
stret for  dagligdagen,  vi  sætter  standarderne 
for,  hvordan  mennesker  bliver  behandlet;  vi 
er  lærer,  rådgiver,  fortrolig,  advokat,  tilhæn- 
ger og  ægtefælle. 

Hjælpeforeningen  har  en  lang  og  betyd- 
ningsfuld historisk  dokumentation,  der  for- 
tæller, at  vi  sætter  familien  først.  »Mødre- 
lektien« var  den  første  standardiserede  lek- 
tion, som  man  underviste  i  i  Hjælpeforenin- 
gen. Disse  lektioner  blev  indført  i  1901  og 
var  det  oprindelige  mødrelektionskursus. 
Formålet  var  at  hjælpe  søstrene  med  at  styre 
deres  hjem,  inspirere  deres  børn,  undervise  i 
evangeliet  og  leve  et  liv  til  efterfølgelse.  På 
samme  måde  som  vi  gør  nu. 

Vi  studerer  også  i  vores  Hjælpeforening  i 
dag  en  lektion  om  måneden,  hvor  vi  fokuse- 
rer på  behovene  i  hjemmet  og  familien. 
Men  det  er  ikke  det  hele.  Hjemmet  og  fami- 
lien er  den  centrale  ramme,  som  man  henvi- 
ser til  i  alle  lektioner. 


Fordi  familien  betyder  meget  for  os,  smer- 
ter den  os  også  af  og  til.  Tag  fx  Lehi  og 
Sariah.  Hvordan  havde  de  det  med  Lamans 
og  Lemuels  skænderier?  Hvad  mente  Josef, 
da  hans  brødre  solgte  ham  til  Egypten?  Øn- 
skede dronning  Ester  virkelig  at  høre  fra  sin 
onkel  Mordokaj?  »Og  hvem  ved,  om  det 
ikke  var  med  henblik  på  en  situation  som 
denne,  du  opnåede  kongelig  værdighed?« 
(Ester  4:14). 

Familien  betyder  ansvar  for  hinanden.  I 
foråret  ringede  mit  7-årige  barnebarn,  Da- 
vid, til  mig  for  at  høre,  om  jeg  kunne  kom- 
me til  hans  klasses  forårskoncert,  for  som 
han  sagde:  »Jeg  skal  også  spille  solo.«  Det 
var  på  en  tirsdag,  min  mest  travle  dag,  men 
jeg  lovede,  at  jeg  ville  forsøge.  Dagen  kom, 
og  jeg  anstrengte  mig  sammen  med  hans  for- 
ældre for  at  finde  Davids  ansigt  i  havet  af 
ansigter,  som  alle  havde  ører  på  som  Mickey 
Mouse.  David  spillede  solo.  Alle  børnene  i 
klassen  spillede  en  solo.  Men  belønningen 
kom,  da  han  kom  løbende  ned  ad  midter- 
gangen og  råbte,  »Bedstemor,  jeg  vidste,  at 
du  ville  komme.« 

En  ven  fortalte  mig  for  nylig  om  sin  far, 
som  havde  fået  et  slagtilfælde.  Hun  stod  over 
for  en  vanskelig  tid,  hvor  hun  skulle  beslutte 
sig  for,  hvordan  hun  bedst  kunne  passe  og 
støtte  ham  og  samtidig  tage  hensyn  til  sin 
mor,  der  var  ved  godt  helbred,  og  som  stadig 
havde  løfte  om  mange  dage  og  om  børne- 
børn. Så  talte  min  ven  om  den  ærbødighed, 
som  hun  følte  i  denne  tid.  Hun  sagde:  »Jeg 
oplever,  at  jeg  glæder  mig  over  at  lære  fra 


ham,  mens  jeg  ser  ham  klare  den  vanskelige 
proces,  det  er,  når  legemet  bliver  gammelt.« 
Familien  kan  på  de  mest  vanskelige  tids- 
punkter holdes  os  fast.  Vi  lærer  tydeligt  den- 
ne lektie  fra  en  af  de  mest  smertefulde  ople- 
velser i  verdens  historie,  nemlig  Jesu  Kristi, 
Guds  Søns,  korsfæstelse. 

Vi  læser  hos  Johannes:  »Men  ved  Jesu 
kors  stod  hans  mor,  hans  mors  søster,  Maria, 
Klopas'  hustru  og  Maria  Magdalene«  (Joh 
19:25).  De  var  der,  som  de  havde  været  gen- 
nem hele  hans  liv.  Min  tanker  går  tilbage  til 
de  første  år,  hvor  Maria  og  Josef  opfostrede 
dette  i  sandhed  enestående  barn.  Jeg  kan 
høre  Maria,  som  trøster  det  lille  barn  Jesus 
med  beroligende  ord,  som  lyder  naturlige  for 
os:  »Jeg  er  lige  her.«  Og  på  det  mest  drama- 
tiske øjeblik  i  hele  verdenshistorien  var 
hans  moder,  Maria,  der.  Hun  kunne  ikke 
lindre  hans  smerte  denne  gang,  men  hun 
kunne  være  i  hans  nærhed.  Jesus  ytrede  som 
en  hyldest  disse  storslåede  ord:  »'Kvinde, 
dér  er  din  søn.'  Derpå  sagde  han  til  discip- 
len: 'Der  er  din  mor'«  (Joh  19:26-27). 

Mine  søstre  i  Hjælpeforeningen,  vi  bærer 
Gileads  balsam.  Må  søsterfællesskabet  i 
Hjælpeforeningen  lindre  og  velsigne  jer.  Må 
I  vide,  hvordan  jeg  støtter  jer  i  alt,  hvad  I 
gør  for  og  sammen  med  jeres  familier.  Må  I 
opleve  denne  forbedrende  indflydelse, 
Hjælpeforeningens  balsam. 

Jeg  efterlader  jer  mit  vidnesbyrd  om,  at 
Gud  lever,  at  Jesus  Kristus  er  hans  Søn,  og  at 
hans  evangelium  er  blevet  gengivet  i  disse 
sidste  dage.  I  Jesu  Kristi  navn.  Amen.  [ 

Et  levende  netværk 


Chieko  N.  Okazaki 

Førsterådgiver  i  Hjælpeforeningens  præsidentskab 


Vi  er  alle  i  sandhed  åndelige  søstre.  Hver  eneste  hjælpeforening  bør  være 
en  forsamling  af  søstre,  som  elsker  hinanden. 


Mine  kære  søstre,  aloha!  Når  vi  nu  i 
aften  taler  om,  hvordan  vi  kan  styr- 
ke hver  eneste  familie,  ønsker  jeg  at 
tale  om,  hvordan  Hjælpeforeningen  kan 
hjælpe  med  til  at  opnå  dette  mål  ved  at 
knytte  os  sammen  i  et  stærkt  søsterfælles- 
skab. 

Min  far,  Kanerori  Nishimura,  lavede  for 
mange  år  siden  på  Hawaii  et  net,  et  fiskenet. 
Det  har  været  mit,  lige  siden  han  døde  for 
30  år  siden,  og  jeg  har  værdsat  det  på  grund 
af  ham.  For  mig  er  det  øjeblik,  hvor  fiskeren 
kaster  sit  net,  et  smukt  øjeblik.  Jeg  elskede 
at  se  min  far  stående  på  et  klippefremspring 
ved  strandkanten  med  det  lukkede  net  i 
hænderne,  hvorpå  han  med  en  stærk  og  yn- 
defuld håndbevægelse  som  en  danser  kaste- 
de nettet  opad  og  udad.  Det  foldede  sig  ud  i 
flugten  og  åbnede  sig  som  en  vifte  eller  para- 
ply, hvorpå  det  faldt  ned  over  de  fisk,  som 
for  som  sølvpile  gennem  brændingen.  Bly- 


kanten i  nettet  gjorde,  at  det  blidt  sank  til 
bunden  og  fuldstændig  omsluttede  fiskene. 
Så  sprang  min  far  ned  i  vandet  og  trak  net- 
tet op  fra  bunden,  idet  han  trak  det  sam- 
men, indtil  han  havde  samlet  det  som  en 
pose.  Han  gik  derefter  gennem  brændingen 
med  det  dryppende  net  i  armene  fuldt  af 
vridende  fisk.  Han  spredte  nettet  ud  og  valg- 
te hurtigt  den  første  fisk  til  vores  middag  og 
til  næste  dag  -  og  meget  ofte  en  fisk  eller  to 
til  adskillige  af  vore  naboer  -  hvorpå  han 
slap  resten  ud  i  havet. 

Jeg  vil  sammenligne  vores  søsterfælles- 
skab i  Hjælpeforeningen  med  dette  net.  Vo- 
res levende  profet  er  fiskeren,  der  leder 
Hjælpeforeningen  i  dens  mission.  Der  findes 
tre  måder,  hvorpå  Hjælpeforeningen  funge- 
rer som  et  net.  For  det  første,  hvert  eneste 
menneske  har  betydning,  ligesom  hver  ene- 
ste streng  har  betydning.  For  det  andet,  et 
net  skal  passes.  Og  for  det  tredje,  formålet 
med  et  net  er  at  fiske  overflod. 

Min  far  sorterede  de  fisk  fra,  som  han 
ønskede,  og  satte  resten  ud  igen.  Men  evan- 
geliet lærer  os,  at  hver  enkelt  menneske  er 
et  værdifuldt  og  elsket  barn  af  himmelske 
forældre.  Vi  er  alle  i  sandhed  åndelige  sø- 
stre. Hver  eneste  hjælpeforening  bør  være 
en  forsamling  af  søstre,  som  elsker  hinan- 
den, og  som  ikke  vælger  at  beholde  nogen 
og  kaste  andre  ud.  Vi  er  alle  værd  at  behol- 
de. 

Min  fars  net  bragte  fiskene  ud  af  deres 
rette  element  og  op  i  den  fremmede  luft, 
hvor  de  døde.  Men  evangeliet  bringer  os 
sammen  i  et  miljø,  hvor  vi  oplever  noget  af 
den  kærlighed,  venlighed,  tjeneste,  belæ- 
ring og  vågen  over  hinanden,  som  giver  os 
et  glimt  af,  hvad  himlen  kan  blive.  I  virke- 
ligheden er  vi  både  fisk,  net  og  fiskeren. 

Det  andet  punkt  i  forbindelse  med  net- 
tet, der  også  gælder  for  vores  søsterfælles- 
skab, er,  at  det  ikke  blev  til  tilfældigt  eller 


spontant.  Det  kræver  arbejde.  Min  far  lavede 
dette  net  med  sine  egne  hænder.  Han  købte 
hårdt  snoet  trådsejlgarn  hos  vores  lokale 
landhandel.  Han  tilbragte  mange  timer  om 
aftenen  efter  arbejde  og  i  weekenderne  og 
arbejdede  tålmodigt.  Han  begyndte  med 
denne  firkant  her,  som  blev  nettets  cen- 
trum. Så  arbejdede  han  udad  i  en  cirkel,  idet 
han  knyttede  disse  andre  firkanter  i  en  stør- 
relse, så  han  netop  kunne  få  sin  tommelfin- 
ger igennem.  1  hvert  hjørne  lavede  han  et 
råbåndsknob,  så  at  hver  eneste  firkantet  ma- 
ske i  nettet  var  solid  og  stærk.  Hvis  en 
streng  hang  fast  i  en  klippe  eller  blev  revet  i 
stykker,  fordi  den  var  skrøbelig,  ville  de  an- 
dre firkanter  ved  siden  af  ikke  blive  trævlet 
op.  De  forblev  stærke  og  faste. 

Hver  gang  min  far  havde  brugt  nettet, 
ordnede  han  det.  Når  han  kom  hjem,  rense- 
de han  det  grundigt  i  frisk  ferskvand,  så  salt- 
vandet ikke  svækkede  det  eller  åd  sig  gen- 
nem fibrene.  Så  hængte  han  det  ud  på  sta- 
kittet, og  rettede  folderne  i  nettet  ud,  så  det 
tørrede  hurtigt  og  ens.  Når  det  så  var  tørt, 
gik  han,  før  han  lagde  det  sammen  og  lagde 
det  væk,  minutiøst  nettet  igennem,  mens 
han  undersøgte  maskerne.  Hvis  en  knude 
syntes  løs  eller  en  snor  var  begyndt  at  flosse, 
reparerede  han  det  med  det  samme,  før  det 
blev  alvorligt.  Et  sådant  net  holdt  i  mange 
år.  Det  forblev  stærkt,  fordi  han  altid  passe- 
de godt  på  det. 

Det  kan  også  ske,  når  vi  elsker  hinanden, 
våger  over  og  passer  på  hinanden.  Vi  kan 
ikke  forhindre  rifter  og  skader  i  højere  grad 
end  min  far  kunne  holde  nettet  borte  fra 
klipperne,  når  han  kastede  det  ud,  men  vi 
kan  sørge  for  at  reparere  og  passe  vore  egne 
netværk,  hver  gang  vi  bruger  det,  og  hver 
gang  der  opstår  en  skade. 

Se  på  de  søstre,  som  ser  på  denne  udsen- 
delse sammen  med  dig.  1  er  en  del  af  Kirkens 
søsterfællesskab  -  begavet  med  mange  styr- 
kesider og  velsignelser.  Denne  styrke  omfat- 
ter tusindvis  af  lykkelige  ægteskaber,  stærke 
vidnesbyrd,  fællesskab  i  hjemmet  med  en 
værdig  præstedømmebærer,  børn,  som  lærer 
evangeliet  at  kende  og  elsker  det,  tusindvis 
af  timer  med  villig  og  betænksom  barmhjer- 
tighedstj  eneste,  levende  vidnesbyrd  om 
evangeliets  principper,  regelmæssig  studium 
af  skriften,  omsorgsfulde  biskopper  og  andre 
præstedømmeledere,  muligheder  for  at  tjene 
i  wards-  og  stavskaldelser  samt  især  den  vel- 
signelse, det  er  i  aften  at  høre  inspirerede  ord 
fra  vores  elskede  profet,  præsident  Hinckley. 
Vi  har  en  klar  vision  af  det  ideelle  evange- 
liecentrerede  hjem.  Kirkens  kvinder  arbej- 
der hen  mod  dette  ideal,  længes  inderligt 
efter  det,  beder  om  det  og  glædes  ved  det. 

Livet  på  jorden  har  som  en  del  af  evange- 
liet til  hensigt  at  bringe  os  blandede  erfarin- 
ger i  form  af  godt  og  ondt,  så  vi  kan  lære  fra 
erfaring  til  erfaring  at  træffe  kloge  valg.  Men 
mange  af  disse  erfaringer  er  smertefulde.  I  de 

fleste  søsterkredse  findes  der,  ja  selv  i  hjerte 
og  hjem,  hvor  der  synes  at  være  ideelle  for- 
hold, skjult  hjertesorg  og  byrdefulde  udfor- 
dringer. Der  findes  nogle  af  jer,  som  er  ofre 
for  misbrug  og  andre  forbrydelser  i  form  af 
personlig  vold.  Død  og  skilsmisse  kan  ram- 
me alle.  Der  opstår  stor  lidelse,  når  mulighe- 
derne forspildes,  troen  svigter,  eller  en  kær 
bruger  sin  handlefrihed  til  at  træffe  frygteli- 
ge valg,  der  sårer  både  vedkommende  selv 
og  andre.  I  jeres  familie,  eller  i  en  familie, 
som  står  jer  nær,  findes  en  eller  anden,  som 
kæmper  med  kronisk  mental,  fysisk  eller  fø- 
lelsesmæssig sygdom;  afhængighed  af  medi- 
cin, økonomisk  usikkerhed,  ensomhed,  sorg 
eller  modløshed.  Mange  søstre  er  gift  for  an- 
den gang  med  den  tredobbelte  udfordring  at 
heles  efter  tabet  af  det  første  ægteskab,  ar- 
bejdet med  at  opbygge  ægteskab  nummer  to 
som  et  stærkt  ægteskab  samt  at  være  barm- 
hjertig deltids-mor  for  ægtemandens  børn  af 
det  tidligere  ægteskab. 

Hver  eneste  familie  er,  uanset  om  den 
kæmper  med  problemer,  der  synes  stadigt  til- 
bagevendende, eller  er  velsignet  med  ideelle 
forhold,  en  værdifuld  og  elsket  familie.  Frel- 
seren ønsker,  at  det  skal  lykkes  for  jer.  Vor 
himmelske  Fader  elsker  jer.  Vi  elsker  jer.  Vi 
beder  for,  at  I  må  blive  styrket,  at  I  må  mod- 
tage den  hjælp,  som  I  har  behov  for,  og  at  I 
vil  tilbyde  hjælp  til  andre,  som  har  behov. 

Den  tredje  sammenligning,  som  jeg  gerne 
vil  fremhæve  er,  at  vores  netværk,  ligesom 
min  fars  net,  har  til  hensigt  at  bringe  jer 
overflod  -  overflod  af  velsignelser,  kærlighed 
og  ufattelig  nåde.  Min  fars  net  skulle  bruges 
fra  stranden,  men  husk  den  vidunderlige  be- 
retning hos  Lukas,  da  Frelseren  fortalte  Pe- 
ter, efter  en  nat  med  forgæves  fiskeri:  »Læg 
ud  på  dybet,  og  kast  jeres  garn  ud  til  fangst« 
(5:4).  Husker  I,  hvad  der  skete?  Nettene 
blev  fyldt  med  så  mange  fisk,  at  nettene  var 
lige  ved  at  gå  i  stykker.  De  kaldte  på  hjælp 
til  at  hale  nettene  ind,  og  begge  både  blev 
næsten  overfyldt  med  fisk.  Beretningen  fra 
skrifterne  fortæller  ikke,  hvad  Jesus  gjorde, 
mens  de  forbløffede  fiskere  gjorde  deres  livs 
fangst,  men  jeg  tror,  at  han  smilende  så  på. 

Noget  af  det  bedste  ved  en  strand  er  alt 
det,  som  foregår  der.  Man  kan  se  mennesker 
solbade,  spille  bold  eller  grille.  Man  ser  små 
krabber,  der  bevæger  sig  sidelæns  på  skrøbe- 
lige små  ben  og  søanemoner,  som  blomster  i 
tidevandssøerne.  Man  kan  se  havmåger,  der 
følger  bølgetoppene  for  at  se,  om  en  fisk  skul- 
le vise  sig  et  kort  sekund.  Man  kan  med  an- 
dre ord  tilbringe  et  helt  liv  på  stranden  og 
altid  opleve  den  som  smuk,  interessant  og 
spændende  på  grund  af  det  interessante, 
smukke  og  spændende,  der  foregår  hele  tiden. 

Men  Frelseren  ønsker,  at  vi  lægger  ud  på 
det  dybe  vand,  fordi  han  har  skatte  til  os, 
som  ganske  enkelt  ikke  eksisterer  og  ikke 
kan  eksistere  i  sandet,  brændingen  og  den 
konstante  aktivitet  på  stranden.  Frelseren 


siger:  »Om  du  beder,  skal  du  modtage  åben- 
baring på  åbenbaring,  kundskab  på  kund- 
skab, så  du  må  lære  at  kende  hemmelighe- 
der og  fredelige  ting  -  det,  som  bringer  glæ- 
de og  evigt  liv«  (L&P  62:41).  Peters,  Jakobs 
og  Johannes'  oplevelse  fortæller  os  ligeledes, 
at  vi  har  behov  for  hjælp  fra  andre  til  at 
trække  denne  overflod  ind. 

Men  SI  42:7  siger:  »Havdyb  råber  til  hav- 
dyb.« Dybet  er  ikke  blot  dybgående  viden 
om  evangeliet,  men  også  dine  egne  dybder. 
Jeg  håber,  at  der  findes  en  strand  i  din  per- 
sonlighed med  aktivitet,  latter  og  solskin. 
Men  jeg  håber  også,  at  noget  i  jer  ønsker  at 
forlade  det  lave  vand  og  sandbankerne  for  at 
søge  ud  på  det  dybe  vand.  Af  og  til  sker  det, 
at  livets  magtfulde  malmstrømme,  uanset 
om  vi  ønsker  det  eller  ej,  bærer  os  ud  på 
dybt  vand  -  hvor  sorg,  lidelse  og  selvransa- 
gelse findes  i  rigt  mål.  I  dette  dyb  opdager  vi, 
hvem  vi  i  virkeligheden  er,  og  hvem  Frelse- 
ren i  virkeligheden  er. 

Søstre,  i  Hjælpeforeningens  præsident- 
skab er  vi  opmærksomme  på  de  byrder,  som 
I  bærer  på.  Vi  beder  ved  hvert  møde  for,  at 
hver  eneste  af  jer  vil  blive  styrket  som  en- 
keltpersoner, så  I  til  gengæld  kan  bringe 
styrke  til  familiens  medlemmer,  venner,  war- 
det  og  jeres  lokalsamfund.  Vi  fryder  os  over 
jeres  kække  mod  og  munterhed.  Vi  lider 
med  jer  i  jeres  sorg.  Vi  føler  os  ydmyggjort 
ved  jeres  tro.  Vi  styrkes  gennem  jeres  kær- 
lighed. Del  jeres  mod,  jeres  tro  og  kærlighed 
med  hinanden.  Styrk  jer  selv  og  styrk  hinan- 
den. Væv  et  levende  netværk. 

Vi  har  alle  dage,  hvor  det  er  muligt  at 
bære  på  byrden.  Der  findes  andre  dage,  hvor 
byrden  synes  knusende.  Nogen  af  jer  kender 
allerede  den  enorme  styrke,  som  kommer 
ved  at  dele  disse  byrder  med  én,  som  har 
omsorg  for  dig.  Nogle  af  jer  forsøger  at  bære 
på  disse  byrder  alene  eller  kæmper  med  end- 
nu større  byrder  i  form  af  at  benægte  eller 
lade  som  om,  at  der  slet  ikke  findes  nogen 
byrde. 


Søstre,  husk  på,  at  ingen  af  os  kan  bære 
jeres  byrder  for  jer,  undtagen  Frelseren,  men 
husk  også  på,  at  hver  eneste  af  os  kan  gøre 
byrden  lettere  ved  at  dele  den  med  andre. 
Husk  at  lade  være  med  at  forsøge  på  at  bære 
jeres  byrder  alene,  og  lad  ej  heller  en  anden 
søster  gøre  det.  Anerkend,  at  vi  er  her  på 
jorden  af  eget  valg  for  at  opleve  glæde  og 
sorg.  Der  findes  en  fin  grænse  mellem  at 
dele  sin  sorg  og  klage  højlydt. 

Jeg  beder  jer  om  at  være  opmærksomme 
på  de  kampe,  som  jeres  medsøstre  udkæm- 
per, og  huske  at  tilbyde  en  hjælpende  hånd 
og  være  med  til  at  løfte  andres  byrder,  hvor  I 
kan;  at  lytte,  når  det  letter  andres  overbe- 
byrdede hjerte;  at  søge  den  barmhjertige 
ven,  som  vil  forstå  jer,  berolige  jer  og  styrke 
jer,  når  tingene  er  vanskelige  for  jer.  Vi  pas- 
ser på  denne  måde  på  vores  net,  og  styrker 
hver  streng  og  bevarer  søsterfællesskabet 
helt,  sundt  og  helbredende. 

Søstre,  jeg  beder  jer  til  sidst  om,  at  I  vil 
huske  min  fars  net  og  bygge  et  levende  net- 
værk i  jeres  hjælpeforening.  Alle  familiesi- 
tuationer kræver  mod,  tro  og  kærlighed.  Vo- 
res forhold  som  forældre  og  børn  baseres  på 
et  dybere  og  ældre  forhold  som  evige  brødre 
og  søstre,  børn  af  en  himmelsk  Fader,  som 
elsker  os  og  våger  over  os,  og  som  længes 
inderligt  efter,  at  vores  tro  vokser,  at  vores 
mod  kan  løfte  andre,  og  at  vi  vil  omslutte 
andre  med  vores  kærlighed  på  samme  måde, 
som  han  omslutter  os.  Med  apostlen  Paulus' 
ord: 

»Og  Herren  lader  jer  vokse  og  blive  over- 
strømmende rige  i  kærligheden  til  hinanden 
og  til  alle,  som  vores  kærlighed  til  jer,  så  han 
styrker  jeres  hjerter  til  at  være  uangribelige  i 
hellighed  over  for  vor  Gud  og  Fader,  når  vor 
Herre  Jesus  kommer  med  alle  sine  hellige« 
(i  thess  3:1243). 

Må  det  blive  således,  det  beder  jeg  om  i 
Jesu  Kristi  navn.  Amen. 

Hvad  er 

Hj  ælpeforeningen  til  for? 


Aileen  H.  Clyde 

Andenrådgiver  i  Hjælpeforeningens  præsidentskab 


Hjælpeforeningen  blev  organiseret  af  Guds  profet  Joseph  og  ...  ledes  i  dag  af  en  profet, 
så  vi  i  sandhed  kan  blive  Jesu  Kristi  disciple. 


plan.  Han  sagde,  at  han  havde  noget  til 
dem,  som  var  bedre.  En  orden  og  et  formål, 
som  krævede  præstedømmets  ledelse,  så  de- 
res gode  ønsker  kunne  bære  endnu  mere 
frugt. 

Mange  organisationer  konkurrerer  om 
vores  tid.  Vore  forpligtelser  i  kaldelser  i  Kir- 
kens forskellige  organisationer  kan  faktisk  få 
os  til  at  tro  og  mene,  at  vi  ikke  »arbejder  i 
Hjælpeforeningen  nu«  eller  sige  »da  jeg  var 
i  Hjælpeforeningen  ...«  Søstre,  som  med- 
lemmer af  Kirken,  er  vi  altid  i  Hjælpefor- 
eningen. Alligevel  er  det  ikke  usædvanligt, 
at  kvinder,  som  enten  er  nye  i  Kirken  eller  i 
Hjælpeforeningen,  spørger:  »Hvad  er  Hjæl- 
peforeningen til  for?«  »Hvorfor  skal  jeg  del- 
tage?« »Hvordan  kan  den  hjælpe  mig?«  Vi 
har  alle  gavn  af  at  tænke  på  disse  spørgsmål, 
og  på  de  svar,  som  vores  profeter  har  givet 
os,  og  som  de  stadig  vil  give  os  ved  lejlighe- 
der som  disse. 

Vi  deltager  ganske  enkelt  i  Hjælpefor- 
eningen ud  fra  den  forståelse,  at  den  er  Guds 
organisation  for  os,  og  ud  fra  den  overbevis- 
ning, at  vi,  som  lovet  gennem  hans  profet,  i 
den  vil  »opleve  glæde,  og  at  kundskab  og 
intelligens  vil  komme  til  os  fra  dette  tids- 
punkt af«  (History  of  the  Church,  4,607;  cite- 
ret i  History  of  Relief  Society,  1842- 1966, 
Salt  Lake  City:  The  General  Board  of  Relief 
Society,  1966,  s.  21).  Eller  som  profetens 
mor  sagde  det:  »Hjælpeforeningen  er  det 
sted,  hvor  vi  kan  elske  hinanden  ...  og  blive 
belært,  så  vi  alle  kan  sidde  sammen  i  him- 
len« (Minutes  of  the  Female  Relief  Society 
of  Nauvoo,  24-  marts  1842;  citeret  i  History 
of  Relief  Society ,  1842-1966,  s.  20).  Søstre,  vi 
har  behov  for  at  blive  undervist.  Vi  har  be- 
hov for  at  elske  og  blive  elsket.  Alle  lærere 
og  erfarne  elever  kender  forholdet  mellem 
disse  to  principper.  Vi  kan  ikke  undervise 
mennesker,  som  vi  ikke  elsker.  Vi  kan  ikke 
lære  af  mennesker,  som  ikke  elsker  os. 


I  aften,  hvor  vores  profet  og  hans  rådgive- 
re er  sammen  med  os,  vidner  vi  for  ver- 
den og  mindes  med  taknemmelighed,  at 
Hjælpeforeningen  blev  guddommeligt  orga- 
niseret af  en  kærlig  himmelsk  Fader,  som 
handlede  gennem  profeten  Joseph  Smith. 
Og  vi  vidner  om,  at  den  fortsat  ledes  af  Guds 
profeter. 

Jeg  føler  mig  meget  ydmyg  ved  at  være 
her  sammen  med  alle  jer  ved  dette  hoved- 
møde  for  Hjælpeforeningen.  Vi  mødes  for  at 
høre  råd  fra  præsident  Gordon  B.  Hinckley, 
som  er  vores  profet  i  vor  tid.  Vi  har  brug  for 
hans  røst  til  at  vejlede  os  nu  lige  så  meget, 
som  vore  søstre  i  1842  havde  behov  for  en 
profets  mellemkomst,  da  de  bragte  et  forslag 
frem  for  Joseph  Smith,  hvor  de  ønskede  at 
danne  en  godgørende  forening  i  Nauvoo. 
De  henvendte  sig  til  profeten  Joseph  og  bad 
om  hans  råd  i  forbindelse  med  at  tjene  i 
riget  ved  at  organisere  sig  i  henhold  til  deres 


Tænk  på,  hvordan  den  nutidige  kommu- 
nikationsverden,  der  lover,  at  vores  verden 
kan  blive  forbundne  netværk,  giver  årsag  til 
stor  bekymring  hos  mange  om  den  øgede 
isolation,  som  mennesker  kommer  til  at  op- 
leve. Ja,  hos  den  enkelte,  i  wardet  eller  i 
familien,  oplever  vi  ofte,  at  vi  selv  eller  an- 
dre føler  sig  isolerede  eller  ligefrem  ikke  el- 
sket, fordi  der  enten  ikke  er  tid  eller  til- 
strækkelig god  grund  til  at  knytte  kontakt 
med  andre  i  opgaven  eller  på  vejen.  Det  er 
denne  voksende  mangel  på  kontakt  til  an- 
dre eller  i  vores  familier  eller  i  vores  wardsfa- 
milie,  som  i  stigende  grad  gør  det  nødven- 
digt, at  vi  deltager  i  Hjælpeforeningen. 

Peter  gav  væsentlige  instruktioner  til  de 
hellige  på  sin  tid,  som  gjaldt  både  for  mænd 
og  kvinder.  Tillad  mig  at  henvise  hertil,  så- 
ledes som  det  især  gælder  for  os:  »...  først  og 
fremmest  skal  I  holde  fast  ved  den  indbyrdes 
kærlighed  ...  Vær  gæstfrie  mod  hinanden 
uden  tværhed.  Som  gode  forvaltere  af  Guds 
mangfoldige  nåde  skal  enhver  af  jer  tjene  de 
andre  med  den  nådegave,  (hun)  har  fået«  ( 1 
Pet  4:8-10).  Jeg  vil  gerne  overføre  dette 
skriftsteds  kraft  til  ethvert  fremtidigt  hjæl- 
peforeningsmøde. Jeg  vil  ønske,  at  der  vil 
ske  et  eller  andet  hver  gang,  som  vil  få  de 
tilstedeværende  kvinder,  uanset  om  de  er 
gifte,  enlige,  arbejder  hjemme  eller  er  udear- 
bejdende, til  blot  et  øjeblik  at  føle  sig  sikker 
på  eller  desperat  efter  at  fornemme  vor  him- 
melske Fader  Ånd  og  sine  medsøstres 
uskrømtede  kærlighed  og  opmuntring. 

Husk,  mine  søstre:  »Kærligheden  ophø- 
rer aldrig.«  Det  er  mere  end  blot  et  motto. 
Det  er  vores  guddommelige  opgave.  Lad  os 
som  søstre  elske  hinanden  og  elske  vores 
brødre  i  dette  store  værk.  Lad  os  vise  vores 
tro  gennem  vores  kærlighed. 

»Hold  derfor  fast  ved  kærligheden,  som 
er  det  største  af  alt ...  (den)  forbliver  evinde- 
lig; og  den,  som  på  den  yderste  dag  findes  i 
besiddelse  af  den,  med  (hende)  er  alt  vel. 

Derfor,  mine  elskede  (søstre),  bed  til  Fa- 
deren af  jeres  ganske  hjerte,  at  I  må  være 
fyldt  med  denne  kærlighed,  som  han  har 
skænket  alle  dem,  som  er  hans  Søns,  Jesu 
Kristi  sande  efterfølgere«  (Moroni  7:47-48). 

Hjælpeforeningen  blev  organiseret  af 
Guds  profet,  Joseph,  og  er  blevet  ledt  og 
ledes  i  dag  af  en  profet,  så  vi  kan  blive  »Jesu 
Kristi  sande  efterfølgere«.  Det  er  svaret  på 
spørgsmålet:  »Hvorfor  Hjælpeforeningen?« 
Det  er  årsagen  til,  at  vi  deltager,  og  det  er 
hvad  vores  deltagelse  kan  gøre  for  os:  Lære 
os  mere  fuldkomment  om  vores  pagts  for- 
pligtelser og  løfter  om  at  være  vor  Herre 
Jesu  Kristi  efterfølgere.  Eller  som  Joseph 
Smith  belærte  de  første  søstre  i  1842: 
»(Denne)  ...  forening  skal  ikke  blot  hjælpe 
de  fattige,  men  frelse  sjæle«  (History  of  the 
Church,  5:25).  Hvad  betyder  det  at  frelse 
sjæle?  Lad  mig  give  jer  et  eksempel  blandt 
mange,  som  jeg  har  oplevet,  når  jeg  har  be- 

søgt  jer.  En  sydafrikansk  søster  fortalte  mig, 
at  da  hendes  mand  døde,  og  hun  blev  alene 
om  at  opdrage  deres  seks  børn,  støttede  hun 
sig  til  Bibelens  vejledning.  Hun  overvejede 
ofte  betydningen  af  Ordsp  13:24,  som  af 
mange  fortolkes  som  »den,  der  sparer  på 
stokken,  spolerer  sønnen.«  Da  hun  sluttede 
sig  til  Kirken,  vendte  hun  sig  ligeledes  til 
Mormons  Bog  for  at  få  yderligere  forståelse. 
Der  fandt  hun  en  anden  stok  omtalt,  Guds 
ord,  som  fører  mennesket  ad  stien  mod  li- 
vets træ.  Så  forstod  hun,  at  hvis  hun  sparede 
på  denne  stok,  ville  hun  helt  sikkert  hade 
sine  børn.  Hun  havde  således  lært  at  ordne 
sit  hjem,  bringe  evangeliets  lys  ind  i  hjem- 
met og  frelse  sine  børns  sjæle. 

Jeg  mødte  søster  Mavimbela  igen  for  ny- 
lig, da  hun  modtog  en  belønning  på  BYU, 
og  hun  har  i  sandhed  udvidet  sin  sfære.  Hun 
fortalte  mig  i  løbet  af  samtalen,  at  hun  ved 
at  deltage  i  Hjælpeforeningen  i  Soweto  har 
lært  at  anvende  dens  besparende  måder  i  sit 
lokalsamfund.  Hun  havde  med  udgangs- 
punkt i  besøgslærerinde-  og  velfærdsprin- 
cipper,  som  de  er  beskrevet  i  På  Herrens  må- 
de, ledt  mere  end  1000  børn,  mens  de  lærte 
at  passe  en  have  og  dyrke  mad  til  sig  selv  og 
andre.  Hun  har  også  fået  over  250  bedste- 
mødre i  sit  lokalsamfund  til  at  hjælpe  sig 
med  mange  opgaver,  som  er  nødvendige  for 
børns  timelige  og  åndelige  vækst  og  for  fa- 
miliens styrkelse.  Søster  Mavimbela  frelser 
sjæle.  Hun  er  gjort  af  samme  stof  som  store 
kvinder  som  Eliza  R.  Snow,  Phoebe  Kimball 
og  Zina  D.  H.  Young,  som  begyndte  at  besø- 
ge hinanden  i  Nauvoo  for  at  bespise  de  sult- 
ne familier  og  støtte  den  vaklende  tro  i  van- 
skelige tider.  Det  er  hvad  Hjælpeforeningen 
er  til  for:  At  gøre  os  til  kvinder,  som  kan 
nære  legemet  og  sjælen,  og  som  kan  »påtage 
sig  (Guds  børns)  skrøbeligheder«  (Alma 
7:12).  Dette  er  det  arbejde,  som  vor  Frelser 
udførte,  og  som  er  det  arbejde,  som  han  har 
kaldet  os  til,  da  han  fastsatte  denne  forening 
under  præstedømmets  ledelse. 

Det  kan  lyde  som  om  søster  Mavimbelas 
arbejde  har  været  enkelt.  Det  ved  vi,  at  det 
ikke  har.  Vores  tid  er  udfordrende,  uanset 
om  vi  bor  i  Soweto,  San  Francisco,  Sapporo 
eller  Sao  Paulo.  Det  vanskeliggøres  også  ved 
den  kendsgerning,  at  tiderne  »om  muligt, 
skal  bedrage  selv  de  udvalgte,  som  er  udvalgt 
efter  pagten«  (JS-M  1:22).  Det,  som  vil  gøre 
det  umuligt  for  hans  efterfølgere  at  blive  be- 
draget, er  evnen  til  at  skelne  sandhedens 
stemme  fra  alle  andre  stemmer,  som  også 
kræver  vores  lydighed.  Guds  ord,  som  er  gi- 
vet til  os  i  skrifterne,  er  i  sandhed  en  jern- 
stang, som  leder  os  på  stien  til  evigt  liv.  Der 
forklares  sandheden.  Den  kan  man  holde  sig 
fast  i.  Den  er  blevet  afprøvet  gennem  gene- 
rationers erfaring.  Men  ikke  al  sandhed 
bringer  en  lang  tradition  af  accept  med  sig. 
Det  kræver,  at  vi  kender  den,  når  vi  ser  den. 
Anden  må  vidne  om  disse  ting  for  os  og 


vidne  om,  at  de  i  sandhed  kommer  fra  Gud. 
Tænk  på  det  billedesprog,  som  Frelseren 
brugte,  da  han  talte  om  nødvendigheden  af 
at  erkende  sandheden.  Han  sammenligner 
sandheden  med  at  tage  imod  det  »levende 
vand«,  det  vil  sige  vand,  som  kan  drikkes, 
rent  rindende  vand.  Han  sagde  til  kvinden 
ved  brønden:  »Hvis  du  kendte  Guds  gave  og 
vidste,  hvem  det  er,  der  siger  til  dig:  Giv  mig 
noget  at  drikke,  så  ville  du  have  bedt  ham, 
og  han  ville  have  givet  dig  levende  vand« 
(Joh  4:10).  Når  jeg  tænker  på  frelsende 
vand  og  brønde,  så  tænker  jeg  også  på  Hagar 
(se  1  Mos  21:14-20).  Hendes  familieforhold 
var  meget  komplicerede.  Hun  blev  tvunget 
alene  ud  i  Be'ershebas  ørken  sammen  med 
sin  lille  søn,  Ismael.  Det  vand  og  brød,  som 
hun  havde  taget  med,  var  brugt  efter  en  tid, 
og  tørst  og  sult  overvældede  kvinden  og 
hendes  lille  dreng.  Da  hun  ikke  længere 
kunne  klare  at  høre  på  sønnens  skrig,  for- 
tæller skriften  os,  at  hun  lagde  ham  under 
en  busk  og  gik  »et  bueskuds  afstand«  væk. 
Der  satte  hun  sig  og  brast  i  gråd.  Som  svar 
herpå  trøster  en  engel  hende  og  minder 
hende  om,  at  hun  ikke  er  forladt.  Vi  får  da  at 
vide,  at  »Gud  åbnede  (hendes)  øjne,  og  hun 
opdagede  en  brønd«.  Vi  bliver  ligesom  Ha- 
gar bedt  om  at  se  »en  brønd«  med  vand.  Vi 
må  ligesom  kvinden  ved  brønden  bede  Her- 
ren: »Herre,  giv  mig  det  vand,  så  jeg  ikke 
skal  tørste«  (Joh  4:15).  Dette  er  formålet 
med  Hjælpeforeningen.  Den  lærer  os  som 
Guds  døtre,  hvordan  vi  skal  se  og  bede  om 


det,  som  vi  har  behov  for  fra  Herren,  så  vi 
ikke  skal  tørste  igen.  Husk  profeten  Josephs 
løfte  til  os,  at  vi  gennem  denne  forening 
»skal  opleve  glæde  og  at  kundskab  og  intel- 
ligens vil  komme.« 

Vi  må  handle,  så  vi  indfrier  dette  løfte. 
Det  sker  ikke  ved  at  fjerne  os  i  »et  bueskuds 
afstand.«  Søstre,  jeg  beder  jer  om  at  stå  sam- 
men. Elsk  hinanden,  ja  elsk  hinanden  i  en 
sådan  grad,  at  I  »gennem  den  Helligånds 
kraft  kan  ...  kende  sandheden  i  alle  ting« 
(Moroni  10:5).  Undervis  hinanden.  Brug 
den  dømmekraft,  som  Gud  har  givet  jer  gen- 
nem Helligåndens  gave.  Lyt  til  den  stille, 
sagte  stemme.  Jeg  beder  jer  om  at  søge  lær- 
dom i  Guds  ord,  både  som  det  blev  skrevet  i 
skrifterne  til  fordums  profeter,  og  som  det  i 
aften  har  lydt  fra  en  levende  profet.  Se  brøn- 
den. Bed  om  vandet,  så  du  ikke  tørster.  Op- 
nå de  løfter,  som  en  kærlig  Fader  i  Himlen 
udstrækker  til  dig  gennem  sin  Enbårne  Søns 
forsoning,  han  som  lovede:  »Men  den,  der 
drikker  af  det  vand,  skal  aldrig  i  evighed 
tørste.  Det  vand,  jeg  vil  give  (hende)  skal  i 
(hende)  blive  en  kilde,  som  vælder  med 
vand  til  evigt  liv«  (Joh  4:14). 

Jeg  vidner  om,  at  dette  er  sandt,  at  vi  er 
forbundet  i  hans  Kirke  gennem  hans  præste- 
dømmemyndighed, så  vi  vil  være  i  stand  til 
at  opbygge  hans  rige  her  på  jorden  og  sam- 
men glæde  os  over  vores  kundskab  om  ham. 
Og  dette  siger  jeg  i  Herren  Jesu  Kristi  navn. 
Amen.  □ 

Stå  fast  mod  verdens  list 


Præsident  Gordon  B.  Hinckley 


Må  I  blive  styrket  til  dagens  udfordringer.  Må  I  blive  begavet  med  visdom  udover  jeres 
egen  visdom  til  at  klare  de  problemer,  som  I  hele  tiden  møder. 


legeme.  Han  har  aldrig  ment,  at  I  skal  være 
mindre  end  den  kronende  herlighed  på  hans 
skaberværk. 

Jeg  minder  jer  om  det,  som  profeten  Jo- 
seph sagde  til  kvinderne  i  Hjælpeforeningen 
i  april  1842.  Han  sagde:  »Hvis  I  lever  op  til 
jeres  privilegium,  vil  engle  uden  tvivl  omgås 
jer«  (Relief  Society  Minute  Book,  28.  april 
1842,  Kirkens  arkiver).  Hvor  er  de  mulighe- 
der, 1  besidder,  vidunderlige. 

I  aften  ser  jeg  ind  i  smukke  yngre  kvin- 
ders øjne,  kvinder,  som  drømmer  om  resul- 
tater og  lykke.  Jeg  ser  ind  i  mødres  øjne, 
mødre,  som  i  hjertet  bekymrer  sig  for  deres 
hjem  og  børn.  Jeg  ser  ind  i  øjnene  på  enlige 
forældre,  hvis  byrder  er  så  store,  og  som  i 
deres  ensomhed  bønfalder  og  beder  om  styr- 
ke og  fællesskab.  Jeg  ser  ind  øjnene  på  bed- 
stemødre og  oldemødre,  som  har  levet  i 
mange  år,  og  som  har  klaret  de  storme,  der 
har  ramt  dem,  og  som  har  drukket  dybt  af 
livets  vand,  hvoraf  noget  har  været  brak- 
vand og  andet  godt  vand.  Jeg  er  taknemme- 
lig for  hver  eneste  af  jer,  som  er  her.  Jeg  er 
taknemmelig  for  den  styrke,  som  I  besidder 
og  for  jeres  loyalitet,  tro  og  kærlighed.  Jeg  er 
taknemmelig  over  den  beslutning,  som  I 
bærer  på  i  hjertet  om  at  vandre  i  tro,  holde 
befalingerne,  samt  gøre  hvad  der  er  rigtigt 
hele  tiden  og  under  alle  forhold. 

Jeg  tror,  at  dette  er  den  bedste  tid  for 
kvinder  i  hele  verdens  historie.  Der  har  al- 
drig før  været  en  tid,  hvor  dørene  er  blevet 
så  vidt  åbnet  for  jer,  som  de  er  i  dag,  hvor 
der  er  muligheder  for  uddannelse  og  for  træ- 
ning af  både  hånd  og  sind. 

Men  der  har  heller  aldrig  været  en  tid,  i 
hvert  fald  i  nyere  tid,  hvor  I  er  blevet  kon- 
fronteret med  større  udfordringer  end  i  dag. 
Jeg  behøver  ikke  at  minde  jer  om,  at  den 
verden,  vi  lever  i,  er  fuld  af  forvirring  og 
skiftende  værdinormer.  Gennemtrængende 
stemmer  råber  om  det  ene  og  andet  i  et  for- 


Jeg  føler  mig  meget  beæret  over  at  være 
inviteret  til  at  deltage  sammen  med  jer. 
Min  elskede  ægtefælle,  Marjorie,  ville 
bedre  kunne  tale  til  Hjælpeforeningen 
end  jeg  kan.  Jeg  ærer  hende  som  hjælpefor- 
eningsmedlemmet i  vores  familie,  og  på 
grund  af  hende  og  hendes  aktiviteter  er  min 
taknemmelighed  for  denne  storslåede  orga- 
nisation forstærket.  Det  har  været  et  vidun- 
derligt møde.  Jeg  kan  anbefale  alt  det,  vi  har 
hørt  fra  disse  meget  dygtige  ledere,  som  vi 
nærer  fuldstændig  tillid  til. 

Hvor  er  I  en  storslået  forsamling  af  kvin- 
der. Der  findes  3  1/2  million  af  jer.  I  bor  i 
mange  forskellige  lande  og  taler  mange  for- 
skellige sprog,  men  I  forstår  det  samme  hjer- 
tets sprog.  I  er  hver  og  en  en  datter  af  Gud. 
Tænk  på  alt,  hvad  denne  enestående  kends- 
gerning betyder  i  al  sin  vidunderlighed. 

Han,  som  er  vor  evige  Fader,  har  velsig- 
net jer  med  vidunderlig  kraft  i  både  sind  og 


ræderi  mod  de  opførselsnormer,  som  tiden 
har  prøvet.  Vores  samfunds  moralske  fortøj- 
ninger er  blevet  voldsomt  rystet.  Virkelig 
mange  af  verdens  unge  og  ældre  mennesker 
lytter  kun  til  selvtilfredsstillelsens  forføren- 
de stemme.  Som  enlige  unge  kvinder  møder 
I  store  udfordringer,  og  vi  ved,  at  det  ikke  er 
let  for  jer.  Jeg  mangler  ord  til  at  udtrykke 
min  taknemmelighed  over  jeres  beslutning 
om  at  leve  efter  Kirkens  standarder,  at  van- 
dre med  dyd,  og  bevare  sindet  frit  for  den 
snavsede  mudderpøl,  som  synes  at  bevæge 
sig  som  en  flodbølge  hen  over  jorden.  Tak 
for,  at  I  ved,  at  der  findes  en  bedre  vej.  Tak 
for  jeres  vilje  til  at  sige  nej.  Tak  for  jeres 
styrke  til  at  afvise  fristelse  og  se  hen  og  frem 
til  det  skinnende  lys,  som  jeres  evige  mulig- 
heder er. 

Hvor  bitter  er  ikke  frugten  af  at  kaste 
dydens  standarder  til  side?  Statistikken  er 
forfærdende.  Mere  end  en  fjerdedel  af  alle 
børn,  som  fødes  i  USA,  fødes  uden  for  ægte- 
skabet, og  situationen  bliver  mere  og  mere 
alvorlig.  Af  de  teenagere,  som  føder  børn, 
vil  46%  modtage  socialhjælp  i  løbet  af  de 
næste  fire  år.  Af  de  ugifte  teenagere,  som 
føder  børn,  vil  73%  modtage  socialhjælp  i 
løbet  af  fire  år.  {Starting  Points  -  Meeting  the 
Needs  of  Our  Youngest  Children,  New  York: 
Carnegie  Corporation,  1994,  s.  4,  21).  Jeg 
mener,  at  ethvert  barn  burde  være  så  velsig- 
net at  blive  født  i  et  hjem,  hvor  det  er  vel- 
komment, hvor  det  vil  blive  passet,  elsket 
og  velsignet  med  begge  forældre  og  have  en 
far  og  en  mor,  som  er  trofaste  over  for  hinan- 
den og  deres  børn.  Jeg  er  sikker  på,  at  I  yngre 
kvinder  ikke  vil  stille  jer  tilfreds  med  min- 
dre. 

Stå  fast  mod  verdens  list.  Producenterne 
af  vores  underholdning  og  leverandørerne  af 
meget  af  vores  litteratur  ønsker,  at  I  skal  tro 
anderledes.  Århundreders  samlede  visdom 
forkynder  klart  og  sikkert,  at  den  større  lyk- 
ke, den  større  tryghed,  den  større  fred  i  sin- 
det og  kærlighedens  større  og  dybere  reser- 
voir kun  kan  opleves  af  mennesker,  som  le- 
ver i  overensstemmelse  med  dydens  standar- 
der før  ægteskabet,  standarder,  gennemprø- 
vet af  tiden  -  og  som  fortsætter  med  fuld- 
stændig trofasthed  i  ægteskabet.  Vi  beder  jer 
om  at  vandre  på  de  af  livets  stier,  som  er 
rette,  og  om  at  gøre  det  med  styrke,  så  1  kan 
tilpasse  jer,  selv  om  stien  er  snæver. 

Der  findes  mennesker,  som  ønsker,  at  vi 
skal  tro  på  retsgyldigheden  af  det,  som  de 
kalder  for  ægteskab  mellem  to  mennesker  af 
samme  køn.  Vi  rækker  i  hjertet  ud  til  de 
mennesker,  som  kæmper  med  en  følelse  af 
tilhørsforhold  til  samme  køn.  Vi  beder  til 
Herren  for  jer,  vi  sympatiserer  med  jer,  vi 
betragter  jer  som  vores  brødre  og  søstre. 
Men  vi  kan  ikke  lade  jeres  umoralske  opfø- 
relse gå  upåtalt  hen,  mere  end  vi  kan  lade 
andre  menneskers  umoralske  opførsel  gå 
upåtalt  hen. 


STJERNEN 

98 


Til  jer  hustruer  og  mødre,  som  arbejder 
for  at  bevare  et  stabilt  hjem,  hvor  der  findes 
et  miljø  fyldt  med  kærlighed,  respekt  og  tak- 
nemmelighed, siger  jeg:  Må  Herren  velsigne 
jer.  Uanset  hvilke  forhold  1  lever  under,  så 
gør  det  med  tro.  Opdrag  jeres  børn  i  lys  og 
sandhed.  Lær  dem  at  bede,  mens  de  er  små. 
Læs  for  dem  fra  skrifterne,  selv  om  de  ikke 
forstår  alt,  hvad  I  læser.  Lær  dem  at  betale 
tiende  og  offerydelser  af  de  første  penge,  som 
de  nogen  sinde  modtager.  Lad  denne  skik 
blive  en  vane  i  deres  liv.  Lær  jeres  sønner  at 
ære  kvindelighed.  Lær  jeres  døtre  at  vandre 
i  dyd.  Acceptér  et  ansvar  i  Kirken,  og  stol 
på,  at  Herren  vil  lade  dig  vokse  i  forhold  til 
hvilken  som  helst  kaldelse,  du  måtte  modta- 
ge. Dit  eksempel  vil  skabe  et  mønster  for 
dine  børn.  Ræk  ud  med  kærlighed  til  men- 
nesker, som  lider  eller  er  i  nød. 

Motivér  dine  børn  til  at  læse  mere  og  se 
mindre  TV.  »En  undersøgelse,  som  blev 
gennemført  af  den  amerikanske  psykologfor- 
ening fortæller,  at  det  typiske  barn  ser  TV  i 
27  timer  om  ugen,  og  vil  derfor  se  8000 
mord  og  100.000  voldshandlinger  fra  de  er  3 
til  de  er  12  år  gamle«  (17. S.  News  &  World 
Report,  11.  september  1995,  s.  66). 

Søg  at  skabe  et  miljø  i  hjemmet,  der  til- 
skynder til  at  læse.  En  leder  i  Wall  Street 
Journal  fortæller  om  de  etniske  asiaters  in- 
tellektuelle overlegenhed  på  University  of 
California  i  Berkeley.  Lederen  fortæller  om 
disse  menneskers  enestående  resultater: 
»Den    vigtigste    faktor    i   forbindelse    med 


fremkomsten  af  denne  nye  amerikanske  eli- 
te er  det  intense  og  hengivne  familieforhold, 
der  kendetegner  det  asiatiske  hjem  ...  Det 
omfatter  respekt  for  ældre  mennesker  og  hø- 
je standarder  for  børn,  herunder  hårdt  arbej- 
de i  skolen  og  ansvar  i  fritiden,  som  mange 
gange  omfatter  arbejde  i  en  slægtnings  for- 
retning« (»The  Asians  at  Berkeley,«  30.  maj 
1995,  s.  AH). 

Det  er  hjemmet,  som  skaber  råmaterialet 
til  nye  generationer.  Jeg  håber,  at  I  mødre 
vil  forstå,  at  når  det  hele  er  sagt  og  gjort,  så 
har  I  ikke  noget  større  ansvar,  som  er  fyldt 
med  større  belønninger,  end  at  opdrage  jeres 
børn  i  et  miljø,  der  er  kendetegnet  ved  tryg- 
hed, fred,  fællesskab,  kærlighed  samt  moti- 
vation til  at  vokse  op  og  klare  sig  godt. 

Og  nu  til  jer  enlige  mødre.  Uanset  grun- 
den til  jeres  nuværende  situation  rækker  vi 
ud  til  jer  med  vores  hjerte.  Vi  ved,  at  mange 
af  jer  er  ensomme,  utrygge  og  fulde  af  be- 
kymringer og  frygt.  De  fleste  af  jer  har  ikke 
tilstrækkeligt  med  penge.  Jeres  konstante  og 
knugende  bekymring  er  ængstelsen  for  jeres 
børn  og  deres  fremtid.  For  mange  af  jer  er 
det  nødvendigt  at  arbejde  og  efterlade  jeres 
børn  hovedsagelig  til  sig  selv.  Men  hvis  der, 
mens  børnene  er  meget  små,  findes  megen 
kærlighed,  hengivenhed  og  bøn  sammen, 
vil  der  sandsynligvis  være  større  fred  i  hjer- 
tet og  karakterstyrke  hos  jeres  børn.  Lær 
dem  Herrens  veje.  Esajas  forkyndte:  »Alle 
dine  sønner  skal  være  oplært  af  Herren,  di- 
ne sønner  får  stor  lykke«  (Es  54:13). 


Jo  mere  1  opdrager  jeres  børn  i  Jesu  Kristi 
evangelium  med  kærlighed  og  høje  forvent- 
ninger, desto  mere  vil  der  sandsynligvis  væ- 
re fred  i  deres  liv. 

Vær  et  eksempel  for  dem.  Det  betyder 
mere  end  al  den  lærdom,  du  kan  give  dem. 
Forkæl  dem  ikke.  Lad  dem  vokse  op  med 
respekt  for  og  forståelse  for  betydningen  af 
arbejde,  af  at  arbejde  og  bidrage  til  hjemmet 
og  dets  omgivelser,  og  lad  dem  selv  tjene 
nogle  af  deres  egne  lommepenge.  Lad  jeres 
sønner  spare  op  til  en  mission,  og  motivér 
dem  til  at  forberede  sig  selv,  ikke  blot  øko- 
nomisk, men  også  åndeligt  med  et  ønske  om 
at  drage  ud  og  tjene  Herren  uden  selviskhed 
af  nogen  som  helst  art.  Jeg  tøver  ikke  med  at 
love  jer,  at  hvis  I  vil  gøre  dette,  vil  I  i  sand- 
hed have  grund  til  at  tælle  jeres  velsignelser. 

Så  sent  som  i  mandags  modtog  jeg  et 
brev,  hvorfra  jeg  vil  læse.  Denne  kvinde 
skriver: 

»I  juni  for  20  år  siden  ventede  jeg  i  juni 
på  at  føde  mit  nye  barn  og  havde  samtidig 
fem  andre  små  børn,  som  var  9  år  og  yngre. 
Min  mand  valgte  at  forlade  vores  familie  og 
følge  en  anden  sti.  Jeg  ville  ønske,  at  jeg 
kunne  sige,  at  jeg  var  en  ædel  pioner,  men 
jeg  var  snarere  en  naiv,  frygtsom  og  utryg 
ung  mor,  som  ikke  vidste,  hvad  jeg  skulle 
gøre,  og  som  dagligt  begik  dumme  fejltagel- 
ser. Alligevel  søgte  jeg  råd  hos  mine  ledere 
og  adlød  dem,  selv  når  jeg  vidste,  at  deres 
råd  ville  gøre  mit  liv  mere  kompliceret.  Jeg 
besluttede  mig  til  ikke  at  stille  spørgsmål,  og 
at  hvis  et  råd  skabte  midlertidig  smerte  for 
mig,  så  var  det  noget,  som  jeg  skulle  igen- 
nem. 

Jeg  husker,  jeg  læste  præsident  Kimballs 
månedlige  budskab  i  Ensign,  hvor  han  love- 
de, at  hvis  vi  dagligt  ville  læse  i  skrifterne,  så 
ville  ethvert  problem,  som  vi  ville  møde  i 
løbet  af  dagen,  blive  besvaret  i  disse  hellige 
sider.  Jeg  tænkte:  'OK,  præsident  Kimball, 
det  prøver  jeg.  Jeg  har  mange  problemer, 
som  helt  sikkert  kræver  svar.'  Jeg  samlede 
mine  børn  sammen  og  studerede  dagligt.  Vi 
bad,  vi  fastede  for  vores  far  og  for  os  selv,  vi 
holdt  familieaften  og  deltog  i  vores  møder. 
Vi  tilgav  far,  og  jeg  gav  bogstaveligt  taget 
min  handlefrihed  tilbage  til  min  himmelske 
Fader.  Jeg  fortalte  ham,  at  hvis  min  mand 
ikke  skulle  være  min  i  evighederne,  som  jeg 
oprindelig  havde  tænkt,  så  ville  jeg  være 
glad,  hvis  han  ville  ændre  den  kærlighed, 
som  jeg  nærede  til  min  mand  som  hustru  til 
en  Kristus-lignende  kærlighed,  for  jeg  ville 
hellere  dø  end  at  fortsætte  bare  et  minut 
længere  med  at  hade  eller  nære  bitterhed 
mod  mine  børns  far.  Jeg  ønskede  ikke  at 
lære  dem  vrede,  had  eller  bitterhed.  Jeg  vid- 
ste, at  min  mand  i  grunden  var  en  god 
mand,  fuld  af  muligheder  og  talenter.  Han 
havde  begået  en  frygtelig  fejltagelse,  og  jeg 
vidste,  at  han  ville  opleve  hjertesorg,  og  det 
kom  han  til.  Men  min  personlige  opgave  var 

at  sørge  for  de  snart  seks  børn  og  undervise 
dem  på  en  sådan  måde,  at  de  ikke  kunne 
misforstå  Jesu  Kristi  evangelium.  Jeg  følte,  at 
jeg  havde  båret  den  hjertesorg,  det  var  at 
miste  min  mand,  men  jeg  kunne  ikke  bære 
at  miste  et  værdifuldt  Guds  barn,  som  var 
blevet  betroet  i  min  varetægt. 

Jeg  er  rørt  i  ydmyghed  og  kan  fortælle,  at 
Herren  har  både  hørt  og  besvaret  mine  bøn- 
ner. Den  yngste  af  mine  fire  sønner  (fra  mit 
første  ægteskab)  er  nu  på  mission  ...  Han 
slutter  sig  til  sine  andre  tre  brødre  og  en 
søster,  som  har  fundet  det  rigtigt  at  dele  de- 
res vidnesbyrd  bogstaveligt  over  hele  verden 
...  Min  ældste  datter  har  giftet  sig  med  en 
hjemvendt  missionær  i  templet  ...  De  tre 
ældste  drenge  har  været  ældsternes  kvo- 
rumspræsident  og  wardmissionsleder.  De  to 
døtre  har  tjent  i  et  primarypræsidentskab  og 
et  hjælpeforeningspræsidentskab.  Fire  af 
disse  smukke  børn  har  fundet  hver  sin  vid- 
underlige ægtefælle  og  er  blevet  gift  i  temp- 
let. De  er  på  det  rette  spor  og  har  smagt  lidt 
af  den  glæde,  det  er,  at  tjene  andre. 

Præsident  Hinckley«,  fortsætter  hun, 
»dette  er  et  mirakel,  hvis  der  nogensinde  var 
et  mirakel.  Herren  har  beskyttet  og  opfostret 
disse  børn.  Han  besvarede  deres  bønner  ... 

Herren  har  fundet  det  passende  at  velsig- 
ne mig  med  en  anden  ægtemand,  og  vi  er 


blevet  beseglet  i  templet.  Vi  har  været  en 
familie.  Var  vejen  let?  Nej,  der  lå  en  million 
forhindringer,  der  skulle  ryddes  af  vejen. 
Men  med  skrifterne  som  instrumentet  -  vo- 
res jernstang  -  med  bøn  som  grundlaget  og 
lydighed  som  vores  fastlagte  sti,  lærte  mine 
børn  'at  stole  på  Herren  af  hele  deres  hjerte 
og  ikke  stole  på  deres  egen  forståelse.' 

Jeg  fortæller  ikke  min  historie  til  dig,« 
skriver  hun,  »for  at  rose  mig  af  mig  selv,  men 
jeg  roser  i  sandhed  Herren.  Forsoningen  er 
meget  virkelig  for  os.  Sårede  hjerter  er  ble- 
vet helet,  tilliden  genoprettet,  og  fred  ople- 
vet på  den  mest  vidunderlige  måde.  Som  du 
i  sandhed  har  sagt:  'Ethvert  princip  Gud  har 
åbenbaret  bærer  sin  egen  overbevisning  af 
sandheden  med  sig.'  Jeg  tænker  på  min  før- 
ste ægtemand  og  ønsker,  at  han  blot  kunne 
forstå,  at  han  allerede  har  betalt  prisen  for 
sin  fejltagelse  ...  Han  gik  glip  af  glæden  af  at 
se  sine  talentfulde  børn  vokse  op  i  Herren. 
Han  gik  glip  af  deres  resultater  i  skolen  og 
Kirken,  deres  farvel-møde  inden  mission  og 
deres  hjemkomst  -  alt  det,  som  gør  livet 
sødt.  Hvor  er  jeg  taknemmelig  over,  at  jeg 
har  oplevet  det  privilegium  at  være  sammen 
med  dem.« 

Hun  slutter:  »Jeg  ved,  at  der  findes  mange 
enlige  forældre  i  verden  i  dag.  Hvor  ville  jeg 
ønske,  at  jeg  kunne  hjælpe  dem  med  at  se, 


at  de  aldrig  må  spilde  tiden  med  at  forsøge  at 
blive  ved  med  at  leve  i  fortiden  med  dens 
ømtålelige  smerte.  Jeg  har  fundet  ud  af,  at 
hvis  man  kaster  sin  byrde  for  Frelserens  fød- 
der, vil  han  bære  den  for  dig  og  erstatte  kval 
med  kærlighed  ...  Må  Herren  altid  velsigne 
dig  og  din  familie  altid.  Med  stor  kærlighed 
og  taknemmelighed«  underskriver  hun  bre- 
vet. 

Og  nu  til  jer,  bedstemødre  og  oldemødre, 
jeg  ønsker  at  tale  til  jer.  1  har  fået  en  enestå- 
ende erfaring.  I  har  en  enestående  forståelse. 
I  kan  være  som  et  anker  i  en  verden  med 
skiftende  værdier.  I  har  levet  længe,  og  er 
blevet  poleret  og  slebet  af  livets  modgang, 
som  I  har  gennemgået.  I  er  stille  i  jeres  måde 
at  være  på  og  velovervejede  i  jeres  råd.  I 
højt  elskede  kvinder  er  enestående  skatte  i 
denne  forvirrede  verden.  Gud  velsigne  jer. 
Må  jeres  sidste  år  være  fyldt  med  solskin  og 
kærlighed  til  dem,  som  I  elsker,  og  med  kær- 
lighed til  Herren. 

Jeg  har  talt  kort  om  nogle  af  de  alvorlige 
problemer,  som  I  søstre  konfronteres  med. 

Med  så  mange  spidsfindigheder,  som 
prakkes  os  på  som  sandhed,  med  så  meget 
bedrag  i  forbindelse  med  standarder  og  vær- 
dinormer, med  så  mange  tillokkelser  og  fri- 
stelser til  langsomt  at  påtage  sig  verdens 
smuds,  har  vi  følt,  at  vi  bliver  nødt  til  at 

advare.  For  at  fremme  denne  advarsel  ud- 
sender vi,  Det  Første  Præsidentskab  og  De 
Tolv  Apostles  Råd,  hermed  en  proklamati- 
on til  Kirken  og  til  verden,  som  både  er  en 
erklæring  og  en  bekræftelse  af  de  standar- 
der, lærdomme  og  levemåder  i  forbindelse 
med  familien,  som  profeterne,  seerne  og 
åbenbarerne  i  denne  kirke  gentagne  gange 
har  erklæret  i  løbet  af  historien.  Jeg  vil  nu 
benytte  lejligheden  at  læse  denne  prokla- 
mation: 

»Vi,  Det  Første  Præsidentskab  og  De 
Tolv  Apostles  Råd  i  Jesu  Kristi  Kirke  af  Sid- 
ste Dages  Hellige,  erklærer  højtideligt,  at 
ægteskab  mellem  mand  og  kvinde  er  indstif- 
tet af  Gud,  og  at  familien  er  af  afgørende 
betydning  i  Skaberens  plan  for  sine  børns 
evige  skæbne. 

Alle  mennesker  -  mænd  og  kvinder  -  er 
skabt  i  Guds  billede.  Hver  enkelt  er  en  højt 
elsket  søn  eller  datter  af  himmelske  foræl- 
dre, og  som  sådan  besidder  hver  enkelt  gud- 
dommelige egenskaber  og  muligheder.  En 
persons  køn  er  et  fundamentalt  særkende 
ved  den  enkeltes  førjordiske,  jordiske  og  evi- 
ge identitet  og  hensigt. 

I  den  førjordiske  verden  kendte  og  tilbad 
åndelige  sønner  og  døtre  Gud  som  deres  evi- 
ge Fader  og  accepterede  hans  plan,  hvorved 
hans  børn  kunne  opnå  et  fysisk  legeme  og 
opnå  jordiske  erfaringer  for  at  udvikle  sig 
frem  mod  fuldkommenhed  og  til  sidst  reali- 
sere deres  guddommelige  skæbne  som  ar- 
ving til  evigt  liv.  Den  guddommelige  plan 
for  lykke  gør  det  muligt  for  familiebånd  at 
fortsætte  på  den  anden  side  af  graven.  Helli- 
ge ordinanser  og  pagter,  der  er  tilgængelige  i 
hellige  templer,  gør  det  muligt  for  enkeltper- 
soner at  vende  tilbage  til  Guds  nærhed  og 
for  familier  at  være  forenet  for  evigt. 

Den  første  befaling,  som  Gud  gav  til 
Adam  og  Eva,  vedrørte  deres  mulighed  for, 
som  ægtemand  og  hustru,  at  blive  forældre. 
Vi  erklærer,  at  Guds  befaling  til  sine  børn 
om  at  mangfoldiggøre  sig  og  opfylde  jorden 
stadig  er  gældende.  Vi  erklærer  endvidere, 
at  Gud  har  befalet,  at  formeringens  hellige 
kraft  kun  skal  anvendes  mellem  en  mand  og 
en  kvinde,  der  er  lovligt  viet  som  ægtemand 
og  hustru. 

Vi  erklærer,  at  den  måde,  hvorved  det 
jordiske  liv  skabes,  er  guddommeligt  be- 
stemt. Vi  bekræfter  livets  hellighed  og  dets 
vigtighed  i  Guds  evige  plan. 

Ægtemand  og  hustru  har  et  stort  ansvar 
for  at  elske  og  vise  omsorg  for  hinanden  og 
for  deres  børn.  'Sønner  (børn)  er  en  gave  fra 
Herren'  (SI  127:3).  Forældre  har  en  hellig 
pligt  til  at  opdrage  deres  børn  i  kærlighed  og 
retskaffenhed,  til  at  sørge  for  deres  fysiske  og 
åndelige  behov,  til  at  lære  dem  at  elske  og 
tjene  hinanden,  til  at  overholde  Guds  befa- 
linger samt  til  at  være  lovlydige  samfunds- 
borgere, uanset  hvor  de  bor.  Ægtemænd  og 
hustruer  -  mødre  og  fædre  -  vil  over  for 


Gud  blive  holdt  ansvarlige  for  udførelsen  af 
disse  forpligtelser. 

Familien  er  indstiftet  af  Gud.  Ægteska- 
bet mellem  mand  og  kvinde  er  grundlæg- 
gende i  hans  evige  plan.  Børn  har  ret  til  at 
blive  født  inden  for  ægteskabets  rammer  og 
blive  opdraget  af  en  far  og  en  mor,  som  ærer 
deres  ægteskabsløfter  med  fuldstændig  tro- 
skab. Lykke  i  familielivet  vil  med  størst 
sandsynlighed  opnås,  når  det  er  baseret  på 
Herren  Jesu  Kristi  lærdomme.  Vellykkede 
ægteskaber  og  familier  bygges  på  og  fasthol- 
des ved  tro,  bøn,  omvendelse,  tilgivelse,  re- 
spekt, kærlighed,  barmhjertighed,  arbejde 
og  sunde  fritidsbeskæftigelser.  I  henhold  til 
den  guddommelige  plan  skal  fædre  lede  de- 
res familier  i  kærlighed  og  retskaffenhed  og 
har  ansvaret  for  at  sørge  for  livets  fornøden- 
heder samt  beskytte  deres  familier.  Mødre 
har  primært  ansvaret  for  at  opdrage  deres 
børn.  I  disse  hellige  ansvar  er  fædre  og  mød- 
re forpligtet  til  at  hjælpe  hinanden  som 
jævnbyrdige  partnere.  Uarbejdsdygtighed, 
dødsfald  eller  andre  omstændigheder  kan 
nødvendiggøre  individuelle  tilpasninger. 
Den  øvrige  familie  bør  hjælpe  til,  når  der  er 
behov  herfor. 

Vi  advarer  om,  at  personer,  som  bryder 
deres  løfte  om  troskab,  som  misbruger  deres 
ægtefælle  eller  deres  børn,  eller  som  ikke 
opfylder  ansvarene  i  familien,  en  dag  skal  stå 
til  ansvar  over  for  Gud.  Vi  advarer  endvide- 
re om,  at  familiens  opløsning  vil  påføre  en- 


keltpersoner, lokalsamfund  og  nationer  de 
ulykker,  som  er  forudsagt  af  fordums  og  nuti- 
dige profeter.  Vi  opfordrer  ansvarlige  borge- 
re og  offentligt  ansatte  overalt  til  at  fremme 
de  skridt,  der  har  til  hensigt  at  bevare  og 
styrke  familien  som  samfundets  grundlæg- 
gende bestanddel.« 

Vi  opfordrer  alle  til  omhyggeligt,  tænk- 
somt og  bønsomt  at  læse  denne  proklamati- 
on. Alle  nationers  styrke  grundlægges  inden 
for  hjemmets  fire  vægge.  Vi  beder  indtræn- 
gende vore  medlemmer  overalt  om  at  styrke 
deres  familie  ved  at  tilpasse  sig  de  værdinor- 
mer, som  tiden  har  bekræftet. 

Må  Herren  velsigne  jer,  mine  elskede  sø- 
stre. I  vogter  arnestedet.  I  sætter  børn  i  ver- 
den. I  er  dem,  som  nærer  dem  og  danner 
deres  vaner  i  livet.  Intet  andet  arbejde  kom- 
mer i  nærheden  af  det  guddommelige  som  at 
nære  Guds  sønner  og  døtre.  Må  I  blive  styr- 
ket til  dagens  udfordringer.  Må  I  blive  be- 
gavet med  visdom  udover  jeres  egen  til  at 
klare  de  problemer,  som  1  hele  tiden  møder. 
Må  jeres  bønner  blive  besvaret  med  velsig- 
nelser over  jeres  hoved  og  over  dem,  som  I 
elsker. 

Vi  efterlader  jer  vores  kærlighed  og  vores 
velsignelse,  at  jeres  liv  må  være  fyldt  med 
fred  og  glæde.  Det  kan  være  således.  Mange 
af  jer  kan  vidne  om,  at  det  har  været  såle- 
des. Må  Herren  velsigne  jer  nu  og  i  de  kom- 
mende år,  det  beder  jeg  ydmygt  om  i  Frelser- 
ens, Herren  Jesu  Kristi  navn.  Amen. 

De  talte  til  os 


Beretning  fra  oktoberkonferencen  1995 


Præsident  Gordon  B .  Hinckley 
Vi  er  alle  én  stor  familie.  Vi  er  sønner  og 
døtre  af  Gud.  Vi  er  aktivt  involveret  i  at 
tjene  hans  elskede  Søn.  Han  er  vor  Forløser 
og  vor  Frelser,  og  et  vidnesbyrd  om  denne 
sandhed  brænder  i  vore  hjerter.  I  har  alle  ret 
til  et  sådant  vidnesbyrd  om  dette  værk. 

Præsident  Thomas  S.  Monson,  førsterådgiver 
i  Det  Første  Præsidentskab 
Han  opsøger  os,  hver  enkelt  af  os,  med  sine 
lærdomme.  Han  opmuntrer  og  inspirerer  til 
at  gøre  godt.  Han  gav  sit  dyrebare  liv,  for  at 
graven  ikke  skulle  have  nogen  sejr  eller  dø- 
den nogen  brod,  så  vi  kunne  få  det  evige  liv 
som  gave. 

Præsident] arnes  E.  Faust,  andenrådgiver 
i  Det  Første  Præsidentskab 
Herren  har  et  stort  værk  at  udføre  for  os  hver 
især.  I  undrer  jer  måske  over,  hvordan  det 
kan  lade  sig  gøre.  I  føler  måske,  at  der  ikke  er 
noget  særligt  eller  fremragende  ved  jer  eller 
jeres  evner  ...  Herren  kan  udføre  forbløffen- 
de mirakler  med  en  person  med  ordinære 
evner,  hvis  han  er  ydmyg,  trofast  og  flittig  til 
at  tjene  Herren  og  søger  at  forbedre  sig  selv. 

Ældste  Richard  G.  Scott, 
De  Tolv  Apostles  Kvorum 
Din  himmelske  Fader  og  hans  hellige  Søn  ... 
har  givet  dig  den  store  plan  for  lykke.  Når 
du  forstår  og  følger  den,  vil  du  blive  velsig- 
net med  lykke. 

Ældste  Robert  D.  Hales, 
De  Tolv  Apostles  Kvorum 
En  kærlig  himmelsk  Fader  har  sendt  sine 
sønner  og  døtre  her  ned  til  jorden  for  at 
høste  erfaringer  og  blive  prøvet  ...  Ved  præ- 
stedømmets magt  kan  vi  modtage  Hellig- 
åndens gave,  som  fører  os  til  sandhed,  vid- 
nesbyrd og  åbenbaring. 


Ældste  Lynn  A.  Mickeisen, 

De  Halvfjerds'  Første  Kvorum 

Forbered  ...  børn  til  at  påtage  sig  Kristi  navn 

gennem  dåbspagten.  Når  vi  indgår  denne 

pagt,  bliver  vi  kendt  som  hans  børn  og  lover 

at  holde  hans  bud. 

Ældste  Robert  E.  Wells, 
De  Halvfjerds'  Første  Kvorum 
Mormons  Bog  er  et  guddommeligt  redskab 
til  at  føre  læseren  nærmere  til  Kristus.  Det 
er  en  samling  skrivelser  af  profeter,  som  le- 
vede på  den  vestlige  halvkugle,  som  troede 


på  Kristus,  som  profeterede  om  Kristus,  og 
hvoraf  nogle  var  sammen  med  Kristus  i  det 
korte  tidsrum,  han  besøgte  det  amerikanske 
fastland  efter  sin  opstandelse. 

Ældste  Bruce  D.  Porter, 
De  Halvfjerds'  Andet  Kvorum 
Jeg  bærer  vidnesbyrd  om,  at  Herren  Jesus 
Kristus  har  betalt  prisen  for  vores  synder,  på 
betingelse  af,  at  vi  omvender  os.  Han  er  Fa- 
derens Førstefødte.  Han  er  Israels  Hellige. 
Han  er  førstegrøden  af  de  opstandne.  Jeg 
vidner  om,  at  han  lever. 

Ældste  Ted  E.  Brevoerton,  emeritusmedlem 
af  De  Halvfjerds  Første  Kvorum 
Lige  så  sikkert  som  solen  står  op,  lige  så  sik- 
kert er  det,  at  Gud  lever,  og  det  gør  hans  al- 
mægtige Søn  også.  Lige  så  sikkert  som  solen 
dagligt  står  op,  lige  så  sikkert  er  det,  at  Jesu 
Kristi  Kirke  af  Sidste  Dages  Hellige  er  hans. 

Ældste  Hans  B .  Ringger,  emeritusmedlem 
af  Det  Halvfjerds'  Første  Kvorum 
Jeg  bærer  vidnesbyrd  om,  at  Joseph  Smith  så 
Faderen  og  Sønnen.  De  er  virkelige.  Jesus  er 
opstanden.  Han  er  vor  Kristus  og  Frelser. 
Han  er  den  levende  Guds  Søn.  Denne  viden 
er  min  tro,  mit  vidnesbyrd  og  mit  liv. 

Janette  Hales  Beckham,  præsidentinde 

for  Unge  Pigers  hovedbestyrelse 

Gud  har  givet  hver  enkelt  af  os  magt  og 

kraft  -  kraft  til  at  handle,  vælge,  tjene,  elske 

og  udrette  meget  godt. 


Donald  Ripplinger  dirigerer  for  sidste  gang  Tabernakelkoret  ved  et  konferencemøde. 

Han  blev  pensioneret  ved  udgangen  ar  1 995  efter  20  år  som  korets  stedfortrædende  dirigent. 

Ændringer 

i  generalautoriteters 

opgaver 


Ældste  Harold  G.  Hillam 


Ændringer  i  status  for  syv  medlemmer  af  De 
Halvfjerds'  Kvorummer  og  en  reorganisering 
af  præsidentskabet  for  Søndagsskolens  ho- 
vedbestyrelse blev  bekendtgjort  ved  mødet 
lørdag  eftermiddag  ved  oktoberkonferencen 
1995. 

Desuden  blev  nye  medlemmer  af  De 
Halvfjerds'  Præsidium  opretholdt  i  deres 
kaldelse,  som  var  bekendtgjort  tidligere. 
Ældste  Jack  H  Goaslind  og  ældste  Harold 
G.  Hillam  blev  opretholdt  som  medlemmer 
af  De  Halvfjerds'  Præsidium,  hvor  de  erstat- 
tede ældste  Rex  D.  Pinegar  og  ældste  Charles 
Didier,  som  har  fået  opgaver  i  områdepræsi- 
dentskaber. 

Ældste  Ted  E.  Brewerton  modtog  emeritus- 
status som  generalautoritet.  Han  blev  kaldet 
til  De  Halvfjerds'  Første  Kvorum  i  1978  ef- 
ter at  have  tjent  som  stavspræsident,  missi- 
onspræsident  og  regionalrepræsentant.  Han 
har  i  årenes  løb  tjent  i  en  lang  række  opga- 
ver, herunder  senest  som  præsident  for  Det 
Nordvestlige  Område  i  Nordamerika.  Æld- 
ste Brewerton  tog  eksamen  i  farmakologi  fra 
University  of  Alberta  og  arbejdede  som  far- 
maceut i  Calgary  i  provinsen  Alberta  i  Ca- 
nada, efter  han  havde  tjent  i  Royal  Canadi- 
an  Air  Force  under  Anden  Verdenskrig. 

Ældste  Hans  B.  Ringger  modtog  også 
emeritusstatus,  og  han  har  tjent  i  De  Halv- 
fjerds' Første  Kvorum  siden  1985.  Ældste 
Ringger  er  schweizer  og  har  tjent  som  regio- 
nalrepræsentant, stavspræsident  og  biskop. 
Hans  seneste  opgave  som  generalautoritet 
var  førsterådgiver  i  præsidentskabet  for 
Middelhavsområdet.  Ældste  Ringger  er 
pensioneret  oberst  i  den  schweiziske  hær,  og 
han  har  arbejdet  som  stærkstrømsingeniør, 
arkitekt,  industriel  designer  og  planlægger 
for  laboratorier  og  fabrikker. 

Ældsterne  Eduardo  Ayala,  LeGrand  R. 
Curtis,  Helvécio  Martins,  J  Ballard  Wash- 
burn  og  Durrel  A.  Woolsey  blev  afløst  fra  De 


Halvfjerds'  Andet  Kvorum  efter  at  have 
tjent  i  fem  år.  Alle  fem  blev  kaldet  til  De 
Halvfjerds  den  31.  marts  1990. 

Ældste  Ayala  kommer  fra  Chile  og  har 
tjent  som  rådgiver  i  Det  Sydlige  Område  og 
i  Det  Nordlige  Område  i  Sydamerika.  Han 
virker  for  tiden  som  præsident  for  templet  i 
Santiago  i  Chile. 

Ældste  Curtis  har  tjent  som  rådgiver  i 
områderne  Nordamerika  Sydøst,  Middelha- 
vet og  Nordamerika  Nordvest.  Han  har  også 
virket  i  præsidentskabet  for  Unge  Mænds 
hovedbestyrelse. 

Ældste  Martins  kommer  fra  Brasilien  og 
har  tilbragt  fem  år  som  halvfjerdser  i  det  land. 
Han  har  tjent  som  første-  og  andenrådgiver  i 
det  brasilianske  områdepræsidentskab. 

Ældste  Washburn  har  tjent  som  rådgiver 
i  områderne  Utah  Nord,  Afrika  og  Centrale 
Utah  samt  i  præsidentskabet  for  Søndags- 
skolens hovedbestyrelse.  Han  virker  for  ti- 
den som  præsident  for  templet  i  Las  Vegas  i 
Nevada. 

Ældste  Woolsey  har  i  områdepræsident- 
skaber i  Filippinerne/Mikronesien,  Nord- 
amerika Nordøst  og  Centrale  Utah.  Hans 
seneste  opgave  var  i  præsidentskabet  for 
Stillehavsområdet. 

Desuden  blev  ældste  Harold  G.  Hillam,  et 
medlem  af  De  Halvfjerds'  Præsidium,  opret- 
holdt som  præsident  for  Søndagsskolens  ho- 
vedbestyrelse med  ældste  F.  Burton  Howard 
fra  De  Halvfjerds  som  første  rådgiver  og  æld- 
ste Glenn  L.  Pace  fra  De  Halvfjerds  som 
andenrådgiver. 

Det  afløste  præsidentskab  bestod  af  æld- 
ste Charles  Didier  som  præsident,  ældste  J 
Ballard  Washburn  som  førsterådgiver  og  æld- 
ste E  Burton  Howard  som  andenrådgiver. 


Ældste  F.  Burton  Howard 


Ældste  Glenn  L.  Pace 

Nye  templer 
bekendtgjort 


Ved  præstedømmemødet  under  Kirkens  ok- 
toberkonference i  1995  bekendtgjorde  præ- 
sident Gordon  B.  Hinckley  planer  om  at 
bygge  to  yderligere  templer:  I  Boston  i  Mas- 
sachusetts og  i  White  Plains  i  New  York. 

»Vi  har  efter  i  flere  år  at  have  forsøgt  at 
erhverve  en  passende  grund  i  Hartford-om- 
rådet  i  Connecticut,  hvor  Kirken  er  vokset 
mærkbart  i  områderne  nord  og  syd  herfor, 
besluttet,  at  vi  for  tiden  ikke  vil  bygge  et 
tempel  umiddelbart  i  nærheden  af  Hartford, 


men  vi  vil  i  stedet  bygge  et  omkring  Boston 
...  og  et  andet  i  White  Plains  ...  Vi  undskylder 
over  for  de  trofaste  hellige  i  Hartford-områ- 
det«  sagde  præsident  Hinckley.  »Men  vi  er 
overbevist  om,  at  vi  er  blevet  ledt  til  den  nu- 
værende beslutning,  og  at  templerne  vil  blive 
placeret  sådanne  steder,  at  jer,  der  bor  i  Hart- 
ford-området,  ikke  vil  få  for  langt  at  køre.« 

Herudover  bekendtgjorde  præsident 
Hinckley,  at  lederne  arbejdede  på  et  muligt 
tempel  i  Venezuela  og  seks  andre  templer 


andre  steder.  »Jeg  har  et  brændende  ønske 
om,  at  et  tempel  kan  placeres,  så  sidste  dages 
hellige  over  hele  verden  har  rimelig  adgang 
til  et  tempel,«  sagde  han.  »Arbejdet  går  om- 
trent så  hurtigt,  som  vi  kan  klare.« 

Der  er  for  tiden  47  templer  i  funktion 
over  hele  verden;  8  i  Utah,  16  i  andre  dele 
af  USA,  2  i  Canada  og  2 1  uden  for  Nord- 
amerika. Seks  templer  er  for  tiden  under  op- 
førelse, og  planer  for  seks  mere  er  tidligere 
bekendtgjort. 


Præsident  Gordon  B.  Hinckley,  til  højre,  hilser  på  medlemmer  af  De  Tolv  Apostles  Kvorum. 

»Kom  til  mig,  alle  I,  som  slider  jer  trætte 

og  bærer  tunge  byrder,  og  jeg  vil  give  jer  hvile. 

Tag  mit  åg  på  jer,  og  lær  af  mig, 

for  jeg  er  sagtmodig  og  ydmyg  af  hjertet, 

så  skal  I  finde  hvile  for  jeres  sjæle« 

(Matt  11:28-29). 


Beretning  fra 
oktoberkonferencen  1995 

